
Inimaju on tõenäoliselt kõige keerulisem nähtus, mille loodus on 
oma pika evolutsiooni jooksul loonud, alates esimeste bakterite il- 
munisest Maale enam kui kolm miijardit aastat tagasi kuni praegus- 
te loomade ja inimeseni. Inimaju kohta on öeldud, et see on kõige 
suurem väljakutse bioloogidele, kuid võib-olla on see ka üks suure- 
maid väljakutseid teadusele üldse, sest aju täpseid funktsioneerimis- 
mehhanisme ei ole vaatamata sajanditepikkusele uurimistööle siiani 
õnnestunud välja selgitada. Selles “kahes peotäies hallikasroosas, 
pähklituumana krimpsus pudrutaolises massis” nagu ütleb inglise 
neuroloog Steven Rose, peitub rohkem informatsiooni kui kõigis 
maailma arvutites ja raamatu kogudes kokku. Inimaju on efektiivsem 
kõige võimsamastki tuleviku superarvutist, sest ta funktsioneerib 
massiiv-paralleelselt, nagu ütlevad informaatikud, s.t kasutab sa- 
maaegselt suurt osa loendamatutest ühendustest meie 100 miljardi 
neuroniteks nimetatava närviraku vahel. Aju keerukas ehitus võimal- 
dab meil üheaegselt nautida puuvilja maitset, arutleda filosoofia üle, 
kuulata muusikat ning samas olla teadlik kõigest, mis toimub meie 
ümber. Arvatakse, et me saame ärkvel olles meeleorganite kaudu pi- 
devalt umbes 10 000 teadet sekundis ning aju registreerib, analüüsib, 
klassifitseerib ja talletab suure hulga neist sõnumitest, ilma et me sel- 
lest teadlikud oleksime. Raske on ette kujutada masinat, mis sellega 
toime tuleks. Arvatakse, et aju ümbritsevate närvirakkude vahel on 
10 000—30 000 ühendusteed. Neuroloog Jean-Pierre Changeux on 
märkinud, et isegi kui jõuaksime neid loendada 1000 ühes sekundis, 
kuluks kõigi üleslugemiseks 30 000 aastat. 

Inimaju erineb arvutist ka selle poolest, et ühendab oma funkt- 
sioneerimises elemente, mida masina loogika välistab, näiteks 
emotsioone ja tundmusi. Erinevalt masinast oskab ta ära tunda sar- 
naseid vorme, mõtestada pilti või eset mõne üksikelemendi kaudu. 
Aju on eelkõige informatsiooni töötlemise, mitte arvutamise või 
loogilise arutlemise süsteem. Ajul on arvuti ees teinegi eelis. Kor- 
duvalt on konstateeritud, et ajukudede vigastus — isegi üsna tõsine 

— ei takista täielikult tema funktsioneerimist: aju plastilisus, nagu 
seda omadust nimetavad sioloogid, võimaldab sageli asendada vi- 
gastatud juhtetee teisega, masinal aga piisab ainult ühe elektrooni- 
lise ühendustee rivist väljalangemisest, ja arvuti ei tööta enam. 

Meie aju teine üllatav omadus on, et olles eluslooduses unikaal- 
ne, ei erine ta bioloogiliselt olulisel määral teiste loomade, eriti ime- 
tajate ajust. Inimajul on samad üksikosad nagu roti või meie kõige 
lähema sugulase — ahvi ajul. Ometi paistab inimaju silma ajukoore 
suuruse ja keerukuse poolest. Ainuüksi seal asub enam kui 15 mil- 
jardit neuronit ja lugematul hulgal juhteteid, mis korraldavad kõige 
tähtsamaid, tüüpiliselt “inimlikke” funktsioone: mõistust, teadvust, 
otsustamisvõimet ja seda, mida võiks nimetada intelligentsuseks, 
kuigi, nagu me näeme edaspidi, ümbritseb seda inimese tähtsaimat 
ning teiste loomade omast kahtlemata palju paremini arenenud 
funktsiooni veel suur salapära. 


Inimesel on temaga suguluses olevate suurte ahvidega, näiteks šim- 
pansidega, umbes 99% osas ühine geneetiline pärand, s.t meil on 
99% ulatuses ühesugused geenid, mis juhivad kõikide elusorganis- 
mide elementide pärilikkust, ehitust ja funktsioneerimist. Kuidas 
toimus suurte ahvide ja hominiidide eraldumine umbes kaheksa 
miljonit aastat tagasi, on teaduse jaoks siiani suur mõistatus. Tuleb 
arvata, et mingil ajahetke: tõi muutus geenide korralduses, mida 
bioloogias nimetatakse mutatsiooniks ja mis toimub sageli juhus- 
likult või meile teadmata põhjustel, kaasa inimese eellasele omase 
aju tekke. On raske uskuda — kuid milline võiks olla teine seletus? 
— et ainult üks mutatsioon või isegi juhuslik mutatsioonide seeria 
võis põhjustada nii keeruka organi, nagu seda on inimaju, sedavõrd 
kiire arengu ja keerukamaks muutumise. 

Alates hetkest, mil inimaju hakkas ümber struktureeruma, on aju 
mahu suurenemine olnud üks kõige kiiremini toimunud fenomene 
kogu eluslooduse arengu ajaloos. Teiste imetajate kohta eiole esitada 
ühtki näidet nii olulisest ja nii kiiresti toimunud modifikatsioonist. 
Kolm miljonit aastat tagasi oli meie esivanemate aju maht umbes 
400 cm”. Veidi rohkem kuimiljoni aasta eest planeeti asustama ha- 
kanud komo erectus'e aju mahtoli umbes 1000 cm? ja meie, s.t komo 
sapiens'i aju, mis ei ole viimase viiekümne tuhande aasta jooksul füü- 
siliselt edasi arenenud, on keskmiselt 1350 cm* suurune. Inimeste 
aju maht on erinev, kuid sellel ei tundu olevat mingit seost intelli- 
gentsusega: Anatole France'i ei saa kuidagi rumalaks pidada, kuigi 

tema aju maht oli 1000 cm, samal ajal kui O. Cromwelli ja luuletaja 
G. G. Byroni aju mahuks mõõdeti 2230 cm”. 

Üks on kindel: intelligentsuse geene ei ole olemas, ometi on in- 
telligentsus üks inimaju kõige ilmselgematest omadustest ning näib 
olevat tihedalt seotud aju arenguga. Et mõista aju ja selle võimete 
ebatavalist arengut, mille eredamaid näiteid me edaspidi käsitle- 
me, tuleb otsida vastuseid mujalt kui geneetikast. Paljud esiajalugu 
uurivad teadlased on püüdnud sellele selgitust leida esimeste ini- 
meste kultuurilises käitumises, eriti ühiselu arenemises ning üha 
tõhusamate kivist tööriistade valmistamises, s.t asjaoludes, mis on 
otseselt seotud ainuüksi inimesele omase olulise iseärasuse — arti- 
kuleeritud kõne tekkimise ja täiustumisega. Arvatakse, et tööriista- 
de kasutuselevõtt arendas paremat kätt ning soodustas aju vasaku 
poolkera aktiivsust — just vasakus poolkeras paikneb kõnekeskus. 
Esimeste inimeste kultuuriline aktiivsus kiirendas niisiis nende aju 
arengut ja mitte vastupidi, nagu varem arvati. 

“Intelligentsus on oskus tööriistu valmistada,” ütles Paul Valery. 
Tööriistade valmistamine on kindlasti üks inimsoole omaseid osku- 
si. Ka loomad suudavad mõnikord tööriistu valmistada ja kasutada, 
kuid nad teevad seda ainult siis, kui selleks tekib vahetu vajadus, näi- 
teks toidu hankimiseks. Ahv murrab puuoksa, et termiite pesakäi- 
kudest välja urgitseda, või võtab tabureti, et ulatuda kõrgel asetseva 
puuviljani. Ükski loom ei valmista tööriista, et seda kunagi hiljem 
veel kasutada — tal justkui puuduks ajus vastav mõiste. Intelligent- 
se aju arengu juures on kahtlemata väga tähtis asjaolu, et esimeste 
inimeste ja võib-olla isegi nende eellaste, hominiidide ajus oli töö- 

riista idee juba olemas. Kas see põhjustas või üksnes soodustas aju 
arengut? Vaidlus kestab. A ju funktsioneerimise põhiline tulemus on 
abstraheerimine ja sümbolite loomine, mis on omane ainult inime- 
sele. Esiajaloo uurija Andre Leroi-Gourhan näitas, et tööriista leiu- 
tamine märgib inimese põhjalikku ja lõplikku eraldumist tema esi- 
vanematest loomadest, kellel olid ainult keha küljes asuvad bioloogi- 
lised tööriistad — küünised või hambad. Neil olid liigutus ja tööriist 
ühendatud, kuid inimese puhul on need kaks lahus. 

Inimene ei ole bioloogiliselt enam edasi arenenud (kui mitte ar- 
vestada karvkatte vähenemist) ning on viimase viiekümne tuhande 
aasta jooksul jäänud füüsiliselt samasuguseks. Meie keskele sattu- 
nud kromanjoonlane ei ärataks erilist tähelepanu. Aga ta ei mõis- 
taks meie elust midagi, sest inimese areng on toimunud peamiselt 
kultuuri valdkonnas. Juba väga ammustest esiajaloolistest aegadest 
peale, mil hakati valmistama esimesi ränikivist tööriistu, on ükstei- 
sele järgnenud arvukalt üliandekaid, enamasti tundmatuks jäänud 

loojaid, kes on edasi viinud kultuuri, mis esialgu tagas inimese ellu- 
jäämise ja eristas teda üha enam loomast, siisaga sai liigi 2eamiseks 
iseloomustavaks tunnuseks. Nii näib kultuuriline tegevus olevat 
otseselt seotud aju arenemisega ning tundub, et mõlemat mõjutas 
oluliselt esimeste hominiidide püstine kehahoid, mis vabastas käed 
tööriistade valmistamiseks, see aga soodustas omakorda sirge selg- 
roo tipus asetseva aju mahu suurenemist. 

Aju mahu suurenemine, mis toimus sadade tuhandete aastate 
jooksul, tekitas ilmselt esimeste suure ajuga sündinud inimeste juu- 
res tõsiseid probleeme, sest see areng toimus väga kiiresti ja sellega 
ei kaasnenud naise vaagna laienemist. Esimeste suurenenud aju ja 
suurenenud koljuga laste sünnitamine pidi olema väga piinarikas. 
Loodus leidis probleemile lahenduse, lühendades raseduse kestust. 
Võrdlus meile lähedaste suurte ahvidega näitab selgelt, et inimene 
tuleb maailma enneaegselt. Inimloote aju kasv emaüsas aeglustub 
pärast kolmekümnendat nädalat, ahvipojal aga seda ei täheldata. Pea- 
legi võib ahvipoeg juba mõne kuu pärast kõndida ja üksi toime tulla, 
inimlapsel aga kulub sõltumatuks saamiseks palju aastaid. Ometi on 
vastsündinud inimlapse aju maht keskmiselt 385 cm? ahvipoja 170 cm? 
vastu. Ahvipoja aju kasvab edaspidi vähe, inimlapse oma aga kiiresti 
kuni kolmanda eluaastani, mil sulguvad koljuluude vahelised lõge- 
med. Tasapisi suureneb aju kuni lapse noorukiikka jõudmiseni. 


Selle raamatu ülesanne ei ole kirjeldada inimaju normaalset või hai- 
guslikku funktsioneerimist. Andnud eelnevas väga üldise ülevaate 
aju unikaalsest iseloomust, võiks nüüd tuua näiteks mõne kumma- 
lise, veel seletamatu juhtumi, kus inimaju ilmutab erakordseid saa- 
vutusi, mis tunduvad tavalisele surelikule peaaegu võimatud. Jutt 
on imelastest, kes sooritavad peast tohutu kiirusega väga keerulisi 
tehteid, samuti erakordse mäluga inimestest. Või võtkem “targad 
idioodid”, kes näivad meile olevat vaimselt alaarenenud, maailmast 
isoleeritud, autistid, kes on aga ometi omandanud ebatavalisi os- 
kusi — nad žongleerivad daatumitega, lahendavad peast keerulisi 
arvutustehteid või teevad tähelepanuväärseid joonistusi, ilma et 
oleksid seda kunagi õppinud. 

Geeniusteks peetavad inimesed suudavad kunsti või teaduse 
vallas saavutada rohkem kui teised ja loovad teoseid, mis kutsu- 
vad esile üleüldist imetlust ning mida hinnatakse veel kaua pärast 
nende surmagi. Tõelisi geeniusi peab väärtuslikuks kogu inimkond: 
nende töö on sedavõrd tähtis, et see muudab maailma. Nad muu- 

davad meie maailmanägemist. Nad on toonud kultuuri uusi, va- 
rem tundmatuid ja olulisi teadmisi. Möödunud aegade geeniusec 
on mõjutanud kogu inimkonda, ilma et nad ise või nende kaasaeg- 
sed endale sellest arugi oleksid andnud, ning meie kultuur võlgnetk 
neile palju. 

Geeniuse olemus, tema ande ilmnemise põhjused ja aju funkt- 
sioneer.mise mõistatuslikkus ei selgu võib-olla kunagi, sest tege- 
mist võib olla mitmesuguste asjaolude erakordse kokkulangemi- 
sega; nende koosmõju sõltub ilmselt juhusest, mille poolest on 
loodus nii rikas ning mis ei allu meie soovile panna maailm ja 
inimvaim mingitesse kitsastesse raamidesse. Geniaalsus jääb võib- 
olla veel kauaks mõistatuseks. Vahest aitab mõni näide mõtiskleda 
erandliku isiksuse mõttetegevuse arengu üle ja paremini mõista 
tema omapära. Poleks õige seostada geniaalsust ainult mõne ni- 
mega; esile võiks tuua veel paljusid teisigi, kuid järgnevad näited 
iseloomustavad geeniusi kõige ilmekamalt. Need näited on valitud 
ka sellepärast, et nad illus:reerivad eriti hästi geeniuste peamisi 
iseloomujooni, mis leiavad järgnevas üksikasjalikumat käsitlemist. 
Geeniused on egoistlikud monomaanid*“, loomistöösse sukeldunud, 
elava kujutlusvõimega töörügajad, kuid ka kannatlikud ja viljakad, 
särava mõistuse ja tugeva iseloomuga inimesed, kes on jätnud oma 
valdkonnale ja oma ajastule kustumatu jälje, mille tunnistajaks me 
oleme praegugi. 

Sedasama iseloomustust võiks laiendada ka suurtele leiutajatele, 
kelle tööd on põhjustanud meie tsivilisatsioonis ja kultuuris olulisi 
pöördepunkte. Trükikunsti sünd, elektri kasutuselevõtmine, lennu- 
ki, raadio ja arvuti leiutamine mängisid maailma arengus kahtlemata 
tähelepanuväärset rolli. Kuid siin tuleks märgata olulist nüanssi: pea- 
aegu alati oli leiutisel otsustavam roll kui leiutajal. Gutenberg, Mar- 
coni ja Branly on jäädvustunud inimkonna ajalukku, kuid kui paljud 
teavad elektri avastanud inimeste nimesid? Kes leiutas fotograafia, 
auto, lennuki või arvuti? Paljude leiutiste autorite puhul võib öelda: 
kui teir.a ei oleks seda teinud, oleksid sellega peagi toime tulnud tei- 
sed. See ei kehti aga Picasso maali “Avignoni neiud” Mozarti “Reek- 
viemi” Newtoni gravitatsiooniseaduse, Darwini evolutsiooniteooria 
või Einsteini üldise relatiivsusteooria puhul. 

Pakutavad näited on valitud seetõttu, et need tundusid eri 
valdkondades tegutsenud geeniuste tutvustamiseks teistest ilme- 
kamad Niisuguse valiku üle võib vaielda, aga seda võib ka õigus- 
tada. Miks Mozart ja mitte Bach, Beethoven või Wagner? Meile 


* Monomaanide puhul on tegemist monomaaniaga, s.t hullusega. teatud ühe kujutel- 
ma või asja visa haiglasliku taotlemisega. Toim. 

tundub, et Mozart ületab paljusid teisi oma loomingu uudsuse ja 
mitmekesisusega ning tema muusika on eelnenuga võrreldes väga 
originaalne. Miks Newton ja mitte Kopernik või Galilei? Sellepä- 
rast et Newton töötas välja üldise, arendatud, reaalselt tõestatud 
ja esimese üldkehtiva teooria, mis seletab samade seaduste kaudu 
nii Maal kui ka universumis toimuvat ning mis põhjustas teaduses 
märkimisväärse revolutsiooni. Samal ajal heitis ta füüsilise maa- 
ilma lahtimõtestamisest kõrvale jumaliku algpõhjuse. 

Einsteini valimise üle oleks raske vaielda, sest tema lõi univer- 
sumist täiesti uue kujutluspildi, avastades uusi üldisi seadusi, mis 
kehtivad tänapäevani. Ka Darwin on hea näide, sest ta tõestas esi- 
mesena, et kõigil elusolendeil on ühine arengulugu, ning esitas 
evolutsiooni reeglid, kummutades seega hüpoteesi elu jumalikust 
päritolust, nagu Newton oli seda teinud füüsika vallas. Ta kõrvaldas 
teadusest tema ajal tooni andnud finalismi ning suunas selle uuri- 
ma elusmaailma ühtselt kulgevas liikumises. Ja Picasso? Miks just 
tema, mitte aga Leonardo da Vinci, Raffael, Poussin või Brague? 
Picasso puhul tundus, et ta ühendas endas rohkem geeniuse põ- 
hilisi omadusi kui teised: pidev uue otsing, äärmuseni viidud loo- 
misvajadus ja tabude eiramine. Juba üksnes maali “Avignoni neiud” 
sünd õigustab tehtud valikut, sest see erakordne teos oli pöördeks 
kogu maalikunstis. Seda on nimetatud XX sajandi kõige olulise- 
maks maaliks, sest ta tähistas radikaalset lahtiütlemist realismist ja 
kuulutas kubismi tormilist tulekut. 

Picasso oli lapsena erakordselt andekas joonistaja: juba vara- 
ses lapsepõlves üllatas ta lähedasi oma talendi varaküpsuseg:. 
“Ma olen alati joonistanud nagu Raffael” ütles ta. Ka Mozart ülla- 
tas kaasaegseid oma varaküpsuse ning arvatavasti kaasasündinud 
muusikatunnetuse ja muusikalise mäluga. Alates kuuendast elu- 
aastast nautis ta kuulsust kõigis Euroopa õukondades. Kuid mit- 
te kõigist üliandekatest lastest ei saa geeniusi. Mõned on arstide 
arvates vaimses arengus maha jäänud, debiilsed või isegi autistid, 
kellel on teadmata põhjustel harukordseid andeid vaid ühel kitszl 
alal — peastarvutamises, joonistamises või muusikas, ning sellesse 
valdkonda mahub kogu nende vaimne maailm. Edasisest leiate sel- 
le kohta mõningaid markantseid näiteid. Samas olid vaieldamatud 
geeniused, nagu Darwin või Newton, koolis kõige keskpärasemad 
õpilased. Einstein hakkas hilja rääkima ning tema varases lapse- 
põlves arvati koguni, et tal on arengupeetus. Niisiis ei kindlusta üli- 
andekus veel suurmeheks saamist, kuid üliandekate laste uurimine 
näitab inimaju mõningaid erakordseid võimeid ja tõstatab küsimu- 
se, kas soodumus loominguks võib olla kaasasündinud. 


Psühholoogide arvates on 2% lastest üliandekad. Need on lapsed, 
keda on õnnistatud intelligentsuskvoodiga 140 või üle selle, kuid 
sellest arvust üksi ei piisa üliandekuse kindlaksmääramiseks. Mõis- 
te “üliandekad lapsed” šokeerib mõningaid teadlasi, näiteks rah- 
vastikugeneetikut Albert Jacguard'i, kes märgib, et sel juhul peaks 
eksisteerima kaasasündinud “anne', mida aga ei ole tõestatud ning 
mille mõõtmine tooks kaasa raskesti põhjendatava hierarhia, sest 
ei ole olemas reaalset kriteeriumi indiviidide mõõtmiseks. Kuidas 
asi ka poleks, ei tohi üliandekaid segi ajada varaküpsete lastega, 
sest varakult rääkima hakkamine ei tähenda veel tingimata eriliselt 
arenenud mõistust. Einsteini juhtum — ta kõneoskus kujunes väga 
aeglaselt — tõestab, et võib juhtuda ka vastupidi. 

Üliandekusest annab tunnistust varane vaimne ärkamine, vai- 
mu elavus ja suur teadmishimu. Sageli kipuvad sellised lapsed nei- 
le esitatavate küsimuste ja koolis antavate ülesannete taga otsima 
midagi keerulisemat. Nende uudishimu on palju elavam ja sageli 
palju laiahaardelisem kui teistel lastel. Nad tahavad leida lahendust 
keerukatele ülesannetele, kalduvad esitama üldistavat laadi, isegi 
metafüüsilisi küsimusi. Psühholoog Howard Gardner toob näiteks 
ameerika filosoofi Saul Kripke, kes kolmeaastaselt küsis emalt, kas 
Jumal hõlmab kogu köögi ruumi. Kui ema vastas, et ilmselt on see 
tõsi, küsis poiss, kas ta oli kööki astudes Jumala ühest tema ruu- 
miosast välja ajanud. Üliandekad ilmutavad väga varakult visadust 
mingi raske probleemi lahendamisel, et sellest jagu saada ja saavu- 
tada tunnustust. Kuulus viiuldaja Yehudi Menuhhin oli kolmeaas- 
tane, kui vanemad ta kontserdile viisid, kus poiss võlutult virtuoos 
Louis Persingeri kuulas. Laps nõudis ning saavutaski selle, et tal- 
le kingiti sünnipäevaks viiul ja võimaldati Persingeri juures tunde 
võtta. Tulemus oli rohkem kui veenev. 

Üldiselt on üliandekal lapsel erakordre mälu. Nagu paljud tei- 
sedki kuulsad muusikud, suutsid Toscanini või Enescu juba väga 
noorelt meelde jätta sümfoonia partituuri selle esmakordsel luge- 

misel ning anda kontserdi ilma nooti vaatamata. Üliandekat last 
eristab teistest peamiselt loov kujutlusvõime ja fantaasia, mis või- 
vad avalduda mõnes kindlas valdkonnas, kuid laieneda ka mitme- 
le alale. Teisalt võivad üliandekad olla keskpärased õpilased, sest 
nende meelest on kooliprogrammid ja neile esitatavad küsimused 
igavad. Nad peavad küsitut liiga lihtsaks ja rumalaks või arvavad, et 
tegemist on lõksuga, ning keelduvad vastamast. Neil on koolis igav 
ja see võib muuta nad hüperaktiivseks, lärmakaks või agressiivseks. 
Tihti tunnevad nad end isoleerituna, sest omandavad kõike teistest 
kiiremini. Nad elavad intellektuaalselt intensiivsemalt kui teised ja 
see muudab nad mõnikord talumatuks. Nad püüavad oma ainu- 
laadsust igal võimalikul viisil demonstreerida, kuid neil puudub 
samal ajal oma eale vastav afektiivne ja sotsiaalne tugi, sest sageli 
ei ole nende kõrval kedagi, kellega oma vaimunõtkust ja ka prob- 
leeme jagada. Paljudel neist ei ole sõpru. 

Fakt, et nende psüühika ja tunnete küpsus on tihtipeale nen- 
de intelligentsusest maha jäänud, võib soodustada tasakaalutust 
koolis, perekonnas või ühiskonnas ning kutsuda esile ängistust ja 
painavaid mõtteid ning isegi neuroosi. Tihtipeale ei oska perekond 
midagi peale hakata lastega, keda nad mõista ei suuda, ning see 
võib tekitada draamasid: mõned üliandekad lapsed on olnud nii 
tasakaalutud, et sooritasid enesetapu. Sellest sündiski hiljuti idee 
luua nende abistamiseks eriklasse, mis pole aga alati soovitud tu- 
lemusi andnud, sest nii isoleeritakse nad veelgi enam teiste laste 
seltskonnast. Parem oleks soodustada nende intellektuaalset aren- 
gut koolivälise tegevusega, mis võimaldaks neil end teostada era- 
kordse õpihimu rahuldamise kaudu. Informaatika ja arvutid män- 
givad viimasel ajal selles valdkonnas tähtsat rolli. 


Kõigist üliandekatest lastest ei saa tähelepanuväärseid mehi ja nai- 
si, sest tihti on nad nõrga psüühikaga ja kohanevad ühiskonnas 
raskesti. Psühholoog Louis Terman tegi Ameerika Ühendriikides 
alates 1921. aastast uuringuid, mille käigus jälgiti California riigi- 
kooli rohkem kui 1500 intellektuaalselt andekat last. Enamik neist 
tegi täiskasvanuna edukalt karjääri. Kuid mitte ühestki ei saanud 
erakordset loojat, ehkki paljud neist jõudsid väljapaistvale posit- 
sioonile. Samas oli neil keskmisest enam isiklikke, abielusuhteid 
või alkoholisõltuvust puudutavaid probleeme. 

Paljud suurkujud ei olnud lapsena eriti andekad. Kui Marie Curie 
või Freud õppisid hiilgavalt, siis Newton veetis nooruses rohkem 

aega looduses kui koolis. Einsteini, nagu öeldud, peeti perekonnas 
alaarenenuks, sest ta hakkas väga hilja rääkima ning koolis sai ta 
häid hindeic ainult matemaatikas ja füüsikas. Zola prantsuse kee- 
le hinded olid väga halvad ja Picassol oli suuri raskusi tähestiku 
selgekssaamisega ning ta oli kogu aeg väga halb õpilane. Tolstoi 
ja Darwin olid koolis keskpärased. Seitsmendal raseduskuul enne- 
aegsena sündinud Winston Churchill oli lapsepõlves väikest kasvu 
ega ilmutanud mingeid erilisi andeid, nii et tema isa ja õpetajad 
arvasid, et ta jääbki keskpäraseks. Kui mõned suurmehed olid juba 
lapsena andekad, siis teistel kulus aastaid, et nende erakordne anne 
laialdasemat tunnustust leiaks. 

Kui lapseeas ilmnenud üliandekus ei ole veel edu pant, siis vas- 
tupidine on tõsi: esialgu väheandekatest lastest on saanud hiljem 
tähelepanu äratavad mehed ja naised. Goethe rääkis kuut keelt juba 
enne seitsmeaastaseks saamist, kuid van Gogh hakkas maalima al- 
les kahekümne seitsme aastasena. Gauguin alustas maalijakarjää- 
ri alles kolmekümne üheksa aastasena. Juristiharidusega Matisse 
hakkas maalima alles pärast seda, kui raske haigus oli ta aastaks 
voodisse aheldanud. Tšaikovskit ei huvitanud muusika enne seits- 
meteistkümnendat eluaastat ning ta komponeeris esimese helitöö 
kahekümne viieselt. Bernard Shaw kirjutas oma esimese teatritüki 
neljakümneaastasena. Freudi huvi psühholoogia ja psühhoanalüüsi 
vastu tärkasalles siis, kui ta hakkas lähenema neljakümnendale elu- 
aastale. Palud suurvaimud lõid oma kõige tähelepanuväärsemad 
teosed kõrges vanuses: Ingres maalis oma “Türgi sauna” kaheksa- 
kümne kahe aastasena, Sophokles kirjutas “Kuningas Oidipuse” 
seitsmekümne viie aastasena, Haydn oma “Loomise” kuuekümne 
kuue aastasena ja Goethe lõpetas “Fausti” kaheksakümne ühe aas- 
taselt. Pran:suse filosoof Fontenelle oli vaimselt ergas kuni surmani 
saja aasta vanuses. Kui temalt veidi enne surma küsiti, kas ta kan- 
natab oma kõrge vanuse pärast, vastas ta: “Ma tunnen vaid olemise 
raskust!” 

Niisiis ei peitu geniaalsuse salapära varaküpsuses. Pealegi on 
erakordselt andekatel lastel olnud väga erinev saatus. Ühtedel oli 
õnn sündida perekonnas, kus soodustati ja julgustati nende loomu- 
likke andeid. Nii oli see Mozarti ja Picassoga: nende isad mõistsid 
kohe lapse võimeid ja suunasid neid. Nii juhtus ka inglise filosoofi 
ja majandustcadlase John Sruzrt Milliga, üheksast lapsest vanima- 
ga, kellest isa püüdis katsetuste teel geeniust teha. Ta allutas poisi 
juba varases lapsepõlves ülirangele distsipliinile, sundis kolmeaas- 
tast last kreeka ning hiljem ladina keelt õppima, jättes ta ilma puh- 
kusest ja mängudest. Laps omandas kõik vaevata tänu oma era- 

kordsele mälule. Tema õhtupoolikud olid täidetud arvutamisega. 
Kaheksa-aastaselt hakkas ta õpetama kreeka ja ladina keelt oma 
õdedele-vendadele, üheteistkümneselt aga kirjutas raamatu Rooma 
valitsemise kohta ning pühendus geomeetria ja algebra saladuste 
uurimisele. Varases nooruses omandatud erakordsete teadmiste 
tõttu sai Johnist tähelepanuväärselt haritud nooruk, kes ei teadnud 
aga elust midagi. Elu hakkas ta avastama neljateistkümneaastasena 
Prantsusmaa-reisil, kui ta esimest korda isaliku hoole alt pääses. 

Aga kui palju andekaid lapsi on sündinud keskkonnas, kusnen- 
de andeid ära ei tuntud? Arvutu hulk Mozarte või Stuart Mile on 
võib-olla ilmunud ja kiiresti kaduma läinud sellistes maades või nii- 
suguses keskkonnas, kus ei eksisteeri kohaseid struktuure r.ende 
eripära arenemiseks. ?aljude laste lähedased on takistanud rende 
annete avaldumist. Berliozi perekond oli tema muusikahuvi vastu 
ja ta pidi seda salaja rahuldama. Kui ta otsustas meditsiiniõpingud 
muusika pärast katkestada, ei andnud perekond talle enam elatis- 
raha. Väga paljud geeniused on pidanud ise hakkama saama. Rää- 
gitakse, et esimese tõelise aurumasina leiutaja James Watt väsitas 
päris ära perekonna, kuhu ema ta kümneaastaselt kasvatada oli 
andnud: õhtuvidevikus hakkas ta välja mõtlema nii põnevaid jutte, 
et keegi ei tahtnud magama minna. Ta nokitses üksinda töökojas, 
kuhu ta oli õpipoisiks pandud, ehitas ümber mõõteriistu ning la- 
hendas mängeldes arvukaid raskeid füüsika- ja mehaanikaprob- 
leeme. Mõne päevaga suutis ta ära õppida piisavalt saksa keelt, et 
lugeda teost, kust ta oskas leida lahenduse ühele teda huvitanud 
probleemile. Tänu sellele, et talle anti parandada ühe masina rikkis 
mudel, leiutas ta veel tänapäevalgi kasutatava aurumasina. 


Üliandekatest lastest on sirgunud kõige rohkem kuulsaid mate- 
maatikuid. Andr€-Marie Ampõre, kes sündis 1775. aastal, õppis 
kolmeaastaselt üksi kivikeste abil arvutama. Üheteistkümnesena 
õppis ta geomeetriat ja algebrat. Neljateistkümnesena oli ta läbi 
lugenud kõik kakskümmend entsüklopeedia köidet. Kaheksateist- 
kümnendaks eluaastaks oli ta läbi töötanud kõikide oma ajastu 
matemaatikute teosed. Erksavaimulise inimesena huvitus ta pal- 
judest valdkondadest, eriti elektrist ja magnetismist. Teda kutsuti 
Elektri-Newtoniks. Nutika eksperimentaatorina lõi ta mitu oulist 
mõõteriista, näiteks ampermeetri ja voltmeetri, ning leiutas elekt- 


romagneti. 
“Oli üks mees,” kirutas Chateaubriand, “kes kaheteistkümne- 

aastaselt lõi kriipsude ja ringide abil matemaatika, kes kuueteist- 
kümrneselt kirjutas koon.iste kohta kõige targema traktaadi, mida 
on nähtud pärast antiikaega... Selle tohutu geeniuse nimioli Blaise 
Pascal” Pascal oli ühtlas: üks prantsuse klassikalise proosa aluse- 
panijaid ja teoloog, kuid ka suur geomeetris ja tähelepanuväärne 
füüsik. 

Blaise oli erakordselt andekas laps, kelle vaimu tema vägagi ha- 
ritud isa hoolikalt vormis, tutvustades talle algul kirjandust, siis 
loogikat ja lõpuks täppisteadusi. Noor Blaise õppis kiirtempos: isa 
tabas poisi Eukleidese teoreeme tõestamast, kui too oli vaevalt ka- 
heteistkümneaastane. Veel enne, kuita pühendati geomeetria sala- 
dustesse, joonistas ta oma toa seinale kujundeid ning püüdis leida 
nendevahelisi suhteid. Viieteistkümneaastasena sõnastas ta Pascali 
teoreemi ning enne kateksateistkümneaastaseks saamist leiutas 
esimese arvutusmasina. Ta formuleeris põhialused, millest hiljem, 
Newtoni ja Leibnitzi tööde järel, sai ininitesimaalarvutus, ning 
pani aluse tõenäosusteocriale. 

Teine tähelepanuväärselt andekas laps, kelle karjäär oleks pea- 
aegu juba lapseeas lõppenud, on Carl Friedrich Gauss. Seda saksa 
matemaatikut, kes jättis älje tervele XIX sajandile, peavad mõned 
ajaloolased ja psühholoogid kõigi aegade kõige targemaks inime- 
seks. Teda hüüti matemaatikute kuningaks, sest ta sümboliseeris 
tubli veerandsajandi jooksul kogu matemaatikat: kõik, mis on aval- 
datud selles vallas aastatel 1797—1827, on ilmunud kastäielikult või 
osaliselt tänu temale. Ta oli oma ajast ees ja näitas teed paljudele 
XIX sajandi matemaatikutele. C. Gauss sündis 1777. aastal. Tema 
üpris harimatu isa takistas poega õppimast. Räägitakse, et kolme- 
aastasena parandas poeg isa, kes oli oma töölistele palga arvuta- 
misel eksinud. Carli enda sõnul oskas ta arvutada juba enne seda, 
kui rääkima õppis. Kooli läks ta alles seitsmeaastasena, kuid õppis 
kiirtempos. Ta oli kümnaaastane, kui õpetaja käskis õpilastel kir- 
jutada kõik numbrid 1-st 100-ni ja leida nende summa. Õpetaja ei 
jõudnud lõpetadagi, kui Carlil oli vastus käes. Ta arvutas 50 x 101 
= 5050, sest oli intuitiivselt märganud, et 100 numbri summa moo- 


dustub 50-st sama summaga numbripaarist: 
1 + 100= 101;2 + 99 = 101;3 + 98= 101... 


Õpetaja pidi tunnistama, et temal pole noorele Carlile enam mi- 
dagi õpetada, ning suutis veenda isa, et too lubaks lapselõpinguid 
jätkata. Poiss saigi seda teha tänu stipendiumile, mida talle võimal- 
das Braunschweigi hertsog Ferdinand, kes oli sellisest varaküp- 
susest üllatunud. Seitsmeteistkümneselt oli Gaussil julgust seada 

kahtluse alla — ja põhjusega — mõned Eukleidese geomeetria osad, 
sest Gauss lõi esimesena kõverpindade sisegeomeetria. Ta arvutas 
lakkamatult, tundes sellest samasugust rõõmu, nagu tunneb pia- 
nist klaverimängust, ning õppis vaevata pähe logaritmide tabeli. Ta 
lõi kompleksarvude teooria. Hiljem huvitus ta kõikidest teadustest 
ja arvutas välja alles äsja avastatud asteroidide orbiidid. 1807. aas- 
tal sai Gauss Göttingeni ülikooli professoriks ja observatooriumi 
direktoriks. Ta sõnastas originaalsed teooriad elektromagnetismi 
kohta ja andis oma nime magnetilise induktsiooni ühikule — gauss. 
Ta esitas statistika ja tõenäosusteooria matemaatilised elemendid. 
Mõiste “Gaussi kõverus” on kasutusel siiani. Tal oli erakordne in- 
tuitsioon ja elav fantaasia nagu enamikul geeniustel. Sageli öelnud 
ta: “Mul on tulemus olemas, aga ma eitea veel, kuidas selleni jõu- 


da. 


1805. aastal sündinud William Rowan Hamilton, hilisem kuulus iiri 
matemaatik ja füüsik, oli samuti lapsepõlves üllatavalt andekas. Pä- 
rast vanemate surma onu kasvatada jäänud poiss õppis kolmeaas- 
taselt iseseisvalt lugema. Tal oli erakordne mälu: viieaastasena lu- 
gesta soravalt ladina, heebrea ja kreeka keeles ning kommenteeris 
Homerost, nii et spetsialistidki imestasid. Üheksa-aastasena valdas 
ta lisaks neile veel kümmekonda keelt, muu hulgas kaldea, ben- 
gali ja malaisia keelt. William kohtas sel perioodil juhuslikult üht 
omaealist poissi, Zerah Colburni, kelle peastarvutamise meetod, 
mida too isegi seletada ei suutnud, teda väga intrigeeris. Selle ajen- 
dil hakkas ta matemaatikat õppima ning valdas seda ainet mõne 
aastaga täiuslikult. Temast sai kakekümne ühe aastaselt Dublinis 
astronoomiaprofessor. 

Kuulsa prantsuse matemaatiku Evariste Galois'ga oli sootuks tei- 
ne lugu. Ta läks lütseumi alles kahežeistkümneaastasena. Enne seda 
õppis ta ema käe all, kellel ei olnud erilisi matemaatilisi võimeid. 
Kolmeteistkümneaastasena jäi ta 'ütseumi retoorikaklassi korda- 
ma. Kui talle tehti ettepanek matemaatikatundides käia, avastas ta 
enda jaoks ootamatult arvud ja teoreemid. Kuni selle ajani ei olnud 
ta ilmutanud erilisi inteliektuaalseid võimeid, kuid matemaatika 
vallandas temas nagu ilmutuse väel seni varjatud anded. Ta õppis 
kiirtempos, tundis huvi ainult keeruliste ülesannete vastu ning eiras 
kooliprogrammi, mida pidas liiga lihtsaks. “Seda poissi on haaranud 
matemaatikahullus,” märkis üks järelevaataja. Poiss tegi enamiku 
arvutusi peast, keeldus tehteid paberile märkimast, ja see vihastas 


16 


ÜLIANDEKAD LAPSED 


õpetajaid. Galois oli impulsiivne, intuitsioonist juhinduv inimene, 
kes leidis vastuse, ilma et oleks alati näidanud, kuidas ta selleni jõu- 
dis. Teda ei võetud polütehnilisse kooli, kuhu ta tahtis astuda juba 
kuueteistkümneselt, pärast oma esimese artikli avaldamist, sest ta 
sõimas eksaminaator Dinet'd, kes esitas talle naeruväärselt lihtsaid 
küsimusi. Ta viskas eksaminaatorile näkku tahvlipühkimise käsna. 
Üldse tundis ta suurt vastumeelsust pikkade arvutuste vastu, mis 
tema arvates varjasid põhiideid. Järgmisel aastal esitas ta Teadus- 
te Akadeemiale uurimistöö pealkirjaga “Uuringud esimese astme 
algebravõrrandite kohta”; milles tutvustas uusi, väga originaalseid 
matemaatilisi meetodeid, mis olid oma ajast kõvasti ees ja mida 
ei suudetud mõista. Ilmselt viivitas matemaatik Cauchy just see- 
tõttu Galois' käsikirja uurimisega ning pärast seda, kui akadeemia 
oli tunnistanud käsikirja arusaamatuks, läks see kaduma. Üheksa- 
teistkümneaastaselt astus Evariste pedagoogilisse kooli, kuid visati 
sealt peagi välja, sest oli kirjutanud avaliku kirja, milles võttis vaat- 
luse alla kooli direktori käitumise kolmel Juulirevolutsiooni päe- 
val. Galois suri kaks aastat hiljem kahekümne ühe aastasena ühel 
mõttetul duellil. Surmaeelse öö oli ta veetnud palavikuliselt kirja 
pannes kõike, mida tahtis jäädvustada matemaatikasse. Tema vale- 
mite vahelt leiti pateetiline lause: “Mul ei jätku aega... mul ei jätku 
aega...” Selle ebatavalise kirjutise 5. astme võrrandite kohta käivat 
osa nimetasta ise dešifreerimist nõudvaks sasipuntraks. Kirjutatu 
geniaalsuse tabamiseks kulus kaua aega. Tema märkmete seas oli 
ka integraalide klassifikatsioon, mis avastati uuesti kakskümmend 
viisaastat hiljem, ning rühmateooria, mille mõiste ta ise lõi. Galois' 
ideed sisaldavad kaasaegse algebra põhitõdesid. Kas ta aga oleks 
teinud matemaatikuna erakordset karjääri? Üldiselt arvatakse, et 
matemaatikas on oluline töö tehtud juba kahekümne viiendaks 
või kolmekümnendaks eluaastaks. Paljud kuulsad matemaatikud 
on surnud noorelt: Abel kahekümne seitsmesena, Riemann nelja- 
kümnesena. Albert Einstein ütles sageli, et teadlane, kes enne kol- 
mekümnendat eluaastat olulist panust ei ole andnud, ei tee seda 
kunagi. 

India matemaatiku Srinivasa Ramanujani juhtum on samuti 
huvitav. Ta sündis vaeses perekonnas ja alustas tavalisi kooliõpin- 
guid, kuid üheksa-aastaselt hakkas ootamatult ilmutama oma häm- 
mastavaid matemaatikukalduvusi. Ta luges viieteistkümneaasta- 
sena G. S. Carri raamatut “Synopsis of elementary results in pure 
mathematics”, millest leidis 6000 teoreemi sõnastuse ning püüdis 
neid tõestada iseseisvalt, ilma ühegi erialase teose abita. Sestpeale 
ei huvitanud teda enam miski muu peale matemaatika ja ta tegeles 

sellega kõigis koolitundides, mistõttu ta kukkus muudel eksamitel 
läbi ja jäi ilma stipendiumist. Ramanujani töötas ametnikuna Mad- 
rase sadama kantseleis. Ta oli siis kahekümne kolme aastane. Kolm 
aastat hiljem oli tal juba kogunenud terve hulk märkmeid ja ta kir- 
jutas inglise matemaatikule G. H. Hardyle kirja, mis oli täis veidraid 
matemaatikavalemeid ja mis tegid Hardy nõutuks. Kas tegemist oli 
hullu või geeniusega? Kui Hardy oli kolleegidega nõu pidanud, pidi 
ta tunnistama, et tegemist pole hullu, vaid hoopis üliandeka ma- 
temaatikuga. Hardy kirjutas noormehele ja kutsus ta Inglismaale 
õppima. Kuid Ramanujan keeldus, sest ei tahtnud emast lahkuda. 
Emaagateatas ühel hommikul, et jumalanna Namagiri ilmutas end 
talle öösel ja soovitas lasta pojal oma saatusele vastu minna. Nii sai 
Ramanujanist kuulsa Cambridge'i ülikooli (Trinity College'i) õpilane 
ning seejärel Londoni Kuningliku Seltsi (Royal Society) esimene in- 
dialasest liige. Kuid Inglismaa kliima ei sobinud talle, ta jäi haigeks 
ja sõitis Indiasse tagasi, kus suri kolmekümne kolme aastasena tu- 
berkuloosi. Temast jäi maha suur hulk teoreeme, mille mõistmiseks 
kulus aastakümneid ning millest mõned on tänapäevani laherda- 
mata. Tema teoreemid, nagu ütleb üks tematalendi austaja, voolasid 
tal peast valmiskujul, ilma igasuguse pingutuseta ning ilma et tz ise 
osanuks neid selgitada. Ta armastas öelda, et jumalanna Namagiri 
ilmutas need talle. Mõned nendest teoreemidest olid juba sõnasta- 
tud, kuid ta avastas need uuesti. Mõned teoreemid on jäänud järel- 
põlvedele endiselt saladuseks. Ta manipuleeris arvudega erakordse 
naudingu ja kiirusega. Ühel päeval tuli Hardy teda haiglasse vaata- 
ma ning ütles vestluse alustuseks, et taksol, millega ta tuli, oli väga 
igav number — 1729. “Kuidas nii?” protesteeris Ramanujan. “ Vastu- 
pidi — see on väga huvitav, sest see on kõige väiksem arv, mida saab 
väljendada kahe, erinevate arvude kuupide summana (1* + 12? = 10° 
+ 9°)” Hardy tunnistas ise, et tal kulus aega, et kontrollida väidet, 
mis oli tema protežeele nii ilmselge. 

Huvipakkuv on ka 1593. aastal sündinud Girard Desargues'i 
juhtum. Noor geomeetrik tegi tohutut tööd, mida tutvustas vaid 
üksikutele sõpradele. Ta märkis oma uuringuid üles veidras botaa- 
nilises koodis: puutüvede, okste ja õite abil, mis sümboliseerisid 
geomeetrilisi kujundeid. Üldiselt peeti teda hulluks. Kui aga prant- 
suse geomeetrik Michel Chasles avastas X1X sajandi lõpus juhusli- 
kult Seine'i kaldapealse bukinisti juurest Desargues'i kaotsiläinuks 
peetud peatöö, sai ta aru, et too oli projektiivse geomeetria looja. 
Teine kuulus prantsuse matemaatik, 1713. aastal sündinud Alexis 
Clairaut, esitas kaheteistkümneaastasena oma esimese uurimistöö 
Teaduste Akadeemiale, kuhu ta erandkorras kaheksateistkümne- 

selt vastu võeti. Juba kolmeteistkümneselt oli ta asutanud omaenda 
teadusliku ühingu. XIX sajandil andis norralane Niels Henrik Abel 
üheksateistkümneaastasena oma panuse teadusse ning suri mõned 
aastad hiljem tuberkuloosi. “Ta jättis meile leiba viiesajaks aastaks,” 
ütles ma:emaatik Charles Hermitte. 

Üliandekate noorte matemaatikute hulgas on teada vähe nai- 
si, märkimisväärseks erandiks on 1776. aastal sündinud Sophie 
Germain. Ta innustus matemaatikast kolmeteistkümneaastasena, 
kui oli lugenud, et üks Rooma sõdur tappis Archimedese, sest too 
oli niivõrd süvenenud mingi geomeetrilise joonise uurimisse, et ei 
vastanud sõduri küsimusele. Tütarlaps leidis, et matemaatika peab 
olema kõige huvitavam asi maailmas, ja asus üksinda öösiti tööta- 
ma. Kuigi isa tahtis temalt küünlad ära võtta, oli ta sunnitud tüd- 
ruku pidurdamatu kire ees siiski alla andma. Kaheksateistkümne- 
aastaselt võttis neiu endale mehenime, et astuda just äsja avatud 
polütehnilisse kooli, kuhu võeti vastu ainult mehi. Pettuse avastas 
kuulus matemaatik Joseph Lagrange, kellele neiu oli oma töid saat- 
nud ja kes tahtis andeka õpilasega kohtuda. Neiu tunnistas talle 
pettuse üles. Seejärel astus ta kirjavahetusse oma ajastu matemaa- 
tikageeniuse Gaussiga, esialgu küll kellegi härra Le Blanc'i nime all, 
sest kartis õpetatud naisele osaks saada võivat naeruvääristamist. 
Kui Gauss oli tema tööde üle imetlust avaldanud, jätkas ta kirja- 


vahetust juba oma õige nime all. 


Kirjeldatud juhtumid näitavad erilist annet, matemaatikukalduvust, 
mida võib pidada kaasasündinuks, kuid näiteid loomuliku andeku- 
se kohta võib tuua paljudest teistestki valdkondadest. Ometi sea- 
vad mõned psühholoogid kaasasündinud üliandekuse kahtluse alla 
ning kirnitavad, et kõik lapsed sünnivad särava mõistusega. Nad 
arvavad, et igal normaalselt arenenud lapsel võib tahtmise korral 
välja arendada erakordse vaimuande, seda tingimusel, et lapsele 
luuakse juba väga varakult soodus pinnas, tekitamaks pidevat huvi 
mingi ala vastu, kasutades kõiki võimalusi, et ta saaks arendada 
ja suunata oma loomulikku uudishimu ning loovaid võimeid. On 
tõsi, et kõigil lastel on sünnipärane võime olla intelligentne, mis on 
inimliigile omane pärilik omadus. Tõsi on ka see, et lastel on kaa- 
sasündinud õppimistahe, leiutamis- ja loomistung. Neid huvitab 
kõik ja rrad on loomult avastajad. Selle abil ehitavadki nad üles oma 
isiksuse ja vaimsed struktuurid ning teevad ilma näilise vaevata in- 
tellektuaalseid edusamme, näiteks õpivad rääkima. 

Huvitavad vaatlusandmed näitavad, et lapsed võivad saavuta- 
da palju rohkem, kui neid õppimisel abistatakse. Ameerika mate- 
maatik ja informaatik ning arvuti abil õpetarrise pioneer Seymour 
Pappert jutustab, kuidas lapsi õpetati koostama arvutiprogramme, 
mille abil moodustada lauseid. Nad jõudsid täiesti loomulikul teel 
tõdemuseni, et sõnu on vaja klassifitseerida. Lapsed tulid iseseisvalt 
grammatika vajalikkuse peale, mille mõtet nad varem ei mõistnud. 
Seymour Papperti väitel võib sama katse teha matemaatikaga, mil- 
lel ei ole laste jaoks iseenesest mingit nähtavat mõtet, kuid lastele 
tuleb nende endi poolt arvutil loodud ülesannete kaudu näidata, et 
matemaatika on vajalik ning et selles on märgulisust. Ta ütleb, et 
lapsele tuleb juba väga varakult anda võimalus vastavalt oma suut- 
likkusele tutvuda matemaatika, muusika või mingi muu valdkon- 
naga, niisama loomulikult nagu ta emakeelt omandab, mitte aga 
abstraktselt ja konventsionaalselt, kunstlikult ja sunduslikult, nagu 
ta õpib näiteks mõnda surnud keelt, millel ei ole tema reaalsusega 
mingit kokkupuudet. 

Mõned psühholoogid on väikelastega läbi viidud eksperimenti- 
de kaudu näidanud, et enamikul neist esineb matemaatikuanne juba 
väga varakult. Võime arvutada — lahendada peast lihtsaid aritmeeti- 
lisi ülesandeid nagu piiratud arvu objektide liitmine või lahutamine 
— on Olemas juba kahe- või kolmeaastastel lastel. Ameerika psüh- 
holoog Karen Wynn on näidanud, et isegi nelja-viiekuused imikud 
suudavad raskusteta neile näidatud või nende eest peidetud eseme- 
te toel mõista liitmistehet 1 + 1 = 2 või lahutamistehet 2 — 1 = 1. 
Tundub, et lastele on loendamine ja väikese hulga objektide arvu 
kindlakstegemine enesestmõistetav juba ammu enne, kui nad seda 
ise selgitada oskavad. Sama kehtib erinevas keskkonnas elavate laste 
kohta, ka seal, kus valdavaks on suuline traditsioon, nagu mõnede 
Aafrika või Uus-Guinea hõimude juures. 

Prantsuse neuroloogi Stanislas Dehaene'i juhitud uurimisgrupp 
näitas väga täpsete eksperimentidega, et lihtsate aritmeetiliste tehe- 
te käigus aktiviseeruvad kaks aju piirkonda. Ta pidas silmas tehteid, 
mida ka väga väikesed lapsed suudavad teha. Sellest järeldas ta, et 
need mõtlemisoperatsioonid toimuvad kahel erineval viisil: esimene 
põhineb pildilistel sümbolitel ja kujutistel, teine lingvistilistel süm- 
bolitel. Üks neist aju piirkondadest, mis asub kolju tipus kiirusaga- 
rikes, ühtib piirkonnaga, mis aktiviseerub sõrmi liigutades. See võib 
tähendada, et sõrmedel arvutamine on kaasasündinud ja univer- 
saalne arvutama õppimise ning arvu mõiste omandamise süsteem. 
Kuid, nagu väitis Stanislas Dehaene, ei tähenda see sugugi, et sel- 
les piirkonnas asub mingi “matemaatikakühmuke': Neid uuringuid 

ei saa kasutada ka matemaatikuandega laste väljaselgitamiseks, sest 
kasvatus mängib palju suuremat rolli kui loo:nulike kalduvuste või- 
malikud erinevused. Eelsoodumus arvutamiseks eksisteeris elus- 
olendite ajus ilmselt juba ammu. Seda kinnitab ka inglise neuroloog 
Brian Butterworth, kes :oetus eksperimentidele arvutada oskavate 
loomadega — tõtt-öelda pole need eksperimendid mitte alati veen- 
vad — ja esiajalooliste arvutamissüsteemide rudimentaarsetele jälge- 
dele. Needvõivad olla as:ronoomiaalased arvutused, mison täksitud 
kividele ja mille vanus on enam kui 30 000 aastat. 


Kõne õppimine ja sõnavara omandamine on hea näide selle koh- 
ta, kuidas lapsed suudavad ilma vaevata ja loomulikul teel oman- 
dada väga keerulisi mõisteid. Kaheaastasena tunneb laps tavaliselt 
vaevalt sadakond sõna, kuid mõne aastaga omandab ta neid juba 
tuhandeid. Ja see toimub ilma mingi pingutuseta, ilma et tal oleks 
vaja kohustuslikult tundi minna nagu hiljem koolis. Kõnelema õp- 
pimine toimub loomuliku, mitte suunatud protsessi käigus, kokku- 
puutes ümbruse, vanemate ja perekonnaga, täiskasvanuid kuulates 
ja imiteerides. Vanemed ei pea seejuures mingit pedagoogitööd 
tegema, vastupidiselt lapse kirjutama õpetamisele. See protsess 
sarnaneb viisiga, kuidas väikesed loomad õpivad elus toimetulekut 
või tsiviliseerimata rahvaste lapsed kalastama, jahti pidama ning 
metsas orienteeruma. See protsess erineb fundamentaalselt kunst- 
likust, kohustuslikust ning seetõttu tihtipeale halvasti vastuvõeta- 
vast koolikasvatusest. 

Kas selline spontaanne õppimine on võimalik ja kerge selle tõt- 
tu, et inimese ajju on kodeeritud kõnevõime? Igatahes kinnitavad 
seda paljud spetsialistid, nende hulgas ameerika lingvist Noam 
Chomsky, kelle arvates 2ksisteerib midagi universaalse grammatika 
taolist, kuigi maailmas kõneldakse umbes 5000 keelt. Vaatlusand- 
med kinnitavad samuti, et lapse kõnelema õppimine järgib just- 
kui kaasasündinud prcgrammi. Kõnevõime on and, evolutsiooni 
kingitus, nagu ütleb psühholingvist Benedicte de Boysson-Bardies, 
kelle arvates on see socdumus sisse kirjutatud inimese geneetilisse 
koodi sellest peale, kui ta umbes miljon aastat tagasi omandas arti- 
kuleeritud kõne võime. 

Tõepoolest võib täheldada, et kõik maailma lapsed hakkavad 
rääkima samaseas, sõltumata sotsiaalsest keskkonnast või emakee- 
lest, vaatamata sellele, tas nad on intelligentsed või nõrgamõistus- 
likud. Kurtide ja tummade vanemate lapsedki õpivad normaalselt 

rääkima. Kolmeaastane laps valdab kõnet juba hästi ja oskab end 
täielikult täiskasvanutele arusaadavaks teha. Kuid kõnelema ei saa 
enam õppida pärast seitsmendat või kaheksandat eluaastat. Seda 
on näidanud väga väikesena mahajäetud, igasugustest sotsiaalse- 
test kontaktidest väljaspool kasvanud “hunt-lapsed', kes ei hakkagi 
rääkima või räägivad väga halvasti ja keda peetakse nõrgamõistus- 
likuks. Rääkima hakatakse tavaliselt kindlas eas, umbes aasta vanu- 
selt, kõndima õpitakse samuti kindlaseas. Nii nagu ei ole võimalik 
last enne mainitud iga rääkima õpetada, ei saa seda ka palju hiljem 
korralikult teha. 

Hiljutised tööd vastsündinu ja väikelapse võimete ehk “kompe- 
tentsuse” vallas näitavad, et lastel on üllatavaid võimeid, näiteks 
tunnevad nadära helisid, nägusid, vorme ja värve. See kinnitab veel 
kord, et sünnipäraste võimete osakaal aju suutlikkuse organiseeri- 
misel on palju suurem, kui seda veel hiljuti arvasid mõned kuulsad 
psühho'oogid, näiteks Jean Piaget. Viimasel ajal tehtud katsed on 
näidanud, et vastsündinul on andeid, mis saavad olla ainult kaa- 
sasündinud. Näiteks tunneb ta kahe päeva vanuselt ära oma ema 
isegi siis, kui on teda vaid paar tundi näinud, mida psühholoogide 
arvates ei saa seletada teisiti, kui et tema ajus eksisteerivad niisugu- 
seks õppimiseks valmis struktuurid. 

Neuropsühholoog Jacgues Mehler ütleb, et laps sünnib inim- 
olendina ja ta tuleb maailma inimesele omase mõtlemisvõimega. 
Inimene ehitab oma aju üles vähehaaval, sõltuvalt pärilikkuse te- 
guritest, embrüonaalse staadiumi arengu kulgemisest, varases 
lapsepõlves perekonnas ja ühiskonnas omandatust, samuti sellest, 
kuidas ta talletab, tihtipeale alateadlikult, mulje:d ja omandab ko- 
gemusi. Veelgi üldisemalt mõjutab aju arengut see, kuidas me oma 
vaimseid võimeid ümbruse mõjul aktiivselt rakendame. 

Siiski ei maksa arvata, et lapse kaasasündinud võimete põhjal 
võiks tahtlikult välja arendada mingi erakordse ande, ning mingil 
juhul ei saa see luua meetodit, kuidas erakordse talendi ilmumist 
esile kutsuda. Räägitakse, et kuulsa arhitekti Frank Lloyd Wrighti 
ema oli juba enne lapse sündi tema elukutse ära otsustanud ning 
pani juba oma paarikuise poja arhitektuuri kujutavate piltide keske- 
le. Isegi kui see on tõsi, ei ole sellel lool näite väärtust. Jaapani viiul- 
daja Shinichi Suzuki otsustas veidi enne Teist maailmasõda soo- 
dustada laste musikaalsuse arengut. Ta laskis ne:l esimese eluaasta 
jooksul muusikat kuulata, seejärel, teisest eluaastast alates, laskis ta 
neil kuulmise järgi muusikat mängida. Seda korraldati rühmades, 
kus osalesid ka emad, kes olid samuti sunnitud mõne pilli mängi- 
mise ära õppima. Seejärel hakati lapsele iga päev väga intensiivselt 

muusikat õpetama. See praegugi kasutatav meetod andis väga häid 
instrumentaliste — 5% osalejatest tahtsid saada professionaalseks 
muusikuks —, kuid niisuguse õpetuse mõjul ei saanud neist ühestki 
geniaalset muusikut. Niisamuti läks ka endises Nõukogude Liidus, 
kus kümnete aastate jooksul korraldati matemaatikaolümpiaade, 
kuhu tulid kokku matemaatikas tugevad õpilased tervest riigist, et 
omavahel võistelda: mitte ühtki matemaatikageeniust seal päeva- 


valgele ei tulnud. 


Mõned psühholoogid esitavad siiski küsimuse, kas suuri muusikuid 
ei oleks rohkem, kui väikelaste muusikaõpetusele pühendataks sa- 
masugust hoolt, nagu rääkima, arvutama, lugema või kirjutama 
õpetamisele. Renessansiajastul oli periood, mil andekad lapsed 
pandi otsekohe rühmadesse, kus nad õppisid ainult muusikat või 
maalimist. On tõsi, et see, mis tundub esmapilgul ainulaadse ande- 
na, on tihti lapse perekondliku või loodusliku keskkonna vili, mis 
on välja kujunenud kolmanda ja seitsmenda eluaasta vahel, mil aju 
funktsioneerib erakordse võimsusega. Just sellel ajal areneb mõis- 
tus kiiresti ja tingimused õppimiseks on kõige paremad. Laps on 
siis eriti vastuvõtlik intellektuaalsele tegevusele, mida võib suunata 
mõnele kindlale tegevusalale, nagu näiteks keeled, arvudega ope- 
reerimine või muusika. Vastupidist nägime “hunt-laste” puhul. Kui 
teatud ajurakke ei ole selles olulises eas ergutatud, ei suuda need 
hiljem enam korralikult funktsioneerida. Läbipaistmatu silmaläät- 
sega sündinud laps, keda kiiremas korras ei opereerita, ei saa enam 
nägijaks, isegi kui kae hiljem kõrvaldatakse, sest nägemisnärvide 
rakkude ühendusteed ei olnud õigel ajal aktiviseeritud. Mõned pi- 
medana sündinud ja liiga hilja opereeritud lapsed on tapnud end 
meeleheitest, sest ei suutnud lahti mõtestada ega mõista seda, 
mida nad nägid. Ajavahemikku kolmanda ja seitsmenda eluaasta 
vahel nimetatakse loominguliseks kuldajaks, sest sellel ajal haarab 
last tõeline palavik, mis ilmneb suures, sageli poeetilises kujutlus- 
võimes, kõnes ja kunstilises loomingus. Tihtipeale kaob selline loo- 
mispuhan; kooli minnes, sestlaps surutakse liiga kitsasse vormi. 
Neuropsühhiaater Roger Vigouroux kasutab erakordsete loo- 
misannete ilmumise selgitamiseks originaalset teooriat. Ta ole- 
tab, et kunstivõimed, mida ta kasutab näitena, sõltuvad osaliselt 
närvisüsteemi spetsiifilisest ehitusest. Raseduse ajal ajju jõudvate 
meessugurormoonide hulk võib tema arvates mõjutada neid när- 
viühendusi, millest sõltub, kas lapsest tuleb vasakukäeline, on ta 

düsleksik, omab minge:d erilisi andeid vms. Pealegi toimub aju 
arenemine sündmuste jadana, mis kulgevad alati täpses kronoloo- 
gilises järjestuses. Mõne erakordse võime ilmumine võib sõltuda 
teatud ajuosade teistega võrreldes kiiremast kasvamisest mingil 
ajavahemikul. Need võimed arenevad pärast sündimist keskkonna 
ja õppimise mõjul, mis, nagu me nägime, on ajaliselt väga rangelt 
piiratud. Seega tähendavad esimesed eluaastad lapse tulevikule 
kõige enam: just sel ajal võivad tugevneda teatud närviseosed ning 
kujunevad välja aju teatud juhteteed, mis annavad lapsele võimalu- 


se ena täielikumalt väljendada. 
Üliandekad muusika vallas 


Prantsuse psühhiaater Philippe Brenot näitab, et muusikat võidak- 
se õppida eriti varases eas. Seejärel avalduvad matemaatikukaldu- 
vusec, hiljem tulevaste maalijate ning lõpuks poeetide ja kirjanike 
anded. Kujutava kunstiga tegelemine nõuab arenenud motoorikat 
ning ruumi- ja perspektiivitunnetust, mis kujunevad lapsel aasta- 
tega. Kirjaliku väljendamisoskusega on sama lugu: enne kui laps 
hakkab end kirjalikult väljendama, peab tal olema kõne täielikult 
omandatud. Kahjuks tuntakse veel väga halvasti neid aju struktuu- 
re, mis võivad omada otsustavat tähtsust suurte talentide kujune- 
misel, sest ei ole kindel, kas need ajupiirkonnad, mida seostatakse 
teatud funktsioonidega, ikka mängivad nii olulist rolli, nagu mõned 
teadlased tahaksid uskuca. Suur hulk vaatlusandmeid kinnitab, et 
aju or. märkimisväärselt plastiline: vigastatud piirkonna töö võtab 
üle teine. 

Kas mõnikord täheldatud silma võrkkesta eriline tundlikkus 
mängib mingit rolli suurte maalikunstnike ande kujunemisel? 
Ameerika neuroloog Oliver Sacks tsiteerib üht oma hiina a meti- 
venda, kes kinnitab, et kuulsal vene muusikul Šostakovitšil oli aus 
mürstkild, väike liikuv metallitükike. Iga kord, kui muusik kallutas 
pead, <uulis ta uusi meloodiaid, mida kasutas oma helitöödes, ning 
ta keeidus võõrkeha eemaldada laskmast. 

Uuandused tehnika alal, näiteks positsioonikaamera, võimal- 
davad tulevikus saada kusutisi, ehkki kahjuks liikumatuid, nendest 
peaaju osadest, mis vaimutegevuse käigus muutuvad aktiivseks. 
Nendelt kujutistelt võime juba praegu näha, et näiteks mõhnkeha, 
mis tagab ühenduse aju poolkerade vahel, on suurem pianisticel, 
kes harjutavad klaverimängu juba lapseeast peale. Või et vasaku 


mestel See tehnika, mis on seotud aju elektriliste nähtuste uuri- 

misega, võimaldab tulevikus võib-olla paremini mõista mõningaid 
kaasasündinud võimeid ja kalduvusi ning seni salapärasuse looriga 
kaetud ajutegevust, näiteks muusikalist üliandekust. 

Paljud kuulsad muusikud olid üliandekad, nad hakkasid väga 
varakult mängima mõnda pilli, enamasti klaverit, ja lõid muusikat 
eriti varases eas: Mozart ja Saint-Sašns viieaastaselt, Haydn kuue- 
aastaselt, Mendelssohn, Chopin ja Schumann üheksa-aastaselt, 
Beethoven kaheteistkümneaastaselt. Räägitakse, et Saint-Sašns 
teadis nootide nimesid juba siis, kui oli ainult 2,5 aastat vana. Kol- 
meaastaselt võis Rubinstein ühekordse kuulamise järel mängida 
Schuberti “Lõpetamata sümfoonia” üht teemat. Liszt esines ühek- 
sa-aastaselt publiku ees ja transponeeris kaheteistkümneaastaselt 
kõik Bachi fuugad. Schumann tegi kaheksa-aastaselt oma sõpra- 
dest muusikalisi portreid, mille kõik ära tundsid. Berlioz, avastanud 
enda jaoks flöödi, õppis kaheteistkümneselt iseseisvalt solfedžot, 
kuigi tema vanemad olid selle vastu. Prokofjev kirjutas üheksanda 
ja neljateistkümnenda eluaasta vahel neli ooperit. Debussy astus 
üheksa-aastaselt Pariisi konservatooriumi ja sai neljateistkümne- 
sena klaverimängus esimese auhinna. Dirigent Roberto Benzi di- 
rigeeris kaheksa-aastasena. Kanada pianist Glenn Gould otsustas 
viieaastaselt heliloojaks hakata — nooti oskas ta lugeda juba kolme- 
selt — ning astus kümneaastaselt Toronto konservatooriumi. Need 
noored talendid tegid muusikat sageli enne, kui õppisid tundma 
selle reegleid. 

Missugune on nendes saavutustes kaasasündinu osakaal võrrel- 
des sellega, mis tuleneb perekondlikust miljööst ja õpetusest, mida 
mõnedes muusikute perekondades väga ergutatakse? Raske öelda, 
kuid kiusatus on uskuda, et niisugune anne on kaasasündinud või 
ilmneb alates sünnihetkest — see aga on peaaegu üks ja sama asi. 
Vähe sellest, et juba väikelapse kõrv on väga varakult tundlik ja et 
aju osad, mis võtavad vastu kuulmisaistinguid, muutuvad samu- 
ti väga kiiresti aktiivseks — loote kuulmissüsteem funktsioneerib 
juba alates kahekümne viiendast nädalast. Pediaatrid kinnitavad, et 
kuuekuune loode tajub helisid ja suudab neid isegi meeles pidada: 
mõned meeldsjäetud helid rahustavad teda, kui ta hiljem, pärast 
sündimist, nutab. Loode kuuleb korraga nii ema keha hääli (näiteks 
südamelööke) kui ka välismaailma helisid. Vastsündinu tunneb ära 
teksti, mida ema oli raseduse ajal valjult lugenud. Veeigi enam pa- 
neb imestama asjaolu, et ta tunneb teksti ära isegi siis, kui seda 
loeb keegi teine, mitte tema ema. Väikesed lapsed on väga vara- 
kult tundlikud meloodia suhtes: nad moduleerivad oma lalinat veel 
enne kümnekuuseks saamist ja näitavad alates esimesest eluaastast 

üles huvi muusika vastu, mida nad oskavad väga hästi mürast eris- 
tada. Poolteiseaastaselt ümisevad nad spontaanselt omaette, see- 
järel aga hakkavad kuuldut kordama. Tulevased suured muusikud 
teevad muusikat enne, kui hakkavad rääkima. 

Kõige tähelepanuväärsem üliandekuse näide muusikute seas 
on kahtlemata Mozart, kelle anne ilmnes väga noores eas. Näide 
on seda huvitavam, et annet ei rikkunud ka isa, kes kasutas noore 
Wolfgangi talenti väga intensiivselt ära. Poiss omandas seeläbi hoo- 
pis muusikalise tehnika, mis ühendatuna tema erakordse andega 
kindlustas meisterlikkuse kõigis žanrites. Muusikageenius Mozart 
elas ainult muusikale. Ta jäi kuni surmani erakordseks muusikuks 
— virtuooslikuks interpreediks ja andekaks heliloojaks. Tema lü- 
hikese, kuid intensiivse elu meenutamine võib meil aidata mõista 
erakordse talendiga inimesi ning näitab, et mõnikord on olemas 
seos varaküpsuse ja geniaalsuse vahel. “Ma ei ole kindel, et inglid 
Jumalat ülistades Bachi mängivad, aga ma olen kindel, et omavahel 
olles mängivad nad Mozarti muusikat ja et Jumalal on väga mee- 
lepärane neid kuulata,” ütleb üks Mozarti biograafe Karl Bart. Ta 
lisab: “Kas Mozarti muusika ei ole mitte kogu muusika kehastus?” 
Ühel päeval küsiti Rossinilt, kes on kõige suurem muusik. “Beetho- 
ven,” vastas ta. “Aga Mozart?” — “Oh, tema on ainulaadne...” 


Teiselt tähelt tulniid laps. 
Francois Mauriac 


Vlozarti muusika juures on imeline sec, et 
isegi vaikus, mis järgneb, kuulub Mezartile. 
Sacha Guitry* 


Wolfgang Amadeus Mozart sündis 27. jaanuaril 1756. aastal umbes 
16 000 elanikuga Salzburgis, mis oli pea:'innaks ühele arvukatest, 
hiljem Austria keisririigi moodustanud väikeriikidest. Mozarti juu- 
rest ei leia midagi pärilikku, mis selgitaks erakordseid muusikaan- 
deid. Isapoolsed esivanemad olid käsitöölised, emapoolsed talupo- 
jad. Perekonna ainus muusik oli isa. 1737. aastal Salzburgi kolinud 
Leopold Mozartist sai viiuldaja, hiljem aga õukonna teine kapell- 
meister. Temast kujunes funktsionäär, midagi “muusikalise teenri” 
taolist, kelle ülesandeks oli nii komponeerimine kui ka muusika et- 
tekandmine. Suurepärase pedagoogi, haritud, tõsise inimese ja visa 
töörügajana andis ta ise hariduse pojale, keda ei pandudki kooli. 
Leopold oli kõigeks valmis, et säilitada kohta õukonnas: ta austas 
sügavalt hierarhiat, oli konservatiivne, perekonnas autoritaarne 
ning muretses väga oma kahe lapse heaolu ja tuleviku pärast. Te- 
gelikult jäid Leopoldi ja Anna Maria abielust sündinud seitsmest 
lapsest ellu vaid kaks, kellest mõlemast said muusikud ning kelle 
varakult alanud karjääri vanemad huvi ja armastusega jälgisid. Ema 
Anna Maria ei olnud muusik, kuid ta andis noorele Wolfgangile 
palju oma suure kujutlusvõime, elurõõmu, hea tuju ja headusega. 
Mozart oli andekas laps — see on ilmselge. Kas ta oleks saavu- 
tanud edu mõnes teises valdkonnas peale muusika, millesse su- 
keldus juba hällist? Võib-olla, sest ta näitas üles ilmset annet nii 
matemaatikas kui ka ioonistamises. Kuid Mozart pühendus väga 


* Sacha Guitry (1885—1957], prantsuse näitleja, näitekirjanik ja kineast. Toim. 

noorelt vaid muusikale. “Niipea kui ta end muusikale andis,” mee- 
nutas ta õde Maria Anna, hüüdnimega Nannerl, “olid kõik tema 
meeled igasuguseks teiseks tegevuseks nagu surnud ja isegi mänge 
pidi selleks, et need talle huvi pakuksid, saatma muusika. Kui me 
mänguasju enda lõbuks ühest toast teise tassisime, pidi see toimu- 
ma marsilaulu saatel.” 

“Ühel päeval, kui ma koos teie härra isaga teie juurde tulin, 
leidsime Wolfgangerli (ta oli siis nelja-aastane) ametis kirjutami- 
sega,” jutustas Wolfgangi õele Leopold Mozarti sõber Andreas 


Schachtner. 
Isa: “Mida sa seal teed?” 
Wolfgang: “Klaverikontserti. Esimene osa on varsti valmis: 
Isa: “Näita!” 
Wolfgang: “See ei ole veel valmis: 
Isa võttis töö enda kätte ja näitas mulle noodikritseldust, mis 


oli enamjaolt tindiplekkidega kaetud. Algul me naersime selle aru- 
saamatu segapudru üle, aga isa hakkas uurima peamist — muusikat 
ja kompositsiooni. Ta jäi seda paberilehte silmitsedes tükiks ajaks 
tummaks, siis aga tulid talle imetluspisarad silma. 

“Vaadake, härra Schachtner;” ütles ta mulle, “kui õigesti ja hästi 
see on kirjutatud! Ainult see ei ole mängitav — see on nii tohutult 
keeruline, et mitte keegi ei suudaks seda esitada!” 

Wolfgangerl sekkus: “Et see on kontsert, tuleb harjutada seni, 
kuni suudetakse mängida — vaat nii peab see käima!” Ta mängiski, 
kuid me saime vaid õrna ettekujutuse sellest, mida ta oli taotlenud. 
Sel ajal oli ta arvamusel, et kontsertide mängimine ja imede tege- 


mine on üks ja seesama asi. 


“Sajandi suurim haruldus ei võijääda Salzburgi.” 


Kolmandast eluaastast peale otsis Mozart klaveril harmoneeru- 
vaid tertse ja väljendas rõõmu niisuguse harmoonia leidmise üle. 
Ta õppis pähe väikesi menuette, mis annab tunnistust varaküpsest 
muusikalisest mälust. Saanud julgust tema kuuldes vanemale õele 
antud klavessiinitundidest, uuris ta nelja-aastaselt klaviatuuri sala- 
dusi. Kui ta oli viieaastane, anti talle klaveritunde ja ta komponeeris 
juba varsti väikseid palu, mida isa:e ette mängis. Imetlusest eruta- 
tud isa märkis neid üles, kuid laps tahtis oma loomingut ise kirja 
panna. Mõistnud poja andeid, kinkis Leopold Mozart talle kuuen- 
daks sünnipäevaks vihiku, kuhu pani kirja 126 pala, mille kaudu 
tahtis Wolfgargile tutvustada erinevate muusikažanrite reegleid. 
Mozart kribis sinna ise meloodiajupikesi ning see isa antud har- 


28 


MOZART — KEHASTUNUD MUUSIKA 


jutustevih:k, kuhu too hoolikalt märkis Wolfgangi esimeste tööde 
kuupäevad — 11. mai ja 16. juuli 1762 —, on praeguseni säilinud. 

See oli aeg, kus poja andekusest kiiresti arusaamisele jõudnud 
Leopold Mozart otsustas Wolfgangi ja viis aastat vanemat Maria 
Annat näidata kõigis Euroopa õukondades, sest “sajandi suurim 
haruldus ei või jääda Salzburgi” Nüüd algasid kaksteist aastat kest- 
nud rännakud, mille jooksul väike Mozart sõitis ühest riigist tei- 
se. Nende reiside ajal sundis Leopold last meeletult harjutama, et 
veelgi suurendada tema muusikalist osavust. See oleks võinud ka 
talendi arengut takistada, kuid poisi tugev isiksus, vitaalsus ja loo- 
mulike annete jõud suutsid vastu panna niisugusele kohtlemisele, 
millele pealegi lisandus väsimus pikkadest sõitudest kalessis, mille 
taha oli knnitatud väike klaver. Sageli tuli vara üles tõusta, süüa 
ebaregulaarselt, taluda Põhja-Euroopa tujukaid i!/mu. 

Teisaltaga kohtas Wolfgang tänu neile ringreisidele oma ajastu 
kõiki suuremaid muusikuid, kuulas parimaid orkestreid ning see 
avaldas mõju tema talendi puhkemisele ja maitse kujunemisele, ai- 
dates tal isa ainuvalitseva mõju alt välja pääseda — olgugi hea inst- 
rumentalist, oli Leopold Mozart väga keskpärane helilooja. Era- 
kordse kuulmise ja mälu tõttu omandas Wolfgang kõik, mida kuu- 
lis, ning muusikaanne dikteeris kindlalt, mida on oluline meelde 
jätta. Ta hinnangud olid alati kiired, täpsed ja peened, mis on üheks 
geeniusi iseloomustavaks jooneks. Ta elas muusikaliselt huvitavas 
õhustikus, sest parajasti olid toimumas olulised muutused: baroki 
ja kontrapunkti juurest mindi üle harmoonilise kirjutamisviisi, nn 
galantse muusika juurde. Tänu reisidele õppis Wolfgang hea mälu 
ja kuulmise tõttu kiiresti kõnelema prantsuse, inglise ja itaalia keelt. 
Ta niigi elav vaim vallandus veelgi jõulisemalt. Temast sai kurioo- 
sum, sest ta suutis mängida klavessiini ja ka orelit nooti vaatamata. 
Mozartil oli absoluutne kuulmine: seitsmeaastasena tundis ta ära 
“eraldi võiakordis kõik helid, mis tekitatud klaveril või ükskõik mil- 
lisel teisel instrumendil, kaasa arvatud kellukesed, joogiklaasid või 
mängutoosid”, nagu kirjutati ühes Frankfurdi ajalehes. 

Järgmine anekdoot kuulub klassikasse. Perekonnasõber Schacht- 
ner jutustanud Maria Anna Mozartile, kuidas tollal seitsmeaastane 
Wolfgang sai isalt loa viiulimängu õppida. Saabunud Viinist, kus 
lapsele oli kingitud väike viiul, otsustati mängida perekonnasõbrast 
viiuldaja Wentzli triosid. Viimane pidi mängima esimest viiulit, 
Schachtner teist ja Leopold Mozart vioolal bassi. Wolfgang palus 
luba mängida ise teise viiuli partiid. Isa lükkas palve kui ebamõist- 
liku tagasi, sest väike poiss polnud tegelikult üldse veel viiulitunde 
võtnud. “Aga isa,” öelnud Wolfgang, “selleks et teise viiuli partiid 

mängida, ei olegi vaja õppida!” Et isa järele ei andnud, hakkas laps 
nutma ja läks, viiul kaenla all, minema. Schachtneril hakkas kahju 
ja ta palus, et lapsel lastaks mängida koos temaga, ning sellega oli 
isa nõus: “Aga hästi vaikselt, et sind kuulda ei oleks!” Kuid vars- 
ti avastas Schachtner jahmatusega, et tema ise on ülearune, ning 
lasi Wolffgangil üksi teise viiuli partiid mängida. Järgnevad kiidu- 
avaldused andsid lapsele julgust kinnitada, et ta võiks mängida ka 
esimest viiulit. Nalja pärast lastigi tal seda teha. Tegelikult mängis 
ta rohkete vigadega, kuid viis pala lõpuni. 

Peagi oli Wolfgang ka viiulimängus väga osav: pärast mõnda 
kuud õppimist, mis oleks igal teisel lapsel võtnud aastaid, mängis 
ta publiku ees viiulikontserti. Väike Mozart tundis juba siis, nagu 
terve edaspidise elu jooksul, selgelt oma tähtsust, kuid see ei kah- 
justanud kunagi tema spontaansust. Tuli ette, et ta puhkes nutma, 
kui teda liiga rõhutatult kiideti. Seitsmeaastasena hüppas ta Vii- 
ri õukonnas keisrinna Maria Theresia põlvedele ja kallistas teda 
häbenemata. Räägitakse, nagu palunuks ta keiser Franzilt, et tol- 
lal väga kuulus muusik, keisrinna muusikaõpetaja Wagenseil tu- 
leks teda kuulama. “Ma mängin üht teie kontserti” ütles ta eakale 
maestrole, “ja ma soovin, et teie mulle lehte keeraksite!” Seitsme- 
aastasena kirjutas ta esimese sonaadi. Goethe meenutas hiljem, et 
viibis neljateistkümneaastasena väikese imelapse kontserdil, kelle 
habras paruka ja küljel rippuva mõõgaga kuju teda hämmastas. 


Lapse imepärane ümbersünd muusikameistriks 


Edasi sõitis Mozarti perekond Pariisi ja neid võeti vastu Versailles's, 
kas Wolfgang viibis jõuluõhtul kuninga missal. Pariisis avaldatati 
trükis tema kaks esimest, kuninga teisele tütrele Victoire'le ja 
dofiini seltsidaamile krahvinna de Tessele pühendatud sonaat:. See 
tähistab helilooja sündi, kuigi tõenäoliselt võis isa sonaate “paran- 
dada” Wolfgang andis palju kontserte, mängides kõike, mis talle 
ette anti, ning näitas juba tavaks saanud numbrit — transponeeri- 
mist ja otse noodist saatmist. Ta elas Pariisi salongide intensiivses 
muusikalises õhkkonnas ning kohtas paljusid muusikuid. Pariisi oli 
tulnud imelaps, kuid arglik ja konventsionaalne helilooja, sealt lah- 
kus aga professionaalne muusik Mozart. Just Pariisis tuli tal :nõte 
kirjutada sümfoonia, ja hiljem, juba Inglismaal olles, ta kirjutaski 
selle. 
Kaheksa-aastasest Mozartist kirjutas Orleans'i hertsogi sekretär 
Melchior Grimm järgmist: "Sellest on veel vähe, et see laps kannab 
ette kõige keerulisemaid palasid. Uskumatu on näha teda tervelt 

tund aega peast mängimas, andununa oma geeniuse inspiratsioo- 
nile ... Ka kõige kogenum kapellmeister ei tunne paremini harmoo- 
nia ja moduleerimise kunsti, mida tema oskab juhtida tundmatuid, 
kuid alati täpseid radu pidi ... Vähe sellest, et ta mängib kõike, mis 
talle ette antakse; ta kirjutab ja loob imepärase kergusega, ilma et 
peaks klavessiinil akorde otsima...” 

1764. aastal sõitis Mozart Inglismaale, kuhu jäi aastaks. See aas- 
ta oli tema jaoks väga tähtis. Saabumisest peale esinesta valitsejate 
ees, mängides kõike, rrida tollal kahekümne seitsme aastane ku- 
ningas George III talle ette pani — Bachi või Händelit. Ta mängis ja 
improviseeris nii orelil kui ka klavessiinil ja saatis kuninganna lau- 
lu. Võtnud ühe Händeli keelpillikvarteti partituuri — selle helilooja 
looming domineeris tolle aja Londoni muusikaelus —, improvisee- 
ris ta bassis meloodiaid, mis vaimustasid õukonda. Isa kirjutas, et 
poiss unistas ooperi kirjutamisest, mis on üllatav kaheksa-aasta- 
se lapse puhul, kellele polnud veel avanenud võimalust oopereid 
kuulatagi. Kuid väikese Wolfgangi kujutlusvõime juures pole selles 
midagi üllatavat, sest jäädes reiside ajal üsna ükskõikseks mööduva 
maastiku suhtes, lõbustas ta end meelsasti tegelaskujude ja mui- 
nasjutuliste paikade väljamõtlemisega. Kujutlusvõime õhutaski ta 
varajast soovi oopereid kirjutada: teda köitis juba väga varakult 
teater, mille traagilist pinget, mängulisust ja dramatismi ta armas- 
tas. Ta oli suure kujutlusvõimega jutuvestja. 

Londonis elas vaevu lapsepõlvest välja astunud Mozart üle tõe- 
lise loomingulise palaviku, ja nagu kirjutab G. Saint-Foix, “võib 
näha lapse imepärast ümbersündi muusikameistriks, kes on ühtlasi 
ka poeet ja tunneb juba... kõiki oma ameti saladusi”: Nüüd tundis 
ta tõepoolest kõiki muusikakunsti tehnikaid ja harmooniareegleid. 
Harjutusvihikud näitavad, et Mozart õppis väga hoolikalt ning 
omandas üllatava kiirusega kõik erinevate muusikažanrite, tonaal- 
suste ja instrumentide kasutamise kohta. Et haigestunud isa nõu- 
dis vaikust, oli muusika keelatud. See aga ei lugenud midagi: poeg 
komponeeris esimese sümfoonia, milles rakendas kõikiinstrumen - 
te, kaasa arvatud simbi:d ja trompetid, peast. 

Mozart oli lõplikult astunud muusikasse, millest oli saanud 
tema ainumaailm. “Kui sa klaveri taga istusid,” jutustab isa, “või kui 
sa muusikaga tegelesid ei tohtinud keegi sulle läheneda ega su tä- 
helepanu kõrvale tõmmata. Sinu nägu oli nii tõsine, et tihtipeale 
hakkasid inimesed sint tervise pärast muretsema.” Kui oleks luba- 
tud, oleks ta kõik päevad ja ööd klaveri taga istunud. Muusikaline 
mälu võimaldas tal erilise kergusega akumuleerida näiteid erine- 
vatelt muusikutelt, keda ta oli kohanud: Pariisis Schobert'ilt, Lon- 

donis Johann-Ckristian Bachilt, kes komponeeris opera buffa'sid*, 
mis erutasid Mozarti meeli. Teda inspireeris saksa helilooja vaba, 
itaaliapärane muusika. Teine oluline eeskuju oli äsja surnud Hän- 
del, kelle muusikat kuninglikus õukonnas väga armastati. Londo- 
nis tollal mängitud ooperid olid enamasti itaalia päritolu ja Mozart 
leidis selles elegantses, erksas ja lõbusas muusikas, mis vastas tema 
temperamendile paremini kui isa ülistatud kuivavõitu saksa muu- 
sika, rohkesti inspiratsiooni. 

Ta liitis kõik selle oma ea kohta tähelepanuväärsetesse kompo- 
sitsiooniharjutustesse. Sedavõrd tähelepanuväärsetesse, et inglise 
kohtunik Daines Barrington kahtlustas pettust: ta uuris 1765. aas- 
tal noort muusikut põhjalikult ja avaldas uurimistulemused, mis 
väljendasid vaimustust. Ta jutustab, kuidas tollal üheksa-aastane 
Mozart dešifreeris esimesel nägemisel käsikirju, improviseeris end 
klavessiinil saates armu- või “kirelaule': Meloodiat mängides erutus 
väike laulja sedavõrd, et tagus klahve nagu pöörane ning kergitas 
end istmelt. Mozart ise on rääkinud, et sageli tuli talle keset ööd 
pähe muusikalisi mõtteid: siis pidi ta üles tõusma ja neid klave- 
ril mängima. Kui Johann-Christian Bach katkestas fuuga, mida 
oli mänginud, jätkas seda Mozar:, “arendades fuuga lõpuni kõige 
meisterlikumal moel". Kuid lapse käitumine näitas ka, et oma va- 
nust ei saa petta: vahel katkestas ta esinemise, et mängida tuppa 
tulnud kassiga, või ratsutas rõõmuhõisete saatel kepi seljas. Kui 
Barrington pakkus lapsele ja isase esitamiseks käsikirjalist duot, 
laulis Wolfgang oma partii ette “meisterlikult ja võrratult. Isa laulis 
paaris kohas valesti. Laps näitas üles rahulolematust, osutas sõr- 
mega vigadele ja juhatas isa õigele teele”: Loo lõppedes aplodeeris 
Mozart iseendale. 

Tollal väga kuulus laulja, kastraat Giovanni Manzuoli, olles vai- 
mustatud lapse annetest, kiindus noorde Mozartisse ;a õpetas tal- 
le laulmist, mis toetas veelgi Wolfgangi vasttärganud ooperihuvi. 
Peagi komponeeris ta oma uue sõbra jaoks tenoriaaria, hiljem nel- 
jahäälse koori. Imelapse kuulsus oii nii suureks kasvanud, et tuntud 
klaverivalmistaja Tschudi soovis, et just Mozart mängiks esimese- 
na tema valmistatud uuel mudelil. Wolfgang kasutas juhust ja kom- 
poneeris pala neljale käele, mille esitas koosõega. Kuni selle ajani ei 
olnud veel keegi kirjutanud sonaami neljale käele. 


* opera buffa (it.) - koomiline või jantlik ooper. Toini. 

Perekond Mozart sõitis edasi Hollandisse, kus Maria Anna haiges- 
tus. Raskekujulises kopsupõletikus tütarlaps oli surma lävel. Leo- 
pold Mozart jutustab ühes kirjas, et nemad naisega “valmistasid 
tütart ette Jumala tahtele alistuma, samas kui Wolfgangerl kõrval- 
toas muusikaga tegeles” Siin kohtame esimest kordz Mozarti veid- 
rat ükskõiksust ligimese kannatuste suhtes, mis avaldus hiljemgi 
mitmel korral — eriti siis, kui ta ema Pariisis suri, Muusika oli talle 
niivõrd tähtis, et ta unustas kõik ümberringi toimuva. Veidi aega 
hiljem, olnud hea perekonnasõbra doktor Niederli surma tunnis- 
tajaks Viinis, kirjutas ta õele selle kaotuse kohta upsakalt: “Me nut- 
sime, ulusime, kisasime ja vesistasime kõvasti...” Nagu paljud gee- 
niused, oli ka Mozart täielik egoist — muusikakirg käis kõigest üle. 
Tagasi Salzburgis, sai Mozartist tähtis isik linnas: tal oli kuhja- 
ga tellimusi, ta komponeeris palju. Ometi leidis ta aega harmoo- 
nia- ja kontrapunktiõpingute jätkamiseks, nagu tunnistavad leitud 
harjutusvihikud. Geeniuse loometöö eelduseks oli visa töö ja järje- 
kindlus. “See on eksitus, kui arvatakse, et mul on olnud lihtne oma 
kunsti omandada: keegi pole komponeerimise õppimiseks nii palju 
vaeva näinud. Raske on leida mõnda kuulsat muusikut, keda ma 
hoolikalt ei oleks uurinud, ning sageli olen ma töö mitu korda ot- 
sast lõpuni läbi võtnud,” on öe:nud Mozart hiljem. “Kuid sedasorti 
õppetunnid annavad ainult tehnilise baasi loomispalavikule, mis on 
üha korduv ime ja lõpeb alati mingi tähelepanuväärse tulemusega, 
ja pole näha, et tal seejuures mingeid raskusi oleks olnud. Tehnika 
valdamine on nii ilmne, see on tal nii hästi käes, et ei jahuta kunagi 
palavat, alati uut loomisvaimustust” kirjutab üks tema biograafe. 
Nagu teisedki geeniused, eiosanud Mozart selgitada oma teoste 
tekkelugu, milles mängib peaosa ikkagi intuitsioon. Kui ta andis 
tunde kaheteistkümneaastasele poisile, kes mängis juba väga hästi 
klaverit, küsis too, mida tuleb teha, et osata komgoneerida. Mo- 
zart vastas: “Mitte midagi, tuleb oodata.” — “Aga teie komponeeri- 
site juba palju nooremana,” imestas laps. “Jah, aga mina ei küsinud, 
mida selleks teha tuleb,” vastas Mozart. “Kui on selle tarvis vaimu, 
siis pressib ja piinab see sind: kui on vajadus seda teha, sa teed seda, 
ja ei küsi, miks.” Ja kui poiss peale käis, pärides, millisest raamatust 
võiks abi olla, osutas Mozart kõrvadele, peale ja südamele: “Siin, 
siin ja siin on õpetus. Kui see kõik on nagu vaja, siis — Jumala nimel, 
sulg kätte! Ja kui oled lõpetanud, alles siis küsid nõukalt inimeselt 


arvamust.” 
Kuidas võiski ta nõu anda — tema, kesta ci esitanud iialgi küsi- 

musi oma muusikaloomingu kohta, mis näis ta enda meelest voo- 
lavat nagu allikast? Oma komponeerinmisviisi on ta iseloomustanud 
järgmiselt: “Ma võin küll mõelda, aga mulle ei tule pähe midagi 
muud peale selle: kui ma olen heas vormis ja hea tervise juures, 
olgu siis reisitõllas või jalutuskäigul pärast mõnusat söömaaega, 
või kui mulei tule öösel und, siis tulevad mõtted kõige sagedamini 
lausa valingutena. Kustkohast? Kuidas? Ma ei tea seda, ma ei saa 
midagi parata. Ma jätan meelde need, mis meeldivad, ja ümisen 
neid — vähemalt kinnitavad nii teised inimesed. Ja kui ma kogu 
hingest püüan, siis hakkan vähehaaval aru saama, kuidas nendest 
fragmentidest teha midagi, arvestades kontrapunkti nõudmisi ja 
instrumentide tämbreid. Mu aju süttib — eriti siis, kui mind selle 
juurzss ei tülitata. Idee kasvab, ma arendan seda edasi, see muuttb 
üha selgemaks. Siis on teos mu peas lõpetatud: isegi pika pala pu- 
hul võin ma tervikut ühe silmapilguga haarata nagu mõnda mazli 
või kuju. Oma kujutluses ei kuule mateostselle järjepidevas kulge- 
mises, vaid tervikuna, nii-öelda kõike korraga. See on nauding...” 

Mozartil oli juba väga varakult hinnaline anne, mis moodustas 
tema geniaalsuse teise tähtsa elemendi — ta oskas kiiresti ja täp- 
selt, erakordselt efektiivse ja peaaegu silmapilkselt toimuva mõtte- 
töö käigus tervikuna ette kujutada helitööd, mis oli vahel vägagzi 
keeruline. Kõik see toimus nii, nagu ei sisaldakski loomisprotsess 
teadlikku tegevust. Kõik sündis otsekui instinktiivselt, mingi sala- 
pärase jõu sunnil, imepäraselt ja iseendast. Tegelikult komponeeris 
Mozart kogu aeg. Temas elas pidevalt muusika. Ta kirjutas harva 
klaveri juures, sagedamini sündis kõik tema peas. Tal oli tähele- 
panuväärne keskendumisvõime — veel üks geeniustele iseloomul.k 
joon — ja ta oli oma vaimus üdini pühendunud komponeerimise- 
le. Kaasaegsed kirjeldavad teda tihtipeale millegi üle mõttesse va- 
jununa isegi siis, kui ta rääkis või oli mõne suurilma ettevõtmise 
juures. Ta näis mõnikord mõtteisse sukeldunud, rääkis seosetult, 
tegi ebasobivaid nalju ega paistnud inimesi üldse märkavat. Ta elas 
muusikas. 

Mozart armastas allikaveena voolavat muusikat. Sõna “kompo- 
sitsioon” tähendas temale hoopis muud kui teistele inimestele: -a 
ei mõistnud selle all mingit intensiivset intellektuaalset või emot- 
sionaalset tööd, vaid osaliselt alateadlikku tegevust, mis ei nõuagi 
jõupingutusi. Talle oli tundmatu hirm valge paberilehe ees ja teose 
sünrivalud. Võib-olla tundis ta midagi niisugust ooperite puhul, 
mis nõudsid alati rohkem aega ja mõtlemist, sest ooperit kirjutades 
ei olnud ta enam üksi: arvestada tuli ka libreto autoriga ja laulja:e 
isikupäraga. Tema partituuride mustandites kohtab harva maha- 

kustutamisi, parandusi või läbikriipsutusi. Kui ta töö paberile pani, 
oli kompositsioon tal peas juba lõpetatud ja ta kirjutas kiiresti. Val- 
mismõeldud teoste paberilepanek oli Mozartile alati nagu karistus 
ja ta tegi seda automaatselt, otsekui kirjutaks etteütlemise järgi. 
Tema muusikaline mälu võimaldas partituuri kirjutades vestelda 
või samal ajal mõnd uut meloodiat välja mõelda: Tihti pani ta kirja 
kõigi partiide esimesed taktid nagu selleks, et vundamenti kind- 
lustada, ja alles seejärel meloodiakšigu. Ta käekiri kuulub muu- 
sikule, kes sünnitab noote kiiremini, kui käsi kirja panna suudab; 
ta suletõmme on rutakas, kuid selge, taktijooned hästi nähtavad. 
“Võluflöödi” käsikirjas on kirjutatud kahe erineva tindiga, mis lu- 
bab nentida, et Mozart kirjutas esialgu kogu meloodia ja bassipar- 
tii ning hiljem pani kirja ülejäänu. Mozart olevat kirjutanud “Don 
Giovanni” avamängu kahe tunniga vahetult enne etendust, nii et 
muusikud ei saanud seda eelnevalt harjutada. Kõik oli olnud tal 
peas juba valmis, see tuli vaid kirja panna. Mozart oli otsustanud 
teha seda öösel ja oli palunud naisel punši valmistada ning jutte 
ette lugeda, et teda ärkvel hoida. Nii naine ka tegi. Kuid Mozart jäi 
siiski magama ja naine äratas ta alles kaks tundi enne ümberkirju- 
tajate saabumist. 

Mozart ei vaadanud kunagi tagasi, ta ei tundnud rahulolematu 
looja piinu. Ta kiirustas lakkamatult edasi. Ka selles oli ta unikaal- 
ne. Üks hämmastavamaid näiteid kiirusest on nn Linzi sümfoonia. 
Kui ta 1783. aasta oktoobris krahv Thuni kutsel Linzi saabus, tegi 
too ettepaneku nelja päeva pärast kontsert korraldada ja küsis, ega 
ta juhuslikult mõnda uut sümfooniat kaasa ei toonud. Mozart ei 
tahtnud auväärset isikut pahandada, niisiis tuli tal mitte millegagi 
võrreldava jõurumbrina vähem kui nelja päevaga komporeerida, 
orkestreerida ja kirja panna üks oma pikematest sümfooniatest — 
see kestab kolmkümmend kaheksa minutit —, ning see sai võimali- 
kuks ainult seetõttu, et teose teemad olid tal vaimus juba olemas. 


Kaheteistkümnaaastasena jätkas Mozart üllatamist. Viinis juhatas 
ta Glucki ooperit. Keiser Joseph II-le, kes küsinud, kas ta ei tahaks 
kirjutada opera buffa't ja seda ise dirigeerida, vastas poiss kõhkle- 
mata jaatavalt ning asus tööle: sündis “La finta semplice', isa nõu- 
annete või koguni tema abiga loodud ooper. Kuid muusikud keel- 
dusid kaheteistkümneaastase poisi juhatuse all mängimast, muusi- 
kat kritiseeriti kõvasti ja ooper ei jõudnudki seekord lavale. Mozart 
maksis aga kiiresti kätte: samal, 1768. aastal lõi ta kuulsa doktor 

Mesmeri rahalisel toel (kes hiljem rändas magnetisöörina mööda 
Euroopat ringi) teise ooperi — “Bastien ja Bastienne'. Seekord toodi 
ooper lavale. Viinis viibimise ajal rikastas Mozart veelgi oma pa- 
letti: ta komponeeris oma esimese vaimuliku teose “Missa brevis” 
(G-duuris), m.s keisri juuresolekul ette kanti. Ta sai “õukonna kont- 
sertmeistri” autiitli ja kuulas lõpuks rahuldusega ooperit “La finta 
semplice'”, mis 1769. aastal peapiiskopi korraldusel lavale toodi. 

Seejärel sõtis ta koos isaga Itaaliasse, mida asus suures õnne- 
tundes enda jaoks avastama. Ta viibis seal aastatel 1770—73 kolm 
korda ja tundis suurt rõõmu Euroopa kauneimate häälte kuula- 
misest. Ka muutis ta oma nime itaaliapäraselt Amadeoks. Roo- 
mas demonstreeris Mozart erakordset muusikalist mälu. Ta kuu- 
las Sixtuse kaselis G. Allegri “Misereret'”, mis talle väga meeldis, 
ja palus selle vaimuliku teose nooti. Kuid mungad keelasid noodi 
kopeerimise ja kantorid ei tohtinud kirikust väljaheitmise hirmus 
seda teha. Sell2st polnud midagi: Wolfgang kirjutas teose mälu jär- 
gi üles ja kontrollis hiljem, kas ta polnud eksinud. Varsti oli kogu 
Rooma selle ü:latava saavutusega kursis, sest “Misereret” lauldakse 
kahe kooriga ning mõlemal on neli kuni viis erinevat partiid, see 
tähendab aga, et noorel Wolfgangil tuli meelde jätta samaaegselt 
tema kõrva jõudnud üheksa erinevat muusikalist elementi, mis 
pole mitte ainult uskumatu mälutrikk, vaid eeldab ka erakordselt 
head kompositsiooni ja eriti kontrapunkti tundmist. Neljateist- 
kümneaastase: Mozartil oli see kõik olemas. 

Kui mõni aaria talle meeldis, kirjutas ta selle otsekohe üles. Nii- 
suguseid ülestähendusi võib leida õele saadetud kirjades, milles on 
juttu ainult muusikast. Rooma Sixtuse kabelis jättis Michelangelo 
looming ta ükskõikseks. Ta ei märganud ka teiste Itaalia linnade 
mälestusmärke, Napoli ja Rooma olid tema meelest surmigavad. 
Esimese Itaalizs viibimise ajal 1770. aastal veetis Mozart kolm vil- 
jakat kuud Bolognas frantsiskaani munga Martini juures, kes oli 
muusikaajaloolane ja -teoreetik ning tundis kõiki ajastu kuulsaid 
muusikuid. Padre Martini oli otsekohe võlutud meisterlikkusest, 
millega Wolfgang peaaegu silmapilkselt komponeeris fuuga tema 
poolt antud teemal, kuigi mõlemad nõustusid, et fuugat ei saa imp- 
rovisatsiooni korras luua. Ta oli Mozartile võrratu õpetaja ning 
aitas tal raske tehnikaeksami hinnaga saada Bologna Muusikaaka- 
deemia liikmeks, olgugi et poiss ei olnud kaugeltki nõutavas eas. 
Mozart sooritas eksami poole tunniga, teised kandidaadid kuluta- 
sid selleks paremal juhul neli tundi. Paavst tegi temast Kuldkannuse 
rüütli, mis andis talle ühtlasi aadlitiitli, Mozart aga ei pidanud seda 
millekski. Milanos mängiti 1770. aastal suure eduga tema esimest 

opera seria't* “Mitridate” (“Mithridates”), mille ta lõi ja orkestreeris 
vähem kui kahe kuuga ja mida ta ise ka dirigeeris. Sestpeale hakati 
teda sõbralikult hüüdma i/signor Cavaliere Filarmonico. 

Seitsmeteistkümneaastaselt tuli Mozart tagasi Salzburgi, et asuda 
õukonna kontsertmeistri kohale. Itaalias ohtraid kiidusõnu pälvinud 
noormehel oli raske taluda “muusikateenri” eiu, mida talle pakuti, 
pealegi ei kaasnenud selle ametiga olulist rahalist tulu ning Salzbur- 
gi peapiiskop krahv Colloredo suhtus Mozarti perekonda kõrgilt ja 
põlglikult. Wolfgang, kes oli siiani kohanud ainult temast huvitunud 
inimesi, tundis end Salzburgis nagu vangis ja unistas põgenemisest. 
Ta komponeeris palju: kolme aastaga kirjutas ta üle saja eri žanris 
töö: viiulikontserte, sonaate, peale selle veel šedöövri, tollal Salzbur- 
gis esinenud kuulsa prantsuse pianisti nime kandva klaverikontser- 
di “Jeunehomme” ja kümme sümfooniat. Ta kirjutas ka uue ooperi 
—“La finta giardiniera” mis Münchenis ülihästi vastu võeti. 


Muusikasse sukeldunud Mozart ei olnud kunagi otseselt mõjutatud 
ei loocusest, ajaloost ega ajastu kirjandusest ja filosoofiast. Kiriku- 
tes huvitas teda vaid oreli olemasolu. Ta ei sõnastanud mitte min- 
gisuguseid õpetusi ega püüdnud edastada oma sõnumit. Ta ei mää- 
ratlenud end ümbritsevas maailmas, ei pöördunud kunagi kaasaeg- 
sete poole ega huvitunud iial poliitikast. Temast ei saanud kunagi 
mässajat ning ta lasi end pigem sündmustest juhtida. Tal oli, nagu 
on öelnud tagasihoidlikult Romain Rolland, “ilus moraalne tervis": 
Ka ei cle näha seost emotsioonide, isikliku elu probleemide — neid 
oli tal ohtralt — ja helitööde meeleolu vahel. Kirjutades ei lähtunud 
Wolfgang tunnetest, tema loomishoog ei näi peegeldavat hinge- 
seisundit. Kuid samas võib nõustuda Jean-Victor Hocguard'iga, et 
psühholoogiline kriis oli Mozarti loomingu tõukejõuks ja samas ai- 
tas loomine tal kriisiolukorrast välja tulla. Seal. kus võiks näha üks- 
kõiksust, oli ilmselt ebateadlik põgenemine muusikasse, mis aitas 
tal toime tulla vaenuliku maailma ja iseenda kurbusega. 
Tõepoolest — loomingulist ainest võis leida paljudest asjadest. 
Näiteks kord, kui üks sõber mängis Wolfgangi naise Constance'i 
vööga, pannes nende koera selle ümber keerlema, tuli talle lõbus 
mõte teha sellest koomiline trio, ning seda ta tegigi. Kord õhtul, kui 
ta pidi lahkuma sõpradest, kellega koos oli lõbusalt einestatud, te- 
gid need talle ettepaneku kirjutada mõned read õhtu meenutuseks. 


*opera seria (it.) — tõsine ooper. Tõin. 

Ta komponeeriski sealsamas duo, mida koosolijad ka kohe laulma 
hakkasid. Enamikku niisugustest lauanurgal kirja pandud paladest 
ei ole hiljem leitud, ja sellest on kahju. 

Kaheksateistkümneaastaselt Mozart muutus, nagu saanuks ta 
tõeliselt täiskasvanuks. Ta otsustas mitte enam pimesi alluda sel- 
le maailma vägevate nõudmistele, kuigi ta elu sõltus neist. Tema 
kirjades ei kohta enam tavalist pilkavat ja kerget tooni, seda asen- 
dab teatud tõsidus nagu kannatuste kauge kaja. Vahest on ta pet- 
tunud armastuses? Või on tegemist sügava muutusega, mis seotud 
pikkade, isa mõjuvõimu all elatud aastate lõppemisega? Sel ajal lõi 
Mozart terve seeria kvartette, nagu muusikud sageli oma kriisipe- 
rioodidel. Kas ta mõistis sel hetkel oma tegelikku väärtust heliloo- 
jana? Kastalle piisas, et teda peeti peamiselt virtuoosiks, kuigi talle 
endale oli muusika oluline eeskätt kui looming? Mozart, nagu ka 
teised geeniused, on alati olnud kõrgel arvamusel oma tähtsusest: 
lapsena oli ta õnnelik selle maailma vägevate imetluse pärast; noo- 
rukina soovis ta, et mõistetaks tema virtuoosi- ja heliloojavõimeid; 
täiskasvanuna tahtis ta olla kõige parem. 

Et Mozart oma halba tuju ei varjanud, muutus olukord õukon- 
nasvarsti väga pingeliseks ja peagi visati ta sealt välja. Mozart sõitis 
ära — seekord emaga, sest Leopold Mozart ei võinud riskida koha 
kaotamisega. 

Mozartit peeti tollal ajastu suurimaks pianistiks: kõik, kes teda 
kuulsid, kinnitasid, et ta oli erakordne virtuoos. Igal tema kontser- 
dil jäeti üks osa improvisatsioonide jaoks. “Kui ma saaksin Jumalalt 
paluda viimset maapealset rõõmu, siis paluksin võimalust kuulata 
veel kord, kuidas Mozart improviseerib klaveril. See, kes teda ei ole 
kuulnud, ei suuda ettegi kujutada, milleks ta on võimeline,” tunnis- 
tas Mozarti biograaf F. Niemetschek. Ühel õhtul kutsunud Mozart 
kõrvale kuulsa viiuldaja Bergeri ja teatanud, et improviseerib ainult 
temale, ning mänginudki hilise ööni. Seejärel tõusnud ta, öeldes: 
“Nüüd te kuulsite Mozartit. Ülejäänuks on ka teised võimelised.” 

Ometi ilmutas ta sel ajal veel lapselikkust, eriti kirjades oma 
nõole Mariannele, “Bäslele', lodeva käitumisega tüdrukule, kellega 
tal oli põgus erootiline suhe nagu paljude teistegagi. Need kirjad 
olid sageli tulvil jämedaid märkusi. Neljateistkümneaastasena oli 
ta õele kirjutanud, et suudleb tema nina, kaela “ja ka tagumikku, 
kui see on puhas” Tal oli alati kalduvus mitte ainult naljatada, vaid 
ka šokeerida. Salongides tõusis ta vahel äkki püsti ning hakkas 
hüppama üle laudade ja toolide või kargles ringi nagu rahutu laps. 
Ta grimassitas, žestikuleeris, näugus nagu kass ja mängis pajatsit 
mõnikord üsna talumatul moel. Brigitte ja Jean Massini arvates 

oli selline käitumine noormehe loomulik kaitsereaktsioon salon- 
gide kunstliku atmosfääri ja ebahuvitavate raukade vastu, keda ta 
seal kohtas. Võimalik, et teatriarmastaja Mozart püüdis mõneks 
tegelaseks ümber kehastuda. Ehk seletub sellega tema käitumine 
avalikkuse ees ja raskused tõeliste sõprade leidmisel ning puhutine 
agressiivsus. 


Mannheimis kohtas Mozart oma suurt armastust Aloysia Weberit, 
vaimustavat seitsmeteistkümneaastast lauljatari, kellele ta kompo- 
neeris ja keda saatis kontsertidel, mida nad andsid ümbruskonnas. 
Ta unistas armastatuga Itaaliasse sõitmisest, kuigi isa oli planee- 
rinud reisi Pariisi koos emaga. Veider küll, kuid Wolfgang, kellest 
võiks arvata, et nüüdsest järgib ta pigem omaend: kirge, kuuletus 
isale. Mozart ja Pariis ei mõistnud teineteist. Kui ta märtsis 1778 
Pariisi jõudis, oli ta pariislastele peaaegu tundmatu. Nad suhtusid 
temasse kui terava aktsendiga nooresse sakslasesse, kellest teati, et 
taolnud varakult andekas laps. Kuid tema heliloomingut ei tuntud 
üldse ja edutult püüdis ta endale mingit positsiooni võita. Kahe- 
kümne kahe aastasena ei olnud ta välimuselt kuigi külgetõmbav: 
kasvult väike, pea näis liiga suur, ninagi oli suur nägu kahvatu, 
juuksed blondid, sinistel silmadel puudus sära. Tazasihoidlik väli- 
musei takistnud teda läbi elamast galantseid seiklusi: ta näitas end 
kirgliku ja kõneosavana ega jätnud ühtegi juhust kesutamata. 

Elu Pariisis oli raske: ta andis klaveritunde ja nägi edutult vae- 
va püsiva töö leidmiseks. Talle oli ebameeldiv “tooreste ja lollide” 
seltskond, ometi komponeeris ta neile olulisi töid — viiuli- ja kla- 
verisonaate. Ta kaebas isale, et peab Pariisis elama oma “andele, 
kalduvustele, teadmistele ja õnnele vastumeelset el1": Mozarti ema 
ei osanud prantsuse keelt ja Mozart jättis ta seltskonnaelust eema- 
le, üksinda külma, pimedasse, ilma mugavusteta tippa. “Ma olen 
nagu vanglas, ma ei näe teda terve päev ja kardan kõnevõimet kao- 
tada,” on kurtnud ema. Wolfgang jõudis tihti koju hilja, peaaegu 
alati oli ta sünge ja masendunud. Ema jäi juunikau lõpus, kolm 
kuud pärast saabumist, haigeks, ilmselt oli tal kõhutüüfus, mida 
halvasti raviti. Ta suri nädal hiljem, 3. juulil 1778, alles viiekümne 
kaheksa aastane. 

Ema surmale järgnenud öö: kirjutas Mozart isa.e imeliku kirja. 
Ta alustas teatega, et ema on haige: “Ta on väga nõrk, tal on ka 
palavik ja ta sonib ... antakse lootust, aga minul seda ei ole ... ma 
olen end täielikult Jumala tahte valda andnud ... kuidas teisiti saaks 

rahu säilitada?” Seejärel, korranud varem öeldud argumente, lõpe- 
tas järsult: “Nüüd räägime muust ja jätame need kurvad mõtted” Ja 
ta jutustas pikalt oma sümfooniale osaks saanud edust, meenutas 
Voltaire'i surma, tuli ooperile libreto otsimise juurde, et lõpuks veel 
kord öelda: “Mu kalli ema elu on Kõigevägevama kätes.” 

Selsamal 3. juuli ööl kirjutas ta, tõsi küll, veel ühe kirja — pe- 
rekonnasõbrale abee Bullingerile, milles palus isale ettevaatlikult 
teatada ema surmast, kuid ta tegi seda niisuguse konventsionaal- 
susega ja nii korraliku käekirjaga! “Ma olen veendunud, et ta pidi 
surema, sest Jumal tahtis nii...” Ja isa kohta: “Ärgu võtku seda liialt 
südamesse.” Kui matus oli läbi,asusta kohe järgmisel päeval üllata- 
va kiirusega tavaliste toimetuste juurde. 9. juulil, kuus päeva pärast 
ema surma, meenutas ta seda draamat mõne lausega isale saadetud 
pika kirja alguses, ent kiri ise on peaaegu täiesti pühendatud muu- 
sikalisele ja suurilmliku:e tegevusele. Ta lõpetas lehekülje, milles 
meenutas ema surma, nii: “Kirjutame parem muudest asjadest, igal 
asjal on oma õige aeg.” Emast ei rääkinud ta rohkem üheski kirjas. 

EtPariisi-sõitoli osutunud läbikukkumiseks, leppis Mozart naas- 
misega Salzburgi. Kaheks aastaks pandi ta jälle ikkesse peapiiskopi 
õukonda, kus ta sai organistiks. Ta elas seal innuta, luues tellimise 
peale olulisi töid, sealhulgas kuulsa “Postipoisi sarveks” kutsutava 
serenaadi D-duuris, kontsert-sümfoonia E-duuris ja “Kroonimis- 
missa”, milles lahvatab leegitsev tuli kontrastiks tema enda meele- 
heitele. See näitab veel kord, kuivõrd erinev oli see, mida tundis 
Mozart igapäevaelus ja mida väljendas tema muusika. 

Baieri kuurvürsti tellitud ooper andis 1781. aastal rõõmsa või- 
maluse sõiduks Münchenisse, kus ta kirjutas “Idomeneo” partituu- 
ri. Kuid krahv Colloredo kutsus ta Viini, kuhu oli vahepeal asunud, 
ja Mozartil polnud muud valikut kui pahaselt kuuletuda. Alates 
tema saabumisest Viini märtsis 1781 püüdis krahv teda alandada, 
näiteks pannes ta teenritega ühte lauda sööma. Uhke, kergesti haa- 
vuv, oma tähtsusest teadlik Mozart tasus kätte, joostes mööda sa- 
longe, kus teda hästi vastu võeti, ja andis kontserte. Kui Colloredo 
otsustas naasta Salzburgi, keeldus Mozart ja esitas lahkumispal- 
ve, mida ei rahuldatud. Kõik see lõppes nagu mõnes opera buffa's, 
mida Mozart nii väga armastas: ta ajas ühe krahvi adjunktidest se- 
davõrd meeleheitele, et too kihutas Mozarti jalahoobiga tagumikku 
uksest välja. Solvunud, kuid südamepõhjas vaimustatud Mozart oli 
ometi kord kahekümne viie aastasena vaba ja otsustas jääda Viini, 
kus elatus kuidagimoodi klaveritundide andmisest ning kirjutas tä- 
helepanuväärseid töid, nende hulgas ka ooperi “Haaremirööv”. 

“Liiga palju noote? Teie Kõrgus, mitte ükski pole liigne!” 


Perekonnaelus ei tekkinud suuri probleeme isegi siis, kui Wolfgang 
end isa mõjuvõimu alt lahti rebis. Õe Maria Annaga jäi ta headesse 
suhetesse. Abielu oli suhteliselt rahulik. Ta nais 1782. aasta augus- 
tis kahekümne kuue aastasena Constance Weberi, oma suure, kuid 
pettumust valmistanud armastuse Alovsia noorema õe. Tüdrukute 
ema oli osav intriigide punuja, kes skandaaliga ähvardades tõukas 
Wolfgangi abielu sõlmima. Mozarti isa õnnistus saabus tseremoo- 
niale järgnenud päeval. Constance ei olnud ilus, ta oli nõrk, tagasi- 
hoidliku intelligentsiga neiu, kellel puudusid otsustusvõime ja am- 
bitsioonid ja kes osutus väga halvaks perenaiseks. Ta oli muretu ja 
taltsutamatu, kuid armastas tõeliselt oma meest: neid sidus vastas- 
tikune sensuaalne külgetõmme. Nad petsid teineteist, aga sellel ei 
olnud kunagi tõsisemaid tagajärgi. Kui raha oli, kulutas Constance 
seda kokkuhoidmata, kuid talus nurisemata ka näguripäevi. 

Kaks nädalat enne Mozarti abiellumist leidis aset tema ooperi 
“Haaremirööv” esietendus, millel oli rahva hulgas suur menu. Jo- 
seph II-le, kes autorit selle eest kiitis, kuid kellel jätkus ettavaata- 
matust öelda, et tema arvates on seal pisut liiga palju noote, olevat 
Wolfgang uhkelt ja ninakalt vastanud: “Teie Kõrgus, mitte ükski 
pole liigne!” See on esimene ooper, mil.ega helilooja Mozart välis- 
maal tuntuks sai: ooperit mängiti järgmisel aastal Prahas, seejärel 
Mannheimis, Bonnis ja paljudes teistes linnades. Mozart oli nüüd 
täies loomejõus. See oli tema arengu tähtis etapp, kus ta avastas 
enda jaoks tollal veel täiesti tundmatu Johann Sebastian Bachi ja 
kirjutas tema mõju all mõned fuugad. 

Nagu kõik geeniused, oli ka Mozart kõva töömees. Koecheli 
kataloogis on kirjas 626 teost, arvestamata arvukaid kaotsiläinud 
ja vaieldava autorlusega töid. Ei ole loetletud ka teoste fragmente. 
Arvatakse, et Mozart lõi umbes 800 teost — see on märkimisväär- 
ne hulk. Ta kirjutas umbes 50 sümfooniat (neist esimese üheksa- 
aastaselt), kaasa arvatud ka kaduma läinud sümfooniad, Beetho- 
ven üheksa, Brahms neli sümfooniat. Enamik Mozarti šedöövritest 
— kuus seitsmest suurest ooperist, välja arvatud “Võluflööt” — on 
tellimustööd, mis loodud kiiresti mõne metseeni nõudmisel. 

Raskete aegade tagasitulek 


Mozartis elav sõltumatusepüüd leidis suurepärase väljenduse 1786. 
aastal loodud ooperis “Figaro pulm”. Beaumarchais' näidend oli pal- 
ju ärevust tekitanud Euroopa õukondades, kus kolmanda seisuse 
nõudmised saada aadlikega võrdsed õigused olid äratanud valitse- 
jate vaenulikkuse. Muidugi muutsid Mozart ja libretist Lorenzo da 
Ponte Beaumarchais' mõningad julged väljaütlemised leebemaks 
(et saada peapiiskopi luba), kuid see ei moonutanud teose mõtet. 
Mozart kirjutas partituuri kuue nädalaga valmis ja nagu tal ikka 
kombeks, lõpetas avamängu etenduse eelõhtul. Paljud aariad pidid 
juba ammu ta peas helisema. “Figaro pulma” luues tekkis Mozartil 
jälle komponeerimishuvi ning ta kirjutas mitmed šedöövrite hulka 
kuuluvad teosed: A-duur sonaadi viiulile ja klaverile, K. 526, triosid 
ja kvintette ning kuulsa serenaadi “ Väike öömuusika” 

Kuid varsti olid rasked ajad tagasi. Muusika ei toonud talle enam 
midagi sisse ja klaveritunde oli vähe. Võlad kuhjusid. Constance 
sünnitas kuuenda lapse. Lastest jäid ellu ainult kaks poega, kellest 
kummastki ei saanud muusikut, vaatamata Constance'i jõupingu- 
tustele neid sellele teele suunata. Viibimine Prahas, kus Mozart 
juhatas “Figaro pulma” ja improviseeris elagu-hüüete saatel pärast 
oma teoste ettekandeid, oli ta südamele palsamiks, kuid isa lah- 
kumine 1787. aastal andis Mozartile tunda, et temagi surm ei ole 
kaugel. Ta rääkis sellest sageli sõpradega ja ta oli sellest kirjutanud 
ka haigele isale: “Ma olen juba mitu aastat sepistanud nii lähedasi 
sidemeid selle inimese tõelise ja ainsa sõbraga, et mõte temast ei 
hirmuta mind — see on väga rahustav ja lohutav ... Ma lähen alati 
voodisse mõttega, et vaatamata mu noorusele ei ole riind homme 
võib-olla enam siinilmas.' Sel ajal kirjutas ta oma kõige vapustava- 
ma ooperi — “Don Giovanni, mida mängiti edukalt Prahas ja hiljem 
Viinis. Ta kohtas noort muusikut, kuueteistkümneaastast Ludwig 
van Beethoveniz, kes tuli temaga koos töötama, kuid see kavatsus 
luhtus: kaks heliloojat ei mõistnud teineteist, sest Beethoveni pii- 
natud isiksus ei sobinud Mozarti omaga. 

Pärast ooperi “Cosi fan tutte” kirjutamist, mida mängiti 1790. 
aastal kümmekond korda, algas Mozarti elus jälle sünge periood, 
mille vältel ta ei loonud ühtki olulist teost, vaid üksnes õukonna 
tellitud, peamiselt ballimuusikat. Ta kirjutas isegi ühe aaria mehaa- 
nilisele orelile. Masendunult kurtis ta oma naisele: “Selline tühjus 
ja apaatia, mis ei paku rahuldust, mis teeb haiget...” Tänapäeval 
öeldaks, et tal cn depressioon. Aasta 1791, mis jäi Mozartile vii- 
maseks, oli talle raske nii psüühiliselt kui ka materiaalselt. Ta kir- 

jutas mõne nädalaga uue ooperi “Tituse halastus“ muusika, kuid 
see osutus pooleldi läbikukkunuks. Pärast seda asus ta innuga kir- 
jutama “Võluflööti” mille Viini äärelinnapublik hästi vastu võttis ja 
mistegzi Mozartile suurt rõõmu. Kuid varsti pärast seda, töötades 
missa “Reekviem” kallal, mille keegi halli rõivastatud salapärane 
tundmatu oli tellinud, jäi ta haigeks. Hiljem tuli välja, et selle saa- 
diku oli lähetanud üks Viini aadlik, kes kiitles komponeerimisega, 
kuid tegelikult laskis oma muusikutel mängida partituure, mida ta 
anonüümselt ostis vaesuses vaevlevatelt heliloojatelt. 

Mozart suri kolmekümne viie aastasena 5. detsembril 1791 
tõenäoliselt ureemiaataki tagajärjel, kurvana, et ei suutnud lõpe- 
tada kohutavat ja võimas: “Reekviemi”, mida ta kindlasti seostas 
omaenda läheneva surmaga. Natuke aega enne seda kirjutas ta da 
Pontele: “Ma tunnen seda, mu seisukord hoiatab mind: tund on 
tulnud.” Üleni võlgades Ccnstance ei leidnud muud väljapääsu, kui 
tellida vaestematus. Mozart maeti ühishauda ja tema surnukeha ei 


ole leitud. 


Üliandekate laste seas kohtab peale muusikute veel üht väga eri- 
list kategooriat inimesi — andekaid arvutajaid. Ka xemad pakuvad 
huvi, kuigi nende aju ebaharilikku tegevust ei suudeta siiani mõis- 
ta. Nad on täiesti erinevad kuulsatest matemaatikutest, sest neil 
on enamasti ainult üks ülimalt arenenud, peaaegu ebardlik anne 
— peastarvutamise anne, mida nad kasutavad jahmatamapaneva 
kiirusega ja tundub, et ilma igasuguse pingutuseta, 'ustkui ebatead- 
likult. Mõnel kaob see anne kooliharidust saades, kuid paljud neist 
arendavad oma annet edasi ja see püsib terve elu. Väga vähestel 
kuulsatel matemaatikutel oli lapsena eriline anne kiiresti peast ar- 
vutada: enamasti mainitakse noorte andekate arvutajatena ainult 
C. Gaussi, A. Ampeõre'i ja L. Eulerit. XX sajandi matemaatikagee- 
niustest on kõige tuntum Uus-Meremaalt pärit Alexander Aitken, 
kellest sai Edinburghi ülikooli professor ja kes suri 1967. aastal. Ta 
võis juba väga noorena peast öelda arvu pii murdosa 1000 numbrit 
ja tal kulus vaid kuus sekundit hariliku murru 3/418 teisendamiseks 
kümnendmurruks 16 numbriga peale koma. Tänu erakordsele mä- 
lule sai temast särav inimene paljudes valdkondades, muuseas ka 
tähelepanuväärne viiuldaja. 

Vaieldamatult kõige kuulsam arvutaja Jacgues Inaudi sündis 
1867. aastal väga vaeses Piemonte perekonnas. Kuueaastasena ei 
käinud ta veel koolis ja temast sai karjapoiss. Karja valvates pe- 
letas ta igavust arvukombinatsioonide väljamõtlemisega, kuigi ei 
teadnud midagi aritmeetikast. Arvatavasti võttis ta seejuures appi 
kivid. Varsti suutis ta peast sooritada suhteliselt keerulisi tehteid, 
näiteks korrutada viiekohalisi arve. Ema surma järel sõitis ta koos 
koopaoravate näitamisega tegelevate vendadega Prantsusmaale, 
kuid peagi lahkus ta vendadest ja hakkas Tarbes'i lähedal karjuseks. 
Seal kuulas ta pealt, kuidas talupojad elavalt rahaasju arutasid, ning 
märkas, et peaaegu alati oli tal tehte vastus enne teisi käes. Nii le- 
pitas ta ühel päeval kaks vaidlejat, tõestades, et mõlemad eksivad. 
Oskamata selgitada, kuidas ta seda teeb, lahendas ta palju raha- 

tülisid ja üha sagedamini küsiti temalt nõu. Sel ajal luges ta peast 
korrutustabelit, kuid ei osanud lugeda ega kirjutada. Seda suutis 
ta alles kahekümneaastasena. Võib-olla aitasid kirjaoskamatus ja 
perekonnast eemalolek tal jäägitult keskenduda arvude maailmale. 
Arvud elustasid ta unistusi, ta pühendas neile kogu oma aja ja kõik 
mõtted ning miski muu teda ei huvitanud. 

Inaudil oli erakordne, arvudele spetsialiseerunud mälu. Ta konk- 
retiseeris arve mitmesuguste objektide või žestidega, mida oli liht- 
sam meelde jätta. Ta suutis korrata 36-kohalist, kolmenumbriliste 
gruppide kaupa öeldud arvu pärast ühekordset kuulmist. Aga tal 
oli ka muus osas hea mälu: sageli lausus ta numbrikombinatsioo- 
ni viies keeles ja suutis veata ette lugeda 400-arvulise numbrijada. 
Ta kogus kuulsust Marseille's ja viidi peagi turneele mööda Prant- 
susmaad kuni Pariisini välja, kus ta üllatas oma andega astronoom 
Camille Flammarioni. Ta oli siis kolmeteistkümneaastane. Hiljem 
näidati teda Prantsuse Teaduste Akadeemias, kus komisjon uuris 
tema juhtumit ja tõdes, et Inaudi kasutas hämmastava kiirusega 
peast arvutamiseks omaenda väljamõeldud mnemotehnikat, mis 
võimaldas leida vastuse katse ja lähendi lähendamine teel. Näiteks 
asendas ta tihti jagamise lahutamisega, kasutades täiendit arvudeni 
10, 100 või 1000. Et arvutada 93 x 96, piisab, kui leida täiendarvud 
100-ni, milleks on vastavalt 7 ja 4; nende korrutis 28 annab tule- 
muse kaks viimast numbrit, kaks esimest numbrit on ühe teguri 
ja teise teguri täiendarvu vahe: 93 — 4 või 96 — 7, milleks on 89. 
93 x 96 korrutis on 8928. Inaudi suutis vähem kui kahe minutiga 
öelda, milline on arv, mille ruu:juur ja kuupjuur erinevad 18 võrra: 
see arv on 729. Ühe minutiga ütles ta kolm arvu, mille summa on 
43 ja nende kuupide summa 17 299. Need arvud on 25, 11 ja 7. Kol- 
me minutiga lahutas ta arvu 13 411 neljaks arvuks, mille ruutude 
summa on 13 411, nimelt 115? + 13° + 4? + 1°. 

Ta oskas oma kaasaegsetele imestama paneva kiirusega öelda, 
missugune nädalapäev vastab antud kuupäevale. Kui Inaudit esitle- 
ti Inglise õukonnas, tuli tal peast sooritada rahandusministri antud 
ülesandeid, näiteks korrutada kuuekohalisi arve, ja see õnnestus 
tal suurepäraselt. Kuid minister vaidlustas tulemuse. Kui arvutust 
kontrolliti, ilmnes, et minister oli eksinud. Kuningis Edward VII 
pakkus Inaudile rahandusministri asetäitja kohta, etriigi rahaasjad 
oleksid tõeliselt asjatundlikes kätes. 

1924. aastal vastandati Inaudi tolleaegse arvutusmasinaga: ta 
võitis aritmeetilistes tehetes masinat raskusteta, andes vastuse juba 
siis, kui masin alles ülesannet registreeris. Samas kaotas ta enam 
kui viiekohaliste arvude korrutamises, sai aga masina ees eelise juu- 

rimises ja astendamises (juuri ja astmeid teadis ta kindlasti peast). 
Inaudi suri 1950. aastal kaheksakümne kolme aastasena Pariisi lä- 
hedal väikeses Champigny villas, kus veetis rahulikke vanaduspäe- 
vi. Ta oli üllatanud õpetatud maailma, leiutades uuesti matemaa- 
tikaseadused, mille olemasolust tal polnud aimugi, näiteks valemi, 
mis võimaldab arvutada esimeste täisarvude kuupide summat. 
Andekate arvutajate võimed ei tundu olevat pärilikud. Peaae- 
gu alati ilmnevad need võimed väga varakult (tihti kolmezastasel 
lapsel), ammu enne seda, kui lapsed lugeda või numbreid kirjutada 
oskavad. Nad hakkavad arvutama, tundmata märkide mõtet, mil- 
lega nad manipuleerivad. Peaaegu kõikidel neil lastel on niisigused 
vanemad, kes ei ole võimelised lapsi matemaatika vallas harima. 
Ka ei ole nende anne seotud soodsa sotsiaalse keskkonna ega vara 
alustatud haridusteega. Mõned tähelepanuväärselt andekad arvu- 
tajad on sündinud väga vaeses harimatus perekonnas. Nad ei il- 
muta erilist intelligentsust ning mõningaid on varases eas peetud 
isegi nõrgamõistuslikuks. Kuid kõigil neil on hästiarenenud, eriti 
arvudega manipuleerimisele spetsialiseerunud ning sageli ka teis- 
tes valdkondades hea mälu: kas visuaalne, auditiivne või kompi- 
misega seotud. Mõned näevad numbreid oma pilgu ees või nahale 
kirjutatuna, teised, nagu Inaudi, kuulevad arvutamisel omaenda 
häält: talle jäid arvud kuulmisel ja neid valjuhäälselt korrates alati 


paremini meelde kui lugedes. 


Ameerika psühholoogil Steven B. Smithil on originaalne ja huvitav 
teooria. Tema arvates ei olegi andekate arvutajate võime nii ebata- 
valine, kui võiks arvata. See on sama tüüpi, täiesti tavaliseks peetav 
mälu, mida kasutavad kõik lapsed, kui õpivad rääkima — keele kee- 
rulised ja peenelt tajutavad reeglid sarnanevad nendega, mis valit- 
sevad numbreid. Tema arvates on andekad arvutajad omandanud 
võime žongleerida numbrite ja arvudega niisama loomulikult, nagu 
meie õpime emakeelt. See võib selgitada imekspandavat kiirust, 
millega nad teevad keerukaid arvutusi või leiavad kuupäevale vas- 
tava nädalapäeva: nad ei mõtle selle juures rohkem kui meie sõnu 
ja lauseid ritta seades. See on varases lapsepõlves, vaid mõre aas- 
ta jooksul omandatud automatism, mil me õpime keelt kasutama. 
Nemad õpivad sel ajal praeguseks juba hästi tuntud tehnika järgi 
arve kasutama. Matemaatikud on näidanud, kuidas leida nädala- 
päeva, mis vastab ükskõik millisele kuupäevale, ja nad suudavad 
teha ka mõningaid andekate arvutajate vägitükke selle erinevusega, 

et nende mõttetegevus ja mälu ei ole suunatud ainuüksi niisugusele 
eesmärgile ning neil kulub minuteid või tunde selliste ülesannete 
lahendamiseks, millega andekad arvutajad tulevad toime mõne se- 
kundiga. 

Veel teinegi konstateering toetab seda oletust ja peastarvutami- 
se võrdlemist kõnelemisega. Mõningatel numbritel ja arvudel on 
andekate arvutajate meelest eriline iseloom, nagu on teatud sõna- 
del meie jaoks. 1887. aastal sündinud kreeklane Dianic Diamandi 
kinnitas, et näeb numbreid värvilistena: 1 — must, 2 — kol:ane, 3 
— vaarikpunane, 4 — tume kastanpruun, 5 — sinine, 6 — säravkolla- 
ne, 7 — tumesinine, 9 — pruunikasmust, 0 — valge sinises ruudus. 
Mõned numbrid äratavad andekatel arvutajatel erilisi mõtteid, ise- 
gi emotsioone, just niisamuti nagu meile mõjuvad mõned sõnad. 
Nad märgivad niisugused numbrid enda jaoks ära ja need jäävad 
paremini meelde kui teised. Nad leiavad, et 383 on ilus, sest on 
sümmeetriline. 1929. aastal sündinud austerlane Hans Eberstarck, 
kellel oli fenomenaalne mälu — ta rääkis kümmekond keelt ja teadis 
peast arvu n (pii) murdosa 11 944 numbrit —, ütleb psühholoog 
Steven Smithi raamatu “Kuulsad peastarvutajad” eessõnas: “Mulle 
ei meeldi rakkuskäeline jõhkard 8, võigas 64 ega ülbe ja enesega ra- 
hul olev 36, kuid ma tunnen kiindumust nupuka ja seiklushimulise 
26 ning maagilise ja muutliku 7, abivalmis 37, isaliku ja raskepära- 
se, kuid usaldusväärse 76 vastu.” Poola arvutaja Salo Finkelsteini 
meelest oli 214 “ilus arv” 8337 “absoluutselt võluv” ning 0 “must 


lammas" 


Hollandlane Wim Klein, kes töötas alates 1958. aastast viisteist 
aastat Genfis Euroopa Tuumauuringute Keskuses “inimarvutina”, 
sooritades seal keerukaid arvutusi füüsikutele, kellel tollal ei olnud 
veel kasutada võimsaid elektronarvuteid, on öelnud: “Arvud on 
mu sõbrad, üks armsam kuiteine: 3844 ei tähenda teile sama mis 
minule. Teil on need lihtsalt neli numbrit, kuid mina ütlen: “Tere, 
62 ruudus!” William Klein, kes osutus andekaks arvutajaks esimes- 
test kooliaastatest peale, korrutas mõne sekundiga peast viieko- 
halisi arve. Ta arvutas peast kõigest kuuekümne nelja sekundiga 
1 388 978 361 x 5645 418 496 = 7 841 364 129733 165 056, soo- 
ritades 25 korrutustehet kahe neljakohalise arvuga ja 24 liitmiste- 
het neljakohaliste arvudega, kokku 49 peastarvutamistehet. Selline 
saavutus õnnestus tänu ebaharilikult heale numbrite tundmisele 
ja arvumälule. Pärast pooletunnist mitmesuguste matemaatiliste 

trikkide tegemist suutis ta peast öelda talle esitatud 24-kohalise 
arvu. Ta teadis peast korrutustabelit kuni 100 x 100, kõiki ruute 
kuni 1000 x 1000, kõigi 150-st väiksemate arvude logaritme kuni 
viiekohalise täpsusega ja kõiki algarve kuni 10 000-ni. Ta leiutas 
hulga võtteid, mille abil arvutamist lühendada. Ühel esitlusel 1953. 
aastal palus ta demonstreerida uut arvutusmasinat “Friden” ja kui 
arvutile anti käsk võtta ruutjuur arvust 555 555 555 555, siis enne 
kui demonstreerija jõudis masina nuppu vajutada, ütles William 
Klein: “See peaks olema umbes 745 356.” Demonstreerija suureks 
hämmelduseks oli arvutusmasina antud tulemus 745 355,9924. 
William Kleinile meenus, et 0,5555... kujutab endast 5/s kümnend- 
kohti, mille ruutjuur on kolmandik arvu 5 ruutjuurest, ja jagades 
selle 3-ga, sai ta kohe vastuse. Kuuekümne kahe aastasena kuulis 
ta, et keegi sakslane suudab neljakümne minutiga võtta peast 13. 
juure kümnekohalisest arvust. Ta asus kohe tööle, et seda rekordit 
purustada, ning viis kiiruse kahekümne viiele, hiljem aga kolmele 
minutile. 

Andekate arvutajate imepärane võime sooritada keerukaid ar- 
vutusi lühikese ajaga tuleneb suures osas nende erakordsest mälust, 
kuhu nad ontalletanud kolossaalsel hulgal tähelepanuväärseid arve 
ja erilisi suhteid nende arvude vatel — näiteks ruut- või kuupjuuri 
või täisarvude ruute. See lubab neil analoogia ja katsetamise teel 
väga kiiresti lahendada raskeks peetavaid ülesandeid. Need tähele- 
panuväärsed arvud on peamised elemendid, mille abil saab kiiresti 
peast arvutada. Näiteks 143-ga korrutamisel teavad nad, et see arv 
on 1001 jagatis 7-ga ja palju lihtsam on korrutada 1001-ga ja jagada 
7-ga. Niisamuti seostub 141 ruutjuurega 2-st (1,41) ja 2 592 100 
on sekundite arv kuus, 1961 on aga 37 korrutis 53-ga või 40 ja 19 
või ka 44 ja 5 ruutude summa. Selleks et korrutada kaht kaheko- 
halist arvu, mille esimene number on 9, näiteks 95 ja 91, leitakse 
nende täiendarv 100-ni, milleks on vastavalt 5 ja 9: nende korrutis 
45 annab tulemuse kaks viimast numbrit. Ühe arvu ja teise täiend- 
arvu vahe 100-ni (95 — 9 või 91 — 5. mis on 86) annab vastuse kaks 
esimest arvu. Andekad arvutajad arendavad mälu ja oskusi pideva 
treeninguga, sest üldiselt ei tegele nad millegi muuga peale arvu- 
dega manipuleerimise. 

Üks väheseid andekaid naissoost arvutajaid oli Bagntres'i lähe- 
dal sündinud prantslanna, kes arendas tulemuslikult oma juhus- 
likult avastatud võimet jätta meelde arve ja numbreid. Ta esines 
proua Osaka nime all edukalt paljudes music-hall'ides. Ta arvu- 
tas väga kiiresti, kuid tegelikult opereeris ta tuhandete arvudega, 
mida oli talletanud oma mälusse, sest ta oli matemaatikas täielik 

võhik: ta ei osanud jagada ega osanud muud kui liitmist, lahuta- 
mist ja korrutamist. See aga ei takistanud tal sooritada keerulisi 
tehteid tähelepanuväärse väledusega. Ta liitis peast 20-numbrilise 
tulba, korrutas raskustetz 10-kohalise arvu 9-kohalise arvuga. Ühel 
päeval jättis ta meelde 20 numbritega täidetud ruutu, kus mõned 
arvud olid suuremad kui miljon, ning ta luges need ette ükskõik 
millises järjekorras, sest ta “nägi” tabelit tervikuna. Koolis oli ta ol- 
nud keskpärane õpilane ja tema mälu ei olnud muus osas peale 
numbrite üldse tähelepanuväärne: ta ei suutnud tähestikku tava- 
lises järjekorras ette lugeda, kuid vastupidi — Z-ist A-ni — oskas ta 
seda väga hästi. 

Teine, veelgi üllatavam geenius naiste hulgas on Indiast pärit 
Shakuntala Devi. Ta figureerib “Guinnessi rekordite raamatus”, 
sest korrutas 1980. aastal kahekümne kaheksa sekundiga peast 
kaks 13-kohalist, arvuti poolt juhuslikult valitud arvu. Devi sün- 
dis 1940. aastal Bangalore'is ja tema anne arvudega žongleerida 
ilmnes väga varakult, kui ta oli vaevalt kolmeaastane. Siis hakkas 
isa talle aritmeetikat õpetama ja see huvitas last väga. Viieaasta- 
selt võttis ta peast kuupjuuri. Isa, kes esines tsirkuses žonglööri ja 
mustkunstnikuna, taipas kohe, millist tulu tüdrukust võib saada, 
ning tütar hakkaski tema numbris esinema, kindlustades peagi 
terve perekonna ülalpidamise. Tüdruk ei käinud koolis, ta elas ar- 
vude keskel, mis olid ta lemmikmänguasjad ja mida ta armastas 
nagu elusolendeid. 

Väga ruttu sai ta tuntuks terves Indias ja käis turneedel välis- 
maalgi. Kui 1980. aastatel uuris Devitameerika psühholoog Arthur 
Jensen, kes tahtis teada, kas naise mälu on erilist tüüpi — seda ei 
läinud tal korda selgitada —, tõdes ta, et tegemist on intelligentse 
naisega, kes räägib mitut keelt ja on kirjutanud juba viis raamatut. 
Devi võttis ilma nähtava jõupingutuseta, vaid 50 sekundiga 23. juu- 
re 20-kohalisest arvust. Oli vaja luua eriprogramm, et arvuti kin- 
nitaks tulemuse õigsust. Žongleerides niisama kergesti kalendriga, 
nimetas Devi ükskõik millisele kuupäevale vastava nädalapäeva. Ta 
ei osanud selgitada, kuidas toimib tema arvutamissüsteem -— talle 
oli see nagu keel—, kuid ta tunnistas, et on talletanud aja jooksul 
oma erakordsesse mällu muljetavaldava hulga erilisi arve, mida ta 
omavahel kombineerib, samuti arvutamise algoritme, mida kasu- 
tab peaaegu automaatselt. 

Paul Lidereau, kes elas X X sajandi I poolel, oli samuti väga ande- 
kas. Ta ignoreeris meelega oma annet, mis ilmnes juba lapseeas, ja 
pühendus austusväärsele töösturikarjäärile. Elu lõpupoole, kui sü- 
damehaigus ta voodisse sundis ja tal muud meelelahutust ei olnud, 

huvitus ta oma andest uuesti. Igal õhtul une ootel lahutas ta mingi 
6-kohalise arvu kolme arvu ruudu ja kolme arvu kuubi summaks, 
milles iga arv pidi olema kolmekohaline. Iga peastarvutus võttis tal 
vaid mõne minuti. Loodusteadlane Remy Chauvin jutustab, et kui 
ta palus korrutada 12-kohalise arvu 7-kohalise arvuga, tõmmanud 
Lidereau sügavalt hinge ja küsinud: “Kas te tahate tulemust tavali- 
ses järjekorras või tagurpidi?” ning asunud kohe arvude kallale. Ta 
nägi arve nagu õunu õunapuul. 

Paljud andekad arvutajad suudavad peast arvutada muu tege- 
vuse kõrvalt: mõnd pilli mängides või vestlust jälgides. Maurice 
Dagbert, keda esitleti pärast sõda Prantsuse Teaduste Akadeemias, 
arvutas hiilgavalt viiulit, Jacgues Inaudi flööti mängides. Mõned 
arvutavad kiiresti sõrmi liigutades. Enamik ei suuda selgitada, kui- 
das nad lahenduseni jõuavac, mis on ka mõistetav, sest arvutab ju 
nende alateadvus. Just sellepärast tuleb vastus tihti nii kiiresti ja ar- 
vutamise üksikasju on raske taastada. Harva kulub peastarvutajail 
üle paari sekundi, et lahendada raske ülesanne, näiteks arvutada 
kuupjuur 9-kohalisest arvust, neljakümne üheksa aastase inimese 
elatud sekundite arv või lahutada mitmekohaline arv täisarvudeks. 
Kõik nad kinnitavad, et keegi ei ole neid peastarvutamise juurde 
suunanud. Mõnel neist kadus see võime vanemaks saades, mõni- 
kord ka koolihariduse lisandudes. Teistel, nagu näiteks Inaudil, pü- 
sissee terve elu. 

Ameerika psühholoog Steven Smith esitab küsimuse, millest 
see tuleb — juhul kui tema poolt pakutav ahvatlev hüpotees on 
õige, nimelt et noore andeka matemaatiku arvudega opereerimise 
õppimine on sarnane alateadliku kõnelema õppimisega —, et ande- 
kaid arvutajaid esineb nii harva. Ta vastab, et kindlasti on see nii 
sellepärast, et vähestel lastel on suhtluspartner, kes õpetaks neile 
arvudega opereerimist või vähemalt julgustaks seda tegema, kuid 
sõnadega opereerimise julgustajaid on arvukalt. Tõepoolest, har- 
va kohtab vanemaid, kes tulevad niisugusele mõttele ja kellel on 
intellektuaalseid võimeid harjutada last üheaegselt rääkima õppi- 
misega ka peast arvutama. Ameerika psühholoog Franck Mitchell 
kirjutab, et vastupidi tavalisele arvamusele on varajane peastarvu- 
tamine üks loomulikumaid nähtusi ning võib olla seotud nii suure 
intelligentsuse kui ka rumalusega. 

Ometi on see teooria vaieldav: Inaudi oli harimatu laps, kar- 
japoiss, kelle ainsateks kaaslasteks olid loomad. Tõenäoliselt alus- 
tas ta igavuse peletamiseks lammaste lugemisest ja kokkuarvami- 
sest, mängis üksinda kivikestega, mida ta ümber paigutas, seejärel 
numbrite ja arvudega nagu teised mängivad sõnadega, ning ilmselt 


50 


ANDEKAD ARVUTAJAD 


kasutas ta selle tegevuse juures kaasasündinud annet. Mõned tei- 
sed andekad arvutajad on samuti elanud isoleeritult, näiteks olnud 
haiged, või puudus neil tahtmine teiste lastega mängida. Ilmselt 
soodustas just isoleeritus erakordset võimet kontsentreeruda ühele 
teemale — peastarvutamisele, mille eeliseks teiste tegevuste ees on 
see, etseda saab teha üksinda ja igal ajal, vaikselt, ümbrust häirima- 
ta. Nad tundsid sellest rõõmu, sest vaesuses ja üksinduses olid nad 
muudest rõõmudest ilma jäetud. 

Meie arenenud ühiskonnas ei ole enam harimatuid karjapoisse, 
kellest võiks saada andekaid arvutajaid. Teisalt on elektrooniliste 
arvutamissüsteemide juurdumine kõrvaldanud igasuguse prak- 
tilise huvi peastarvutamise treenimise vastu. See selgitabki, miks 
ei ole enam olemas andekaid arvutajaid. Viimane erialakirjandu- 
ses avaldatud lugu räägib 1971. aastal sündinud sakslasest Rüdiger 
Gammist, keda uuris 1995. ja 1997. aastal Belgias Louvaini Kato- 
liikliku Ülikooli neuroloogiaosakonnas Mauro Pesenti koos oma 
grupiga. Gamm mäletab, et oli juba päris väikese lapsena arvudest 
huvitunud ja armastanud pähe õppida ajaloolisi daatumeid ning 
muud numbrilist informatsiooni. Rüdiger Gamm ei olnud mate- 
maatikas kuigi hea õpilane ja õpingute lõppedes isegi vihkas seda. 
Kuni päevani — ta oli siis kahekümnene —, mil ta avastas juhusli- 
kult algoritmi, mis aitas kuupäeva järgi vastavat nädalapäeva leida. 
See pakkus talle lõbu ja ta hakkas harjutama. Nii et kord, kui ta 
kuulis raadiost ühest andekast arvutajast, kes oli spetsialiseerunud 
samasuguste ülesannete lahendamisele ja oma annet demonstree- 
ris, märkas ta, et leiab vastuse sama ruttu. Gamm otsustas samuti 
täheks saada ning õppida pähe kõigi kahekohaliste arvude ruudud 
ja kuubid, et osaleda telesaates, kus ta andiski suurepärase eten- 
duse. Ta hakkas huvi tundma ka peastarvutamise probleemide 
vastu ja treenis kuni neli tundi päevas, tehes esialgu ainult oma 
erakordsel arvumälul baseeruvaid harjutusi, edaspidi aga algorit- 
midel põhinevaid, mis lubasid kiiremini arvutada. Nii sai temast 
elukutseline arvutamismeister, pidev külaline telesaadetes ja avalik 
esineja. Kähku leiutas ta kiireks peastarvutamiseks oma süsteemi, 
kasutades arvutusaja lühendamiseks peamiselt nägemismälu, mis 
kergendas niisuguses vaimses töös raskele proovile pandavat ko- 
hest meeldejätmist. Need süsteemid ja algoritmid muutuvad ruttu 
automaatseks ja neid kasutatakse mõtlemata. Ta treenis ka arvude 
mitmesuguste astmete meeldejätmist. Ühe katse käigus 1997. aas- 
tal Louvaini ülikoolis oli ta võimeline tõstma peast arve 16. ast- 
messe, 4,, 5. ja 6. aste tulid mälust otsekohe. Ta oli jõudnud selleni 
vaid mõne nädala igapäevase harjutamise järel. Niisiis on Gammil 

tähelepanuväärne õppimisvõime, mis seotud peamiselt numbrite- 
ga ja peastarvutamise meetoditega. 

Muus osas ei ole ta intellektuaalselt tähelepanuväärne. Tema 
lühi- ja pikaajaline mälu on hea, kuid erakordne ainult arvude suh- 
tes, mille tundmine on tõepoolest sügav. Gamm on siiski üsna in- 
telligentne — intelligentsuskvoot on 110, nagu märgivad Belgia ja 
Prantsusmaa ülikoolide teadlased, kes on teda uurinud. Tal on ka 
omapärane tagurpidi rääkimise võime, mille ta omandas varases 
lapsepõlves juba enne kooliminekut. Veel praegugi suudab ta vir- 
tuoosselt tagurpidises järjekorras sõnade silpe või lause sõnu öelda. 
Ta ei oska öelda, millal ja mis põhjusel ta niisugust iseäralikku rää- 


kimisviisi harrastama hakkas. 


Targad idioodid 


On veel üks kategooria lapsi, kellel on erakordsed võimed mingis 
kitsas valdkonnas, muus osas tunduvad nad aga nõrgamõistuslike 
või isegi autistidena ning on tihti kirjaoskamatud. Nad kuuluvad 
sellesse liiki, mida XIX sajandi prantsuse psühholoogid nimeta- 
sid “tarkadeks idiootideks” — idiots savants. Terminit kasutatakse 
siiani. Peamiselt on sellist eripära viimasel ajal uuritud Ameerika 
Ühendriikides. Psühholoogiaalases kirjanduses on ära toodud sadu 
andmeid niisuguste laste kohta, kusjuures poisse on nende hulgas 
kuus korda rohkem kui tüdrukuid. Enamikul uurimisalustest on 
intelligentsuskvoot väga madal — vähem kui 40 või 50, mistõttu 
neid võiks õigustatult pidada idiootideks, kui neil poleks erakord- 
set võimet unikaalseks intellektuaalseks gümnastikaks, mille haar- 
des nende vaim pidevalt on. Kõige sagedamini puudutab see kuu- 
päevi või arve, kuid võib puudutada ka sõnamälu, joonistamist või 
helimälu. Mõned psühholoogid, näiteks ameeriklane Goddard, ar- 
vavad, et need lapsed on pärinud ühekorraga nii puude kui ka eri- 
lise ande. Ta arvab, et kui nad ei oleks vaimse puudega, võiks neist 
saada geeniused. Targad idioodid on sarnaselt andekate arvutajate 
või geeniustega igal juhul monomaanid ning nende uurimine toob 
ilmsiks inimaju üllatavad võimed. 

Mõned sellistest “tarkadest” ei huvitu kunagi muust kui numb- 
ritega manipuleerimisest. Ükskord viidi 1702. aastal sündinud 
Jedediah Buxton, kirjaoskamatu põllutööline ja peastarvutamise 
spetsialist, teatrisse. Kui temalt küsiti, kas etendus meeldis, vas- 
tas ta, et näitlejad olid teinud 5502 tantsusammu ja öelnud 12 445 
sõna. Buxton ei olnud võimeline midagi õppima — välja arvatud 
korrutustabel. Ta ei suutnud teha kõige lihtsamatki aritmeetilist 
tehet, kuid tema oma sõnade järgi joobus ta arvudes:, mida pide- 
valt pomises. Ta võis öelda mõisavalduse pindala pärast mõnetun- 
nist selle ümber kõndimist, sest tal oli erakordne nägemismälu. Ta 
arvutas peast salapärase “mõõdutabeli” abil, mille oli ise loonud 
ning mis koosnes tera- ja hernekuhjadest. Kõik pikkused taandas 

Buxton endaleiutatud etalonile — juuksekarva paksusele. Tal õn- 
nestus peast arvutada 39-kohalise arvu ruut ja ta sai vastuseks 78- 
kohalise arvu, tehes vaid tühise vea. Tal oli erakordne mälu ja ta 
suutis korrata õiges või tagurpidises järjekorras pikki numbrijada- 
sid, mida oli vaid üks kord näinud. 

Ameeriklane Zerah Colburn oli XIX sajandi alguses üks esimesi 
laatadel esinenud andekaid arvutajaid. Tal oli kuus sõrme ja kuus 
varvast nagu tema isal ja kahel vennalgi. Kui ta oli kuueaastane, 
küsiti temalt arvu, mis iseendaga korrutades annab 998 001. Tal 
kulus neli sekundit, et vastata: 999. Kaheksa-aastaselt arvutas ta 
peast arvu 8 16. astme (281 474976 710 656). Colburn kaotas oma 
haruldase võime kooli minnes, aga õppis hiljem ära mitu keelt ja 
kirjutas memuaare. 

Õpetaja Henri Jacoby avastas XIX sajandil Henri Mondeux, 
noore harimatu karjuse, kes elas Tours'i lähedal. Ta oli vaese puu- 
raiduri poeg, kellel oli eriline arvutajaanne. Selle tõttu uuriti teda 
1840. aastal Prantsuse Teaduste Akadeemias. Akadeemia liikmed 
konstateerisid üllatusega, et ta on taasavastanud Newtoni binoom- 
valemi, mis võimaldab arvutada aritmeetilise jada summa. Henri 
Jacoby ütles, et selle mehe jaoks olid arvud hämmastavad, haaravad 
mõtted nagu meile sõnad või keel tervikuna. Kuid Henri Mondeux 
ei huvitunud millestki muust ega omanud mälu millegi muu peale. 
Kui ta viidi kord Champs-Elysees'le ja küsiti, mis teda seal häm- 
mastab, vastas ta, et on välja arvutanud inimeste arvu, kelle võiks 
ära toita selle tänava suurusel maalapil kasvatatava viljaga. 


Üks kõige põhjalikumalt uuritud ja kahtlemata erakordsemaid tar- 
kade idiootide juhtumeid on kaksikud, keda uuris doktor William 
Horwitz 1960. aastatel New Yorgi Columbia Ülikooli Psühhiaat- 
ria Instituudis. 1939. aastal sündinud Georges ja Charles, nagu ta 
neid nimetab, on kalendrivirtuoosid. Nad oskavad otsekohe öelda 
ükskõik millisele kuupäevale vastava nädalapäeva 1000 aastat enne 
Kristust ja 40 000 aastat pärast Kristust — seega kaugelt üle kõigis 
olemasolevates kalendrites antava ajavahemiku. Näiteks ütlevad nad 
ilma igasuguse mõtlemisajata, et 15. veebruar 2002 langeb reedele, et 
28. august 1591 oli kolmapäev, et 4. juuli aastal 42 930 saab olema es- 
maspäev. Kui dr. Horwitz neile katse korraldas, vastasid nad vähem 
kui kolmekümne minutiga 130 küsimusele, näiteks: mis nädalapäev 
oli 11. jaanuar 1882, mis päev on 4. september 9637 või mis kuu- 
des on alates 2011. aastast reede kuu kolmas päev. Nad teatasid, et 

G. Washington saaks 2020. aastal 288-aastaseks, et esimene sputnik 
lennutati üles reedesel päeval, samuti teadsid nad kõiki aastaid, mil- 
lal 21. aprill langeb pühapäevale, ja seda kuni aastani 17 000. Ometi 
tegid nad vigu 1582. aastale eelnenud aastates, sest nad ei teadnud, et 
sel ajal tehti 10-päevane täpsustus ja Gregoriuse kalender, mida me 
praegu kasutame, vahetas välja Juliuse kalendri. 

Et nad maailmast midagi ei tea, ei oska nad nimetada Ameeri- 
ka Ühendriikide presidente ega tea, mis asi on Maa tehiskaaslare 
— selline informatsioon ei huvita neid; neil ei ole mingisuguseid, 
isegi kõige elementaarsemaid teadmisi kultuurist, neid ei huvita 
miski, mis toimub väljaspool nende enda maailma, tavalist igapäe- 
vaelu ja kalendrit. Nad elavad suletud maailmas sellest peale, kui 
neile kuueaastasena anti “igavene kalender”. Kuuendal raseduskuul 
enneaegsena sündinud George'il ja Charlesil tekkisid krambihood, 
millega võis kaasneda aju hapnikupuudus. Kui nad olid 2,5-aasta- 
sed, haarasid neid rasked märatsushood: nad tagusid end veriseks, 
peksid peaga vastu seina ja lõhkusid asju enda ümber. Siis pandi 
nad eriasutusse, kus dr. Horwitz nad 1960. aastate alguses avas- 
taski. Viieteistkümne isoleeritud aasta jooksul lõidki nad oma ala- 
teadliku mõtlemise süsteemi, mis on täielikult suunatud kalendri- 
ga opereerimisele. Neil kujunes välja ka veider mälu, mis on eriti 
spetsialiseerunud ilmaoludele: nad mäletavad täiesti täpselt, milli- 
ne ilm oli viimase viie aasta igal päeval. 24. mail 1962, kui nad dr. 
Horwitziga kohtusid, oli “hommikul pilvine, aga pärast lõunat tuli 
päike välja”. 

Arstid ei leidnud kaksikute aju töös mingit elektrilist, keemilist 
ega hormonaalset häiret. Ilmselt ei ole nad ebanormaalsed, kui- 
gi on vaimselt mahajäänud — nende IO on vaevalt 60. Ka mõned 
psühholoogid, kelle enesearmastust tarkade idiootide suutlikkus 
riivas, on hakanud õppima kalendriga žongleerimist. Matemaa- 
tikud on neile tõestanud, et nädalapäevade kindlaksmääramine, 
isegi 80 000 aasta pikkusel perioodil, allub suhteliselt lihtsale algo- 
ritmile, mis põhineb nn modulaarsel aritmeetikal, kus kasutatakse 
algarve, peamiselt number seitset. Dr. Horwitz arvab, et kaksikud 
alustasid tavalise kalendri meeldejätmisega, siis aga laiendasid seda 
400-aastase tsüklini. Mainitud psühholoogid jõudsid arvestatava- 
te tulemusteni, ent ometi ei saavutanud nad kaksikute kiirust ega 
virtuooslikkust. Kuid kaksikud tegelesid ka ainuüksi sellega. See 
näitab arstide arvates, et seletamatu võime kujuneb lihtsalt erilistes 
tingimustes, antud juhul psühhiaatriahaigla eraldatuses läbiviidud 


intensiivse treeningu tulemusena. 

Ameerika neuroloog Oliver Sacks, kes sai kuulsaks raamatuga 
“Mees, kes pidas oma naist kübaraks”*, millest on olemas ka dra- 
matiseering, jutustab kaksikutest, keda nimetab väljamõeldud ni- 
medega. Ta kirjeldab nendega "seotud hämmastavaid juhtumeid. 
Ühel päeval pillas ta laualt maha tikutopsi ja tikud kukkusid põran- 
dale laiali. Otsekohe ütlesid kaksikud ühest suust: “111” Üks lisas: 
“37° mida teine kordas. Kui tikud üle loeti, oli neid tõepoolest 111. 
Neilt küsiti, kuidas nad nii ruttu lugeda jõudsid. “Me ei lugenud, 
me nägime?” vastasid nad kooris. Kuidas nad leidsid otsekohe, et 
111 = 3 x 37, kui nad ei ole võimelised tegema ka kõige lihtsamat 
liitmistehet? Oliver Sacks arvab, et võib-olla on neil võime hetkega 
näha arvude omadusi. 

Neuroloogi teinegi üllatav tähelepanek toetab tema hüpoteesi. 
Kord, kuita jälgis kaksikuid, nägi ta neid, ebatavaline naeratus näol, 
omavahel iseäralikult suhtlemas. Üks nimetas kuuekohalise arvu. 
Teine kuulas, noogutas rahulolevalt pead, ja ütles omakorda tei- 
se kuuekohalise arvu, mille vend heaks kiitis. Kõrvaltvaataja oleks 
võinud pidada neid kaheks veini maitsvaks härrasmeheks. Koju 
jõudes uuris O. Sacks ülesmärgitud arve — need olid algarvud. Ta 
oli jahmunud. Kuidas võisid kaksikud neid tunda? Olli välistatud, et 
nad oleksid võinud need välja arvutada, sest nad ei osanud üldse 
arvutada. Järgmisel päeval läks ta uuesti kaksikuid vaatama ja võt- 
tis kaasa algarvude tabeli. Kui arst tegi näo, et ei jälgi neid, alustasid 
nad koheomanumbridialoogi. Nüüd lähenes arst neile ja ütles ühe 
kaheksakohalise algarvu. Kaksikud pöörasid end ümber ja tardu- 
sid keskendunult. Siis nende näod selginesid. Pärast viieminutilist 
mõtlemist pakkus üks üheksakohalist arvu. Kontrolliti — ka see oli 
algarv. Sacks ütles seejärel kämnekohalise arvu, millele kaksikud 
vastasid mõne minuti pärast kaheteišstkümnekohalise arvuga. Kas 
see oli algarv? Sacks ei saanud kontrollida: tema tabel ei ulatunud 
üle kümnekohaliste arvude. Tund hiljem “vahetasid” kaksikud 
omavahel vandeseltslaslikult kahekümnekohalisi arve. 

Näis, nagu huvituksid nad eriti mingit mõtet omavatest arvu- 
dest, mis,nagu ütleb Oliver Sacks, “omavad nende jaoks tähendust, 
nad on märgid, mille tähenduseks on maailm”. Need arvud võivad 
olla kaksikute ainsad sõbrad nende kurvas autistielus, sõbrad, keda 
nad tunnevad ja keda kohates tervitavad — nii nagu teevad ees- 
pool käsitletud andekad arvutajad. Kaksikud lahutati 1977. aastal. 


* Eesti keeles ilmunud 2003. aastal kirjastuselt “Tänapäev” Toim. 

Nende sotsiaalne käitumine paranes. Kuid olles sunnitud loobuma 
erilisest omavahelisest suhtlemisest, kaotasid nad otsekohe võimu 
arvude üle. 

Psühholoogid on edutult püüdnud mõista, miks spetsialiseerub 
enamik nn tarku idioote kalendrile ja arvudele, kuigi mõned kasu- 
tavad oma erilist annet ka muusikas või joonistamises. Uurijad on 
veendunud, et mitte keegi neist ei teadnud enne oma erilise kire 
avastamist reegleid, mis võimaldavad leida kuupäevale vastava nä- 
dalapäeva, olgugi et neid reegleid on palju kordi avaldatud. Psüh- 
holoogid pidid tunnistama, et kõik targad idioodid ei kasuta arvu- 
tamisel ühesuguseid meetodeid — mõned kasutavad abivahendina 
kujutisi, teised, näiteks pimedana sündinud, aga mitte. Tundub, et 
peaaegu kõik nad on ise, ilma täiskasvanu abita, niisuguse ajugüm- 
nastika kujundanud, kuigi näiteks kirjeldatud juhtumeil kaksikud 


abistasid vastastikku teineteist. 


Mõnedel tarkadel idiootidel on tähelepanuväärne muusikaanne. 
XIX sajandil Ameerika Ühendriikide lõunaosas elanud noor Pime- 
daks Tomiks kutsutud mustanahalise orja poeg mängis ühel õhtul 
kolonel George Bethune'i juures klaveril Mozarti sonaati, mida pe- 
remehe tütar juba mitu nädalat oli harjutanud. Poiss oli nelja-aas- 
tane. Edaspidi õppis ta kuulmise järgi ära tuhandest klaveripalast 
koosneva repertuaari ning mängis väga hästi. Kuid muus osas oli 
ta vaimselt alaarenenud ja tema sõnavara piirdus vaid sajakonna 
sõnaga. Fenomenaalne oli tal ainult kuulmismälu ja see ei kehtinud 
üksnes muusika kohta: ta võis ka suurepäraselt korrata vaid üks 
kord kuuldud teksti ja isegi veerandtunnist kõnet, kuigi ta sellest 
aru ei saanud. 

Näitena tuuakse ka kuulsa ooperilaulja poega, kelle vaimne 
areng pärast lapsena põetud meningiiti pidurdus, kuid kes säilitas 
erakordse muusikalise mälu. Ta teadis rohkem kui 2000 ooperit, 
mis jäid talle meelde ühekordsel kuulamisel, ja lauljaid, kes neid 
olid esitanud, ta suutis täpselt kirjeldada lavastuse misanstseeni 
üksikasju ning dekoratsioone. Aga ta ei tundnud noodikirja ega ol- 
nud võimeline seda õppima. Ometi oli ta nagu elav entsüklopeedia 
ja tema teadmistest oli sageli palju kasu. Ta teadis peast Grove'i 
“Muusikaleksikoni” üheksat köidet, mida isa oli talle lapsepõlves 
ette lugenud, samuti kogu Bachi laululoomingut. Eriti meeldis talle 
kirikukooris laulmine. Oliver Sacks, kelle patsient ta oli, esitab kü- 
simuse, kas poisi erakordne muusikaanne oli kaasa sündinud või 

arenes see meningiidi tagajärjel kompensatsioonina vaimsele puu- 
dele. 
Teada on ka Rosemary Browni veider juhtum. 1960. aastal, nel- 
jakümneaastasena, hakkas ta komponeerima ja lõi 700 muusikapa- 
la, mille, nagu ta ise ütles, olid talle otse edastanud Liszt, Chopin, 
Debussy, Beethoven ja Schubert. Need palad olid tõepoolest nende 
heliloojate stiilis, kuigi naisel ei olnud oskusi imitatsioonide loomi- 
seks. 
David Viscott, ameerika psühhiaater Bostonist, uuris 1960. 
aastatel Harrietti-nimelist nõrgamõistuslikku, autistist tüdrukut, 
kes ilmutas erilisi muusikaandeid. Tema ema andis laulutunde ja 
Harriett oli ikka neid kuulamas. Tegelikult oli Harriett lapsepõlves 
väga üksildane, sest teise lapse kaotusest psüühiliselt traumeeritud 
ema ei tegelnud Harriettiga ning see sulges ta täielikku vaimses- 
se isoleeritusse. Kuid tema muusikaanne ilmnes kiirest:. Kui ta oli 
kaheksakuune, märkas isa, et laps kõigutas end ooperi “Rigoletto” 
saatel, mida kuulis, ja püüdis vokaliise järele aimata. Harriett oli 
raske loomuga laps: ta lõhkus kõik mänguasjad, terroriseeris vendi 
ja õdesid, kuid temas elas muusika ja ta ilmutas tähelepanuväärset 
kuulmist. Kui mõni ema õpilane valesti laulis, hakkas ta karjuma ja 
üritas seda õpilast toast välja ajada. Kolmeaastaselt, kuulates õde 
klaveritunnis, hakkas ta iseseisvalt õppima klaverit ja muidki pille, 
mis kätte juhtusid — viiulit, klarnetit, trompetit, metsasarve. Nelja- 
aastaselt laulis ta väga hästi aariaid, mida ema õpetas oma õpilas- 
tele. Tüdrukul oli märkimisväärne mälu ka teistes valdkondades: 
ta jättis meelde sadu telefoninumbreid ja mäletas veel palju aas- 
taid Bostoni aastaraamatut, mida isa oli talle ette lugenud. Samas, 
Harriett hakkas rääkima alles üheksa-aastaselt. 

Tema nooruspõlv oli olnud raske, sest tal oli diagnoositud vaim- 
ne alaareng. Hiljem sai ta koka abiliseks ühes erihaiglas, kus veetis 
kogu elu. Harriett kasutas oma mälu, et talletada kõike kuulsate 
heliloojate, eriti ooperiloojate kohta. Ta käis igal nädalal Bostoni 
sümfooniaorkestri kontsertidel ja õppis peagi tundma iga muusi- 
kut. Ta mängis klaveril terveid orkestripartituure. Kui ta oli pisut 
üle kolmekümne, hirmutas ta — kuigi ta muicu peaaegu üldse ei 
rääkinud — jõulupüha hommikul lähedasi teatega, et nägi unes, 
kuidas südamehaige isa on just surnud. Isa surigi tõepoolest samal 
päeval veidi enne lõunat. Harriett ei ilmutanud mingit kurvastust, 
ei nutnud, vaid hakkas kohe pärast seda, kui isa surnukeha oli mi- 
nema viidud, rahulikult sööma. 

Muusika oli Harrietti tõeline keel, elu mõte ja ainuke rõõm. 
Ameerika psühholoog Michael Howe võrdleb raamatus “Geeniu- 


58 


TARGAD IDIOODID 


se fragmendid” tema juhtumit noore Mozarti omaga. Ta ütleb, et 
Harriett leidis muusikas ainsa vaimse toidu ning see olita ainuke 
maailm, ainuke olemasolu mõte. Nii pühendas ta sellele kunstile 
kogu tähelepanu. Ka Mozartoli juba väga varasest east muusikasse 
sukeldunud, ta ei mänginud teiste lastega ega käinud koolis. Loo- 
mulikult ei piisa sellest Mozarti geniaalsuse põhjendamiseks, ja 
Harriett ei loonud üldse midagi. Kuid huvitav on ka psühholoogi 
arvamus, et tarkadel idiootidel on geeniustega ühiseid jooni; ise- 
äranis kõnekas on fakt, et nad on monomaanid, kes keskenduvad 
jäägitult vaid ühele alale, väldivad meelelahutusi ja huvisid, mis 
võiksid võistelda nende ainukirega. Selle kire raames ilmutavad 
nad mõnikord intelligentsust, üldiselt on aga nõrgamõistuslikud. 

Nii on ka nende tarkade idiootidega, kes on “spetsialiseerunud” 
kunstile. Noor ameerika autist Jost tuli oma vaikimisest ja tardu- 
musest välja ainult selleks, et joonistada imekspandava meisterlik- 
kusega talle näidatud illustratsioonide järgi taimi ja loomi. Ta mitte 
ainult ei kopeerinud, vaid käsitles oma modelle viisil, mida võib 
nimetada kunstiliseks intelligentsuseks. Psühholoogide seas on 
tuntud noore Nadia juhtum. 1967. aastal Inglismaal Nottinghamis 
ukraina päritolu vanematel sündinud laps oli esimestel eluaastatel 
maailmast täielikult ära lõigatud autist. Veidi pärast kolmeaasta- 
se-<s saamist hakkas ta äkki ebatavalise meisterlikkuse ning täiskas- 
vanud kunstniku väljakujunenud talendiga joonistama loomi, eriti 
kukki ja hobuseid. Tema mustvalged joonistused olid inspireeritud 
piitidest, mida ta oli näinud ja sageli põhjalikult uurinud, kuid need 
ei olnud tal joonistamise ajal ees. Mõnikord ehitas ta joonistused 
üles veidral moel: ta tegi ühe detaili, siis teise, ja tervikut võis näha 
alles lõpus. Näis, nagu oleksid pildid tema mällu kinnistunud seda- 
võrd tugevalt, et ei oma tähtsust, mil viisil nad sealt välja tulevad ja 
paberile pannakse. Kolmanda ja kuuenda eluaasta vahel ei teinud 
Nadia praktiliselt mitte midagi muud kui joonistas, tehes lakkama- 
tult edusamme. Siis pandi ta eriasutusse, kus talle hakati õpetama 
rääkimist. Kui talõpuks rääkima hakkas, kaotas ta vähehaaval oma 
joonistamisvõime ja mõned psühholoogid on avalikult küsinud, 
kas Nadia autismist väljatoomise ja rääkima õpetamisega ei ole me 
kaotanud geniaalset joonistajat. 

Briti psühholoog Laura Selve, kes Nadia juhtumit põhjalikult 
uuris, viis Inglismaal läbi küsitluse võrreldavate juhtumite avas- 
tamiseks. Ta leidiski kümmekond inimest, peaaegu kõik autistid, 
kellest mõned ilmutasid joonistamisannet ja tegid koolitatud täis- 
kasvanute omadega samaväärseid töid, kuigi ei olnud kunagi turde 
võtnud. Laura Selve esitab küsimuse, kas nende tööde fotorealismi 

võib võrrelda koopaseintelt leitud esiajaloost pärinevate joonistus- 
tega. Ta küsib. kas mitukümmend tuhat aastat tagasi võis esineda 
palju Nadia-taolisi? Me võime küsida, miks paljud autistid “visatak- 
se prügikasti” nagu ütleb üks psühholoog, s.t jäetakse üksindusse, 
kuigi, nagu tõestavad tähelepanuväärsed näited, saaks neid min- 
git nende annet arendades aidata. Jaapani spetsialistid on suutnud 
ühest vaimselt mahajäänud mehest luua nn Jaapani van Goghi, kes 


on teinud suurepäraseid maale. 


Kasautistid on intelligentsed? 


Psühholoog Michael Howe esitab küsimuse, kas targad idioodid 
ei ole mitte normaalse intelligentsiga inimesed, kelle eneseväljen- 
dus on häiritud välismaailmaga klassikalise suhtlemise puudumise 
tõttu, mis suleb nad monomaaniasse, nii et neid hakatakse pidama 
autistideks, skisofreenikuteks või psühhopaatideks. Ta märgib, et 
nende enamasti üllatavalt hea mälu ei tundu olevat mingit erilist 
tüüpi — nii vähemalt nähtub suurest hulgast nendega tehtud tes- 
tidest. Tõsi — nad suudavad ilma igasuguse pingutuseta talletada 
oma ajus üksikasju, mille meelespidamine valmistab tavainimesele 
raskusi. Kui meie normaalseks peetav elu loob tohutult võimalusi 
tähelepanu hajumiseks, siis nende palju piiritletum elu keskendub 
üheleainsale teemale, millele nad pühendavad kõik mõtted. Kõik 
psühholoogid rõhutavad uurimisaluste erakordset kontsentrat- 
sioonivõimet: nad suudavad tundide viisi tegelda ühe teemaga ning 
väsitavad ära teste tegevad eksperdid. Meiekeskel võib kohata nor- 
maalseks peetavaid inimesi, kellel on tähelepanuväärne spetsiali- 
seerunud mälu — kümneid tellimusi meelde jätvaid ettekandjaid, 
malesuurmeistreid, kes jätavad meelde 50 000 malendite asetust, 
spordifänne, kellele jäävad raskusteta täpselt meelde nende lem- 


miksportlaste või -meeskondade saavutused. 
Tarkade idiootide erakordse asjatundlikkuse kohta on esitatud 


veel teinegi selgitus. Nad saavutavad tänu oma erilistele annetele 
sotsiaalse kontakti, mida nad nagu teisedki autistid ei oska muul 
teel luua, ning tähtis on see, et nad ei pea selle kontakti saavuta- 
miseks end emeatsionaalselt pingutama — niisuguse pirgutuse ees 
on neil tavaliselt hirm. Targad idioodid, keda märgatakse ja nende 
erilise võime pärast tihti ka imetletakse, on sageli oma seisukorrast 
kasu saanud ja mõnikord on see aidanud neil nõrgamõistuslikku- 
sest üle saada. Prantsuse psühhiaater Serge Lebovici toob näiteks 
uurimisaluse, kellel oli raske lapsepõlv ning keda peeti kurdiks ja 
autistiks. Tal esines vägivallahooge, ta ei tundnud ära ei oma va- 

nemaid ega omaenda peegelpilti. Umbes seitsmeaastaselt huvitus 
ta äkki numbritest ja kalendrist, nii et taandas sellele kõik muu, 
näiteks kutsus ta omaisa selle sünnikuupäeva järgi “härra 26. märts 
19257 Psühholoogiliste uuringute käigus võttis ta arvudest kuup- 
juuri. Just see päästiski ta autismist: matemaatika kaudu saita end 
väljendada ja see võimaldas tal lõpuks luua sideme välismaailma- 
ga. 
Aatistid on tihti sulgunud üksindusse, sest nad ei suuda 
suhestuda teise inimesega. Välismaailmast äralõigatuna kapseldu- 
vad nad oma isiklikku maailma, mida nad korraldavad väga ise- 
äralikult. Autism ei tähenda vaimse arengu häiret, see on võimetus 
ümbritsevaga kontakteeruda. Sageli ilmneb see juba väga varakult, 
imik1- või väikelapseeas, kui ei teki sidemeid välismaailmaga ega 
ole näha mingeid märke tõelisusega arvestamisest. Laps huvitub 
ainult asjadest, millega tal on väga lähedane suhe, ja kannatab, kui 
neid asju ümber asetatakse. Enamasti ta vaikib ja rääkides nimetab 
end kolmandas isikus. Autismi on peetud kaitseks hävinguhirmu 
võiigasuguse muu lapse jaoks äärmusliku või ohtliku olukorra eest. 
Psühholoogid nimetavad seda olematusehirmuks. Autismi põhjusi 
ei teata: mõni psühholoog peab seda geneetiliseks häireks, s.t juba 
looteeas o mandatuks, teiste arvates on see ümbrusega, eriti emaga 
suhtlemise häire. 

Nende iseäralike isikute psühholoogiline uurimine ei heida 
lõplikku valgust nende eriliste võimete olemusele, kuigi see oleks 
inimaju eriliste saavutuste uurimisel äärmiselt kasulik. Kuid amee- 
riklaste viimased tööd avavad huvitavaid võimalusi. Mõned rõ- 
hutavad paljude katsetega kindlaks tehtud fakti, et uurimisaluste 
tähtsamaks probleemiks on teoretiseerimisoskuse puudumine ja 
seetõttu tegelevad nad ainult konkreetsete asjadega nagu arvud või 
kuupäevad, või joonistavad, alustades tööd detailidest. Abstrakt- 
sel ei ole autisti jaoks mõtet ja see ei paku talle huvi; teatud kin- 
del, konkreetne asi aga esindab vastupidi ob ekti, mis väärib mitte 
ainult jälgimist, vaid ka tähelepanelikku uurimist. Autistid elavad 
väga iseäralikus, William Jamesi poolt multiversumiks nimetatud 
maailmas, mis koosneb paljudest erisustest, mille mõte jääb neile 
tabamatuks. Nende reaalsus pole sama mis meil, aga see on siiski 
olemas. Nende sisemine loogika erineb samuti meie omast ja on 
raskesti mõistetav, kuid ometi see eksisteerib. 

Mõned teadlased arvavad, et nende uur:misaluste parem aju- 
poo-kera on erakordselt hästi arenenud, vasak ajupoolkera aga ra- 
seduse jooksul või sünnijärgse kahjustuse tõ:tu suhteliselt atrofee- 
runud. Ameerika neuroloogid Geschwind ja Galaburta osutavad, 

et vasak ajupoolkera areneb paremast hiljem ja on seega sünnieel- 
setele juhuslikele või hormonaalsetele mõjutustele rohkem avatud, 
näiteks võib testosteroon pärssida kasvu ja mõjutada neuronite ak- 
tiivsust. Seitsmeteistkümne autisti uurimine näitas neist viieteist- 
kümnel vasakus ajupoolkeras anormaalseid elemente, mis toetab 
seda hüpoteesi. Kuid mitte kõik psühholoogid ei nõustu sellega. 


Miks paneb üks helilooja meid kuulama oma loomingut, mis va- 
pustab sügavamalt kui kogu varemkuuldud muusika? Miks maalib 
üks kunstnik teoseid nii nagu ei keegi teine enne teda ja neid imet- 
letakse tervete põlvkondade jooksul? Miks seab üks füüsik kahtluse 
alla maailmakorralduse ja loob maailmast täiesti uue pildi, mis põr- 
mustab kõik varasemad kujutlused? Miks suudab üks poeet meid 
oma värssidega sedavõrd liigutada, et need kauaks meelde jäävad 
või isegi surematuks muutuvad? 

Et neile küsimustele vastata, tuleks lahendada geeniuse — era- 
kordse looja tekkimise mõistatus. Vaadelgem teisigi geeniusi peale 
Mozarti. Geeniuste olemasolu tekitab hämmeldust, nad näevad väl- 
ja nagu tavalised inimesed, ent ometi erinevad nad meist oluliselt. 
Mille poolest? Geeniuse defineerimine on huvitanud paljusid psüh- 
holooge ja filosoofe. Üldtunnustatud definitsiooni järgi iseloomusta- 
vad geeniust peamiselt “ülisuured vaimuanded, mis ulatuvad kaugelt 
üle tavalise taseme”, nagu seda seletab prantsuse keele sõnaraamat 
“Tresorde la langue francaise” Või siis “kõrgemast vaimsusest lähtuv 
omadus, mis annab võime luua, leiutada, teha ebatavalisi asju” nagu 
teatab Prantsuse Akadeemia sõnaraamat. See ei vii meid aga sam- 
mugi edasi. Geeniused on inimesed, kelle aju näib olevat ebanor- 
maalselt arenenud, inimesed, kes on kõigil aegadel esile kutsunud 
erutusvärinaid, ütleb Jean-Baptiste Simon ja lisab, et need inimesed 
on vastavalt ajastule võtnud kas prohveti, imetegija või pooljumala 
kuju. “Nad vananesid suures aus või surid noorena ristil,” 

Üldiselt ollakse praegu ühel meelel, et geeniuse tiitli pälvimine 
eeldab kolme tingimuse täitmist. Eelkõige võimet luua suuri asju, 
s.t erakordset talenti. Kuid ainuüksi sellest ei piisa: “Talendist ilma 
geniaalsuseta jääb väheseks, kuid geniaalsus ilma talendita on null,” 
ütleb Paul Valery. Samuti on vaja, et geenius looks šedöövreid, see 
tähendab, et looja ei tohi olla tahtejõuetu, tal peab olema tegutse- 
mistahe. Zola, kes ei uskunud oma sõbra Cezanne'i edusse, ütles: 
“Paulil võib olla küll suure kunstniku geniaalsus, kuid tal ei jätku 

geniaalsust selleks saada.” Niisiis peab olema konsensus geeniuse 
loomingu tähtsuse hindamises — looming peab talle tooma mitte 
ainult kaasaegsete kohese tunnustuse, vaid ka järelpõlvede jooksul 
kuulsuse ja surematusegi. Johann Sebastian Bach jäi veel pooleks 
sajandiks pärast surma tundmatuks — tema muusika ei huvitanud 
kedagi. Oli vaja sakslaste rahvustunde tõusu pärast Napoleor.i 
sõdu, et see muusika äkki avastataks. Vivaldi sai tõeliselt kuulsaks 
alles XX sajandil. Botticellit pidasid kaasaegsed teisejärguliseks 
maalijaks, nagu ka Rembrandti, kellele nad eelistasid praeguseks 
unustuse hõlma vajunud kunstnikke. Kuid suurte muusikute, maa- 
lijate ja teadusemeeste töö kerkis lõpuks siiski esile, sest tundma- 
tuid geeniusi ei ole olemas. 

Mainitud kolme tingimuse tõlgendamine on aegade jooksul palju 
muutunud. Antiikajal seisis suurte asjade loomise võime väljaspocl 
inimest ennast — see oli jumalast antud anne, üleloomulik omadus. 
Edgar Zilsel, kelle arutlusi geeniuse mõiste üle on järgnevalt vaadel- 
dud, märgib, et sõna genius tähendas roomlastele algselt vaba, kehast 
sõltumatut hinge, mis kehastas vitaalsust ja mille jõud väljendus elu 
andmises. Hiljem sai sõna tähenduseks kaitsevaim. Kuid roomlas- 
tel oli nii häid kui ka halbu geeniusi. Kui vanad kreeklased imetlesid 
poeete, siis kunstnikel kulus väga kaua aega, et vabaneda väheväär- 
tustatud käsitööliseseisusest. Poeedil on kaasasündinud anne, mis 
tuleb jumalatelt ning on seega püha, kuid vanaaja inimesed ei hinna- 
nud kirjanike ja kunstnike individuaalsust, nagu on kombeks täna- 
päeval. Isikukultus sai osa<s üksnes heerostele, suurtele poliitikate- 
gelastele või väejuhtidele, kelle kuulsust kadestati. Kuulsus on oluline 
igale inimesele ja mõnikord võib sellest saada elu mõte. Näiteks e: 
kõhelnud Herostratos Efesose Artemise templit maha põletamast. 
peaasi, et tema nimi jäädvustuks igaveseks. 

Sel ajal ei olnud mingisugust võimalust oma talenti laiemalt tut- 
vustada ning poeetide, filosoofide ja kunstnike publikuks oli vaid 
kitsas imetlejatering. Et geeniuse töövilja hakataks seostama isiku- 
ga, kulus palju aega. “Geeniuse mõiste,” ütleb Zilsel, “eeldab roh- 
kearvulise publiku, trükikunsti ja ajakirjanduse olemasolu.” Kuid 
renessansiajastul ilmus jumalikku päritolu inspiratsiooni mõiste 
— kunstniku ja poeedi liit “nägijaga” — uuesti, seekord muusade 
sekkumise näol, mille tulemusena arvatakse, et mõnedel suurtel 
loojatel on ainulaadsed, sõna otseses mõttes imepärased võimed. 
Geenius paistab silma kaasasündinud omadustega, millest mõned 
võivad olla olemuselt irratsionaalsed. Renessansiajastul laienes še- 
döövri aupaiste luulelt teistelegi kunstivaldkondadele ja isegi inse- 


neritööle. Vähehaaval tekkiski vaimuhiiglaste mõiste. 

Kuid mõiste “geenius” tänapäevases tähenduses ilmus alles val- 
gustussajandil. Enne seda kasutati seda terminit peamiselt aktiivse 
ja isemeelse vaimu kohta. Diderot kirjutab 1751. aastal ilmuma ha- 
kanud suures entsüklopeedias: “Vaimusuurus, kujutlusvõime jõud, 
tundeerksus — see ongi geenius ... Geniaalne inimene jagab ideid 
elavamalt kui vastu võtab, ta hingestab kõike, annab mõtetele värvi 
... ta muudab asjade olemust, tema enda olemus jätab jälje kõigele, 
mida ta puudutab, tema tarkus valgustab tulevikku, ta on kaugel 
ees oma sajancist, mis ei suuda teda mõista.” Kant, kes peab silmas 
põhiliselt kunstigeeniust, peab geniaalseks teoseks sellist, mis keh- 
testab kunstis omad, ühegi valemiga väljendamatud, teosestabstra- 
heeritud reeglid. “Geniaalsus on vaimu kaasasündinud anne, mille 
filosoofi arvates geeniuse esimene iseloomujoon, tema teosed on 
eeskujuks ning sünnivad kujutlusvõime ja mõistuse õnnelikust lii- 
dust. Kantrõhutab, et igas geeniuses peitub filosoof, kes kohandab 
maailma mingisuguse süsteemiga. 

Romantikud pöördusid osaliselt tagasi antiikaja vaimu juurde, 
tehes geeniusest erilise, ühiskonna seadustest kõrval ja kõrgemal 
seisva olendi, kellel on taevalik and, mis jagab talle välguna säh- 
vatavat, ohjeldamatut inspiratsiooni. Geenius on missioonikandja, 
ta on avastaja ja osasaanu, ütleb XIX sajandil Larousse'i suur üldi- 
ne sõnaraamat. Victor Hugo ei kõhelnud, kui kirjutas, et geenius 
on Jumala saadetud, lisades: “Geeniuste töö on üleinimlik töö, mis 
loodud inimese poolt.” Musset iseloomustab geeniust värssides: 

Nii geeniuse kaugele kaikuvast häälest 

saab terve inimsoo üldine hääl. 


Kuigi geeniuse täpset ja kõigile vastuvõetavat definitsiooni ei ole 
võimalik anda — geenius ei tõesta, vaid kehtestab end —, võib siiski 
püüda geniaalseid inimesi mõista ja analüüsida nende teisi omadu- 
si. Geeniuste olukord on ainulaadne: nad saavad surematuks, nad 
jäävad igavesti üleüldiseks imetlusobjektiks, kelle päral: on eriline 
ja tohutu kuulsus. Ja enamasti nad teavad — isegi need, kes elavad 
varjus —, et kunagi neid hakatakse tunnustama. Neist saab elavana 
või surnuna inimkonna legend. See aga tähendab, et vastupidiselt 
visalt püsivalearvamusele ei ole tundmatuid geeniusi olemas. Juba 
geeniuse definitsioon ütleb, et geenius ei ole lihtsalt tuntud, vaid 
tunnustatud, olgugi et mõnikord saabub tunnustus alles palju hil- 


jem. 

Teine tähtis iseloomustav joon on kuulumine väga suurte uuen- 
dajate suletud kasti. Nende kasti, kellelon harvaesinev väärtuslik ja 
äärmiselt väljaarenenud loov kujutlusvõime. Geeniused suudavad 
jätta omal alal ja omas ajas püsima jääva, kustumatu jälje kunsti- 
teoste, luule, teaduslike teooriate, filosoofia või poliitika vormis, 
mille tõttu inimkond ja tema maailmapilt ei ole enam endine. Iga 
elusolend võib luua. Ta isegi peab seda tegema, sest loomisvõime 
on isiksuse kujunemisel hädavajalik. Laps on spontaanne looja ja 
ainus hea pedagoogika on see, mis soosib tema initsiatiivi. 

Loomisinstinkt on inimesele alati omane olnud: tänu sellele 
instinktile oleme täna olemas. Suurimad geeniused on küll igaves- 
ti tundmatuks jäänud, kuid nende esialgne roll inimkonna tsivi- 
lisatsiooni teele juhtimisel on suur, sest neilt pärinevad tänapäe- 
va kultuurile aluse pannud leiutised ja avastused: esimesed kivist 
tööriistad enam kui kaks miljonit aastat tagasi, tule kasutuselevõtt 
500 000 aastat tagasi, mis lubas üle minna toorelt toidult küpseta- 
tule, paikne eluviis ja põllundus 10 000 aastat tagasi, metallurgia, 
keraamika ja kirja leiutamine. Tundub, et need olulised leiutised ei 
sündinud vajaduse sunnil, nagu pikka aega arvati, vaid need mõtles 
välja juba väga varakult, inimkonna koidikul end ilmutanud loov 
geenius. See loov geeniusoli aegade alul võib-olla pigem kollektiiv- 
ne kui individuaalne. Inimkond on palju võlgu neile eelajaloolistele 
inimestele, meid seob nendega sügav ühtekuuluvus. 

Inimgeeniuse loov kujutlusvõime ei väljendunud ainult mate- 
riaalsete asjade loomisel: see tegi võimalikuks ka müütide tekke, 
mis juba enne filosoofia ja teaduse teket, veel enne ratsionaalse 
mõtlemise ilmumist mängisid tähtsat ja vajalikku rolli universumi 
nähtuste seletamisel. Müütide toel võrsus usk ainujumalasse, mis 
püsib juba kaks aastatuhandet. 

Geeniust iseloomustab ka tungiv töö- ja loomisvajadus, mis 
sunnib teda sünnitama šedöövreid, samas kui tavalised inimesed 
suudavad kõigile jõupingutustele vaatamata teha vaid tavalisi asju, 
mis ei ela neist kauem. Geeniuse looming on ühteaegu ammenda- 
matu ja igavene. See looming on seda üllatavam, mida ettenägema- 
tumta on: kuigi unikaalne ja originaalne, ei kuuluta miski seda ette. 
Need šedöövrid on ajatud, sest nad ei sõltu moest ega ühe ajastu 
vaimustatud vastuvõtust: nende sisu ei ammendu kunagi, sest iga 
põlvkond leiab neist uut imetlus- ja mõtlemisainet. Iga geeniuse 
teos ulatub paratamatult tulevikku, sest see kujundab jäävalt üm- 
ber mingi loominguvaldkonna ning avab uusi mõtlemissuundi. Nii 
Newtoni kui ka Einsteini töödega tegi füüsika läbi tohutu muutuse. 
Darwin muutis radikaalselt meie nägemust elusloodusest ja inime- 

sest. Pärast Picassot on vaated maalikunstile paratamatult teisene- 
nud. Schönbergi atonaalne muusika, mitte-eukleidilise geomeetria 
ja kvantfüüsika avastamine tekitasid pöördumatuid uusi arusaamu, 
mille tänapäevalgi tunnetatavad tagajärjed on vorminud inimkon- 
na kultuuri. Kui keemik Mendelejev koostas 1860. aastatel oma 
kuulsa keemiliste elementide tabeli, milles klassifitseeris elemendid 
nende omaduste järgi, jättis ta sellesse tulevikus avastatavate ele- 
mentide jaoks tühimikud. Suured teaduslikud teooriad on võimal- 
danud lahendada probleeme, mida nende teooriate loomise ajal 
veel ei tuntudki: nii aitasid Newtoni gravitatsiooniseadused kaua 
aega pärast Newtoni surma kaasa planeet Neptuuni avastamise- 
le ning võimaldasid kosmosesse saata Maa tehiskaaslasi. Einsteini 
relatiivsusteooria seadused võimaldasid mõista planeet Merkuuri 
trajektoori anomaaliat ja andsid seletuse gravitatsioonimiraažile 
— põhjusele, miks mõningaid kaugeid taevakehasid nähakse kohas, 
kus nad ei peaks asuma: nende kujutise kallutavad kõrvale teised, 
väga suure massiga kehad, mis asuvad nende ja meie vahel. 

Niisiis iseloomustab geeniust ka see, et ta on alatioma ajast ees, 
ning seetõttu ongi sageli raske teda mõista ning tema teoste täht- 
sust ja originaalsust kohe tunnustada. Niisugune on ka pärilikkus- 
seaduste looja, munk Mendeli juhtum — need seadused jäid pea- 
aegu pooleks sajandiks tundmatuks — ring Freudi ja matemaatik 
Evariste Galois' juhtum. “Geenius rajab endale tee, kus keegi pole 
enne teda käinud, ta liigub teejuhita, oskusteta, reegliteta, ta jätab 
kaugele seljataha kõik, mis ei ole mõistuspärane ja täpne,” ütles juba 
Voltaire. Midagi uut välja mõelda tähendab julgust käia üksi möö- 
da tundmatuid radu. 

Geeniusei pruugi olla alati vaid selgeltnägija ja valgustatu. Teda 
iseloomustavad ka kannatlikkus ja visadus. Thomas Edisoni gee- 
niuse definitsioon — 1% annet ja 99% tööd — on vaieldav, kuid ge- 
niaalse töö loomine saab olla ainult pika kannatlikkuse, suure vi- 
saduse ja pidevalt üheainsa sihi poole suunatud mõttetöö vili. Kui 
Newtonilt küsiti, kuidas ta oma gravitatsiooniseaduse lõi, vastas 
ta: “Lakkamatult sellele mõeldes” Looja on kõva töömees, ta an- 
nab edast palju: Poincare kirjutas kolmekümne nelja aastaga 500 
artiklit ja 30 raamazut; Freud neljakümne viie aastaga 330 publikat- 
siooni, Einstein avaldas viiekümne aasta jooksul 248 publikatsioo- 
ni. Newton on lisaks oma mahukatele teostele kirjutanud enam kui 
kaks miljonit sõna uurimismärkmeid, mida pole kunagi ava:datud. 
Bachi teoste partituurid on koondatud 46 köitesse. Voltaire'ist jäi 
järelpõlvedele teadaolevalt enam kui 21 000 kirja. Edison võttis pa- 
tendi 1093 leiutisele — see rekord on siiani löömata. Galilei, New- 

ton, Darwin ja Einstein mõtisklesid pikki aastaid pingeliselt, enne 
kui oma teooriad formuleerisid. 

Kuid eelkõige — ja see on kahtlemata tähtsaim joon — on gee- 
nius monomaaan. Ta pühendab kõik mõtted oma loomisobjekti- 
le, koondades sellele kogu energia ja visaduse, ega kaldu kunagi 
kõrvale. Geenius järgib oma ideid painava kannatlikkusega, ta on 
psüühilises pinges, intellektuaa!selt ja emotsionaalselt sageli väga 
erutatud ning sarnaneb sellepärast tihtipeale hulluga, kes unustab 
söömise ja magamise, nagu juhtus Newtoniga, kui too sõnastas 
gravitatsiooniseadust. Geenius elab täielikult muusika, matemaa- 
tika, kirjanduse või kunsti maailmas. Vaimse loominguga tegutse- 
mine kaalut üles kõik igapäevaelu rõõmud. “Ei saa loota, et mingile 
tähtsale probleemile lahendus leitakse, kui ei olda teemasse niivõrd 
süvenenud, et kõik ülejäänu kaotab igasuguse tähenduse, arvas 
füüsik Ernst Mach. 

Kontsentreeruda võidakse väga kitsale valdkonnale, uurimis- 
valdkonna osale, mingile ainsale ideele, ühele teadusharule, muu- 
sikavormile, aga ka laiematele valdkondadele, kuid ilma kontsent- 
reerumiseta ei saa. Hegel ütles, et geenius peab olema oma mõt- 
lemisainest sedavõrd läbi imbunud, et ei saa puhata “enne, kui 
on küsimuse põhjalikult läbi mõelnud ja andnud sellele täiusliku 
kunstiteose vormi”. Täiuslik vorm annab tunnistust geeniuse mõt- 
tetööst, olles pikaajalise pingelise töö tulemus. Ameerika füüsikut 
Robert Oppenheimerit, kes mängis otsustavat rolli aatomipommi 
väljatöötamisel, pidasid kaaslased kõige intelligentsemaks inime- 
seks, keda nad tunnevad. Ta paistis silma paljudel aladel, ja mitte 
ainult teaduses: näiteks võis ta väga asjatundlikult arutleda india A- 
losoofia teemal. Kuid Oppenheimerist ei jäänud maha ühtki olulist 
tööd füüsikas — võib-olla takistas tema kultuurihuvide mitmekülg- 
sus pühendumast üheleainsale teemale. Või ei lasknud keeldumine 
monomaanistaatusest tal geeniuseks saada. 

Geeniustel on ka hinnaline ja erakordne võime käsitletavatesse 
uurimisteemadesse sisse elada, rad nagu tajuksid neid mingil eri- 
lisel, seletamatul viisil, otsekui oleks saavutanud nende teemadega 
erilise läheduse. “Nende vaim näib probleemi sisse minevat nagu 
käsi kindasse,” ütles ameerika loomisprotsesside spetsialist Gerald 
Holton. On ilmne, et suured loovisiksused on ületamatud oma eri- 
ala tehnilistes küsimustes — nad tunnevad suurepäraselt reegleid ja 
meetodeid ning mõnikord leiutavad neid ise. Newton lõi niimoo- 
di matemaatikas tohutuks edusammuks saanud integraalarvutuse, 
sest vajas seda üldiste gravitatsiooniseaduste tõestamiseks. Neil on 
erakordne oskustepagas ja osavus, mis võimaldab kõrvale jätta te- 

gevusviiside üle mõtisklemise: nad maalivad, komponeerivad, se- 
pitsevad värsse või arvutavad sundimatult, mõtlemata reeglitele. 
Nad on reeglid täiuslikult omandznud ja sageli neist ettegi jõud- 


nud. 


AC H H H FA " 
“Ei mingeid sokke —neisse tulevad liiga ruttu augud. 


Pingeline ja pidev kontsentreerumine mõttetegevusele selgitab 
veel üht loovisiksuste omadust: sageli on nad väga hajameelsed 
ega pööra tähelepanu ühiskonna elu traditsioonilistele külgedele. 
Einstein viis oma naise meeleheitele, sest kandis südamerahuga re- 
benenud kuube, läks vihmaga paljapäi välja ning keeldus kandmast 
sokke, sest leidis, et neisse tulevad liiga ruttu augud. Geeniused on 
oma olemuselt erakud, isegi kui nad paistavad lõbusate külalistena 
või teevad näo, et on head pereisad. “Minu väga terav ühiskondli- 
ku õigluse ja sotsiaalse vastutuse tunne on kogu aeg kummaliselt 
vastuolus soovimatusega omada otsest kontakti teiste inimeste ja 
kogukondadega,” ütles Einstein. Paljudele tähendab loomine mõ- 
nikord üksildust, isoleeritust. “Tecsed on kõrbeviljad ja puhkevad 
õide ainult kuivas kliimas,” on öelnud kirjanik Michel Tournier. 
Geeniused on erakud, kes elavad teises maailmas, sest lõviosa nen- 
de tegevusest — teadlikust või alatsadlikust — on suunatud ainsale 
eesmärgile, mis on kõige muuga võrreldes konkurentsitult esiko- 
hal. “Me peame sööma, jooma, magama, laisklema, armastama, 
ja ikkagi mitte alla andma,” on öelnud Pierre Curie. “Kõike seda 
tehes peavad domineerima mõtted, millele ollakse pühendunud, 
ja kõigutamatult oma rada jätkama: elu tuleb muuta unistuseks ja 
unistus reaalsuseks: 

Geeniused on siiski eneseimetlejad ja edevad ning peaaegu alati 
suured egoistid: nad arvavad — ja õigustatult —, et see, mis seob 
nende mõtteid, on tähtsam kõigest muust ja et nad ise on samuti 
teistest tähtsamad. Niisugune egoism, mis annab geeniustele ülima 
usu endasse, on nende edu pant. Nagu on öelnud Jean Cocteau, 
“nende enesearmastus armastab reid”. Neil on väga selge teadmi- 
ne, et nad erinevad teistest, et nad kuuluvad haruldaste olendite lii- 
ki, kelle saatuseks on saada osaks inimkonna ajaloost, ja see annab 
nende arvates neile õiguse käituda teistmoodi kui tavalised inime- 
sed. Teadmine oma surematusest annab geeniustele loomisjõudu 
ja toob ilmsiks ka puudused. Edevust ja egoismi ei saa nende puhul 
pidada puudusteks — need kuuluvad nende isiksuse juurde. New- 
tonil ei olnud sõpru ega intiimsuhteid. Mozart jätkas musitseeri- 
mist, kuigi ta õde heitles surmaga, ning jäi ema surres veidralt üks- 

kõikseks. Einsteini suhted oma mõlema naisega olid üsna segased 
ning ta ei tundnud huvi oma laste vastu. Oma paljude armukeste 
vastu oli Picasso väga karm. Geeniused on sageli uhked ning võiks 
isegi väita, et uhkus on üks loomise tingimusi. 

Mõned suured loovisiksused jäid vallaliseks ja neil ei olnud 
järglasi, kuid see polnudki nii tähtis — seda aset täitis nende loo- 
ming. Beethoveni, Leonardo da Vind ja Newtoni geenid on iga- 
veseks kaduma läinud, sest neil ei olnud lapsi, kuid nad on jätnud 
endast järele hindamatu kultuuripärandi, mida on saanud nauti- 
da kogu maailm, ja see on tähtsamgi kui poeg või tütar. Mozarti 
pojast ei saanud kuulsat muusikut, kuigi Wolfgang Amadeuse lesk 
Constance tegi selleks kõik. Suurmeeste vaimne pärand elab neist 
kauem ja püsib sajandeid, kestes ka siis, kui nende geneetiline pä- 
rand on juba ammu kadunud. 

Üks kõige tähelepanuväärsemaid suuri loojaid, kes muutis ini- 
meste maailmanägemist, oli Isaac Newton. Tal olid kuni liialduste- 
ni olemas kõik eespool mainitud geeriuse iseloomujooned. Kolm 
sajandit hiljem on tema gravitatsiooniteooria endiselt jõus ja tänu 
sellele osatakse üles lennutada Maa tehiskaaslasi, ennustada ko- 
meetide ilmumist ning selgitada tõusu ja mõõna. Just tema eraldas 
teaduse teoloogiast; tõestades, et maakeral ja maailmaruunmis toi- 
muvad nähtused aluvad samadele sezdustele, andis ta maailmast 


üldise ning täiesti uudse pildi. 


Newton — viimane võlur, 
esimene uusaegne füüsik 


“Loodus ja tema seadised olid pimedusega kaetud. 
Jumal ütles: Saagu Newton! Ja kõik sai valgeks” 
POPE 


Kas Isaac Newton on esimene uusaegne füüsik või viimane Aris- 
totelese-järgse tüüsika — selle füüsika, mille tuntuimaks nimeks oli 
Galilei — särav esindaja? Kuulus majandusteadlane lord Keynes, 
kes ostis 1931. aastal Newtoni enam kui kaheks sajandiks kastides- 
se suletud alkeemiaalased käsikirjad, uuris neid ja tõdes, et Newton 
oli “viimane võlur, viimane babüloonlane ja sumer, viimane suur- 
vaim, kes vaatas nähtavat ja intellektuaalset maailma sama pilguga 
kui need, kes hakkasid meie intellektuaalset pärandit 10 000 aastat 
tagasi üles ehitama”: Newton elas tõepoolest ajastul, mil oli vaevalt 
eemaldutud keskajast ja kus see, mida me tänapäeval nimetame 
irratsionaalseks, moodustas veel osa igapäevaelust. Ta oli suur al- 
keemik ja tundis huvi religiooni põhiprobleemide vastu. Ta uskus 
kindlalt, et Jumal on universumi käskija. Kuid Newton on vaielda- 
matult esimene uusaegne füüsik, võib-olla isegi kõige silmapaist- 
vam, sest tema loodud gravitatsiooniseadus kehtib ka kolm sajan- 
dit hiljem. Muidugi uuendas A. Einstein meie nägemust füüsikast, 
kuid relatiivsusprintsiip on rakendatav ainult neile objektidele, mis 
liiguvad valguse kiirusele lähedase kiirusega. Meie igapäevaelus 
käibivad Newtoni seadused täielikult: tänu neile saab selgitada pla- 
neetide liikumist ümber Päikese ja kehade vaba langemist. 

Isaac Newton sündis 4. jaanuaril 1643. Tema varane lapsepõlv 
polnud kerge. Peaaegu harimatu, kuid jõukas talupidajast isa suri 
kolm kuud enne poja sündi. Kui ema abiellus uuesti, anti poiss kol- 
meaastaselt vanaema hoole alla, kelle üksildases talus 2las ta kuni 
üheteistkümnenda eluaastani. Ta asus ema ja tolle teisest abielust 
sündinud laste juurde elama alles pärast ema teise, pastorist mehe 
surma. Isaac tundis pikka aega kasuisa ja ka ema vastu vimma. 

Võib-olla seetõttu, et ta lapsepõlves koges hüljatusetunnet, oli ta 
täiskasvanuna endassesulgunud ning suhtles meeste ja eriti nais- 
tega reserveeritult. Hilja tärganud armastus ema vastu oli tõenäo- 
liselt ainus emotsionaalne suhe tema elus. Ta ei abiellunud ja tal ei 
olnud ka armusuhteid, nagu ta elu lõpul arstile tunnistas. 

Vaevalt oli Newton jõudnud noorukiikka, kui ema võttis ta koo- 
list ära ja pani tegema maatöid, milleks poisil polnud mingit taht- 
mist. Teaduseõnneks saavutas külaõpetajast onu selle, et poiss võis 
uuesti kooli minna, kus ta õppis eriti ladina keelt, mille oskamine 
oli ainus võimalus edasi kõrgemasse kooli pääsemiseks, ja luges ka 
Piiblit. Ta oli hea ja teadmisjanuline õpilane, kuid üksildane, mis- 
tõttu veetis palju aega raamatute seltsis. Ta luges läbi kõik raama- 
tud, mis kätte sai. Teiseks suuremaks rõõmuks oli tal meisterdami- 
ne: kogu taskuraha kulutas ta keerukate makettide ehitamisele, mis 
töötasid suurepäraselt — näiteks vesikell. Ta ehitas ka tuulelohesid, 
mille külge kinnitas süüdatud küünaldega laternad, ja lõbustas end 
niiviisi öösel ümbruskonna talumehi ehmatades. Talle meeldis väga 
joonistada loomi, aga ka geomeetrilisi kujundeid: neid on avasta- 
tud tema maja seintelt. 

Suhteliselt hilja, üheksateistkümneaastasena, sai temast üliõpi- 
lane*. Cambridge'i ülikoolis (Trinity College'is) oli Newton üksilda- 
ne ja kurb üliõpilane. Üks tema kaastudeng olevat näinud teda viie 
aasta jooksul naermas vaid ühel korral, nimelt kui terim:alt küsitud, 
mis huvi võib pakkuda Eukleidese geomeetria õppimine. Ülikooli- 
loengud olid väga piiratud: õpetati peamiselt Aristotelest ja Piib- 
lit. Teadustel, mida tänapäeval nimetatakse täppisteadusteks, seal 
Newtoni esimeste õpinguaastate jooksul kohta polnud. Kuid tema 
vaim oli avatud kõigele huvitavale: ta muretses endale raamatud 
ning luges Galilei, Kepleri ja Gassendi teaduslikke tekste. 

Ta hakkas iseseisvalt huvi tundma optika, matemaatika ja ast- 
ronoomia vastu, tegi katseid valgusega, vaadeldes nägemisega ris- 
kides üksisilmi Päikest. Tal oli kihk uurida kõike ja mõista kõike: 
mateeriat, maailmaruumi, aega ja liikumist. 

Peagi koondus tema huvi matemaatikale, mida ülikoolis veel ei 
õpetatud, ja oma esmase ettevalmistuse sai ta autodidaktina. Peagi 
loodi koolis ka matemaatika õppetool. Selle hoidja, haritud ja ava- 
tud vaimuga teoloog Isaac Barrow, oli üllatunud noore Newtoni 
teadmistest, sest too oli juba väga tõsiselt õppinud Eukleidese ja 
Descartes'i geomeetriat, ning lubas tal oma rikkalikku raamatuko- 


gu kasutada. 
* Tegelikult sai temast subsizer, s.t vaene üliõpilane, kes teenis endale ülalpidamist 


mõne teadlase teeniiana. Toim. 

Newton nimetati ametlikuks üliõpilaseks alles 1664. aastal, kui 
ta oli kahekümne kahe aastane. Sestpeale maksis tema eest õppe- 
rr:aksu ülikool ja ta võis tunda end hoopis rahulikumalt. Ühe aasta- 
ga oli ta piisavalt omandanud matemaatilise analüüsi ja geomeetria 
n.ng võis alustada oma uuringuid, mis käsitlesid põhiliselt kõveraid 
ja puutujaid ning pindala arvutamist. Ta alustas tööd, mis viis välja 
irfinitesimaalarvutuse* avastamiseni — seda arvutust kasutatakse 
aja või ruumi lõpmatult väikeste vahemike väljaarvutamiseks. Ta 
õapis nagu meeletu, unustades magamise ja söömise; tihtipeale sõi 
ta hommikul külma, eelmisest õhtust jäänud toitu. Tema hajameel- 
sussai Cambridge'is lausa legendaarseks. Näiteks unustas ta endale 
toitu tõsta ja taldrik võeti tema eest enne, kuita jõudis sellest arugi 
saada; sageli läks ta jumalateenistusele valesse kirikusse või kabelis- 
se. Tuli ette, et ta jättis külalised üksi ja läks kabinetti veini tooma, 
seal aga tuli talle mingi idee, ta istus laua taha ning unustas küla- 
lised sootuks. Praktiliste asjade vastu ei tundnud ta mingit huvi, 
hommikusöögilauas oli ta riietus sageli korratu ja juuksed sassis. 
Ta elas suures üksinduses, kellegagi suhtlemata. Teistele üliõpilas- 
tele jäi ta mõistatuseks. Tal ei olnud sõpru, ja kui ta kuulsaks sai, ei 
mäletanud teda mitte ükski endine kaasõpilane. Newrton oli seega 
veider inimene, kes hämmastas kaasaegseid oma ebahariliku käi- 


tumisega. 


Westfall, üks Newtoni biograafe, kirjutab, et kaks aastat hiljem (s.t 
1666. a.) oli Newton Euroopa geniaalseim matemaatik, kel oli to- 
hutult ideid. Neist teati vähe, sest ta po:nud neid kirjasõnas aval- 
danud. Newton kirjutas monumentaalse töö matemaatikast ja geo- 
meetriast. Tema “Arutlus kõverate kvadratuurist” (ilmus alles 1704. 
Toim.) nagu ka arvumeetod võrrandite lahendamisel panid aluse 
tervele koolkonnale. Kahekümne seitsme aastaselt sai ta kitsas 
spetsialistide ringis kuulsaks funktsioonide esitamisega lõpmatute 
ridade kujul, mille avaldamise pärast ta aga mingit muret ei tund- 
rud. Oma märkmeid usaldas ta näidata vaid mõnele kolleegile. Ta 
tegeles matemaatikaga omaenda lõbuks ega kandnud hoolt, et oma 
saavutusi laiemalt tutvustada. Sageli kirjutas ta tulemused üles se- 


gaselt ja poolikult. 
Tema tänapäeval diferentsiaalarvutiseks nimetatav teooria 


* Infinitesimaalarvutus on matemaatilise analüüsi osa, mis hõlmab diferentsiaal- ja 


integraalarvutust. Toda. 

— peamine vahend liikumisnähtuste või kiirenduse uurimiseks — 
on aluseks infinitesimaalarvutuse loomisel ja kannab geniaalsuse 
pitserit. Newton lõi selle mõne päevaga, et lahendada väga täp- 
seid mehaanikaprobleeme, näiteks leida kaare pikkus, lähendades 
kaart kõõlmurdjoonele, mille lülide arv piiramatult kasvab. Kaks 
aastat huvitus ta eriliselt matemaatikast, ta mõtles ainult sellele 
ega muretsenud millegi muu pärast. Keynes ütleb, et Newrtonil oli 
erakordne võime kaua aega meeles hoida mingit puhtalt kontsep- 
tuaalset probleemi, kuni ta sellele lõpliku lahenduse leidis. “Ma ar- 
van, et niisugune võime tulenes tugevaimast ja parimast intuitsioo- : 
nist, mis on ühele inimesele iial antud. Et matemaatika tehnikate 
valdamises ei olnud talle võrdset, võis ta esitada lahenduse, kuid 
tõestused tegi alles hiljem — need ei olnud avastuse juures olulised.” 
Newtoni puhul ilmnes geeniuste peamine iseloomulik joon — erili- 
ne intuitsioon, mis võimaldas teha avastuse äkilise mõttesähvatuse 
ajel — erakordselt jõuliselt. 

Matemaatikakirg kadus ühe hetkega niisama äkki, kui oli tulnud, 
ja taas huvitus Newton optikast. Osavate kätega meistrimehena 
ehitas ta uut tüüpi teleskoobi, mida vastukaaluks Galile: refrakto- 
rile ehk läätsteleskoobile hakati nimetama reflektoriks ehk peegel- 
teleskoobiks. Uuel teleskoobil on läätsede asemel nõguspeegel, see 
teleskoop on väiksem ega tekita aberratsiooni, mis takistab kor- 
rektse pildi saamist ja segab täpset mõõtmist, ning selle suurendus- 
võime on suurem. Seda nimetatakse siiani Newtoni teleskoobiks. 
Newton pidi optikas kõik ise välja mõtlema. Tollal teati valgusest 
väga vähe: arvati, et värvused on vaid valge valguse intensiivsuse 
modifikatsioonid. Ta lahutas valge valguse prisma abil spektriks 
(erivärvilisteks kiirteks) ning pani sellega aluse spektroskoopiale. 
1675. aastal andis ta selgituse värvuste jagunemisele vikerkaares. 
Newtoni rõngasteks nimetatakse siiani vikerkaarevärvilisi rõngaid, 
mis tekivad tasakumera läätse ja tasase klaasplaadi kokkupuute- 
pinna lähedases ruumipiirkonnas. Tema valgusteooria mõjutas 
füüsika arengut terve sajandi jooksul. 

1665. aastal, kahekümne kolme aastasena, kui Newton oli just 
saanud humanitaarteaduste bakalaureuse kraadi, sule:i ülikool 
Inglismaad laastanud katku tõttu. Ta naasis ema juurde, kus veetis 
mõtiskledes ja töötades kaks aastat. Nende kahe üksildase mõtisk- 
lusaasta jooksul, mis tema enda sõnul olid kõige loomingulisemad 
ta elus, sündisid gravitatsiooniseaduse alged ning ta jätkas töid 
infinitesimaalarvutuse alal, mis olid tulevaste avastuste võtmeks 
matemaatikas. Tagasi Cambridge'is, võttis ta 1669. aastal kõhkle- 
matult vastu professori ametikoha matemaatika õppetoolis ja see 

lahendas kauaks ajaks kõik tema rahamured. Newton elas endiselt 
erakuna, ei rääkinud kellegagi ega kirjutanud kellelegi, ta oli pide- 
valt oma toas, kus unustas mõnikord söömisegi — niivõrd süvene- 
nud oli ta mõtisklustesse kuni hiliste öötundideni. Ta ei lubanud 
endale ühtki meelelahutust. Üliõpilasi käis tema loengutel väga 
vähe, sest nad ei saanud tema jutust aru. Mõnikord rääkis ta tühjale 
loengusaalile, seda ise märkamata, ja lahkus, kui seda tähele pani. 
"Kogu elu oli ta ikka samasugune: salatsev, varjav, teiste inimeste 


suhtes ükskõikne. 
Miks planeedid niimoodi pöörlevad? 


Kehade liikumise uurimine viis Newtoni gravitatsiooniseaduse 
väljatöötamise juurde. Nagu paljusid teisigi teadlasi huvitas teda 
taevakehade liikumine. Kepler oli avastanud, et need liiguvad üm- 
ber Päikese mööda ellipsit, mille ühes fookuses on Päike, kuid su- 
gugi kõik ei tunnistanud seda, pealegi polnud Kepler oma avastust 
piisavalt põhjendanud. Arvati, et Päikeselt lähtub mingisugune 
tundmatu kiirgus. Newton mõtiskles juba väga noorena selle huvi- 
tava probleemi üle. XVI-XVII sajandil toimus füüsikas suur, kõige 
olulisem pööre pärast antiikaega. Sajandite vältel oli kogu teadus 
kuulunud Aristotelesele, lõpliku universumi prohvetile. Teadus oli 
esindatud teoloogia, astroloogia ja maagiaga. Kopernik oli teinud 
esimese läbimurde, näidates, et Maa tiirleb ümber Päikese — mit- 
te vastupidi —, ning pannud sellega aluse tänapäeva arusaamadele, 
mis kinnistusid lõplikult Galilei töö kaudu. Koperniku suurepärane 
intuitsioon tõstatas uusi probleeme, millele ta ei leidnud lahendust. 
Kas Päike on maailma keskpunkt või eksisteerib veel teisigi maa- 
ilmu, teisi päikesi, nagu oletas suur unistaja Giordano Bruno, kel- 
le inkvisitsioon oli 1600. aastal tuleriidale saatnud. 1633. aastal oli 
Rooma kohus teatanud, et ketserlik on Galilei kombel väita, nagu 
oleks Päike maailma keskpunkt. 

Aritmeetika, trigonomeetria ja algebra, mis oleksid võinud ai- 
data loodusnähtustest täpsemalt aru saada, arenesid Newtoni ajal 
väga aeglaselt ning seepärast pidigi ta vajalikud matemaatilised 
vahendid ise välja mõtlema. Vähehaaval hakkas ilmet võtma tae- 
vakehade liikumise teooria. Kiriku poolt Firenze-lähedasse mõisa 
suletud Galilei kirjutas 1638. aastal oma peatöö “Arutlused ja mate- 
maatilised tõestused kahe uue teadusharu kohta..., mis oli aluseks 
uusaegsele mehaanikale ja milles kirjeldati kehade vaba langemise 
katseid: esimest korda püüti mõista nähtuste olemust. Descartes 
avaldas 1637. aastal teose “Arutlus meetodist” lisana geomeetria- 

raamatu ja võttis kasutusele “mehhanistliku maailma” mõiste, kus 
ei ole ruumi tühjuse jaoks: kõik, mis eksisteerib, allub liikuvate 
osakeste vastastikusele mõjujõule, mateeria pöörlemisele, kuhu on 
haaratud Maa ja teised planeedid, ning kõik see toimub suure kel- 
laseadja — Jumala valve all. Descartes taandas kõik masinale — ka 
inimese. “Te tahate, et universum oleks oma suuruses samasugune 
nagu kell oma väiksuses. Kuid kas teile ei ole mõnikord pähe tul- 
nud, et universum on palju ülevam?” küsis B. Fontenelle, prantsuse 


kirjanik ja filosoof, Newtoni kaasaegne. 


Geniaalse intuitsiooni tõttu tuli Newton vastukaaluks maailma kar- 
tesiaanlikule mudelile palju ülevamale mõttele ning asendas flo- 
soofia eksperimentaalsetel tõestustel ja laitmatutel matemaatilistel 
järeldustel põhinevate teooriatega. Aeg oli soodus — teadus läks 
maailma jälgimiselt üle selle seleta misele ning eksperimentidel ja 
täpsetel vaatlustel põhinevate seaduste loomisele. Newtoni pea- 
teos “Philosophiae naturalis principia mathematica” (“Loodus- 
losoofia matemaatilised printsiibid” lühendatult “Printsiibid”), 
mille kohta on öeldud, et see on kõige tähtsam teadusraamat, mis 
kunagi kirjutatud, avaldati 1687. aastal. Tegelikult oli Newton ha- 
kanud selle kirjutamise üle mõtisklema juba kakskümmend aastat 
varem, kuid otsus see lõpuks valmis kirjutada küpses kolm aastat 
enne raamatu ilmumist, kui ta oli neljakümne kahe aastane ning 
teda külastas kuulus astronoom E. Halley, kelle nime kannab ka 
komeet. Kui Halley küsinud Newtonilt, kas too on välja arvutanud 
mõne planeedi liikumiskõvera, parandanud Newton otsekohe: el- 
lipsi. Halleyt üllatas nii kategooriline vastus seda enam, et Newton 
ei suutnud oma märkmeid üles leida. Alles hiljem saatis ta Halleyle 
lühikokkuvõtte koos arvutustega. Võib-olla ei tahtnud ta Halleyle 
tookord alles visandi staadiumis olevaid märkmeid anda. Võib-olla 
ei olnud ta vaevaks võtnud tõestust korralikult paberile panna, sest 
oli sedavõrd veendunud arvutuste õigsuses. 

E. Halley, kes oli sageli mõelnud nende probleemide üle, taipas 
kohe selle lühikokkuvõtte tähtsust. Newtoni arvutused andsid la- 
henduse, mis teistel polnud õnnestunud, sest ta kasutas originaal- 
set matemaatilist tehnikat, mis lubas arvesse võtta pidevalt mo- 
difitseeruvaid liikumisi: tegemist on infinitesimaalarvutuse, ühe 
Newtoni tähtsaima avastuse võtmega. Halley veenis teda kirjuta- 
rra tõelist traktaati, et tehtud avastusi teistelegi tutvustada. “Oma 
“Printsiipe” Cambridge'is ladina keeles kirja pannes oli Newton 

pingelises loomepalavikus, mis ei lasknud tal süüa ega magada. 
“Kui ta pidi saalis sööma,” jutustab tema vennapoeg, “juhtus, et ta 
läks vahel õue. Eksitust taibates peatus ta, pööras kiiresti ümber 
ja läks mõnikord hoopis oma tuppa. Kui ta aias ringi kõndis, jäi ta 
vahel äkki seisma, jooksis siis trepist üles, elevil nagu Archimedes, 
ning hakkas püstijalu, maldamata tooli võtta, kirjutuslaua juures 
märkmeid tegema.” 

“Printsiipides” on sõnastatud ka gravitatsiooniseadus, mis tões- 
tab, et kõik kehad tõmbuvad üksteise poole jõuga, mis on võrdeline 
nende massiga ja pöördvõrdeline neid lahutava vahemaa ruudu- 
ga. Selles teoses täpsustas Newton esmakordselt erinevust kaalu 
ja massi vahel, sest viimane on seotud aine hulgaga; Descartes ei 
olnud sellist vahet teinud. Newtoni! õnnestus hiilgavate tõestuste 
kaudu ühendada terve hulk loodusnähtusi, mida ta kirjeldas esma- 
kordselt teaduslikult: planeetide trajektoor, Kuu liikumise ebakor- 
rapärasus, kehade vaba langemine, loodete liikumine, Maa kokku- 
surutus pooluste juures. Tänu temale kehtivad Maa ja universumi 
kohta samad seadused. Nad ei kuulu enam erinevatesse maailma- 
desse: selles peitub tähelepanuväärne kontseptuaalne revolutsioon 
universumi käsitluses, nimelt — vastupidiselt Aristotelese kinnitu- 
sele ja enne Newtonit käibinud arvamusele — valitseb see kõiguta- 
matult ja igavesti Maa üle. 

Tal pidi jätkuma julgust ja geniaalsust, et astuda vastu kõigile 
tollal valitsenud ideedele. Tollal oldi arvamusel, et maailmaruumi 
täidab mingi aine, millest osa ei olnud võimalik vaadelda, ning see 
ei sobinud kokku taevakehade liikumise selgitamisega. Newton, 
vastupidi, kujutas ette tühja, lõpmatut, absoluutset ruumi, kus ke- 
had liiguvad vastavalt oma massi ja inertsi seadustele, mõjutatuna 
jõududest, mida on võimalik kindlaks määrata ja mõista. Ta seletas 
esimesena matemaatiliselt keha liikumist tänu jõu mõiste uuele ka- 
sutusviisile, mis seob tagajärje põhjusega: kaks keha ei pea kokku 
puutuma, et teineteist mõjutada, see mõjutus võib toimuda ka va- 
hemaa tagant. Pole võimatu, et Newtoni mõtisklused alkeemias, 
millega ta samal ajal samuti tegeles ning mis hiljem äratasid väga 
suurt huvi ja üldsust šokeerisid, olid abiks kahe teineteisest eemal 
asetseva keha omavahelise mõjujõu väljaselgitamisel — tollal oli see 
midagi täiesti uut. 

Newton tõestas keha liikumise seadustega, et "iga keha püsib 
paigal võiliigub ühtlase kiirusega ja sirgjooneliselt seni, kuni välis- 
jõud seda keha ei mõjuta”. Ja veel, et “kiirendus liikumises on võr- 
deline seda tekitanud jõuga ja mõjub sirgjooneliselt, nagu seda te- 
kitanud jõud oli suunatud"! Ning lisaks on “mõju ja vastumõju alati 

paaris: kaks keha mõjutavad teineteist võrdse ja vastassuunalise 
jõuga “Printsiibid” tähistab uue teadusharu sündi, mida nimeta- 


takse matemaatiliseks füüsikaks. 


Newtoni geniaalne intuitsioon pani ta arvama, et kahe massi oma- 
va keha vahel mõjub mingi jõud; ta uuris gravitatsiooni, kehade lii- 
kumist ning andmeid, mis olid saadud, jälgides Kuu liikumist üm- 
ber Maa. Kuu pöörleb peaaegu ringi mööda — ent mis iõud teda 
orbiidil hoiab? Kui jälgida Kuu asendite muutumist väga väikesel 
ajavahemikul, on ainus seletus sellele, et Kuule mõjub Maa külge- 
tõmbejõud. 

Newton ja juhtum õunaga. Ilmselt vaieldakse veel kaua, kas nen- 
delkahel aastal, mis ta ema juures aias mõtiskledes m öödasaatis, võis 
tal kukkuvat õuna vaadates peast läbi käinud mõttesähvatus viia gra- 
vitatsiooniseaduse loomiseni. Alles surma eel 1726. aastal olevat ta 
jutustanud sellise loo oma esimesele biograafile William Stukleyle. 

Newton tõestas, et mateerial on kaks omadust: inerts ja külge- 
tõmbejõud, mis mõlemad on seotud massiga, ning uuris Kuu faase, 
et oma arvutuste õigsust kontrollida. Kuid ta märkas, et vaatlus- 
andmed ei ole arvutustega kooskõlzs: ta pistis oma seaduse sahtlis- 
se ja avaldas selle alles palju hiljem, kui taipas, et vaatluse aluseks 
olnud arvud on valed; Vlaa ümbermõõdu uue arvutamise tulemu- 
sena saadud arvud aga sobisid teooriaga suurepäraselt. 

Tegelikult eitea me üldse, kuidas Newton oma kuulsate seadus- 
teni jõudis. Ta ei ole oma mõttekäik2 kunagi avaldanud. Tema mõt- 
tekäikudes, nagu enamiku geeniuste puhul, mängisid suurt rolli in- 
tuitsioon ja äkiline mõttesähvatus. Peale selle oli Newton terve elu 
väga salatsev ja ettevaatlik inimene. Ta kahtles kaua, enne kui tõi 
oma avastused avalikkuse ette. Kui ta seda lõpuks tegi — suulises 
vormis või kirjades sõpradele —, siis keelas ta mõnikord autori nime 
avaldamise. Mõningad kõige tähtsamad teaduslikud kirjutised, eri- 
ti matemaatikas ja optikas, ilmusic alles aastaid pärast mõttetöö 
lõpetamist ning mõned alles pärast Newtoni surma. Ta imestas, 
et sõbrad Londoni Kuninglikust Seltsist (Royal Society of London) 
tahtsid toetada reflektori leiutamist (“mis oleks jäänud veel mõ- 
neks aastaks minu eraasjaks, kui keegi ei oleks minuga ühendust 
võtnud”). Ta tundis õudu kuulsuse ees ja pärast esimest, rünnaku 
osaks langenud teaduslikku ettekannet Kuninglikus Seltsis vältis 


igasuguseid vaidlusi. 
“Printsiipidele” sai peagi osaks edu kogu Euroopas, kuigi Descar- 

tes'i õpilased Prantsusmaal nägid Newtoni jõududes (inertsis, kül- 
getõmbe jõus) tagasipöördumist keskaja okultsete ja irratsionaalse- 
te elementide juurde — seda arvamust toetab Newtoni alkeemiku- 
reputatsioon. “Kimäär.d on tagasi tulnud,” ütles Leibnitz. “Print- 
siibid” sisaldas palju tõestusi, mida suutsid jälgida ainult tõelised 
matemaatikud. Kord kohtunud Newton ülikooli lähedal jalutajaga, 
kes lausunud temale osutades: “See on mees, kes kirjutas raamatu, 
millest ta ise ega ka keegi teine aru ei saa.” Seegi on geeniuste üks 
“tunnuseid” — nii öeldika Einsteini kohta kolm sajandit hiljem. 

Kaasaegsed ei viivitanud siiski tunnustusega: Newton oli neile 
avanud kuningliku tee maailma mõistmiseks. Voltaire oli üks tema 
esimesi imetlejaid ja tegi tema teoste levitamiseks palju ära. ?eagi 
märgati gravitatsioonis2aduste laialdasi kasutusvõimalusi: need või- 
maldasid ennustada kehade liikumist Maal, hiljem ka aatomite ja 
taevakehade liikumist. Newtoni seadusi kasutades ennustas E. Hal- 
ley, et 1758. aastal ilmub hele komeet, mida oli nähtud 1531., 1607. 
ja 1682. aastal. Ta arvu:as välja Jupiteri massi mõju komeedi trajek- 
toorile. Nii see mõnepäevase nihkega juhtuski — komeedi ilmumi- 
ne oli Newtoni teooria esimeseks hiilgavaks tõestuseks. Newtoni 
teooriat kasutades arvutas astronoom Le Verrier 1846. aastal välja, 
et peab eksisteerima v2el üks planeet, ning ennustas ka, kust seda 
otsida: Neptuun avastatigi tema poolt osutatud kohast. 


Newtonile kuulub teinegi suur au: ta lõi loogika, teadusliku meeto- 
di, mis kehtib paljudes valdkondades. Newton ülistab analüüsi, mis 
peab eelnema sünteesile. Samuti on ta öelnud: “Sarnastele nähtus- 
tele tuleb võimaluse korral rakendada sarnaseid abinõusid.” Gravi- 
tatsiooniseadus sisaldab juba põhimõtteliselt ranget determinismi. 
“Kõik on antud; kohe, kui süsteemi üks element on määratletud, on 
ka kogu süsteem seadusega määratletud,” kuulutas prantsuse me- 
tafüüsik H. Bergson. 

Kuid Newton läks veelgi kaugemale. Sõnastades looduse sea- 
dused ja tõestades, et on olemas salapärased, kuid täiesti reaala- 
sed taevakehade ja loodete liikumist määravad jõud, andis ta oma 
panuse teadusliku, igapäevaelust erineva maailma — abstraktse 
maailma loomisele, mis on mõistetav vaid mõistuse jõul. A. Koyre 
sõnul “asendas ta kvalteedi ja tajude maailma, milles meie elame, 
armastame ja sureme, teise maailmaga: kvantiteedi ja geomeetria 
maailmaga, milles on ruumi küll kõigele, kuid mitte inimesele. Nii 
kaugenes teaduse maa:lm ja eraldus täielikult elu maailmast" 

Newton tunnetas oma võimete piire, kuigi oli endast väga kõr- 
gel arvamusel. “Ma selgitasin taeva ja mere nähtusi gravitatsiooni- 
jõuga,” kirjutas ta, “kuid ma ei ole kusagil näidanud gravitatsiooni 
põhjust... Ma ei ole veel suutnud tuletada nähtustest gravitatsiooni 
omaduste põhjust ja ma ei loo hüpoteese.” See lause on kuulus ja 
näitab kujukalt Newtoni erinevust Aristotelesest ja Descartes'ist, 
kes analüüsisid loodusnähtusi enne teda. “Kõik, mis ei tulene näh- 
tustest, on hüpotees ja hüpoteesid ei pea kuuluma eksperimentaal- 
sesse filosoofiasse (tollases mõistes füüsikasse. Autor.). Selles filo- 
soofias tulenevad väited nähtustest ja induktsiooni teel muudetak- 


se need üldiseks,” on ta veel selgitanud. 


Kogu elu, isegi “Printsiipe” kirjutades, töötas Newton ka alkeemia 
vallas. Ta pühendus väga noorelt — kahekümne seitsme aastaselt 
— tõelisele intellektuaalsele kirele, mis on seotud sügavate, täna- 
päeval metaftüsilisteks nimetatavate mõtisklustega. Ta astus kon- 
takti väga suletud hermetistide* ringidega ja tal õnnestus muretse- 
da kõik alkeemiaõpikud ning isegi salajased käsikirjad, mida keegi 
ei söandanud trükis avaldada. Ta mõtles endale välja alkeemiku 
pseudonüümi. leova Sanctus Unus — anagrammi nimest Isaacus 
Neuutonus. Ta hoidis nädalaid küdemas ahju, milles sulatas me- 
talle, mida tahtis moondada. Ehk otsis ta tarkade kivi? Võimalik, et 
kulla saamise asemel püüdis ta nende eksperimentide käigus mõis- 
ta asjade olemust Descartes'i mehhanistlikust filosoofiast erineval 
viisil. 

Ta ei avaldanud nende uuringute kohta midagi ja nii kogunes 
tal ebateaduslikus žargoonis, salajasi, ainult pühendatuile määra- 
tud ja veidrate sümbolitega segatud märkmeid enam kui 500 000 
sõna (teaduslikke ülestähendusi on tal miljon sõna). Märkmed näi- 
tavad, et ta oli hoolikalt uurinud ja tihti ümber kirjutanud paljude 
alkeemikute, aga ka müstikute ja kreeka filosoofide kirjutisi. Pärast 
Newtoni surma leitud märkmed jäeti õudusega sinnapaika ja neid 
hakati uurima alles hiljuti. Kui tema esimesed biograafid avastasid, 
et ta oli tegelnud alkeemiaga, olid nad sügavalt üllatunud ja šokee- 
ritud. Nad ei mõistnud, kuidas niisugune avar vaim võis tegelda 
uurimustega, mida nemad huvipakkuvaks ei pidanud. Kuid ei tohi 
unustada, et XVII sajandi lõpusolid keemia ja alkeemia vecl tihedalt 


* Hermetism — siin: keskajal ja renessansiajastul levinud okultne alkecmiaalane õpe- 
tus. Hermetistid — selle õpetuse toetajad. Toim. 

seotud nagu keskajalgi. Ka Newton oli keemik, seega on loomulik, 
et ta huvitus alkeemiast. Võimalik, et see mängis ka mingit rolli 
gravitatsiooniseaduse avastamisel, sest ta võis otsida suure massiga 
kehade vahelistes suhetes külgetõmbe- ja tõutejõu võrdsust, mida 
ta täheldas keemiliste osakeste juures. Alkeemikute ideed, kus fi- 
gureerivad mittemateriaalsed elemendid, aktiivsed printsiibid või 
“subtiilsed vaimud”, võisid teda juhtida immateriaalsete jõudude 
juurde, mis ühendavad suure massiga kehasid. 

Tuleb meeles pidada, et sel ajal oli teadus nagu kogu ülejäänud 
inimtegevuski tihedalt seotud religiooni ja müstitsismiga, kus oli 
suur osa sellel, mida me tänapäeval nimetame irratsionaalsuseks. 
Teoloogia, teadus, maagia ja alkeemia olid sageli lahutamatud. 
Newton pidas alkeemiat vahendiks, mille kaudu Jumal mõjutab 
maailma. Seega on alkeemia vahendiks, mille abil pääseda Jumalale 
lähemale. Kuigi Newtonit võib tervitada kui üht tänapäeva teadu- 
se rajajat, jääb ta siiski oma ajastu inimeseks, kes on vaevalt kesk- 
ajast välja jõudnud. Selle asemel, et lasta end šokeerida Newtoni 
kaldumisest hermetismi, tuleb imetleda, et ta suutis luua rangetele 
eksperimentidele tugineva meetodi ning sõnastada tänase päevani 
kehtivad üldised seadused, toetudes mõtisklustele, milles oli tähtis 


koht esoteerikal. 
Usklik jaketser egoistja väiklane inimene 


Niisiis — vastupidiselt teistele geeniustele ei olnud Newton 
monomaan selle sõna täies tähenduses, kuid võib öelda, et tema 
monomaaniaks oli töö. Ta tundis huvi üksnes teaduse vastu ja pea- 
le selle huvitas teda kogu elu jooksul veel vaid religioon. Olles süga- 
valt usklik ning veendunud, et kõik universumis tuleneb Jumalast, 
töötas Newton paljude usuküsimuste kallal, zehes poolteist miljo- 
nit sõna sisaldavaid erudeeritud, sageli kirglikke märkmeid. Neid 
sai kokku 4000—5000 trükilehekülge — seegi annab tunnistust tema 
geniaalsuse ühest tahust — tohutust töövõimest. 

Astudes ülikooli professoritekogu liikmeks, oleks Newton pida- 
nud laskma end preestriks pühitseda, seda ta aga ei teinud, sest oli 
saavutanud kuningalt eriloa hakata matemaatika õppetooli hoidjaks. 
Ta hakkas kirjutama kirikuisade ajalugu, luges kõiki kättesaadavaid 
autoreid, õppis heebrea keelt, et Hesekieli tekste uurida, huvitus 
Vana Testamendi viimasest, Taaveti raamatust, kust lootis leida võt- 
me apokalüpsise ettekuulutuste mõistmiseks, ja kogus tohutu tea- 
dustööga viiskümmend viis käsikirja, et teha kindlaks tõeliselt au- 
tentne tekst. Nagu hermetismistki püüdis ta sellestki maailma suure- 

le saladusele vastust leida. Ta uskus, et suudab avastada puhtad tõed, 
mille tema kaasaja mõtlejad on ära moonutanud. Kartes süüdistusi 
ketserluses, ei avaldanud ta neil teemadel, millesse ta suhtus väga 
kriitiliselt, midagi. Ta seadis kahtluse alla püha kolmainsuse dogma, 
pidades seda võltsinguks. Ta süüdistas kirikut, et see on esimeste 
kristlaste sõnumi unustanud, ja tahtis tõestada, et katoliiklus on eba- 
usk ning Kristus pole muud kui Jumala saadetud ingel. 

Sügavalt eraklik, egoistlik ja umbusklik Newton muutus elu tei- 
ses pooles väiklaseks ja kiivaks oma eelisõiguste pärast: ta ei nõus- 
tunud, et keegi on temast ees olnud. See tekitas palju probleeme, 
sest ta ei avaldanud oma töid, kuid oli arvamusel, et eelisõigus 
kuulub sellele, kellel esimesena oli idee, isegi kui ta sellest kellelegi 
ei rääkinud. Halastamatu võitlus kestis aastaid ja jõudis isegi ku- 
ningakotta välja. Ta vastandas end Leibnitzile, et selgeks teha, kes 
siis tegelikult lõi infinitesimaalarvutuse, mille idee peale mõlemad 
tulid teineteisest sõltumatult ja peaaegu samaaegselt. Ta oli sel ajal 
väga pahatahtlik, kirjutas Leibnitzi vastu pamflette, mida omistas 
teistele, ja lasi Kuninglikul Seltsil nimetada tüli lahendamiseks ko- 
mitee, kuid lubas sellesse vaid oma pooldajaid. 

Sestpeale, kui teda tunnustati ajastu suurima õpetlasena, kasu- 
tastaoma olukorda häbitult ära. Tal oli märkimisväärne mõjuvõim 
— mitte ühtki ametikohta teaduse vallas ei jagatud tema nõusole- 
kuta. Temast oli saanud rahvuslik suurkuju. Viiekümneaastasena, 
kiuslikumana kui kunagi enne, kirjutas ta laimukirju ning sõbrad 
arvasid, et ta on mõistuse kaotanud. Ta oli loobunud töötamisest 
füüsika alal, kuid ta vaim oli veel ergas. Kui matemaatik Johann 
Bernoulli esitas väljakutsena kolleegidele ülesande arvutada punkt- 
massi kiireima languse joon raskusjõu väljas, lahendas Newton sel- 
le ühe ööga. Kui Bernoulli lahendust nägi, kuid ei teadnud, kes on 
selle autor, hüüatanud ta: “Tanguam ex ungue leonem!” (“Lõvi tun- 
nen ära küünte järgi!”) 

1705. aastal tõstis kuninganna Anne Newtoni aadliseisusse ja 
temast sai sir Isaac. Ta oli esimene teadlane, kellele langes osaks 
niisugune au. Valitud Kuningliku Seltsi presidendiks, jäi ta selleks 
elu lõpuni. Ta oli kõigutamatu autoriteet ja käitus tõelise ülevaata- 
jana, valvates kiivalt võimalikke konkurente. Kui ta 1727. aasta 20. 
märtsil suri, maeti tema kahe hertsogi, kolme krahvi ja lordkants- 
leri poolt kätel kantud põrm suure pidulikkusega Westminster 


Abbeysse. 


Loomise müsteerium 


Geeniustele omased ühisjooned ning kiire ülevaade nende elust ja 
tööst ei anna veel kogu informatsiooni selle kohta, mis pakub nen- 
de isiku juures kõige suuremat huvi ega heida valgust sellele, kuidas 
töötab nende vaim erakordses loomisprotsessis, mis iseloomustab 
neid kõige paremini. See protsess ei lähtu nullist: kui geeniuse loov 
omapära ongi tema isiku kõige ilmsem joon, ei tähenda see veel, 
et ta oma eelkäijate pärandit ei kasutaks. Vastupidi: ta loob, arves- 
tades sellega, mis on tehtud enne teda, vaidlustab, isegi lammutab 
vana, et ehitada üles midagi täiesti uut. Ilma Galilei ja Descartes'ita 
ei oleks olnud Newtonit ja ilma Newtonita ei oleks olnud Einsteini. 
Ilma nn primttiivse kunstita, ilma Veläzgueze ja Delacroix'ta poleks 
olnud Picassot. Minevik on geniaalsele inimesele vajalik eeskätt kui 
õppimise ja eneseharimise, aga ka võrdluse ja lahtiütlemise vahend 
— miski, mis tuleb ületada, isegi lõhkuda, et uuesti üles ehitada. 

Geenius peab loomeprotsessis ilmutama julgust ja jultumust, 
sest tema saatus on jõukatsumine mingi täiesti uue probleemiga, 
ning tal tuleb järgnevad aastad pühendada sellega seonduvale, mu- 
retsemata, kas ta lõhub olemasolevat traditsiooni või juba ammu 
väljakujundatud teooriaid. Geenius peab olema seiklushimuline 
võitlejanatuur, sest loomine on alati seiklus, mis peidab endas ris- 
ke, eelkõige läbikukkumisohtu, kaasaegsete võimalikku ükskõik- 
sust või isegi vaenulikkust. Enamasti ei austa geenius olemasole- 
vaid reegleid: suur uuendaja on oma olemuselt nonkonfornmist. “Ta 
avastab oma geniaalsuse päeval, mil julgeb loobuda meeldimast,” 
on öelnud Andre Malraux Goya kohta. Ta trotsib riske, mille see 
kaasa toob: inkvisitsioon mõistis surma Galilei, sest tema väide 
Maa ja Päikese liikumise kohta viis teaduse vastuollu teoloogiaga, 
mille tõdesid tema ajastu valitsejad ainsana aktsepteerisid. Newton 
ja Darwin kõhklesid kaua, enne kui oma hüpoteesid avalikkuse ette 
tõid, sest need olid vastuolus kiriku traditsioonidega. Ka Einstein, 
Picasso ja Rimbaud häirisid kõvasti oma kaasaegseid. 

Mõned kuulsad matemaatikud on välja pakkunud nii palju oma 

ajast ees olevaid hüpoteese, et siiani ei suudeta ette kujutada, kuidas 
nad nende peale tulid. Prantsuse matemaatik Jacgues Hadamard, 
kes aastaid mõtiskles avastamise psühholoogia üle matemaatika 
valdkonnas, tõi üllatavaid näiteid. Kuulus XVII sajandi matemaa- 
tik Pierre Fermat, kelle töid Newton kasutas infinitesimaalarvutuse 
loomisel, kirjutas enne surma ühe raamatu veerisele, et ühe teoree- 
mi “tõeliselt imeilusat” tõestust ei ole tal kuhugi üles märkida, ning 
järgneva kolme sajandi jooksul on seda lahendust tulutult otsitud. 
Ta andis mõista, et suudab tõestada, et võrrandil x" + y"= z"..., kus 
n>2, puudub lahend positiivsetes täisarvudes. Jacgues Hadamard 
märkis hämmastusega, et osalistes tõestustes, mis tehtud — pärast 
kaheksa aasta pikkust tööd õnnestus inglasel Andrew Wilesil ilm- 
selt anda täielikuna tunduv tõestus —, on kasutatud algebrateo3- 
riaid, mida Fermat” ajal veel olemaski ei olnud ja millest ta oma 
kirjutistes ei räägi. See on viinud mõttele, et Fermat'l ei olnudki 
tegelikult õiget tõestust. Mõned on aga vastupidisel arvamusel, et 
Fermat'l oli siiski õigus, ja nad töötavad edasi, et leida tema algu- 
pärast tõestust.* Teiseks näiteks on prantsuse matemaatik Evariste 
Galois, kes kahekümneaastasena ööl enne duelli, milles ta elu kao- 
tas, sõnastas integraalide teoreemi, mis omandas mõtte alles palju 
hiljem avastatud funktsioonide teooria ilmumisega. Saksa mate- 
maatik Riemann kirjutas funktsiooni omadustest, märkides: “Mal 
ei ole õnnestunud seda avaldamise tarbeks piisavalt lihtsustada.” 
Siiamaani uuritakse, mida see võiks tähendada. Geenius näeb kau- 
gele ette. 

Teisalt on geenius see, kes loob erilisel, ainuüksi talle omasel, 
varem tundmatul viisil, mis ei vasta tihtipeale klassikalistele reeg- 
litele. Tema loomisviisi on raske teistega võrrelda ja seepärast ei 
osatagi sellele alati seletust anda. Mõnikord sünnib looming järsku 
ja ootamatult, ilma igasuguse jõupingutuseta, nagu tõmbaks must- 
kunstnik kübarast küülikuid välja. See on inspiratsioon, mõtte- 
sähvatus, mida Paul Valery nimetab sähvatavaks valguskiireks ja 
mille väärtust looja otsekohe näha oskab. “Geeniusest võib rääkica 
sel juhul,” kirjutab Valery oma märkmikes, “kui teol, mis kannab 
automatismi, leidlikkuse, täpsuse ja täiuslikkuse pitserit, on ka häs- 
tiläbikaalutud teo voorused.” — “Leiutaja sukeldub seni läbiuurima- 
ta valdkonda, vallutab selle, ning lahendamata probleemile langeb 
äkki valguskiir.” Niisuguses lillelises XIX sajandi stiilis väljendab 
end prantsuse bioloog Charles Nicolle, kellel tekkis ühel hommikul 
haiglasse minnes äkitselt kindel veendumus, et tüüfuse levitajaiks 


* Fermat” suur teoreem on seni lõplikult tõestamata. Juhul kui n = 4, andis tõestuse 


Fermat ise. Toizn. 

on peatäid, ning see võimaldas lõpuks tulemuslikult haiguse vastu 
võidelda. “Idee minu sügavuses ei jäta mind kunagi” ütles Beetho- 
ven. “See kerkib, kasvab, ma näen ja kuulen seda... ma pean seda 
kasvatama ekstaasipuhangus...” 

Fr. Nietzsche rääkis üksikasjalikult loomisvaimustusest: “Äkki 
saab miski kirjeldamatu kindluse ja täpsusega nähtavaks ja kuulda- 
vaks; miski, mis raputab ja liigutab hinge põhjani... kõik on selge, 
midagi ei puudu; tuleb võtta, küsimata, kes on andja; mõte särab 
välgusähvatusena. See on vaimustus ja täiuslik õnn... Kõik see tu- 
leb tahtmatult nagu tundehoog või vabadusepuhan;z;.”* Ja prantsuse 
loodusteadlane Buffon (G. L. Leclerc): “Te tunnete väikest elektri- 
lööki, mis lööb pähe ja samal ajal haarab südamest...” 

Mõned vajavad teose sünniks stiimulit. 1. Kant sai inspiratsiooni 
üksisilmi oma aknast paistvat torni vaadates, luuletaja Fr. Schiller 
kirjutuslaua sahtlites mädanema läinud õunte lõhnast, samal ajal 
pannes aju vereringe elavdamiseks oma jalgade peale jääd. S. Freud 
ei saanud läbi ilma teatava tubakasordita, luuletaja H. Michaux 
tarbis meeleldi hallutsinatsioone tekitavaid seeni. Paljud kuulsad 
loojad, näiteks H. de Balzac ja G. Flaubert, olid kohvisõltlased. Või 
alkoholi ja isegi veel ohtlikumate kujutlusvõimet stimuleerivate ai- 
nete tarbijad. Näiteks G. de Maupassant tarvitas eetrit, J. Cocteau 
oopiumi või muid narkootikume. Aga kas selliseid erakordseid 
isiksusi saabki suruda tavaelu jäikadesse raamidesse? 


Kuulsad loojad ei oska eriti hästi rääkida oma teoste sünniloost, 
kuid paljud on kindlad, et nende loodu on neist sõltumatu, nagu ei 
olekski loomisakt mõistuspärane tegevus, vaid tuleneks intuitsioo- 
nist või isegi alateadvusest. Kõik kuulsad loojad — füüsikud, luule- 
tajad, muusikud ja maalikunstnikud — tunnistavad, et intuitsioon, 
s.t spontaanne tunnetus, mis ei vaja loogilist arutlust, mängib pea- 
mist rolli suurte teoste loomisel. “Nende elementaarsete seaduste 
juurde ei vii ükski loogiline rada — ainult kogemusele toetuv intuit- 
sioon,” on väitnud Einstein. Loojal peab olema sügav isiklik suhe 
uuritavaga, tal peab tekkima “midagi intellektuaalse armastuse 
taolist uuritava objekti vastu”, nagu ütles XX sajandi teadusfilosoof 
Karl Popper. “Mõistuse—aju süsteem on iseorganiseeruv. Ta suu- 
dab juhuslikust ja tundmatust luua terviku, suurendada informat- 
sioonihulka, luua uudset, ilma et me seda tunnetaksime, ning mõte 
sekkub alles sellele uuele vormi andmisel,” on öelnud psühhiaater 


Andre Bourguignon. 

Suured loojad, nagu väga kenasti ütles XX sajandi alguse neuro- 
loogdr.]. Grasset, on “alateadvuslikus abstraktsioonis ärkvel maga- 
jad, erilised olendid, kes sammuvad tähtedest ülekülvatud unenäos". 
Alateadvusel, nagu see väljendub unenägudes, kuid ka unistustes, 
on see eelis, et ta annab mõttele täieliku vabaduse. Alateadvusel 
ei ole reegleid ega loogikat, see töötab pealtnäha korratult ja soo- 
dustab originaalsete ideede sündi, mida ei kontrolli psühholoogi- 
line tsensuur. Uurija aju oleks justkui kahestunud. “Mina on keegi 
teine,” ütles Rimbaud. Lamartine on mõtte koondanud kuulsasse 
lausesse: “See ei ole mina, kes mõtleb — minu mõtted mõtlevad 
minu eest.” Prantsuse kirjanik A. Musset ütles: “Ma ei tööta, ma 
kuulan, nagu räägiks keegi tundmatu mulle kõrva.” Chateaubriand 
kirjutas: “Ma heidan pikali, panen silmad kinni ega tee mingit jõu- 
pingutust. Ma lasen tegevusel kulgeda oma mõistuse ekraanil. Ma 
jälgin endamisi, kuidas asjad iseenesest toimuvad. See on unenägu, 
see on alateadvus.” Ja inglise poeet William Blake: “Ma kirjutasin 
dikteerimise järgi korraga 12 kuni 20 rida, ilma mingi eelneva ka- 
vatsuseta ja isegi vastu tahtmist.” Geenius kuulab, mida ütleb talle 
alateadvus, ja oskab ära kasutada palju suuremat arvu oma isiksu- 
se elemente kui keegi meist. Ta kuuleb häält, mis meieni ei jõua. 
Matemaatik Henri Poincare ei kõhelnud omistamast alateadvusele 
otsustavat rolli loomisprotsessis: “Kas subliimne mina ei seisa siis 
kõrgemal teadlikust minast? Ta oskab valida.” 

Mõned loovisiksused on aimanud vaistlikult, et nad on tähtsa 
avastuse lävel. Nad näevad äkki oma otsingute objekti ja alles see- 
järel ehitavad üles arutluste kondikava ning esitavad tõestuse, mis 
võimaldab teistelgi nende avastust ja selle tähtsust mõista. Nii juh- 
tus Newtoni puhul. Geeniused peavad oma intuitsiooni täielikult 
usaldama, sest väga sageli juhib see nende loovat kujutlusvõimet. 
Intuitsiooni abil hüppavad suured loojad ühelt kaalutluselt teisele, 
nad ületavad kergesti takistused, millele komistavad teised, vähem 
julged, täht-tähelt reegleid järgivad inimesed. Kujutlusvõime sur- 
masõlmedest saavadki alguse teaduse pöördelised edusammud. 
Suure looja kujutlusvõime ei jää kunagi reaalsuse kitsastesse piiri- 
desse. Kõhklematult pakub ta alati võimatut ja absurdscet. 


Alateadvuse šifreeritud telegrammid 


Niisiis on geeniusele omane oskus luua alateadvuse ja teadvuse, 
sümboli ja keele, abstraktsete ideede ja nende peegelduste vahel 
originaalseid, eriti tulemuslikke ja rohkeid seoseid. Ning seda viisil, 
miseirab üldkäibivaid tõdesid ning nõuab kõigele vaatamata palju 

kannatust ja visadust. Looming on alati mõtlemise ja tegevuse, ku- 
jutlusvõime ja loomisvahendi, looja ja tema ajastu vahelise võitluse 
või konflikti tulemus. Loodav avaldab loojale vastupanu sageli ise- 
gi siis, kui tal on suur kogemustepagas, sest mõnikord eksisteerib 
loodav teos väljaspool tema teadlikku tahet. 

Prantsuse filosoof ThEeodule Ribot kõneles “šifreeritud telegram- 
midest”, mida alateadvus fabritseerib ja annab edasi teadvusele, mis 
need omakorda ära tõlgib. Albert Einstein analüüsis seda protsessi 
ja kirjutab oma autobiograafias: “Ma arvan, et üleminekut assot- 
siatsioonilt või uneluselt mõtlemisele kui niisugusele iseloomustab 
mõistele osaks langev suurem või väiksem roll. Ei ole tingimata 
vaja, et mõiste oleks seotud äratuntava märgiga või sensoorselt 
(sõna kaudu) reprodutseeritav; seevastu võib öelda, et nii muutub 
mõte väljendatavaks... Ma ei kahtle, et meie mõte liigub enamasti 
märke kasutamata ning kulgeb suures osas alateadlikult.” 

“Avastuse akti ei saa loogiliselt analiüsida,” on öelnud ameeri- 
ka filosoof Hans Reichenbach. “Pole olemas loogikareegleid, mida 
saaks kasutada geeniuse loovat funktsiooni asendava “avastamise 
masina” ehitamiseks.” Ka ei ole olemas meetodit, mis võimaldaks 
luua uusi ideid, kuigi terved põlvkonnad filosoofe on kaua vaiel- 
nud induktsiooni ja deduktsiooni väärtuste üle. Tõenäoliselt ei saa 
kunagi olema põhjapanevat teaduslikku loovuse teooriat, kuigi pi- 
devalt püütakse anda vastavaid retsepte — olgu ühe näitena maini- 
tud brainstorming ehk ajurünnak, mis ettevõtmisena võib küll huvi 
pakkuda, kuid geniaalsusega ei ole sellel midagi ühist. 

Sageli on räägitud juhuse osast loo:nisprotsessis. “Geenius on 
see, kes oskab kasutada juhuslikult segi paisatud kujundeic,” ütles 
Paul Valõry. Kuid Pasteur täheldas, et seda tüüpi juhus tocb kasu 
vaid hea ettevalmistusega inimestele, väites, et intuitsioon zntakse 
ainult sellele, kes on teinud läbi pika ettevalmistustee selle vastu- 
võtmiseks. Tõeliselt uudne idee tekib ainult keskkonnas, mida on 
eelnevalt toitnud väga paljud mõtlemise elemendid — see on vaja- 
lik tingimus, et pikkamööda kujuneks tõenäoline teaduslik hüpo- 
tees või siis täiesti originaalse töö alge kunsti või kirjanduse vald- 
konnas. Alexander Fleming ei olnud mitte esimene, kes märkas, 
et mikroobikultuuri arengut pidurdab nallitus, kuid just tema tegi 
sellest juhuslikust faktist esimesena järelduse ning avastas penitsil- 
liini. Alfred Nobel töötas oma isa vabrikus, kus toodeti tugevajõu- 
list ja ülimalt plahvatusohtlikku lõhkea:net nitroglütseriini, mis oli 
seetõttu raskesti käsitsetav. Ühel hommikul märkas ta, et eelmisel 
päeval vabriku liivatatud õuele jäetud mõranenud savinõust on nit- 
roglütseriini maha voolanud, ning pani tähele, et liivaga segatuna 

oli lõhkeaine vähem tundlik, seega paremini käsitsetav. Dünamiit 
oligi sündinud ja koos sellega Nobeli varandus. 

Intellektuaalses valdkonnas on loojal kõige sagedamini ajendiks 
mingi kohtumine või juhtum. Õuna kukkumas nähes võis üksnes 
Newtoni geniaalses ajus tekkida gravitatsiooniseaduse idee. Hen- 
ri Poincar€ sõnul on alateadlik töö viljakas ainult siis, kui sellele 
eelneb ja järgneb pingeline teadlik töö. Tihti tuuakse näiteks tä- 
naseks unustuse hõlma vajunud Philippe Lebon, kes leiutas 1799. 
aastal gaasivalgustuse. Teda võlus puu põletamisel tekkiv suits. 
Kord maal olles täitis ta pudelikese saepuruga, hoidis seda tule ko- 
hal ning jälgis sellest eralduvat suitsu. Et paremini vaadelda, mässis 
ta pudelikese märja lapi sisse ja märkas siis, et lapiga ümbritsetud 
koha läbinud must suits muutus valgeks ja süttis põlema, andes 
valgust. Muidugi oli see juhus, kuid juhus omandas mõtte ja lõp- 
pes leiutisega ainult seetõttu, et Leboni painasid suitsu ja põlemi- 
sega seotud probleemid. Sama kehtis ka siis, kui prantsuse keemik 
Edouard Benedictus pillas kord maha nitrotselluloosiga täidetud 
pudelikese. Selle asemel, et puruneda kildudeks, pudelike ainult 
mõranes ja lagunes kihtideks. Keemik oli üllatunud, kuid mitte mi- 
dagi enamat. Alles kümme aastat hiljem, kui hakati muret tundma 
esimeste autode purunevatest tuuleklaasidest sugenenud õnnetus- 
te pärast, meenus Benedictusele seesama pudelike. Idee arenduse- 
na loodi patenti väärinud tripleksklaas — purunemisel kildumatu 
kolmekordne klaas —, milles kildumist väldib atsetüültselluloos. 


Saint-Pol Roux' uinudes oliukselsilt: “Poeet töötab.” 


Sügavates mõtisklustes veedetud päevale ei järgne tingimata loo- 
misakti, isegi kui need mõtisklused on vajalikud ja loomisakti et- 
tevalmistamiseks vältimatud. Loomisakt nõuab alati teatud inku- 
batsiooniaega, mis võib olla lühike, kuid sagedamini on siiski pikk. 
Suurel loojal peab olema kannatust oodata, kuni töö temas küpseb. 
Ta peab suutma selle selginemisaja üle elada, isegi kui see kujuneb 
väga pikaks: Newtoni gravitatsiooniteooria, Einsteini erirelatiiv- 
susteooria ja Darwini evolutsiooniteooria elasid enne sündimist 
aastaid oma loojate vaimus. Mozart ja Picasso kandsid muusikat 
ja maale oma mõtetes, enne kui need paberile panid. Geniaalne 
teadlane peab aina ühitama kannatlikkust kannatamatusega. Vilja- 
kas inspiratsioon tuleb enamasti pärast pikka aktiivse ajutegevuse 
perioodi, mille kestel loojal on mõnikord tunne, et mõtisklused ei 
ole mingit vilja kandnud, sest nad pole viinud kohesele tulemusele. 
Niisuguse ettevalmistusperioodi ajal on probleemi lahendamisele 

suunatud nii teadvus kui alateadvus, ja seda ka siis, kui looja mõt- 
leb hoopis muudele asjadele. 

Siis aga toimubki ootamatult loomisakt; see võib juhtuda kas 
jalutuskäigul või hommikul ärgates, nagu vajanuks vaim teatud 
puhkeperioodi või pausi mõttetöös. Saint-Pol Roux pani magama 
minnes oma Camaret* mõisamaja uksele sildi: “Poeet töötab.” Henri 
Poincare leidis ühele raskele, teda kaua aega häirinud diferentsiaal- 
võrrandite probleemile lahenduse pärast einet maal Coutances'is 
bussi peale astudes. “Sel hetkel, kui ma tõstsin jala bussi trepiastme- 
le, tuli mulle idee, mida mu eelnenud mõtted ei olnud mitte mingil 
viisil ette valmistanud,” ütles ta. Ta ei saanud ideed koke kontrol- 
lida, sest pidi jätkama vestlust, kuid oli lahenduse õigsuses täiesti 
kindel. Hiljem kontrollis ta selle järele. Kuulus XIX sajandi alguse 
saksa matemaatik Carl Gauss kirjutas ühe raske aritmeetikaüles- 
ande kohta järgmist: “Kaks päeva tagasi leidsin ma lõpuks lahen- 
duse, ja mitte vaevarikaste jõupingutustega, vaid nii-öelda jumala 
armust. Mõistatuse lahendus tuli nagu äkiline välgusähvatus.” Sak- 
sa keemik Fr. Kekule avastas süsiniku neljavalentse aatomi Londoni 
üüritõllas tukkudes ning benseeni molekuli ringstruktuuri lihtsalt 
magades. “Üks madu hammustas end sabast ja see kuju:1d pöörles 
õrritavalt mu silme ees. Ma ärkasin üles nagu valgusesähvatusest,” 
kirjutas ta. Pärast soovitas Kekule teadlastest kolleegidele, et need 
õpiksid und nägema. “Kui ta midagi loob, on ta nagu kõ:kvõimsale 
inspiratsioonile alluv kuutõbine,” kirjeldas Sabartes oma sõpra Pi- 
cassot. Kirjanik Arthur Koestler on öelnud viisi kohta, kuidas on 
tehtud mõned väga tähtsad teaduslikud avastused, et mängus on 
pigem somnambulism kui elektrooniline aju. 

Samamoodi on juhtunud ka paljudes teistes valdkondades. Ühel 
õhtul vajus Wagner erilisse unetaolisesse olekusse: talle tundus, et 
ta sukeldub läbipaistvasse veevoolu, mille sulinal oli väga täpne 
muusikaline iseloom — mi-bemoll mažoor. Tal oli tunne, et lained 
löövad ta pea kohal kokku, ning virgudes oli tal ooperi “Reini kuld” 
avamängu põhimotiiv teada. Samuti avas Camille Saint-Sašns 
ühel 1915. aasta hommikul Prahas silmad ning pani peaaegu au- 
tomaatselt kirja sümfoonia finaali, mille kallal ta parajasti töötas. 
Descartes'i peas vormus üks analüütilise geomeetria meetod järje- 
kordsel poolunes veedetud ööl sõjaväelaagris Doonau ääres. Jean 
Cocteau “Oopiumist” loeme, kuidas ühe võõrutuskuuri lõpul tuli 
talle öösel “Kohutavate laste” viimaste lehekülgede mõte. Raamatu 
“Alice imedemaal” autor Lewis Carroll uskus unenägude tähtsu- 
sesse sedavõrd, et leiutas originaalse aparaadi, mis tema magades 
ideid üles märgiks, ning nimetas selle nüktograafiks. 


89 


SUPERAJUD 


Näib, et alateadlik loomistöö jätkub ka siis, kui me magame. Uni 
peidab endas palju salapärast, kuid paljud spetsialistid arvavad, et 
üks osa unest, mida nimetatakse paradoksaalseks uneks — ajaks, 
mil nähakse unenägusid ja mis vältab kokku umbes kaks tundi öö 
jooksul —, mängib peamist rolli mällu talletatud andmete klassifit- 
seerimisel ning uue omandamisel. Vastupidiselt mõnede inimeste 
kinnitusele ei saa magades midagi õppida ja seadmed, mis padja all 
õppetükke ette loevad, on lihtsameelsete püüdmiseks. Kuid ma- 
gamine pärast õppimist aitab meelde jätta — võib-olla sellepärast, 
et une ajal ei häiri mällu talletamise protsessi ükski teadlik tege- 
vus. Niisiis on võimalik, et paradoksaalsel unel on loomisprotsessis 
mingi roll, sest kui maailma tajumine ja loogiline mõtlemine on 
pärsitud, toimub ajus siiski olulisi protsesse — aju on sisemiselt ärk- 
vel ning tal näib olevat senitundmatuid ressursse, need aga võimal- 
davad sündida originaalsel mõttel, mis võib osutuda tulemuslikuks, 
kuigi ei jõua alati teadvusse. Niisugune alateadvuslik tegevus unes 
ei tulene kahtlemata ainult päevaste psüühiliste läbielamiste tõrju- 
misest, naguarvasFreud, kel ei olnud õnne tutvuda hilisemate töö- 
dega selles vallas. Vastupidi — tegemist on autonoomse, rikastava 
nähtusega, mille puhul on täheldatud aju sensoorsete piirkondade 
intensiivset elavnemist. On teada, et dünaamiline, loov alateadvus 
osaleb psüühilise tasakaalu põhiliste elementide säilitajana. 


Matemaatik Jacgues Hadamard'i arvates toimub leiutamine ideede 
kombineerimise teel. Kuid võimalikke ideede kombinatsioone on 
tohutu hulk ning vaid vähesed neist on tõeliselt viljakandvad. Nii- 
siis on leiutamise puhul tegemist valikuga ja geniaalne leiutaja on 
see, kesoskabtehaõige valiku. Paul Valery sõnul “on geenius kärme 
ühe või teise valiku väärtusi mõistma" Kuidas ta seda teeb? Seda ei 
tea keegi. Hadamard uuris pikka aega hüpoteese — ning heitis need 
lõpuks kõrvale —, mille kohaselt inkubatsiooniaeg alateadvuses on 
puhkuseks, mille järel teadvus on värske ning suuteline paremini 
valima. Teise arvamuse järgi on puhkeperiood hoopis valede teede 
ja konstruktiivsetele tulemustele mitteviivate hüpoteeside unusta- 
mise aeg. 

Neurobioloog Jean-Pierre Changeux on loonud matemaatiliste 
avastuste kohta stsenaariumi, mis meenutab Darwini evolutsiooni- 
teooriat. On tõsi, et inimese loomisakt sarnaneb uue liigi loomisega 
looduses. Astrofüüsik Hubert Reeves on öelnud: “Loodus proovib 
kõike, ei jäta midagi kõrvale, ei tsenseeri end kunagi. Ta januneb 

uute kogemuste järele. Läbikukkumise korral ci nuta ta kaotatut 
taga” Changeux' arvates järgnevad inkubatsiooniperioodi jooksul 
uurija ajus üksteisele ebateadlikult, kuid ühel tasapinnal teadvuse- 
ga, mitmesugused kujutised ja mälupildid, mis mingil hetkel val- 
landuvad. Ta võrdleb neid kujutisi variatsioonidega, mida Darwini 
teooria järgi teevad läbi liigid looduses. Changeux arvab, et seejärel 
toimub mõttetöö, mille kõik operatsioonid eiallu tahtele ja mis lõ- 
peb alateadlike kombinatoorsete tegevuste toimel teatud sisemise 
selekteerimisega. Tekkinud mõtte settimine, mis vabastab aju ter- 
vikmehhanismi, aitab sellele protsessile kaasa. Kombinatoorsete 
tegevuste koosmänguna tekivad varieeruvad vormid, mida selek- 
teeritakse loomisplaani mõtteskeemi raames, et ühel teatud het- 
kel tärkaks lahendatava probleemi kohta adekvaatne idee, mis viib 
lahenduseni, uuendusliku ideeni, loomingulise inspiratsioonini. 
Emotsionaalsusel on selekteerimise juures niisama tähtis roll kui 
ratsionaalsusel, sest lõplik hinnang, avastus ja kordaminek on ).-P. 
Changeux' järgi ühe ja sama naudingusüsteemi osad. 

Matemaatik Henri Poincare arendas mõtteid samas suunas, öel- 
des, et alateadvus teeb arvukaid ettepanekuid, kuid ainult huvipak- 
kuvad ideed jõuavad teadvusse, sest need ideed puudutavad kõige 
rohkem looja tundlikkust, s.t tema esteetilist meelt: matemaati- 
kas on hea teooria see, milles harmooniliselt ühendatud vormid 
ja arvud loovad geomeetrilise elegantsi. See tunne on tuttav kõi- 
gile tõelistele matemaatikutele ning inimene, kes niisugusest tun- 
dest ilma on jäetud, ei saa iialgi tõeliseks loojaks. “ Välja töötatakse 
tõestus, mis vastab kõige paremini meie esteetilisele tunnetusele. 
Tähelepanu paeluvad ainult need kombinatsioonid, mis meis vas- 
tukaja tekitavad. Meie tundlikkuse ja loomise ühitamise protsess 
on alateadlik. Just kasulikud kombinatsioonid on kõige ilusamad,” 
on väitnud Poincarš. Ja edasi: “Elegantsus võib sugeneda ootama- 
tusest, niisuguste objektide ootamatust kohtumisest, mida ei olda 
harjunud koos nägema. Selline kohtumine on viljakas, sest kergitab 
saladuseloori siiani tundmatutelt seostelt... Elegantsuse tunneta- 
mine matemaatikas ei ole midagi muud kui lõpplahenduse ja meie 
vaimu vajaduste vahelisest kohanemisest tulenev rahuldustunne... 
Niisugune esteetiline rahuldus on seotud mõtlemise ökonoomia- 


ga: 
Seda hüpoteesi toetavad teisedki kuulsad loojad, kelle kinnitu- 
sel tunneb olulise loomistulemuse otsekohe ära sellest, et see on 
harmooniline. Inglise füüsikut Paul Diraci olevat just terav ilutun- 
netus veennud tema kuulsaks saanud elektroni liikumise relativist- 


liku võrrandi õigsuses. Selle võrrandiga pani ta aluse relativistlikule 

kvantmehaanikale. Einsteini sõnul püstitas ta oma relatiivsusteoo- 
ria sellepärast, et oli veendunud universumi harmoonias. Teooria 
ilu oli tema jaoks teadusliku paikapidavuse garantiiks. “Ilu on õig- 
suse ülevus;,” ütles juba Platon. Kuulus matemaatik Bernoulli palus, 
et tema hauakivile raiutaks logaritmiline spiraal: “...see imepära- 
ne spiraal meeldib mulle nii hämmastaval moel, et ma ei tüdine 
seda vaatamast.”” Inglise filosoofi Bertrand Russelli arvates “ei kätke 
matemaatika endas mitte ainult tõde, vaid ka ülimat ilt... Tõeline 
õndsus, vaimustus, tunne, et oled midagi rohkemat kui inimole- 
vus, see, mis on kõige suurema üleoleku proovikiviks — kõike seda 
leidub matemaatikas niisama kindlalt kui luules"! 

On tõsi, et emotsioon — mitte tingimata esteetilist laadi, kuid 
sellele väga lähedane — on sageli seotud loomisaktiga. Suur looja on 
emotsionaalne ja kirglik olend. Ta loob vaimustusest. Kirg on võti 
loomise juurde pääsemiseks. Suur leiutis ei sünni ilma tundmusliku 
elemendita ning kunsti puhul on see loomingu aluseks. Prantsuse 
füsioloog Claude Bernard väitis, et initsiatiiv on alati tunde käes, 
sest tundmus sünnitab mõtte. Geniaalne looja räägib sageli, et ta- 
hab näha oma töö tulemuses harmooniat. Jean-Pierre Changeux' 
arvates tekib rahuldustunne kordamineku üle just pärast töö lõpe- 
tamist ilmneva harmoonia tõttu tajutava maailma ja siseelu vahel. 

Et aga valik oleks õige, on vaja ka, et looja vaimu ei kammitseks 
liiga kitsalt kindlaksmääratud idee. Liiga kauaks üheleainsale tee- 
male kinnitunud tähelepanu kaotab võime märgata teisi võimalusi. 
“Need, kes oma ideedesse ülemäära usuvad, ei ole avastuste tege- 
miseks valmis,” ütles Claude Bernard. Filosoof Souriau lisas isegi: 
“Et uut välja mõelda, tuleb mõtteid ka kõrvalteedele juhtida", s.t 
loobuda varem kasutatud loogilisest kursist ning katsetada seoseid 
teiste ideedega, isegi kui need näivad otsitavale eesmärgile võõrad 
— seda selleks, et alateadvus vabalt tööle rakenduks. Matemaa- 
tik Alain Connes'i arvates tuleb sageli otserünnaku asemel min- 
na vastupanu osutava probleemi ürsbert ringi; raskustest tekkiva 
blokeeringu vältimiseks on kasulik mõtiskleda oma probleemiga 
seonduvate teiste küsimuste üle. “Selle asemel, et kangekaelselt 
püüda otsekohe mõista mingit teoreemi, oletan ma ajutiselt, et see 
on tõene. Järgmisel päeval märkan imestusega, et mõistan suure- 
päraselt seda, mis eelmisel päeval näis ebaselge,” on öelnud füüsik 
D.-E. Arago. Mõned arvavad isegi, et palju paremat kujutlusvõimet 
omatakse just neis asjus, mida ei tunta. L. Pasteur oli väga imes- 
tunud, kui tema õpetaja J.-B. Dumas käskis tal tegelda siidiusside 
haigustega. Ta protesteeris, et ei ole neid kunagi uurinud, Dumas 
aga vastanud: “Just sellepärast te saavutategi edu.” 

Mõned suured loojad aimavad mingite neile ilmsete märkide 
järgi avastust ette. Inglise füüsik Roger Penrose kirjeldab, kuidas 
ta ühel päeval tundis mingit erilist reipust, mida ei osanud seleta- 
da. Püüdes seda mõista, meenus talle, et mõni tund varem sõtbra- 
ga tänaval jalutades oli tal tekkinud ebamäärane ja põgus tunne, 
et “mustade aukude” probleemile, millega ta juba ammu tegeles, 
on olemas lahendus. Selle mõtiskluse juurde tagasi tulles leid:ski 
ta kohe lahenduse, mille ligiolek tema arvates oligi esile kutsunud 
imeliku reipustunde. Nobeli preemia laureaat bioloog Francois Ja- 
cob kirjeldas, mida ta tundis ühel pühapäeval kinos silmanurgast 
üht igavat filmi vaadates. “Tugitooli vajununa tajusin ähmaselt tek- 
kivaid assotsiatsioone. Kogu see segadus kulges helitult ja ma ei 
püüdnudki selle kulgu suunata. Ekraanil liikusid varjud. Ma sulge- 
sin silmad ja panin tähele, mis minus toimub. Mind haaras äkiline, 
rahuldustundega segatud erutus, mis eraldas mu saalist. Ning äkki 
— välgusähvatus. Tõe ilmutus. Kuidas ma polnud varem selle peale 
tulnud?!” 

Sügav rõõm on üks hea leiutise kriteeriume. “Mida rikkam on 
looming, seda sügavam on rõõm,” ütles H. Bergson. F. Jacob on 
põhjalikult analüüsinud tema poolt “päevateaduseks” nimeta:ud 
teadust, kus arutlused haakuvad nagu hammasrattad, ja “öötea- 
dust”, mis eksleb pimeduses, otsib ja kahtleb kõiges. Kui ööteadus 
läheb üle päevateaduse staadiumi, siis toimub see “sageli ettenä- 
gematult, ootamatult ja spontaanselt, ükskõik kus, ükskõik millal, 
nagu pikselöök. Siis ei juhi vaimu loogika. Siis on mängus instinkt 


ja intuitsioon”. 
Mäng ja loomine 


Suurte loojate mõttetegevuse protsessist rääkides ei saa mööda 
minna mängu mõistest. Prantsuse füüsiku, Nobeli preemia lau- 
reaadi Louis de Broglie* sõnul on “lahendataval mõistatusel nii 
uurimisteemana kui mänguna oma võlu — raskuste ületamise võlu, 
misteeb avastamise rõõmu veelgi meeldivamaks” Ta võrdles uuri- 
ja lahendatavaid probleeme ristsõnadega: mõlemal juhul on tege- 
mist mingi loogika ja reeglite järgi koostatud ruudustikuga ning 
hea lahenduse leidmiseks tuleb neid reegleid austada. Uurija püüab 
mõista loodusseadusi, mis juba oma määratluselt alluvad samadele 
loogikareeglitele kui meie mõistus. Louis de Broglie' arvates “püüab 
teadlane täita looduse ristsõna tühjeruute sel moel, et moodust:ik- 
sid tema mõistuse jaoks tähendust omavac sõnad... Nii on mängu- 
himul oma osa teaduse arenemises”. Võib-olla on mänguline ele- 

ment pärit lapsepõlvest, kui end ilmutab eksperimenteerimis- ja 
loomisvaimustus, millel on kahjuks tihti kalduvus jääda koolihari- 
duse ja ühiskonnas elamise varju või isegi kaduda, sest eelma:nitu 
sulgeb noorusliku spontaansuse liiga ahtasse vormi. Albert Einstein 
imestas, et kaasaegsed õpetamismeetodid ei ole veel täielikult läm- 
matanud püha teadmishimu. Võib-olla sellepärast jäigi geniaalne 
leiutaja Leonardo da Vinci terveks eluks lapseks, et talle meeldis 
end lõbustada ning igasuguseid nutikaid mehaanilisi mänguasju 
meisterdada? 

Mõnikord tekib looming äkki, nagu juhuslikult: tuleb ette, et 
looja ei tea luues isegi päris täpselt, mida ta teha tahab. Kuni see 
looming on valmis. Selles võib näha vastuolu tõsiasjaga, et looja 
mõtleb lakkamatult oma loominguobjektile. Kuid see vastuolu on 
ainult näiline, sest pidevad loomispingutused ei toetu alati, vähe- 
malt mitte kunstniku puhul, selgelt väljendatud tahtele lõpp:ule- 
muse suhtes. Picasso rääkis sageli, et pilt valmib väljaspool teda. 
“Ma ei tööta, ma kuulan, ütles kirjanik Alfred de Musset. Mõni- 
kord tekib teos salapärase ilmutusena, paratamatu sündmusena, 
mille päritolu jääb autori eest varju ja mida ta igal juhul päriselt 
ei valitse. Victor Hugo ütles nii: “Geenius on tervik nagu looduski 
— ka tedatuleb võtta vahetult ja lihtsalt nagu loodust. Kõigel temas 
on ole:nasoluks oma põhjus. Ta on, sest ta on” 

Looja sünnitab loomingu, kuid samal ajal kujundab looming loo- 
jat, vormib teda ümber ja muudab saavutatud edu kaudu — ning on 
tema tugevuse tunnistajaks. Looja on oma loomingu isa, kuid ta on 
ka selle poeg. Looming elab loojas ja rikastab looja isiksust — tema 
loomingu võib otsekohe ja kindlalt ära tunda. Looming kõneleb loo- 
ja eest ja kinnitab looja võimeid eriti sel juhul, kui loomingul — aga 
seda juhtub tihti — on kõike eelnenut lammutav jõud. Vanasti võrrel- 
di niisugustjõudu mõne loova jumaluse jõuga ning seda tehakse veel 
praegugi, kui otsustada selle kerguse järgi, millega paljud kuulsad 
loojad Jumala nime suhu võtavad. Einstein küsis: “Kas Jumalal oli va- 
lida, milliseks ta universumi loob?” Universum ei saa olla mingi kap- 
riisi ajel loodud: seal kehtivad seadused, mis Einstein avastas pärast 
Kopernikut, Galileid ja Newtonit ning mille õigsust ta tõestas. Vanad 
kreeklased arvasid, et geeniused saavad oma ande otse jumalatelt, 
kes annavad neile originaalseid mõtteid ja võimaldavad suremztuid 
teoseid luues nendega peaaegu võrdseks saada. Tänapäev on palju 
proosalisem: meie imetlus nende töö vastu ületab looja piirid. Siin 
avaldub armastus maailma vastu, sellega ühtesulamine, sest geenius 
tahab maailma muuta. G. Verdi on öelnud: “Tegelikkust kujutada on 


hea, kuid seda luua on veel palju parem!” 

Geniaalsus on väga tõenäoliselt kalduvus, mis ilmutab end sala- 
päraselt juba lapsepõlves ja mis areneb edasi tänu kultuurikesk- 
konnale. Kuid kas see on bioloogiliselt kaasa antud, pärilik? Selle 
hüpoteesi üle vaieldakse palju. Kõige tähelepanuväärsemaks antud 
arvamust toetavaks näiteks on Bachide suguvõsa: viiekümne nel- 
jast esivanemast, sugulasest ja Johann Sebastiani meessoost järel- 
tulijast olid 46 elukutselised muusikud ja 17 heliloojad. Bachidel 
oli kombeks mitu korda aastas kokku tulla ja koos musitseerida. 
Johann Sebastiani surma-aastal 1750 tuli neid kokku 120. Kuid nii- 
suguse tähelepanuväärse talentiderohkuse mõistmiseks ei ole vaja 
otsida abi geneetikast: perekonnas, kus muusika oli mitte ainult 
sissetulekuallikas, vaid ka sotsiaalse seisundi garantii, oli loomulik, 
et lapsed järgisid vanemate eeskuju. Bachide perekonnas sünniti, 
kasvati ja ka surdi muusikaga. Ka Beethoven sündis muusikute su- 
guvõsas ja tema vanemad olid otsustanud, et poisist saab muusik. 
Nii on olnud teistegi kuulsate muusikute — Purcellite, Couperinide 
ja Scarlattide peres. Seevastu R. Schumanni 136 esivanema ja su- 
gulase huigas ei teata olevat ühtki muusikut ning ükski tema ka- 
heksast lapsest ei olnud muusikaliselt andekas. Ei ole teada teadus- 
või kirjandusgeeniuste suguvõsasid, äärmisel juhul võib mainida 
vaid mõnda talentide perekorda — Dumasd, Brontšd, Daudet'd, 
Rostand'id, Curied, Perrinid. Kuulsate maalikunstnike suguvõsa- 
sid, nagu olid Brueghelid või van Ruisdaelid, on samuti vähe. 

Üks on kindel: geniaalsuse geeni ei oleolemas, isegi kui oletada, 
et loomul.k eelsoodumus on selle ilmumise eelduseks. Samuti on 
ilmne, et niisugune eelsoodumus, kui see ka tõepoolest eksisteerib, 
ei selgita kõike. Picasso, kelle geniaalsus ilmutas end juba varases 
lapsepõlves, oli kunstniku poeg, kuid tema esivanemate hulgas roh- 
kem kunstnikke ei olnud. Ta veetis aga lapsepõlve maalikunsti kes- 
kel ja nagu Mozartil, olid temalgi silmanähtavad eelsoodumused 
— mõleme:id aitas varakult isa ja mõlemad leidsid mõistmist isalt. 
Isegi kui mängus oli pärilikkus, ei selgita see Picasso ebatavalist 
nooruslikku loomisjõudu ega tema hämmastavat joonistajatalenti, 
mille erakordsus ilmnes juba väikelapseeas. Ta oli üks oma ajastu 
viljakamaid ja püsivamaid loojaid ning jättis oma meeletu tööga sü- 
gava jälje maalikunstile. Suures egoistis, kes elas ainult oma kunsti- 
le, põles kagu elu üksainus kirg — loomiskirg. 


Picasso 
ehk pidev uue otsimine 


“Eiole tingimata vaja maalida ineest piissiga — 
õun võib ol/a niisama revolutsiooniline” 
“Kui mul ei ole sinist värvi, siis panegi: punast” 


“Piczsso andis kunstile vabaduse ja unistused, ta avas ukse avastuse 
üllatustele,” on öelnud Jean Cocteau. 1922. aastal oli ta koos Picas- 
soga Charles Dullini* juures Atelier' teatris ja uuris “Antigone” de- 
koratsioone. Picasso, kes jalutas laval ühe valge pannoo ees, hõõrus 
seda sangviinpliiatsiga ning sellest tekkis marmoriefekt. Siis võt- 
tis ta tindipoti ja visandas meisterlikult mõned motiivid tindiga. 
Ta tegi mõned kohad mustaks ja nähtavale ilmus kolm sammast. 
Jean Zocteau: “Nende sammaste ilmumine oli nii äkiline ja üllatav, 
et me hakkasime plaksutama. Tänaval küsisin Picassolt, kas ta oli 
seda ette kavatsenud ja tegutsenud teadlikult või oli tulnud see tal- 
legi üllatusena. Ta vastas, et seeoli üllatus, kuid tegelikult sünnib 
ideid kogu aeg ja et dooria sammas nagu heksameetergi on peene 
töö tulemus. Võib-olla mõtles ta selle samba välja samal viisil, nagu 
selle avastasid kreeklased.” 

Picasso on üks paremaid näiteid geeniustest, tal ilmnes üks nen- 
de pähilisi omadusi — võime leida uut. Ta oli universaalne looja. 
Loomisvajadus elas temas pidevalt. “See on narkootikum,” ütles ta 
ise. Ta tegutses kõigis kujutava kunsti valdkondades, vaatas otsin- 
gutes kogu aeg ettepoole ega lakanud ei ööl ega päeval joonista- 
mast, maalimast, voolimast, objekte ehitamast, graafikat või keraa- 
mikat tegemast. Temast sai sajandi kõige viljakam kunstnik. Ta ei 
sulgenud end kunagi ühe žanri või tehnika raamidesse. Ta kinnitas, 
et teda juhib maalikunst: äkki ta lihtsalt tundis, et peab tööle asu- 
ma, teadmata, mida ta seekord loob. “Kui tead täpselt, mida hakkad 
tegema, milleks siis üldse seda teha? Kui kõik on ette teada, ei paku 


* Prantsuse näitleja ja teatridirektor. 7oün. 

see mingit huvi, siis on parem teha midagi muud,” on ta öelnud. Ta 
väitis, et otsimisel ei ole maalikunstis mingit mõtet — peamine on 
leida. Mõnikord tõlgendatakse seda aga nii: “Ma ei otsi, ma leian.” 
Ta on naljatanud: “Mul ei ole kunagi meeles, kas ma leian või otsin.” 
Kummaliste meeleolude ja rohkete armulugude tõttu oli Picassol 
pidevalt probleeme. Kriitik Andre Fermigier' sõnul pole mitte üks- 
ki kunstnik pärast Michelangelot niisugusel määral jahmatanud ja 
võlunud oma ajastut, olnud selle kehastuseks ja sageli selle aren- 
gust kaugele et:e jõudnud. Picasso määras terve sajandi stiili. 


“Kaheteiskümneaastaselt joonistasin ma nagu Raffael.” 


Pablo Picasso sündis 25. oktoobril 1881 Mälagas don Jos€ Ruiz 
Blasco ja Maria Picasso Lopezi ainsa pojana. Ta oli kuulnud, et teda 
peeti surnult sündinuks, kuni onu talle sigarisuitsu näkku puhus ja 
ta karjuma hakkas. Ta oli sellest loost vaimustatud. Oma emast ei 
rääkinud ta kuigi palju peale selle, et tol oli türanlik iseloom. Ema 
oli pojast vaimustatud ja ennustas talle säravat karjääri. “Kui mulle 
öeldaks, et sa pidasid missat, usuksin ma seda,” kirjutas ta pojale. 
Maria oli seitseteist aastat noorem kui joonistusõpetajast abikaasa, 
Mälaga muuseumi varahoidja ja maalikunstnik, kes tasus üüri oma 
maalidega. Picasso sõnul, kellel ei olnud isa maalikunsti vastu min- 
geid õrnu tundeid, tegi too maale söögitubadesse ja neil võis näha 
põldpüüsid, jäneseid, küülikuid, eriti aga tuvisid. 

Juba väga noorelt ilmutas Pablo ebatavalist joonistajaandi. Ta 
oli sündinud pliiatsiga käes. Muuseas räägitakse, et tema esimene 
sõna olnud “piz...piz...” (/apiz — hispaania keeles pliiats). Ta oskas 
joonistada enne, kui hakkas rääkima. Joonistamine oli tema jaoks 
loomulik suhtlemisvahend, joonistades teatanud ta näiteks, mida 
süüa soovib. Mälaga plaažil üllatas ta mängukaaslasi, joonistades 
liivale üheains: kiire ja kindla joonega linde, koeri ja lambaid. Ko- 
dus lõikas ta kõrvast alustades ühe hooga osavalt pabersiluette nõ- 
budele, kesolid sarnasusest vaimustuses. Ta ei teinud kunagi laste- 
päraseid pilte, vaid joonistas kohe nagu täiskasvanu, võttes model- 
lideks õed või vanemad. “Kaheteistkümneaastaselt joonistasin ma 
nagu Raffael,” on ta väitnud. Kes talle seda õpetas? Tundub, et mitte 
keegi, kuigi ta pidi sageli nägema oma isa maalimas ja käis meel- 
sasti temaga linnamuuseunis kaasas. Isa hakkas teda juhendama 
alles mõnevõrra hiljem, kui märkas poja võimeid. Noore Pablo ees 
lõbustab don Jose end asju tagurpidi keerates ja kipsbüstile kristall- 
pisaraid külge kleepides. Võib-olla just sealt on pärit Picasso kaldu- 
vus asjadega mängida ja nende esialgset otstarvet muuta. 

Koolimineku ees tundis Pablo suurt hirmu ja nõustus kooli jää- 
ma ainult tingimusel, et isa annab talle pandiks oma jalutuskepi või 
kunstitarbed. Ta oli halb õpilane ja kii:les kogu elu, et ei ole koo- 
lis midagi õppinud. Isegi kui ta ei olnud tõeline intellektuaal, oli 
ta ometi haritud. Ent omal viisil. Francoise Giroud* arvates teadis 
Picasso kõike, ehkki tema käes ei nähtud kunagi raamatut. Ometi 
oli tal neid tuhandeid, kuid mitte riiulitel, vaid kastidesse pakitult 
pööningul. Ta tegi näo, et loeb ainult kunstiraamatuid, ja kuulutas 
valjuhäälselt, et kunstnik ei peagi midagi teadma, sest tead:nised 
segavad nägemast ja häirivad väljendusvõimet. Kuid kaasvestlejale 
selgus varsti tema erk, peamiselt intuitsioonil põhinev intelligent- 
sus, terav huumorimeel ja oivaline mälu: Picassol piisas vaid mõnda 
raamatut või albumit lehitseda, et mõista olulisemat ning see meel- 
de jätta; lühikese vestluse põhjal oskas ta inimese üle otsustada. 


Kümneaastaselt pidi Pablo minema koos perekonnaga elama Loo- 
de-Hispaaniasse La Coruõasse, vihmasesse maanurka, kuhu isa oli 
määratud ühte kooli joonistusõpetajaks. Poiss läks uuesti kooli, kus 
oli endiselt vilets õpilane, ja tundis heameelt, kui sai karistada, sest 
siis pandi ta ruumi, kus võis rahulikult joonistada. Ta joonistas pil- 
te, milles jutustas perekonnale oma igapäevaelust. Poja talendi är- 
kamise suhtes väga tähelepanelik isa õpetas talle kannatlikult maa- 
limistehnikaid. Ta lasi pojal üheteistkümneaastaselt kunstikooli 
minna, kus too töötas suure kannatlikkuse ja innuga ning jätkas 
joonistamist ja maalimist koduski. Peagi lubas isa pojal maalida tu- 
vide jalgu oma maalidel. 

Kui Pablo oli ne!jateistkümnene, andis don Jose pojale üle oma 
paleti ja pintslid. See oli nagu võimu üleandmine, maalikunstist 
loobumine poja kasuks, sest lõpuks oli ta poja talendis kindel. 
Pablo oli sellest väga liigutatud. Ta tundis, et astub noorukiikka, 
eriti veel seetõttu, et oli just üle elanud läbinisti platoonilise armu- 
lookese naabritüdrukuga. Väga varakult tulid tema ellu maalikunst 
ja naised. Kuueteistkümneselt teadis Pablo, et temast saab maali- 
kunstnik, kuid juba siis, kui ta oli kaks aastat varem üliandeka õpi- 
lase mainega läbinud sisseastumiskonkursi Barcelona kunstikooli 
kahe päevaga, samas kui teised kulutasid selleks kuu aega, teadis ta, 
et temast ei saa akadeemilist kunstnikku. Ta tegi konkursi edukalt 
läbi, joonistades klassikalises maneeris, nagu nõuavad žanri seadu- 
sed, kuid juba ilmnesid nägemise selgus, joone kindlus ja töötamise 


kiirus — suure looja märgid. 

Pablo jättis kunstikoolis esimese, üldise joonistamise klassi va- 
hele ja läks elusate modellide joonistamise klassi, näidates varsti 
oma töödega pikka nina akadeemiale ja oma isa kunstile, kelle krii- 
tilised märkused ja nõuanded teda tüütama hakkasid. Ta oli mõist- 
nud, et tegeleb maalikunstiga asja enda pärast, arvestamata ajastu 
moodi, teemat või stiili. Ta maalis imestamapaneva autoportree, 
mis kujutab teda vanana, valge parukas peas. Just nagu oleks ta 
juba siis otsustanud olla väljakutsuv maalija, kes külvab segadust. 
Ta oli mõistnud, et kindlakskujunenud tavasid tuleb julgelt eirata. 
“Enamik kunstnikke teeb endale väikese koogivormi,” on ta öelnud, 
“ja pärast teevad nad kooke, ikka ühesuguseid kooke. Kunstnik ei 
tohi kunagi tera seda, mida inimesed temalt ootavad. Kunstniku 
halvim vaenlane on stiil.” 

Ta töötas juba nagu hull, nii nagu ta tegi terve elu — kõiguta- 
matu tahte ja raudse tervisega; ta veetis õhtud sõpradega kohvi- 
kus ja ööd sageli bordellis. (Tema seksuaalsus kujunes välja väga 
varakult.) Seitsmeteistkümneaastasena otsustas ta signeerida oma 
tööd mitte enam Ruizi, vaid Picasso nimega — ema nimega, mis oli 
Kataloonias tundmatu. Ta leidis nime olevat originaalse ja kõlava, 
pealegi oli ta rabanud sõpru. 

Mahtumata kunstikooli esteetilistesse raamidesse, läks Picasso 
Barcelonast Madridi, et õppida San Fernando Kunstiakadeemias, 
mida peetakse parimaks Hispaanias. Ta sooritas sisseastumiseksa- 
mi akadeemiasse mõne tunniga, ning rohkem teda sea: ei nähtud. 
Picasso eelistas kooli ettekirjutustele omaenda maalimislaadi ning 
teda köitsid ilusad tüdrukud. Siis jäi ta sarlakitesse ning sõitis ter- 
vise taastamiseks oma sõbra Manuel Pallaresi juurde Horta külla 
Ebro lõunakaldal. Seal joonistas ja maalis ta kaheksa kuud, mille 
jooksul avastas endale tundmatut metsikut loodust koos Pallartsi 
ja noore mustlasega, kes õpetas teda tundma loomi ja taimi. Sa- 
muti pole välistatud, et tal oli mustlasega homoseksuaalne suhe. 
Igatahes viitab sellele Pallaresi ilmne armukadedus, sest oma jutus- 
tuses sellest perioodist unustab ta mustlase hoopis. “Kõik, mis ma 
üldse olen õppinud, õppisin seal” ütles Picasso looduse avastamise 
vaimustuses ja otsekui kaotatud paradiisi taga igatsedes. 


Sõbrad märkasid peagi Picasso keskendumisvõimet, veel üht gee- 
niustele iseloomulikku joont: ta oskas suurepäraselt end kõigest 
ümbritsevast välja lülitada, et sukelduda mõtisklustesse või visan- 
diplokki, mida ta alati kaasas kandis. Ta oli aina haara:ud sellest, 

mida parajasti tegi, ja ükskõikne muu suhtes. Sõber Sabartšs on 
rääkinud, et kui Picasso maalis, ei huvitanud teda miski muu, ta ei 
näinud enam, mis tema ümber toimub. Ta oli mujal. Hiljem kandis 
ta hoolt, et ateljees kedagi segamas ei oleks, või lukustas hoolikalt 
ukse. Pidi valitsema vaikus, nii et ükski välisheli teda ei häiriks. 
Teda ei tohtinud segada, kui ta maalides järgis oma unisust, jõudis 
hulluseni, pidas kummalist võitlust, mille lõpptulemust ta isegi ei 
teadnud. “Võiks arvata, et ta kätt juhtis mingisugune salajane jõud, 
mis kandis ta pintsli kaudu valguse radadele, mida tundis ainult 
tema ise,” ütles Sabartes. Aeg-ajalt katkestas Picasso töö, istus maa- 
li ette ja silmitses seda kaua, mõnikord isegi tund aega. Siis asus 
uuesti tööle või võttis käsile teise maali — tal oli alati käeulatuses 
mitu pooleli tööd. Ta ei tahtnud, et maali enne valmimist nähakse, 
kuid samas oli tal raske maali lõpetatuks pidada: ta ütles, et maalid 
ei ole kunagi päris valmis. Sageli jäi tal töö pooleli, sest vahele tuli 
midagi segavat. 

Tema iseloom oli juba välja kujunenud: ta jumaldas seltskon- 
da, sõpru, naisi, ja ta “fanaatiliselt autobiograafiline” looming on 
tema enda peegeldus. Ta ütles, et kunstnik on ükskõik kust tulevate 
emotsioonide mahuti. Tal on vaimse laetuse ja tühjuse perioodid. 
“Kui ma jalutan metsas, küllastun ma rohelisest ning pean selle 
mulje maalile kandma.” Ta maalis, sest sai end nii kohe tundmustest 
ja nägemustest tühjaks laadida. Ta töötas sisemise vajaduse sunnil, 
väljendades oma ülitundlikkust välismaailma suhtes. Kindlasti sel- 
gitab see, miks tema maalikunst on nii mitmetahuline. Näidates 
oma pilti “Kass ja lind” öelnud ta: “Kass sööb lindu, Picasso sööb 
kassi ja maalikunst õgib Picassot. 

“Ma ei vali eriti, mida maalida,” jutustas ta Andre Malraux'le. 
“Kuid jah — ma valin, kuidas maalida! Töötades huvitatk mind en- 
nastki, mis lõuendile tuleb. Ma lähtun sageli üsna ähmasest ideest. 
Kui kunstnik ei tea täpselt, mida ta tahab, ei ole midagi katki, pea- 
asi, etta teaks täpselt, mida ta ei taha” Üks tema naistest, Francoise 
Gilot, on jutustarud teda kujutava kuulsa pildi “Naine-lill” kujune- 
misloo. Alguses oli see taburetil istuva naise portree. Siis hüüata- 
nud Picasso, et see ei ole Frangoise'ile omane: "Te ei ole passiivset 
tüüpi, ma näen teid ainult seisvana.” Ta pikendas kehajooni. Siis 
võttis ta lehe sinist paberit, lõikas välja ovaalsed kujundid, mis vas- 
tasid tema ettekujutusele modelli peast, joonistas sinna silmad, 
nina, suu ja torkas väljalõigatud kujundid maali külge. Pikendatud 
kehast sai vars. Järgmistel nädalatel otsis ta pea jaoks teisi kujun- 
deid, neid aga leidmata, pöördustagasi ovaali juurde, kuid see ajas 
ta meeleheitele. “Ma ei saa midagi parata,” ütles ta. “Kunstnikul ei 

ole valikut. Kujundid sunnivad end peale. See on väga salapärane 
ja ärritav.” 

Picasso jaoks oli maal pintsliga tehtud eksperiment. Ta kasutas 
hämmastavalt palju erinevaid stiile, kuid temale tähendas see järj e- 
pidevust. Seejuures ei teinud ta midagi juhuslikult, iga uus maali- 
misviis oli seotud eelmisega, nii etvahelainult tema ise seda mõis- 
tis. Picasso: “Iga kord, kui mul oli midagi öelda, ütlesin ma seda 
nii, nagu tundus mulle hea. Erinevad motiivid nõuavad erinevaid 
meetodeid. Siin pole tegemist ei edasimineku ega arenguga, vaid 
väljendatava idee ja väljendusvahendite kooskõlaga.” 

Nagu kõik geeniused, oli Picasso visa töömees. Ta võis maalida 
väsimust tundmata pikki tunde. Sageli sulges ta end ateljeesse ter- 
veks pärastlõunaks ning tihtipeale veetis seal ka öö. “Ma ei väsi iial 
maalimast,” ütles ta. “Kui ma töötan, jätan oma keha ukse taha.* Kui 
kineast Henri-Georges Clouzot tegi 1955. aastal tema maalimisvii- 
sist filmi “Picasso müsteerium”, ei kaevelnud too kunagi, kuigi pidi 
töötama pikki tunde lämmatavas kuumuses ning võtte ajal sadu 
kordi töö katkestama. Alles filmi lõpetamise järel vajus Picasso vä- 
simusest kokku. See film on hinnaline dokument, mis aitab mõista, 
millise meisterlikkusega võis Picasso maali teisendada ja töö käigus 
vastavalt pähe tulnud ideedele muudatusi teha. Tema pintsel lii- 
kus kindlalt, kompositsioon oli selgepiiriline, kuigi järgmisel minu- 
til võis ta selle juba kahtluse alla seada. “Kiiresti töötades lüheneb 
mõtlemisaeg lõuendi ja kunstniku vahel, mis lubab väheseid märke 
kasutades rohkem öelda,” on öelnud Hõlene Parmelin. 

Picasso joonistamisoskus on alati imestust äratanud: üsna tihti 
juhtus, et ta visandas restoranis salvrätikule vastasistuja portree ta- 
gurpidi, nii et kaaslane nägi oma näojooni nagu võluväel nähtavale 
ilmumas. Tal oli erakordne jäljendamisanne. Ühe sõbranna emale, 
keda ta oli portreteerinud ja kes teatas. et oleks eelistanud üht tol- 
lal moes olnud, tänaseks unustatud kunstnikku, visandas Picasso 
otsekohe teise portree täpselt soovitud stiilis ning signeeris selle 
suurilma kunstniku allkirjaga. Mõni aeg hiljem läks ta külla oma 
Cannes'is elavale kunstnikust sõbrale Edouard Pignonile. Sõpra 
eest leidmata lõpetas ta aja täiteks ühe poolelioleva maali täpselt 
Pignoni stiilis ja too ei suutnud koju tulles mõista, kust oli ilmunud 
selline üllatus. 1905. aastal lõbustanud Picasso end sellega, et joo- 
nistas Daumier” stiilis ühe advokaadi portree ning signeeris töö ni- 
mega “Daumier”: Sõbrad müünud joonistuse originaali pähe maha 
ning Picasso kartis, et võib kohata seda mõnes muuseumis. Kord, 
kui tema sõbranna, ameerika romaanikirjanik Gertrude Stein ka- 
hetses, etoli jätnud maalide jagamise käigus Cezanne'i maali “Õu- 

nad” oma vennale, vastanud Picasso: “Sellest ei ole midagi, ma teen 
teile uue Cezanne'i” Jõulupühal toonud ta kohale pildi täpse koo- 


pia. 
Viletsus Pariisis 


Picasso tegi esimese reisi Pariisi üheksateistkümneaastaselt, 1900. 
aastal, saatjaiks sõbrad Casagemas ja Pallares. Ärasõidu eelõhtul joo- 
nistas ta oma nüüdseks kaduma läinud portree, mille nimetas “Yo, el 
rei” (“Mina, kuningas”). Pariisis külastas Picasso usinalt muuseume, 
peatudes pikerralt impressionistide, Ingresi ja Delacroix' tööde ees. 
Teda huvitas kõik — jaapani gravüürid, foiniikia kunst, gooti skulp- 
tuurid. Samuti avastas ta Pariisis vaimustusega Hispaanias sel ajal 
tundmatu vabaelulaadi. Ta kõneles suurivaevu prantsuse keelt, kuid 
vallutas ohtralt südameid; truuduse mõiste oli talle juba siis võõras. 
Ta maalis palju ja elas kehvalt, müües Hispaaniast kaasa toodud här- 
javõitlusestseene, kuid ka tema vajadused olid tagasihoidlikud. 

1901. aastal eksponeeris ta esimest korda oma töid kuulsa 
kunstikaupmel:e Ambroise Vollard'i juures, kes müüs Cezanne'i ja 
Gauguini töid. Mõned tema lõuendid olid mõjustatud Steinlenist 
ja Toulouse-Lautrecist, kelle ühe plaxati ta oli kinnitanud oma toa 
seinale, aga ka van Goghist, kellelt ta sai inspiratsiooni uueks teh- 
nikaks — erksate värvide kandmiseks lõuendile suurte reljeefsete 
laikudena. Kahekümneaastase kunstniku kohta oli ta üllatavalt jul- 
ge -taei hoolinud, mida arvatakse tema tehnikast, vaid läks julgelt 
ja enesekindlalt edasi. Ta maalis ööga ühe või isegi kaks lõuendit 
ning mõnel neist on aimata arengut: erksad värvid asenduvad kah- 
vatutega, vorm on selgem, näod kurvemad — nagu oleks Picasso 
avastanud kanratused. 

1901.aastal olita tõepoolest materiaalsete raskuste tipul. Ta püü- 
dis igale poole joonistusi saata; näiteks trükkis kergesisuline ajakiri 
Frou Frou neist mõned ära Ruizi nime all. Kuid eriti vae vasid teda 
psüühilised probleemid: teda kummitas nõrga, alkohoolikust sõbra 
Casagemase enzsetapp, kes armukest tappa püüdes oli end tapnud. 
Picasso, keda kujutatakse sageli, ja põhjusega, suure egoistina, oli 
sõbra surmast sügavalt puudutatud. Ta mõtiskles juhtunu üle kaua 
ja arvatavasti tegi just siis järelduse, et naisi ei saa usaldada. Siis 
maalis ta sinistes toonides (mida oli hakanud kasutama) autoport- 
ree, kujutades ennast habetununa, kõhn nägu täis valu nagu me- 
hel, kel on külm ja nälg. Apollinaire iseloomustas seda “kui märga 
maali, mis on sinine ja haletsusväärne nagu sügaviku niiske põhi”. 
Picasso jättis selle vapustava portree endale. 

Üks tähtis kohtumine muutis siiski kurva Pariisi-aasta rõõmsa- 
maks: Max Jacob luges talle ette oma luuletusi. Picasso ei osanud 
peaaegu üldse prantsuse keelt, kuid kaks meest mõistsid teineteist 
kohe, ehkki nad oli nii erinevad — üks homoseksuaal, teine mõtles 
ainult naistest. Huvitav, et Picassol oli Pariisis kaks sügavat suhet 
homoseksuaalidega — Max Jacobi ja hispaanlase Manyachiga, kes 
maksis tema eest üüri ta ainulaadse loomingu tõttu ja kellega Pablo 
lõpuks korterit jagas, enne kui temast vabanemiseks palus isal saata 
Hispaaniasse tagasipöördumiseks vajaliku rahasumma. Rääkimata 
juba hiljem tulnud Jean Cocteau'st. 

Tagasi Barcelonas, elas ta vanemate juures ja kannatas sel- 
le pärast, sest see tähendas Pariisi-seikluse läbikukkumist. Sõber 
Sabartesi sõnul õhkunud temast sel ajal maagilist jõudu, mis võ- 
lus nii mehi kui ka naisi. Ta oli sündinud võrgutaja. Ta hämmastas 
oma tõrksa juuksetukaga, temast õhkuva sisemise tule ja füüsilise 
jõuga — kuigi väikesekasvuline, oli ta ilusa, tugeva ja musklis keha- 
ga. Kõik, kes teda kohtasid, olid rabatud ta pilgust. “Mustad tee- 
mandid, söena hõõguvad gagaadist silmad,” kõlab fotograaf Brassai 
iseloomustus. “Need ei ole ebanormaalselt tumedad. Need näivad 
tohutult suurtena, sest neil on ebaharilik võime avaneda hästi pära- 
ni, paljastades silmavalge. Laugude hästi laialt avanemine muudab 
ta pilgu ainitiseks, hullumeelseks, viirastuslikuks. See on visuaal- 
mäluga inimese silm, mis loodud pidevaks imestamiseks.” Picasso 
surma järel tõdenud Rene Char: "Kohutav pilk on tuhmunud.” 

Ta oli nii võluv, et on mõistetav, miks ta nagu paljud teisedki 
geeniused end mõnikord jumalaks pidas. Andre Malroux räägib, et 
kuulnud Picassot ütlemas: “Kas Jumal järgis mingit stiili? Ta lõi sel- 
le, mida ei olnud olemas. Mina samuti” Sabartesi majas Barcelonas 
joonistas ta ühele seinale avatud laugudega härja silma ja kirjutas: 
“Minu habemekarvad, kuigi minust eraldatud, on jumalad nagu ma 
isegi” Naasnud pettunult pärast teist Pariisi-reisi Barcelonasse, lu- 
ges ta 1903. aastal enda kohta üht väga kiitvat artiklit selle ajastu 
kuulsast intellektuaalide ajakirjast Ze Mercure de France. Artiklile 
oli alla kirjutanud Gauguini sõber Charles Morice. Otsekohe ot- 
sustas Picasso uuesti Pariisi sõita. Juba elas temas veendumus, et 
ta saab suureks kunstnikuks, sest tal on taltsutamatu vajadus kasu- 
tada loomiseks kõike, mis kätte satub: paberit, kartongi, plekki või 
savi. Igapäevane töö võimaldas tal vastu panna kõigele sellele, mis 
oleks võinud viia kunstist loobumiseni — viletsusele ning kriitikute 
ja kaupmeeste mittemõistmisele. Kuni 1906. aastani maksid gale- 
riiomanikud talle maalide eest madalat hinda ja nende vastu jäi ta 


alati karmiks. 

Bateau-Lavoiris Montmartre'il Ravignani tänavas, kuhu Picasso 
end 1904. aastal sisse seadis, maalis ta küünlavalgel — tal polnud 
isegi gaasilampi ja petrooleumilamp valgustas halvasti. Kohtumine 
Fernande Olivierga lohutas Picassot ja pakkus nii püsivat sensuaal- 
sust, mida ta oli alati vajanud, kui ka suurt õrnust, mis ei jätnud 
teda ükskõikseks, ehkki ta seda salgas. Ta viis Fernande'i Hispaa- 
niasse oma kolmekümne viie Vollard'ile müüdud lõuendi eest saa- 
dud kolme tuhande frangiga — see oli tema jaoks märkimisväärne 
summa, millega võis elada aastaid. Kohe muutus ta jälle rõõmsaks 
ja õnnelikuks, jalutas vaimustatud Fernande'iga Barcelona ja Gosoli 
tänavatel ning Püreneede nõlvadel, kus nautis taaskohtumist met- 
siku loodusega, mis talle alati heameelt valmistas. 


“Kas me üldse kunagi teame, kust on pärit mingi mõjutus?” küsis 
Picasso. “Kas me teame, mis võib saada uue teose loomise ajen- 
diks? Muidugi naised, aga ka loom, mõnikord mingi ese, sageli 
mõni tühiasi. Mitte maal, pigem mõni eksikombel või juhuslikult 
sinna sattunud värvilaik.” Tegelikult mõjutasid teda paljud argised 
ja konkreetsed asjad. “Ma jäljendan kõiki peale iseenda,” suurust- 
les ta. Teda inspireeris nii primitiivne kunst kui ka kõik kuulsad 
maalikunsti klassikud, kelle loomingut ta suurepäraselt tundis. Ta 
oli avatud ja tundis huvi paljude kultuuride vastu. Ta pilk oli nii 
tabav ja täpne, etstiili või maalimisviisi omandamiseks piisas vaid 
hetkest. Nagu enamikule geeniustest, meeldis tallegi leida viiteid 
— mitte selleks, et imiteerida, vaid mõistmaks, kuidas on töötanud 
tema eelkäijad, kaasa arvatud ürgaja kunstnikud. 

1905. aastal mõjutas teda eriti Cezanne, kelle töödolid talle ees- 
kujuks kubismile eelnenud lõuendite maalimisel. Pikka aega kuulus 
kogu tema imetlus tsirkusele, sellest sündisid lõuendil arlekiinid ja 
kõietantsijad ning koos nendega ilmus maalidesse uuesti erksamaid 
toone. See on nn roosa periood, mis tõi kaasa edu :a peagi palju 
raha, midata kandis suure haaknõelaga riiete külge kinnitatud va- 
nas rahataskus kogu aeg endaga kaasas. Seejärel mõjutasid Picassot 
skulptuurid, mis on pärit Hispaaniast, ajast enne roomlaste vallu- 
tusretki, ja Küklaadidelt. “Küklaadidel elas üks vennike” rääkis ta, 
“kes mõtles voolida iidoli ja nii valmis skulptuur. Minatean, mida ta 
tahtis teha.” Eriti suurt mõju avaldas Picassole aafrika rahvakunst. 
Matisse, kellega tal ei tekkinud eriti südamlikke suhteid, sest too 
oli tema rivaal ja rivaalitsemist Picasso ei sallinud, kuid kelle juures 
ta tema talendi austajana siiski terve elu käis, näitas talle ameerika 

romaanikirjaniku ja kunstikoguja Gertrude Steini pool üht enda- 
ostetud aafrika kujukest. Picasso haarasselle oma kätte ega lasknud 
terve õhtu lahti. Stseeni tunnistajaks olnud Max Jacob oli järgmi- 
sel päeval hämmastunud, nähes Picasso ateljee põranda olevat üle 
külvatud ühesilmalise, suuga kokku sulava ninaga naise piltudega. 
“Kubism on sündinud,” teatas Max Jacob pisut ennatlikult. Kuid sa- 
mal, 1906. aastal veetis Picasso pikki tunde Trocadero muuseumis 
aafrika maske vaadates. Andre Malroux'le on ta tunnistanud, et te- 
male tähendasid need maskid maagilisi objekte, fetišeid, relvi, mis 
aitavad inimestel võidelda kurjade vaimudega. Ning maskid jäidki 


tema alateadvusse ja tunnetesse. 
“Avignoni neiud” 


Aafrika rahvakunsti mõjutustest sai tema vaimus alguse “Avignoni 
neiude” sünnilugu. Maalile andis sellise nime poeet Andre Salmon. 
Picasso oli täiesti teadlik tähendusest, mille omandab kord see üks 
sajandi olulisemaid maale. Ta teadis, etasub kahekümne kuue aas- 
tasena suure töö kallale, ning valmistus selleks hoolikalt. Ta tahtis 
teha midagi, mis oleks vastukaaluks hinge vaakuvale impressionis- 
mile, sümbolismile ja fovismile. Ta tahtis maalikunstile uut hoogu 
anda, teha paremini kui Matisse ja Derain — kunstnikud, keda ta 
imetles ja kadestas. Ta tegi paarkümmend kompositsioonieskii- 
si nirg sadu joonistusi ja ettevalmistavaid maalivisandeid: mitte 
ühelegi maalile kunsti ajaloos ei ole eelnenud niisugust tööd, arvab 
ameerika kunstikriitik William Rubin. 

See moodsa kunsti ajaloos nii oluline maal olevat sündinud mä- 
lestusena ühest õhtust, mille Picasso veetis Barcelonas oma elu- 
koha lähedal, Avignoni tänaval asunud bordellis. Kuid uudishimu- 
likud ajaloolased on asja järele uurinud ega ole leidnud mingit jälge 
selles kohas asunud lõbumajast. Ehk on see üks Picasso arvuka- 
test kentsakatest väljamõeldistest? Igatahes sobib teema bordelli- 
ga. Esimeses variandis oli peategelaseks tüdrukutest ümbritsetud 
meremees, vasakult paistis surnupealuuga meditsiinitudeng, kuid 
see lugu kadus kompositsiooni arvukate vaheetappide käigus, mis 
kestsid terve 1907. aasta kevadsuve, misjärel põhitähtsuse oman- 
dasid tüdrukute näod ning modelleerimata ja peaaegu kumeruste- 
ta kehavormid. 

Maal, mis tähistab täielikku lahtiütlemist varemloodust, mis 
teeb minevikust tabula rasa ja kuulutab kubismi, on üksildase 
mehe töö. “Ma olin tunnistajaks tema kohutavale vaimsele üksin- 
dusele, milles ta pildi maalis,” on tunnistanud kunstikaupmees Da- 

niel-Henry Kahnweiler. Picasso oli sel ajal Fernande'iga tülis. Kui ta 
töötas, oli ateljeeuks kõikidele sõpradele suletud. Ilma põhjalikuma 
analüüsitagi oli ta teadlik loodava uudsusest. See oli tema esimene 
“kurjade vaimude väljaajamise” töö. Ise on ta öelnud: “Varem muu- 
tusid maalid tööedenedes üha paremaks: iga päev lisas midagi uut, 
maal oli liitmiste tulemus. Minu puhul on tegemist hoopis purus- 
tuste summaga.” Ta purustas tahtlikult, et mõista. 

Isegi kõige lähemad sõbrad jäid pildi ees nõutuks, enamik ei 
mõistnud seda — pilt tundus reile hullumeelne ja koletislik. Derain 
ütles Kahnweilerile, et ühel päeval leitakse Picasso oma suure pildi 
tagant ülespoonuna. Apollina:re vaikis. Brague oli võib-olla ainuke, 
kes taipas maali tähtsust. “Sa nagu tahaksid meid sundida takku 
sööma ja petrooleumi jooma, et siis tuld välja sülitada,” avaldas ta 
Picassole oma arvamust. Lõuend jäi Picasso ateljeesse, ta ei pida- 
nud seda lõpetatuks, aga ometi ei puutunud seda enam. “On maa- 
le, mis tuleb kõrvale panna, e:nad hiljem uuesti käsile võtta, ning 
mis valmivad siis iseenesest,” on ta öelnud. Lõuendit eksponeeriti 
Andre Salmoni eestvedamisel 1916. aastal kahe nädala jooksul An- 
tini salongis, kuid alles 1920. aastal ostis maali ära Jacgues Doucet 
ning esmakordselt avaldati selle reproduktsioon alles 1925. aastal 
ajakirjas Revolution surrealiste. 


Kahtlemata sai Picasso just selle lõuendiga tõeliselt iseendaks — see 
maal kinnitas täielikult tema kui revolutsioonilise looja staatust. 
Selle lõuendiga sündis kahekümne kuue aastase Picasso käe läbi 
kubism — XX sajandi kunsti suur seiklus, mis uue tõlgitsuse ja täies- 
ti uue ruumilise väljendusrikkuse otsinguil kujutas uudsel moel ke- 
hade ja esemete geomeetriat. “Piisab, kui need maalid tükkideks 
lõigata — värvid on vaid erinevate perspektiivide ja ühele või teise- 
le poole kallutatud vaateplaanide näitajad — ja siis uuesti vastavalt 
värvile kokku panna, ning me saame skulptuuri,” on öelnud Picas- 
so. Kohtumine Georges Brague'iga oli Picassole väga oluline, sest 
Brague käis sama teed ja maalis samuti esimesi kubistlikke maale. 
Loomingus väga üksildaseks jäänud Picasso leidis Brague'is ideaal- 
se kaaslase, kes julgustas teda endale kindlaks jääma ja kellega ta oli 
isegi täiuslikul üksmeelel, nii et nende selle perioodi maale on suisa 
raske eristada. “Kui me Brague'iga minu maale vaatasime, küsisin 
ma: kasseeon tõeline naine? Kasta võib tänaval kõndida? Kas teda 
on käte all tunda? Ma tahan, et teda oleks käte all tunda. Me vaata- 
sime ja rääkisime: jah, seda on natuke tunda. Või: ei, seda küll eriti 


106 


PICASSO EHK PIDEV UUE OTSIMINE 


ei tunne,” olevat meenutanud Picasso. Ja Brague omakorda: “Seda, 
mida meie sel perioodil teineteisele ütlesime, ei ütle enam kunagi 
keegi.” Tegelikult pole kumbki nende vestlustest rääkinud. Picasso 
keeldus alati otsustavalt kubismi tekkelugu selgitamast: “Kui me 
tegime kubismi, ei olnud meil mingit kavatsust teha kubismi, me 
tahtsime vaid edasi anda seda, mis meis oli.” Ometi viitasid mõle- 
mad Cezanne'ile, kes oli juba soovitanud “käsitleda loodust kera, 
silindri ja koonuse abil, kuid nemad läksid reaalsuse ümberkujun- 
damises ja osadeks lammutamises hoopis kaugemale — nad otsisid 
uut tõde, eemaldades esemetelt ja nägudelt nende muutliku näivu- 
se, et jõuda välja nende olemuse sügava sisemuseni. Nad püüdsid 
ainult ühe kujutisega ja ainult kahes dimensioonis näidata eseme 
või näo kõiki tahke. See võrduks justkui Einsteini aegruumi mõiste 
ülekandmisega maalikunsti. 

Uue suuna jõud peitus selles, et reaalsus, olgugi transformee- 
ritud, ei kao pildilt, kuigi pealiskaudsele pilgule võib nii tunduda. 
Vastupidi. Lammutamine on ümberpaigutamine, isegi kui vormi 
purustamine viib värvide ühtlustamisele. Enam ei ole pildi juures 
kõige tähtsam motiiv, vaid kompositsioon ja rütm, mis valitsevad 
ruumi. Kubism on piiride ületamine. Selle sihiks on kujutada maali 
ainest tõepärasemalt kui lihtsalt silmaga näha — see taasloob var- 
jatud reaalsuse. Võib-olla peitub just siin aafrika maskidest saadud 
mõjutus: nende loojad kujutasid ainult reaalsust, nad väljendasid 
seda, mida sellest reaalsusest teadsid. “Reaalsus on midagi enamat 
kui asi iseeneses,* öelnud Picasso hiljem. “Reaalsus on viis, kuidas 
asju nähakse.” Ja veel: “Loomulikult, kui ma tahan teha tassi, näi- 
tan ma, et see on ümmargune, kuid võib juhtuda, et pildi üldine 
rütm ja ülesehitus nõuavad ümmarguse näitamist kandilisena.' 
Paul Eluard'i sõnul on Picasso “üldtunnustatud objektiivse reaalsu- 
se põlguses püstitanud uued seosed eseme ja vaatleja, järelikult ka 
mõtestaja vahel” 

Kubistlikke maale võtsid vastu naer ja kõikvõimalikud rünna- 
kud ning need lõikasid Brague'i ja Picasso maailmast ära. Mõne aja 
jooksul oli neil hirm, et nende töid enam ei ostetagi. Kuigi esime- 
si kubistlikke maale ei eksponeeritud salongides ja näha võis neid 
vaid mõne kunstikaupmehe juures, äratasid need paljude kunstist 
huvituvate inimeste hulgas elavat huvi, ning pikapeale tekkis üha 
rohkem ka jäljendajaid. Üks kubismi esimese perioodi olulisemaid 
maale on kunstikaupmees Kahnweileri portree, mis selgitab kuns- 
tiloomingu protsessi, näidates, et oma emotsioonidest haaratud 
kunstnik tahtis neid jäädvustada oma joonistuses või maalis. Sel- 
leks mõtles ta välja märgid ja pani need lõuendile; need märgid 

kujutasid tema emotsioonide kaudu tema ezs seisvat või kujutel- 
davat eset või olendit. Mitte reaalset naist või lille, vaid märke, mis 
nagu kirjatähed väljendavad mõistet “naine” või “Lill” Kubistid lõid 
vaieldamatult uued märgid ja just see muutiski pikaks ajaks nende 
maalide mõistmise nii raskeks. Picasso on selgitanud: “Asju tuleb 
nimepidi nimetada. Maalil “Avignoni neiud” tegin ma otsevaates 
näole proffiilis nina: ma pidin selle asetama viltu, et saaksin nime- 
tada seda ninaks.” 

Kubism võitis kiiresti tähelepanu ja köitis parimaid, nõudliku- 
maid kunstnikke. Apollinaire'i sõnul oli tegemist revolutsiooniga, 
mis tõstis jälleausse korra ja oskused. Isegi kui Picasso ei oleks oma 
elus teinud midagi muud peale selle revolutsiooni, tuleks teda ikka- 
gi pidada sajandi geniaalseimaks kunstnikuks. Kuid terve elu kest- 
nud harjumusele vastavalt ei jäänud ta püsivalt selle tehnika juurde 
ning keeldus saamast vcolu juhiks ja teenäitajaks. Nagu Brague, 
ei socstunud temagi ühte žanrisse või stiili sulgumast. Teda jät- 
sid ükskõikseks need, kes tahtsid jätkata tema poolt alustatut. Ta 
vabanes kiiresti esimeste kubistlike maalide rangusest, et mõelda 
välja midagi uut: ta lisas oma maalidele tõelisi esemeid ning nii 
tekkis:d kollaažid. Punutud toolipõhja maalimise asemel kleepis 
ta 1912. aastal maalile tcolipõhja kohale tüki vahariiet. Nii proo- 
vis ta järele, kas on võirr.alik teha veel üks samm edasi, kas maal 
võib, naguütles kunstiajaloolane Pierre Daix, sulatada endasse tüki 
maalikunstivälist reaalsust. Sel viisil maali sisse toodud reaalsuse 
elemendid, näiteks ajaleh: või mingid reljeefsed esemed, mängivad 
tähtsa: rolli: need on märgid, mis väljendavad mahulisust, üma- 
rust, läbipaistvust. Need elemendid üllatavad, tekitavad imestust, 
ja see neeldis nii Picassole kui ka Brague'ile, sest need kaks meest 
võistlesid julguses ja kujutlusvõimes ning uurisid uute tehnikate 
kõiki võimalusi. 

Samal ajal tekkis Picassol jälle huvi värvi vastu ja 1915. aasta pai- 
ku pöördusta tagasi klassitsistliku käsitluslaadi juurde, mis muutis 
ta kompositsioonid sarnaseks Ingres'i omadega. Jean Cocteau väi- 
tis Picassot näitavat, et isiksus ei peitu julge teo kordamises, vaid 
vastupidi — sõltumatuses, mida võimaldab julgus. Picasso ei eks- 
pluateerinud oma avastusi — küpsena hakkasid need elama omaen- 
da elu. Kuni surmani ei lakanud ta uuendamatt, kuid jäi väljapoole 
sellist suurt liikumist, nagu on seda abstraktne kunst. Ta oli seda 
laadi maalimise vastu. “Milline ka ei oleks mind looma ärgitava 
emotsiooni päritolu, tahan ma sellele siiski anda nähtava maailma- 
ga seotud vormi — kas võiselleks, et kuulutada sõda maailmale.” 

“Käsi ütleb, mis toimub peas,* ütles Picasso. Maalimine aitas tal 
paremini mõista suhteid inimeste ja asjadega. Ta ei maalinud asju 
ja inimesi nii, nagu ta neid nägi, vaid nii, nagu neist mõtles. See oli 
iga kord nagu uus eksperiment. Tema maalikunst on alati autobio- 
graafiline, sest modelli ees arutles ta pidevalt oma kunsti üle. Jean 
Cocteau arvates tegeles Picasso ainult sellega, mis teda puudutas. 
Ja kunstikaupmees Wilhelm Uhde sõnul: kui Matisse'i huvitas ai- 
nult maalikunst, siis Picasso huvitus vaid iseendast. Juba esimestest 
autoportreedest peale uuris ta iseend, mõnikord moonutas oma 
välimust, et otsinguid rõhutada. Joonistades ennast 1972. aastal, 
mõni kuu enne surma, viis ta uurimise viimse piirini — tulemu- 
seks on traagiline autoportree, silmad hirmuäratavad, habe halvas- 
ti aetud, kolp peaaegu kiilas. “Ma tegin joonistuse,” rääkis ta Pierre 
Daixile oma portreest. “Arvan, et tabasin midagi... See erineb kõi- 
gest varemtehtust...” Pierre Daix on kirjutanud: “Mul oli tunne, et 
tubli hispaanlasena vaatas ta näkku surmale.” 

Maalitud portreed märgivad alati tema elu tähtsaid pöörde- 
punkte, väljendavad isiklikke või momendi kunstiprobleeme. Krii- 
tik Jean Leymarie arvates allutas Picasso portree oma tempera- 
mendile. Portreest sai omaenda maailma uurimise vahend: portree 
aitab mõista, mis laadi on kunstniku tunded modelli vastu; portree 
kaudu jutustab ta sellest, mida teab maalitavast isikust, kuidas teda 
armastab ja mida tema vastu tunneb. 

Oma kubistlikul perioodil lahutas Picasso näod osadeks, et oma 
objekti isikupära paremini haarata, ja talle oli üsna ükskõik, et nii 
tehes muutis ta portree kui sellise klassikalist definitsiooni. Tähtis 
oli kujutada nii õigesti kui võimalik oma tundeid antud hetkel — 
ühesõnaga käsitleda tegelikkust. “Picasso vaatas inimkujutisi, mis 
hõljuvad meie mälu taevasinas, ütles Guillaume Apollinaire. Pi- 
casso oli omaks võtnud Leonardo da Vinci mõtte: kunstnik maalib 
kogu aeg iseennast. 

Ta peaaegu ei kasutanudki elukutselisi modelle. Ta maalis naisi, 
keda armastas, sõpru, oma lapsi. Ja armastades ei pea reaalsus tin- 
gimata silme ees püsima, sest see on olemas mälus. Mõnikord töö- 
tas ta fotode järgi — ta oli ise suurepärane fotograaf —, kuid sage- 
damini siiski mälu järgi. Ta ei lasknud oma lastel kunagi poseerida 
ning nende portreed näitavad neid mõnikord sellisena, nagu nad 
olid tegelikult aastaid hiljem. Tema kahe lapse, Claude'i ja Paloma 
ema Frangoise Gilot' sõnul on portree ainult mälupilt, isiku tõlgen- 
dus. 1904. aastal 90 poseerimisseansiga maalitud kuulus Gertrude 

Steini portree on selle tähelepanuväärne näide. Ameerika kirjani- 
ku ja kunstikoguja nägu näib maskina ning see on häirinud pal- 
jusid kriitikuid ja portreteeritavat ennastki. Selle peale vastanud 
Picasso umbes nii: kui ta praegu ei olegi sarnane, siis hiljem muu- 
tub sarnaseks. Sellele järeldusele jõudis ta siis, kui oli modelli näo 
raevukalt mustaks võõbanud, ja kinnitas, et mida rohkem ta naist 
vaatab, seda vähem teda näeb. Aafrika maskidest ja skulptuuridest 
inspireeritud mask näol annab portreele kõigutamatu sarnasuse, 
kus aastad ei loe. “See on ainus kujutis minust, mis jääb alati mi- 
nuks,' tõdes Gertrude Stein lõpuks. Kriitik William Rubini arvates 
sai kujutamisest ümberkujundamine. Paul Eluard'i arvates Picasso 


modellid sarnanesid oma portreedega. 
Naistega seotud loominguperioodid 


Picassol olid väga erilised suhted naiste, loomade ja lastega. Vii- 
mastel oli ainsana õigus puudutada asju tema elukohtade kohuta- 
vas tohuvabohus. Mis puutub kodu- või metsloomadesse, siis ne- 
mad valisid Picasso alati oma kaaslaseks — olgu siis tegemist koera- 
ga, kes iuba esimesel kohtumisel talle põlvedele ronis, aknast sisse 
lennanud öökulli või nahkhiirega või rõdudel elanud tuvidega. Tal 
oli palju koeri — ta vahetas neid niisama tihti kui naisi — ning nad 
pidid olema kuulekad ja hea iseloomuga nagu naisedki. 

“Mul ei ole sõpru, mul on ainult armukesed,* ütles Picasso. Ta 
vajas naiste armastust ja meeste kiindumust — nii kirjutab John 
Richardson, üks tema biograafe, kes põhjendab kaaslannade suhtes 
üles näidatud julmust noore Pablo raskete üleelamistega jumalda- 
tud õe Conchita kaotuse puhul — õde suri 1895. aastal difteeriasse. 
Tollal kalmeteistkümneaastane Pablo oli andnud tõotuse loobuda 
maalimisest, kui õde surmahettluses ellu jääb, kuid õde suri. Pablo 
teadis, et ei suuda iialgi oma tõotust pidada, ta tundis end selles 
surmas süüdi olevat, süütunne jälitas teda terve elu ja dikteeris käi- 
tumist naistega. Selline on John Richardsoni arvamus. 

Picasso armastas kirglikult naisi, kuid samas ka kartis neid, pel- 
jates kogu aeg, et nad võivad vastu tegutseda tema maalimiskire- 
le. Tema seksuaalsus oli ülinõudlik ja tal oli pidevalt armuseiklusi 
isegi siis, kui ta jõuliselt ja kahtlemata siiralt ühele kindlale naisele 
armastust avaldas. Teada on paarkümmend armukest, kuid kind- 
lasti oli tal veel palju teisigi. Tema armulood langesid alati kokku 
loominguperioodiga, nagu oleks kunstniku viljakus tihedalt seotud 
seksuaalse rahuldusega. Sõber Sabarttsi arvates võinuks Picasso 
maalimisperioodid kanda naisenimesid. Tema lõuendid moodus- 

tavad intiimse armupäeviku. Naised tema elus olid väga erinevad, 
kuid alati temast nooremad, otsekui püüdnuks ta nii aega ja surma 
üle kavaldada. Algul, pärast Pariisi tulekut, magas ta modellidega 
ja elas koos Fernande'iga. Siis armus ta Evasse, kes suri mõne aasta 
pärast, 1915. aastal, tuberkuloosi. Huvitaval kombel ei ole ta teinud 
Evast ühtki portreed, rahuldudes mõnele lõuendile maalitud kirja- 
ga "Jaime Eva” (“Ma armastan Evat”). Võib-olla ei tahtnud ta Eva 
nägu lammutada, sest parajasti oli tal kubismi kõrgperiood. 

36-aastasena oli ta võlutud Vene tsaariarmee polkovniku Sergei 
Djagilevi tütrest, balletitrupi noorest tantsijannast Olga Hohlovast. 
Ta oli kohanud Olgat Roomas ühel oma väga harvadest välja- 
poole Prantsusmaad tehtud reisidest, kuhu oli läinud koos Jean 
Cocteau'ga, et töötada balleti “Paraad” dekoratsioonide ja kostüü- 
mide kallal. See töö huvitas teda, sest nii sai ta demonstreerida, et 
tema anneei piirdu üksnes maalimisega. Olga oli kõiges keskpära- 
ne — niiilu, tantsuoskuse kui ka intelligentsuse poolest, ta ei huvi- 
tunud tõeliselt kunstist, kuid oli väga mondäänne ja pürgis kõrge- 
masse seltskonda. Picasso abiellus suure toredusega, tunnistajaiks 
Max Jacob, Cocteau ja Apollinaire. Ta elas ühes La Bottie tänava 
kodanlasekorteris, külastas hertsoginnasid, kellest tegi meelsasti 
armukesed üheks korraks, ja teenis palju raha. Kuid naise poolt 
pakutavas kodanlikus luksuses ja piiratuses hakkas tal varsti igav. 
Ta esitles naist emale, kes ütles Olgale otse näkku, et ükski nai- 
ne ei saa tema pojaga õnnelikuks, sest tegelikult on too huvitatud 
üksnes iseendast ja maalikunstist. Naise rõõmuks ja endale vahel- 
duseks tuli Picasso tagasi akadeemilise stiili juurde ja tegi oivalisi, 
väga klassikalisi, modelliga täiesti sarnanevaid portreid. See oli viis 
kubismist eemalduda. 

Olga kinkis talle 1921. aastal poja Paulo, kellesse Picasso kohe 
hullupööra kiindus ja keda vahetpidamata joonistas. Kuid hiljem 
valmistas poeg talle pettumuse, sest tal polnud ühtki omadust, mil- 
lest Picasso oli unistanud. Poja sünd, nagu ikka suurte emotsioonide 
puhul, langes kokku stiili uuenemisega. Nüüd ilmusic lõuendile lop- 
sakad, monumentaalsete vormidega, peaaegu koletislikud viljakust 
ülistavad naised. Jälle olid kunstiarmastajad jahmunud, kuid see ei 
kahjustanud karvavõrdki saavutatud kuulsust. Üks Picasso geniaal- 
suse märke oli see, etta ei teinud iial midagi imetlejate meelitamiseks 
ega läinud kaasa ajastu maitsega. Tundub, et tal oli ükskõik, mida te- 
mast räägitakse; tal ei olnud õpilasi, ta ei avaldanud kunagi arvamust 
maalikunsti kohta. Ametlikud kunstihindajad ignoreerisid teda täie- 
likult: Prantsuse riik ostis tema esimese töö alles 1956. aastal! Ometi 
oli ta kuulus ja rikas: 1924. aastal müüdi ta töid 100 090 frangi eest. 

1927. aastal kohtas Picasso 17-aastast klassikaliselt kauni keha- 
ga neiut Marie-Thšrese Walteri, kes ei teadnud midagi ei kunstist 
ega Picassost. Mees peitis teda aastate viisi oma läheduses, kuid 
ei elanud temaga kunagi koos, sest ta elas ikka veel Olgaga, kes 
oli muutunud kiusakaks ja vaenulikuks. Maalil “Istuv supleja” on 
Picasso kujutanud Olgat luukõhnana, pea asemel nunnakeep, väl- 
jendades sel moel armukadedusest tekkinud tülisid. Sellest psüühi- 
liseltraskest perioodist, mil tal oli palju mööduvaid, vähe rahuldust 
pakkunud armusuhteid, sündisid tormilised maalid: neile ilmuvad 
luupainajad ja erootilised kinnismõtted, kus naised on moonuta- 
tud ning tihtipeale hirmuäratavad. Ta tegi iga päev ühe maali, kuid 
hoidis neid ateljees ega näidanud kellelegi. Ta oli huvitatud sür- 
realismist, kuid hoidus sellest eemale. Ta valmistus astuma viie- 
kümnendasse eluaastasse ning mõistis, et see on raske, kuid ometi 
ei heidutanud teda. Kui Salvador Dali öelnud, et tuli teda Pariisi 
saabudes vaatama isegi enne, kui Louvre'isse läks, vastanud Pi- 
casso: “Õigesti tegite” Passiivne ja armastav, sensuaalne ja muretu 
Marie-Thertse domineerib aastatel 1930—36 tehtud portreedel ja 
rahulikel, peaaegu vaiksetel kompositsioonidel, mison kontrastiks 
eelmise perioodi töödele. 

1930. aastal alustas Picasso kuulsat seeriat “Skulptori atelje2”, 
millega astus tõsiselt graafika juurde. Ka skulptuur omandas Picas- 
so loomingus üha olulisema koha, andes talle võimaluse omapä- 
rasel viisil tõestada oma loomisvõimet — seekord esemelisel kujul. 
Ta oli äärmiselt ebausklik ning komme hoida alles vanu riideid ja 
mitte midagi ära visata tulenes kahtlemata hirmust kaotada osakest 
iseendast. Sabartesi mäletamist mööda oli Picasso noorusest peale 
kõike alles hoidnud — lapsena kantud lipse, oma esimesi joonistu- 
si, tühje sigaretipakke, leivakoorukesi, sigareid ja paljut muud, mis 
ta jalutuskäikudel leidnud. Tema taskud ja korterid olid täis väär- 
tuseta asju, mida ta kiivalt alles hoidis. Cocteau kutsus teda isegi 
kaltsukaupmeeste kuningaks. Tal oli asjadega sensuaalne suhe, näi- 
teks tühjade merikarpide juures ütles ta tundvat Barcelona sadama 
hõngu. Sageli kasutas ta maalide kompositsioonis juhuslikult üles- 
korja:ud esemeid. 

Kuid kas see on ikka juhus? See pole sugugi kindel. Ta näis ette 
teadvat, mida ükskord vaja läheb, väidab üks tema biograafe A n- 
tonina Valentin. Varem või hiljem kasutas ta ära kõige tühisemagi 
käeulatusse sattunud materjali, nagu ka ideed, millel ta mõte cli 
korraks peatunud. Talle meeldis kõige leituga mängida, näiteks si- 
garetipaki ümbrisest sai tema sõrmede vahel talunaise pea. Picasso 
nägi asjades seda, mida keegi teine ei märganud, ning demonst- 


112 


PICASSO EHK PIDEV UUE OTSIMINE 


reeris seda vaimustunult. Ta veenis kaht noormeest, et kivi, milles 
nad arvasid nägevat koera pead, on tegelikult hoopis kirjutusmasi- 
na moodi. Ta moondas esemeid kuratliku osavusega: sidrunipres- 
si kasutas “ Viljalõikaja” ümmarguse pea tegemiseks ja koogivor- 
mi “Niitja” jaoks. Pärdiku skulptuuril on peaks väike mänguauto. 
“Sõdalase büsti” kiivriks on orasheinajuurtest hari. Hüppenööriga 
hüppava väikese tüdruku keha on tehtud pajuvitstest korvist, pea 
koogivormist, jalas aga on tal tõelised kingad. Kuulsal “Kitsel” on 
kõhuks pajuvitstest korv, selgrooks palmileht ja udaraks savipo- 
tid. Ometi on see tõeline kits, oma nülituses ja stiliseerituses isegi 
reaalsem kui päris kits. Samamoodi sarnaneb jalgratta juhtrauast ja 
sadulast tehtud kuulus “Härja pea” hämmastavalt härjaga. Vaada- 
tes “Lespugue'i Veenust”, esiajaloolist skulptuuri, mille mulaaži ta 
säilitas, öelnud Picasso, et võiks selle valmistada kedervarrega läbi 
torgatud tomatist. Kuid oma objektidega ei olnud ta kunagi päris 
rahul. “Tuleb leida oks,” öelnud ta, “ja sellest saab lind.” 

Marie-Thertse kinkis talle 1935. aastal tütre — Maya. Olga oli 
kodust lahkunud ja Picasso mõtles lahutusele, kuid ei nõudnud 
seda, et vältida maalidest koosneva varanduse jagamist — nad olid 
abiellunud varaühisuse tingimusel. Jälle oli ta sügavalt häiritud, lak- 
kas maalimast ning hakkas märkmikesse kirjutama sürrealistlikke 
luuletusi, loobudes kirjavahemärkidest ja õigekirjast. Seeläbi laadis 
ta ajutise maalimisest loobumise ajal maha loomingulist pinget. Siis 
tutvus ta sürrealistidega seotud Dora Maariga, intellektuaalse, ise- 
meelse ja kauni fotograafiga, kesolitemastkakskümmend viis aastat 
noorem. Suhe Doraga langes kokku viljaka Minotauruste-perioodi 
ning maalitud ja graafiliste corrida'de perioodiga. Minotaurused 
on kahtlemata Picasso ümberkehastused ja tema teisikud, peegel- 
dades viljakat, kuid segadusterohket aega tema elus. 


Jean Cassou on väitnud, et Picasso saatuseks oli lahti öelda olemas- 
olevast ja kestvast ning lasta need lendu suurde üksinduse tuulde. 
Ta ei olnud kunagi tõeliselt lülitunud mingisse ühiskondlikku ega 
poliitilisse võitlusse. Ometi ei saa eitada tema siirast poolehoidu 
vasakpoolsetele ideedele. Kohe Hispaania kodusõja alguses kir- 
jutas ta kindral Franco vastase ofortidega illustreeritud pamfleti. 
Vapustatuna väikese Guernica linna tragöödiast, kus Saksa lennu- 
kite pommirahe all hukkus süütute tsiviilisikute massimõrva käi- 
gus 1600 inimest, võttis ta selle sündmuse hiiglasliku, 7,5 x 3.3 m 
suuruse pannoo teemaks. Lõuend oli määratud üles panna Hispaa- 

nia paviljonis 1937. aasta Pariisi maailmanäitusel. Ta lõpetas selle 
suures loomingulises palangus ühe kuuga. 

On öeldud, et see maal on suurepärane sünge epopöa, meele- 
heite monument, kazstundeavaldus, milles korduvad Minotauruse 
ja corrida motiivid ning mis märgib sürgema ja traagilisema pe- 
rioodi algust tema Icomingus. “Kogu mu kunstnikuelu,' lausus ta 
sel puhul, “pole olnud muud kui lakkamatu võitlus tagurlikkuse ja 
kunsti surma vastu.” “Guernica” on maal, millelt Picasso on p2aae- 
gu täielikult kustutanud värvi; see on maalitud sinakashalli ja mus- 
taga, karmilt ja vähenõudlikult ning annab täiuslikult edasi valu, 
mida väljendab jõuliselt pildi keskel olev avatud suuga, surmavalt 
haavatud hobune. Nagu Picasso on korduvalt selgitanud, ku unes 
teos töö käigus, see muutus päevast päeva, mõnikord kardinaal- 
selt, kuid kolmnurgal põhinev skeem oli sinna algusest peale “sisse 
kirjutatud “Maalikunst on tugevam kui mina, see paneb mird te- 
gema, mida tahab,” kurtis ta. Tundub, et maal muutus aste-astmelt 
süngemaks, kalgimaks, pöördus üha rohkem valu poole. 

Picasso jäi Saksa ckupatsiooni ajal Pariisi ega muretsenud eriti, 
sest varustas end iga päev mustalt turult ostetud toiduainetega. Ta 
keeldus igasugusest koostööst natsidega, mõistes samas, et ei ole 
hea eksponeerida natside kaanonitele mittevastavaid töid. Ta lasi 
lendu anekdoodi, mile järgi tema ateljeesse tulnud ja “Guerr:icat” 
näinud saksa ohvitser olevat küsinud: “Kas teie tegite selle?” "ema 
aga vastanud: “Ei, seda tegite teie” Samuti jätkas ta kümme aastat 
tagasi sündinud kommet kirjutada kirjavahemärkideta luuletusi 
proosas väiksesse märkmikku, mida ta alati kaasas kandis. Glude 
sunnil oli ta hakanud uuesti skulptuuriga tegelema: üheainsa :943. 
aasta veebruaripäevaga valmis tal kuulus “Mees lambaga'”. Kuid 
skulptuuri valmistasid hoolikalt ette sajad visandid. Nagu ikka 
suurte loojate puhul: kuigi teos sünnib üllatava sähvatusena, 01 see 
enne kaua aega küpsenud. 

1944. aastal astus Picasso, ilmselt luuletaja Paul Eluard'i mõ- 
jutusel, kommunistlikku parteisse, kuigi teadis, et tema soositud 
kunstivormid olid vene kommunistidele vastuvõetamatud. Oma 
käitumise kohta selgitust andes kasutas ta vaid käibefraase. Kõik 
see toimus siis, kui ta oli juba väga rikas ja töölistega ei olnud tal 
midagi ühist — need ei tundnud tema loomingut või irvitasid selle 
üle. Kas teda tõmbas — nagu on arvatud — jõud, mida kommunist- 
lik liikumine endast sel ajal kujutas, sest ta imetles parteid, kelle 
rüpest tuli vastupanuliikumise ajal nii palju märtreid, või oli His- 
paania poolt hüljatud mehel vajadus leida mingisugunegi usk ja ko- 
dumaa? Vaieldamatult teadis Picasso hästi, et nii toimides annab ta 

kommunistlikule parteile ainulaadse tagatise, kuid see tõi ka talle 
endale kasu. Otsides Pariisis motiivi korraldatava rahukongressi 
plakati jaoks, leidis Aragon Picasso paberite hulgast tuvi kujuta- 
va litograafia. Ta andis sellele nime ja tuvi lendas ümber maailma, 
kandes kõikjale Picasso nime, mis sai maailmakuulsaks. Tütrele, 
kelle Frangoise sünnitas ühe kongressi toimumise ajal, pani ta ni- 
meks Paloma (hisp. k. paloma — tuvi). 

Francoise Gilot oli tulnud tema ellu sõja lõpul; heastkodanlikust 
perekonnast neiu oli kahekümneaastane. Temagi oli maalikunstnik 
ja imetles Picassot. Too võrgutas neiu peagi ja neil sündis kaks last 
— Claude ja Paloma. Juba varsti pettis ta naist, kuid jagas temaga 
siiski pikki aastaid tõelist kunstniku- ja pereelu. See oli ainus naine, 
kelle ta võttis elama oma ateljeesse Grands-Augustins'i tänaval. Kui 
Frangoise teatas pärast kümne aasta pikkust kooselu oma lahkumi- 
sest, ei suutnud Picasso seda mõtet taluda ja asus seitsmekümne- 
aastasena võitlusse, sest tundis naise järele vajadust — Frangoise oli 
peale Olga ainus naine, kellega ta tõesti tahtis koos elada. Aga oli 
liiga hilja — ta ei suutnud enam loobuda oma domineerivast o mani- 
kuhoiakust, millest Frangoise tahtis end lahti rebida. Picasso maalis 
sel ajal William Rubini arvates oma kõige halvemad pildid — nimelt 
pisut Brigitte Bardot'ga sarnaneva noore Sylvette'i portreed. Tüd- 
ruk lõbustas teda, kuid ei omandanud kohta ta elus. 

Picasso armastus oli alati egoistlik. Ta oleks tahtnud olla sultan 
ja omada haaremit. Ta domineeris pidevalt ja naised pidid tema 
korraldusi täitma. Ta nõudis neilt meelitusi. Francoise Gilot” sõnul 
oli ta öelnud (kas ta aga seda päris tõsiselt mõtles?): “Iga kord, kui 
ma naist vahetan, peaksin eelmise ära põletama. Niiviisi saaksin 
neist lahti, nad ei oleks enam minu ümber elu keeruliseks muut- 
mas. See annaks võib-olla ka nooruse tagasi. Tapad naise ja tühis- 
tad mineviku, mida ta kehastab...” 

Siis tuli Vallaurisi savikoja müüjanna Jacgueline Rogue, kes kü- 
lastas Picasso: mitme aasta vältel: mees oli asunud 1954. aastal 
Vallaurisi ning sel ajal astus naine tema ellu ja maalidesse. Picassost 
oli saanud isiksus, keda igaüks näha tahtis, “ajaloomälestis” nagu 
ütles Frangoise Gilot. Pärast Olga üksildast surma Cannes'is abi- 
ellus Picasso kaheksakümneaastaselt Jacgueline'iga. Olga matustel 
olid ainult tema poeg ja mõned sõbrad, Picasso jäi Pariisi. Avasta- 
nud savitöötehnika, tegi ta hulga asju, mis moodustavad tema loo- 
mingu kõige populaarsema osa, sest seda on kõige kergem mõista. 
Tema keraamika tõi talle elu lõpul uut kuulsust. Kõikjal maailmas 
korraldati tema teoste näitusi. Kuid raha ei huvitanud teda enam. 
Ta lükkas tagasi 100 000-dollarilise tšeki ameeriklastelt, kes olid 

saanud temalt Chicagosse püstitatava hiigelskulptuuri maketi. “See 
on minu kingitus linna elanikele.” Sel ajal suri Matisse ja Picasso 
tundis, kuidas tema õlgadele vajub kogu vastutus moodsa kunsti 
käekäigu eest. 

Elu viimased aastad veetis Picasso väga üksildasena, üha sa- 
gedamini keeldus ta kohtumast oma arvukate sõpradega. Ta elas 
Jacgueline'iga Mougins'is oma ilusas majas nimega Notre-Dame-de- 
Vie, jätkas joonistamist, maalimist, graafika tegemist. Picasso suri 
8. aprillil 1973 üheksakümne kahe aastasena, ilma et oleks saanud 
tunda vanadusnõtrust. Ta maeti pärast lumetormi oma :nõne aasta 
eest ostetud Vauvenargues'i lossi aeda, mis asub Sainte-Victoire'i 
mäe jalamil Provence'is, kus koos Cezanne'iga oli omal ajal sün- 
dinud moodne maalikunst. Armutu Jacgueline lubas matusetse- 
remooniale vaid mõned lähedased. Picasso kõige vanemat sõpra, 
Manuel Pallaresi, kes vaatamata oma üheksakümne seitsmele elu- 
aastale oli kohale tulnud, ei lubatud Picasso surivoodi juurde ning 
teda ei olnud ka matustel. Lapsed Claude ja Paloma ei tohtinud 
samuti muldasängitamise juures viibida: nad jälgisid seda naabru- 
ses asuvalt künkalt. “Paan, suur Paan on surnud!” hüüatas poeet ja 


kunstikriitik Michel Leiris. 


Väga vana, antiikaega ulatuv filosoofiatraditsioon võrdleb geniaal- 
sust hullumeelsusega. “Miks on kõik erakordsed inimesed silma- 
nähtavalt melanhoolsed?” käsis Aristoteles. Diderot arendas mõtet 
edsi: "Neid pannakse luku taha ja ahelaisse või siis püstitatakse nei- 
leausambaid” Itaalia psühhiaater Cesare Lombroso käis 1877. aas- 
tal avaldatud uurimistöös välja oma lemmikargumendi geeniuse 
ja hullumeelse sarnasusest, millele viidatakse veel praegugi, kuigi 
tõsised spetsialistid peavad seda aegunuks. Tänapäeval hoiduvad 
psühholoogid enamasti sellisest alusetust võrdlusest. Raymond 
Oueneau on nimetanud Lombroso teesi pseudoteaduslikuks ruma- 
luseks. Muidugi on teada kuulsaid loovisiksusi, kes lõpetasid hul- 
luna, nagu Maupassant, Gšrard de Nerval, Nietzsche, J. Hölderlin, 
Schumann, van Gogh ja Antonin Artaud. Dostojevski oli epileptik, 
Kafka anorektik. Kuid paljud teised geeniused on elanud psühho- 
loogilises mõttes normaalset elu, nagu näiteks Johann Sebastian 
Bach, Rubens, Mozart, Darwin ja Picasso. 

Ometi on tugevasti juurdunud traditsioon, mille järgi kõik, kes 
ei mahu üldisesse mudelisse, kes ilmutavad eripära ja kelle looming 
ei vasta enamuse maitsele a harjumustele, on ebanormaalsed või 
isegi vaimuhaiged. Psühhiaater Philippe Brenotarvates on geniaal- 
sus nagu hullumeelsuski alati kaldunud liialdustesse, geniaalsus 
ja hullumeelsus on isiksuse ühe ja sama struktuuri väljenduseks 
— need on ühe nähtuse kaks külge. Perekondadest, kus leidub mitu 
andekat loovisiksust, on ta kirjutanud järgmist: “Otsustades selle 
järgi, kui kergelt libisetakse loomingust hullumeelsusse ja hullu- 
meelsusest loomingusse, võib teha järelduse, et loominguline ja pa- 
togeenne potentsiaal on mingil määral ekvivalentsed” Edasi räägib 
ta looja ängistusest, kahtlustest, olemisraskustest, “surmast, mida 
taendas kannab” ningasotsiaalsest, üldtunnustatud norme ceiravast 
käitumisest. Ta on öelnud, et loomisvaimustus on väga lähedane 
melanhooliale — depressiooni õele ja maania tütrele, kuid lähedalt 
sugulane ka hullumeelsusega, kui luues ei suudeta enam tundeid 


117 


SUPERAJUD 


(elementaarseid afektiivseid seisundeid) talitseda. Geniaalsus võib 
läheneda kuulsate müstikute eksaltatsioonile ja hallutsinatiivsele 
inspiratsioonile. 

Mõnede arvates on sisemisest inspiratsioonist haaratud geenius 
nagu pöörane, maniakki meenutav meeltesegaduses olend või ise- 
gi pühak. Tõsi, ta on ka prohvet. Mõnikord vahelduvad geeniuse 
palavikulise inspiratsiooni perioodid suitsiidlike depressioonihoo- 
gudega. Hetketi sarnaneb ta maniakiga, psühhiaatrite patsiendiga. 
Philippe Brenot' sõnul on igasuguse loomingu tõukejõud äravahe- 
tamiseni sarnane depressiooni käivitava jõuga — sedavõrd ühetao- 
lised on need mehhanismid. Tõsi, niisuguste probleemidega kokku 
puutunud loovisiksuste nimekiri on pikk, ulatudes Beethovenist 
Rahmaninovini, Baudelaire'ist Kafka, Hemingway, Faulkneri ja 
Conradini, Monet'st de Chiriconi. Kuid kas pole see normaalne, et 
suurtel loojatel, kes on ebatavalised olendid, tuleb mõnikord ette 
tagasilööke nendest vaimsetest seisunditest, mis on küll erutavad, 
kuid mida on raske taluda ja mis tähistavad intensiivseid loomis- 
perioode? Geeniused ei ole terasnärvidega üliinimesed, neile nagu 
teistelegi inimestele on tuttav psüühika haprus, ja siinei ole midagi 
imeks panna. On tõsi, et nende looming asetab nad teistest kõrge- 
male, toob ilmsiks nende puudused ja teeb nad sageli ülepinguta- 
tud huvi objektiks, kuid nad ei ole sellepärast veel vaimselt tasa- 
kaalutud, nagu mõned psühhiaatrid näivad uskuvat. 

Helilooja või kirjaniku hallutsinatiivne inspiratsioon, nagu väi- 
dab Philippe Brenot, on oma mehhanismilt identne noore skiso- 
freeniku hallutsinatsioonidega, erinedes vaid selle poolest, et looja 
inspiratsioon on suunatud kindlale valdkonnale. On ka tõsi, et pal- 
jud loovisiksused on kasutarud meelemürke, et hallutsinatsiooni- 
de abil oma tööd kergendada. On kasutatud suurtes kogustes kohvi 
ja oopiumi, alkoholi, hallutsinatsioone põhjustavaid seeni ja amfe- 
tamiini. Kuid ei ole mingit paikapidavat tõestust, et mõni suurteos 
oleks valminud üksnes meelemürkide tõttu. Rimbaud oma “nägija- 
kogemustega” oli ehk lähedal hallutsinatsioonidele, kuid ta säilitas 
kontrolli enda üle, ehkki rääkis “pikast, täielikust ja teadvustatud 
meeltesegadusest'": Kas ta lakkas kirjutamast, sest kartis hulluks 
minna? Väidetavalt olevat ta sellest rääkinud oma õele Isabelle'ile, 
kuid on teada, et Isabelle va:etas palju. Andre Suaresi arvates on 
võimalik, et kui Rimbaud oli kõik hävitanud, vandus ta lõpuks alla 
omaendadestruktiivsele jõule. “Tema ennekuulmatu tragöödia pei- 
tub selles, et ta elas kauem oma geeniusest, mis eristas teda teistest 
inimestest; tema puhul segunes geniaalsus täielikult kriminaalsuse 


ja hullusega” 

Vaatamata kõigele nõustub psühhiaater Brenot, et kui hullus 
mängibki geniaalsuses mingit rolli, siis ei ole see veel piisav tingi- 
mus: ei olda geniaalne selle tõttu, et ollakse hull. “Ainuke erinevus 
minu ja hullu vahel on see, et mina ei ole hull,” ütles Salvador Dali. 
Geniaalsuse ja hullumeelsuse võrdlemisele on kategooriliselt vastu 
ka Michel Foucault, kelle arvates hullumeelsus tähendab loomingu 
puudumist. Peale selle iseloomustab geeniust tinzimata kriitiline 
meel, samal ajal kui hulludel see üldiselt puudub. Kui me just ei 
käsitle hullust niisugusel moel, mis oleks meeldinud Dalile: “Kas 
te tahate, et teie nimi saaks kuulsaks, tahate olla teerajaja?” küsib 
Voltaire oma “Filosoofilises sõnaraamatus". “Olge täiesti hull, kuid 
teie hullus peab sobima teie sajandisse. Olgu teil hulluses aruraasu- 
ke, mis võiks suunata teie ekstravagantsusi, ning clge ülimalt visa. 
Võib juhtuda, et teid puuakse üles, aga kui seda ei juhtu, võidakse 
teile püstitada altareid.” 


Freud ja Leonardo da Vinci 


Psühhoanalüütikud, kes pärast Freudi uurisid Lecnardo da Vincit 
ja Michelangelot, püüdsid mõista geeniuste loomisimpulssi, ilma 
et oleksid probleemi lahenduse suunas reaalselt edasi liikunud, ent 
nad võtsid kasutusele alateadvuse mõiste ning hakkasid sügavuti 
uurima alateadvuse seoseid teadvusega. Kuid Freudi ajal ei olnud 
alateadvuse mõiste sama mis tänapäeval. Freudi tööle Leonardo da 
Vinci kohta on osaks langenud kriitika: ta nägi naistega seksuaal- 
suhete puudumises (“Kahtlane, kas ta on kunagi olnud naise armu- 
embuses?”) ja homoseksuaalsuses, isegi kui kunstnik seda võib-olla 
kunagi tegelikult ei väljendanud, ema vastu suunatud erootiliste 
tundmuste ja isa puudumise kahekordset mõju. <a Leonardo da 
Vinci suurt uudishimu ja mitmekülgset talenti, mille kõik tahud ei 
leidnudki rakendust, selgitas “reud seksuaalsuhete puudumisega: 
“Ta suunas oma seksuaalsuse teadmisjanusse.' 

On teada, et Leonardo da Vincil oli raskusi töö lõpuleviimisega: 
ta ei pidanud kunagi “Mona Lisat” lõpetatuks, kuigi oli selle kallal 
töötanud neli aastat, ega andnud maali tellijale üle. Ta võttis maali 
kaasa Prantsusmaale, kus Frangois 1 selle ära ostis. Ta ei lõpetanud 
Anghiari lahingu freskot, Sforzade hauamonumerti ega oma trak- 
taate maalikunsti, arhitektuuri ja mehaanika kohta. Kas seda võib 
aga siduda tema seksuaalsusega? Ka paljudel teistel kunstnikel on 
olnud raske otsustada töö lõpetatuse üle. Paul Valery “Meremeeste 
kalmistu” eest võlgneme tänu /acgues Riviere'ile, kes lausa rebis kä- 
sikirja autoril käest. Too oli hoidnud seda juba aastaid oma sahtlis 

ning keeldunud avaldamast, sest ei tunnistanud teost lõpetatuks. 
Picasso ei pidanud lõpetatuks oma kõige olulisemat maali “Avig- 
noni neiud". 

Freudi järgi aitab loominguline tegevus kunstnikul neuroosi 
vältida. See on psüühilise konflikti väljendamine, mis viib tavalise 
inimese neuroosini, kuid mille kunstnik sublimeerib oma talendi 
abil. Andre Maurois on öelnud, et kui neuroosteeb kunstniku, siis 
kunstiga tegelemine jälle ravib neuroosist. Kuid Freudi arvates jä- 
tab see konflikt, mis võib pärineda varasest lapsepõlvest, jälje looja 
isiksusele ja loomingule. “Impulssidest ja ülitugevatest tendentsi- 
dest elevil kunstnik tahaks pälvida austust, võimu, rikkust, kuul- 
sust ja naiste armastust. Kuid tal puuduvad vahendid niisuguse ra- 
hulduse saamiseks. Sellepärast pöördub ta nagu iga rahuldamata 
inimene reaalsusest ära ja keskendab oma libiido kujuteldava elu 
pakutavatele hüvedele, ning see võib kergesti viia neuroosini,” on 
kirjutanud Freud. 

Kuid Freud ei olnud eriti huvitatud esteetilistest probleemidest 
ning on kirjutanud sel teemal palju vastuolulist. Oma eessõnas 
Leonardo da Vinci kohta kirjutatule ütles ta, et tal ei ole kavat- 
sust arutleda põhjuste üle, miks Leonardo da Vinci oli suur maali- 
kunstnik. Michelangelo “Moosest” käsitleva kirjutise alguses aga: 
“Ma täpsustan kõigepealt, et kunsti alal ei ole ma mitte asjatundja, 
vaid võhik.” Ta on väitnud isegi nii: “Kunstiloomingu olemus jääb 
meile psühhoanalüütiliselt ligipääsmatuks.” Või siis: “Geniaalsus on 
absoluutselt teispoolne, salapärane mõistatus, millele ükski teadus 
ei suuda valgust heita: seetõttu on kunstnik seletamatu olend, ju- 
malate soosik” See aga ei takista Freudi õpilasi nägemast loomis- 
protsessi nõrga psüühika ja potentsiaalselt depressiivse seisukorra 
tagajärjena, mis võib anda positiivse tõuke loomisaktiks või nega- 
tiivse tõuke depressiooniks. Psühhoanalüütikud rõhutavad fakti, et 
kalduvus depressioonile on üks geeniuste isiksuse põhielemente. 
Nende arvates on see tendents seotud suurte loojate eneseimetlu- 
sega, et manada esile negatiivset pilti, mis teeb nad õnnetuks. 

Kuid geniaalsete loovisiksuste biograafiad näitavad seda joont 
harva: kui nad on õnnetud, siis sagedamini sellepärast, et neil on 
raskusi oma ambitsioonide teostamisega, ja ambitsioonid on mõ- 
nikord ülisuured. Õnnetud on nad ka sellepärast, et kahtlevad. 
Masendunud inimene loobub kergesti, tal on minnalaskmismeele- 
olud, kuid geeniustega juhtub seda harva — nemad loovad tihtipea- 
le suurtes piinades, kuid teevad ometi kõik, et tööga lõpuni jõuda. 
Kuid siingi on raske teha ühes või teises suunas üldistusi isikute 
kohta, kes on erakordsed, ülitundlikud ega lase end kergesti kind- 

latesse raamidesse suruda. “Geniaalsuse alkeemia on salapärane, 
tõdes Philippe Brenot, “sellesse on võimatu tungida. Geenius sar- 
naneb igaühega, kuid mitte keegi ei ole võrreldav geeniusega.” 

Nägime, et loomistung võib psühhoanalüütikute arvates olla 
ka seksuaalimpulsside ümbersuunamine. Suured loojad on sageli 
vallalised või vähemalt järeltulijateta. Psühhoanalüütikute arvates 
on loomine eneseimetluslik sublimatsioon, depressiooni alterna- 
tiiv, kuid ka surma vastu võitlemise viis, armastatud olendi leina 
kompenseerimine, püüdlus midagi hüvitada või sigitamise aseai- 
ne, mis selgitab naisgeeniuste üllatavalt väikest arvu, kuigi nende 
hulka võiks lugeda Sophie Germaini ja Marie Curie. Kuid toetada 
võib ka vastupidist teesi — geeniused teavad, et nende loomingu 
kultuuriline pärand on tähtsam kui bioloogiline. 

Psühhoanalüütikud näevad emaihaluses loomingu liikumapa- 
nevat jõudu: nende arvates on loovus seotud emaliku armastuse 
suurusega lapse elu koidikul ja see võimaldab lapsel kõiki võimeid 
turvaliselt arendada. Kuid kas ema hoolitsusel, mis on kõikide pe- 
diaatrite arvates hädavajalik lapse harmooniliseks arenguks, on 
tegelikult geniaalsuse puhkemisele eriomane mõju? Mõned psüh- 
hoanalüütikud püüavad seda tõestada, toetudes loojatele, kelle: oli 
ülihoolitsev ema nagu näiteks Proustil; viimasele valmistas näiteks 
piina, kui ta enne magamaminekut emalt musi ei saanud. Võtkem 
või Baudelaire ja Jean Cocteau. Või Sartre, kes on kirjutanud, mil- 
list osa etendas tema lapsepõlves varakult leseks jäänud ema, kel- 
le ainuke ja hellitatud laps ta oli. Mõnele, nagu Edgar Allan ?oe 
ja Michelangelo, põhjustas erilisi kannatusi ema surm. Joyce'i ja 
Freudi puhul ilmutas loov anne end isa surma järel. Freud sidus 
oma usuelusse ja saavutatud edu faktiga, et oli ema lemmiklaps. 
Psühhoanalüütik Didier Anzieu arvates on loomine alati tapmine, 
kas kujutluslikult või sümboolselt. 

Kuid täiesti vastupidine näide on Newton, kel olid emaga halvad 
suhted. Või Darwin, kes ei tundnudki praktiliselt oma ema, sest 
too suri varakult, või siis Mozart, Blaise Pascal, John Stuart Mill 
või Picasso, kes võlgnevad oma loomisvõime arengu ilmselgelt isa 
mõjule. Mõned suurmehed olid orvud. Psühholoog Boris Cyrulnik 
ütleb, et orvud on leidlikud: kui neil õnnestub oma keskkonnast 
piisavalt vaimutoitu ammutada, saavad neist loojad. “Omamata 
teenäitajat, eeskuiu või kiindumussuhteid, pidid nad kõik ise üles 
ehitama, maailma uuesti looma nagu Mooses ja Kristus. 

Darwin ei mõelnud välja uut maailma, kuid ta andis meile uue 
ettekujutuse maailmast, ta uuendas seda. Tema tegi eluslooduse 
vallas sedasama, mida Newton kaks sajandit varem oli korda szat- 

nudelutu aine valdkonnas. Ta vabastas eluslooduse teoloogiast. Ka 
lõi ta esimese teooria selle kohta, kuidas üksteisega seotud elus- 
olendid on geoloogiliste ajastute vältel muutunud. Evolutsiooni- 
teooria kehtib tänapäevalgi ja leiab üldist tunnustamist. Kuid sel- 
le teooria loomise ajal ei olnud see mitte ainult revolutsiooniline, 
vaid eelkõige ketserlik. Selleks et ise oma avastust, eluslooduse 
revolutsioonilist lahtimõtestamist aktsepteerida ja söandada seda 
avalikustada, tuli Darwinil läbi teha metafüüsilisi katsumusi, mis 
oleksid huvi pakkunud Freudile. Darwin pidi julgelt vastu astuma 
ajastu võimsatele keeldudele, mis põhinesid usutraditsioonidel. Ta 
pidi minema omaenda tunnete, võib isegi öelda — veendumuste 
vastu, aga ka oma naise ja lähedaste tunnete vastu, ning toetudes 
kahekümne aasta jooksul kannatlikult kogutud ümberlükka matu- 
tele argumentidele, veenma maailma selles, mida mõistus talle oli 
dikteerinud ja mida ta ka teaduslikult õigeks pidas, kuigi see oli 


vastuolus sajanditepikkuste uskumustega. 


Charles Darwin väärib geeniuste hulgas erilist kohta, sest tema 
näide illustreerib kõige selgemalt, et revolutsiooniline avastus, mis 
muutis täielikult meie nägemust elusloodusest, võib küll sündida 
intuitsioonist, kuid peamiselt oli see siiski eluaegse pühendumuse, 
tohutu töö ja vääramatu järjekindluse tulemus. Selleks et esimese- 
na tõestada looma ja inimese pikaajalist, kõigi maakera asustavate 
olendite ühistarengukäiku, tuli Darwinil kannatlikult tõestusmater- 
jali koguda ja pikalt vastakate argumentide üle mõtiskleda. Ta pidi 
üles ehitama ümberlükkamatu arutluskäigu, sest tema evolutsioo- 
niteooria oli XIX sajandi keskel ketserlik ning kutsus usklikes esile 
nördimust ja vallandas kiriku vihase vastuseisu: oli ju kirik sajandeid 
kinnitanud, et Jumal lõi maailma ühekorraga ja terviklikuna, mistõt- 
tu loomaliigid ongi püsinud muutumatuna. Oma peateoses “Liikide 
tekkimine? mis on Karl Marxi “Kapitali” kõrval XIX sajandi kõige 
tähtsam teos, kinnitab Darwin aga, et loomaliigid põlvnevad üks- 
teisest ja on pidevas arenemises. Ta teadis, et selline väide kutsub 
esile ülimalt ebasoodsa reageeringu, ja suhtus seetõttu oma teooria 
avaldamisse kõhklevalt. Tema ülimalt keerulisest teooriast nopiti 
välja lühisõnalisi väiteid, mille üle puhkes äge vaidlus. Darwin ei ole 
kunagi öelnud, et inimene pärineb ahvist (pigem väitis ta, et neil 
kahel on ühine esivanem), kuid väärarusaamad on visad püsima. 
Darwin polnud mitte üksnes silmapaistev teadusemees, vaid ka 
suur loodusfilosoof. Tema veel tänapäevalgi kehtiv evolutsiooni- 
teooria heitis valgust valdkonnale, kus valitses palju vasturääkivusi 
ja teadmatust, ning avastee rikkalikele avastustele. Ainsana eitavad 
seda teooriat teaduseeitajad, peamiselt Ameerikas aktiivselt tegut- 
sevad kreatsionistid, kes, hoides kinni Piibli loomisloost, usuvad, 
et Jumal lõi ühekorraga kõik elava maa peal. Bioloogias omandab 

tegelikult kõik mõtte alles evolutsiooniteooria valguses. Kõik XX 
sajandi avastused, näiteks geenide, “pärilikkuse terakeste” avasta- 
mine, mis heidab valgust saladuslikule mutatsioonide mehhanis- 
mile, või molekulaarbioloogia, mis annab võtme rakkudes asuva 
geneetilise koodi mõistmiseks, kinnitavad Darwini teooriaid. 
Darwini evolutsiooniteooria teine tähtis tulemus on see, et ta 
lõi uue kujutluspildi inimesest, näidates inimese kui liigi ühtsust. 
Varem arvati, et eksisteerib mitmeid inimliike. Seda mõttetum 
on kasutada tema teooriat, kuigi seda on püütud teha, rassistlike 
vaadete toetamiseks. Tõsi küll, Darwin toetas teesi, et eksisteerib 
elusolendite looduslik hierarhia, mis pikapeale võimaldab ellu jää- 
da vaid parimail nende hulgast. Seda ideed ära kasutades kinnitati, 
et nõrgemaid indiviide ei ole vaja abistada, vaid vastupidi, elul ja 
ühiskonnal tuleb lasta toimida loomulikul viisil. See seisukoht tõi 
endaga kaasa raskeid kõrvalnähte — nagu näiteks eugeenika. 


Charles oli üsna tavaline, mõõdukalt usin, tihti hajameelne koo- 
lipoiss. Kuni seitsmeteistkümnenda eluaastani oli ta keskpärane 
õpilane Shrewsbury koolis. Selles Inglismaa linnas oli ta näinud ka 
1809. aasta 12. veebruaril ilmavalgust. Koolis õpiti peamiselt la- 
dina ja kreeka keelt ning see ei huvitanud Charlesi sugugi, kuid 
juba väga varakult ilmutas poiss suurt huvi looduse vastu. Ta kogus 
putukaid, kive ja taimi ning õppis hoolikalt selgeks nende nimed. 
Talle meeldis üksi olla, õngega kala püüda ja jahil käia. “Ma olen 
sündinud loodusteadlane”, kirjutas ta. Isa, kes poega väga armastas, 
vihastas kord tõsiselt poja õpilaiskuse pärast. “Te mõtlete ainult ja- 
hist, koertest ja rottidest, te teete häbi perekonnale ja iseendale,” 
kurjustas isa. Isal oli muljetavaldav välimus. Darwini arvates oli isa 
kõige suurem mees, keda ta kunagi oli näinud: too kaalus 150 kilo. 
Ta oli range ega sallinud vasturääkimist, mistõttu perekonnas, kus 
oli teisigi erakordseid isikuid, tema otsuseid tavaliselt ei vaidlus- 
tatud. Juba vanaisa Erasmus, kellel oli neliteist last, oli hiigelsuur 
mees. Oma vatsa äramahutamiseks oli ta nõudnud, et söögilauale 
kumerus sisse lõigataks. See tegu muutis ta peaaegu niisama kuul- 
saks kui tema arstioskused ja loodusteaduslikud kirjutised, mida 
tunti tervel Inglismaal. Invaliidist emast, kes suri siis, kui Charles 
oli kaheksa-aastane, ei olnud tal peaaegu mingeid mälestusi ning 
tundub, et neil kahel ei olnud kuigi palju ühist. 

Juba lapsena ilmutas Charles huvi teaduse vastu. Ta tegi koos 
vennaga salaja öösiti keemiakatseid. Aga ta ei tundnud selleks tõe- 

listkutsumust. Isa, kes ei teadnud, mida pojaga peale hakata, saatis 
ta Edinburghi ülikooli arstiteadust õppima, sest Darwinite suguvõ- 
sas kandusarstiamet juba mitu põlve isalt pojale edasi. Kuid Char- 
les ei olnud loengutel tähelepanelik ja igavles. Ta kartis verd ning 
ilma tuimestuseta opereeritavate patsientide karjumine sundis 
teda operatsiooniruumist põgenema. Ta eelistas pigem käike loo- 
dusesse koos sõpradega, keda huvitasid samuti geoloogia, botaani- 
ka ja loomad. Ühel niisugusel jalutuskäigul kuulis ta väga soosivalt 
räägitavat Lamarcki evolutsiooniteooriast, mis huvitas teda seda 
enam, et ta oli juba lugenud sama laadi arutlusi vanaisa Erasmuse 
kirjutatud raamatust “Zoonoomia”. Seeme oli idanema pandud. 
Üheksateistkümneaastasena nõustus Charles nurisemata isa et- 
tepanekuga saada anglikaani pastoriks, nagu olid tema kaks onu. 
Ta oli mõõdukalt usklik ega tundnud erilist kutsumust, kuid ta tea- 
dis, et looduse vaatlemist — ainus, mis teda tõeliselt huvitas — peeti 
maapastorile kohaseks tegevuseks. Sest on ju Jumal loonud kõik 
looduse imed. Cambridge'i ülikoolis, kus ta erilise innuta vaimu- 
likukarjääriks valmistus, huvitasid teda endiselt loomad ning ta 
seadis kokku kena mardikakogu: mõned kollektsiooni haruldused 
sattusid peagi teaduslikesse kirjutistesse ja ta oli selle üle väga uhke. 
Darwin oli teatud mõttes autodidakt ning ka tema oli monomaan, 
sest tegeles alati tõsiseltvaid sellega, misteda tõeliselt paelus — geo- 


loogia ja bioloogiaga. 


Neli kuud pärast ülikooli lõpetamist sai Charles Darwin kirja, mis 
pööras ta elu pahupidi: tema õpetaja John Henslow pakkus talle 
loodusteadlase kohta laeval, mis suundus pikale ümbermaailma- 
reisile. Tõtt-öelda oli kutse saadetud peamisel: selleks, et kapten 
Robert Fitz-Royl oleks kajuti- ja lauakaaslane, sest ajastu etiketi 
kohaselt ei tohtinud kapten oma aristokraatse päritolu tõttu teiste 
ohvitseridega suhelda, nimelt põlvnes ta Stuartite soost. Darwinist 
sai tema “džentelmenist” kaaslane ja ametliku loodusteadlase, par- 
daarsti abiline. 

Viis aastat kestnud ekspeditsiooni käigus kogus Charles Darwin 
vaatlusandmeid, mille põhjal ta püstitas oma evolutsiooniteooria. 
Laevale asudesoli talvaid kõhn teaduspagas, kuid ta oli juba tuttav 
loomamaailmaga ja omas algteadmisi geoloogizst. Ta lasi end tihti 
kaldale viia, samal ajal kui “Beagle'i” meeskond fikseeris rannikut 
ja merehoovusi. Darwin uuris põhjalikult pinnast, kogus palju ki- 
vimite, loomade ja taimede näidiseid. Argentina pampades avastas 

ta iidsete imetajate tähelepanuväärseid kivistisi, nende seas kuulsa 
hiidlaisklooma megateeriumi ja iidse närilise toksodoni jäänused. 
Ta oletas õigusega, et tegemist on praeguste loomade kaugete esi- 
vanematega. Need avastused tegid ta Inglismaal loodusteadlaste 
kitsas ringis peagi tuntuks. Ühe nandu liigigi avastas ta sellel reisil. 
Bioloog John Gould pani sellele nimeks £hea darwinii. Kaht liiki 
nandud elasid eraldi territooriumidel. Darwin avastas, et kaks kon- 
kureerivat liiki elasid mõnikord koos ka mingil kolmandal territoo- 
riumil. See meenus talle alles hiljem, kui ta mõtiskles loodusliku 
valiku toimemehhanismide üle. 

Darwin tegeles palju ka geoloogiaga. Juba enne, kui temast sai 
kuulus bioloog, tunti teda geoloogina. Tema kuulsus selles vald- 
konnas valmistas ette evolutsiooniteooria edu, kuid tänapäeva 
spetsialistid peavad tema raamatu “Liikide tekkimine” geoloogiale 
pühendatud peatükke üheks XIX sajandi tähtsamaks teadussünd- 
museks. Ta oli üks esimesi, kes näitas, et maakera loodusnähtu- 
sed, nagu mägede teke, vulkaanid ja maavärinad, võisid paljud ki- 
vististest hävitada või isegi fossiilistumist takistada, mis on ka üks 
põhjusi, miks on leitud vähe liikide üleminekuvorme. Mõtiskledes 
kivististe üle ning püstitades hüpoteesi taapiri ja hobuse ühisest 
esivanemast, pani Darwin aluse hiljem paleontoloogiana tuntuks 
saanud teadusharule. Nagu geeniustele omane, määras tema töö 
paljuski ühe teadusala tuleviku. 

Galäpagose saartel leidis Darwin vaimustatult eest terve loodus- 
laboratooriumi, kus elasid mujal tundmatud loomaliigid: hiigelsisali- 
kud iguaanid, keda ta nimetas “öökuraditeks”, ja väga suured kilpkon- 
nad. Ta konstateeris, et erinevatel saartel on vintide nokakuju erinev. 
Miks see nii on? Meresõidule minnes uskus Darwin nagu kõik ta 
kaasaegsedki liikide muutumatust ning tal polnud mingit põhjust 
Piiblis esitatud maailma jumalikku päritolu kahtluse alla seada. Kuid 
reisi edenedes selgus vaatlusandmeist segadusseviivaid tõsiasju nirg 
ta esitas endale üha rohkem küsimusi. Miks on sellel maol käpajää- 
nukid? Kas see pole mitte jälg sisalike muutumisest madudeks? Kas 
Galäpagose vintide erikujulised nokad pole mitte tõestuseks, et eri- 
nevad elu- ja toitumistingimused kutsuvad esile uusi omadusi? Võr- 
reldes kannatlikult paljusid, isegi seosetuna tunduvaid vaatlusand- 
meid ja fakte, ehitas Darwin vähehaaval üles oma teooria. “Kui ma 
olin “Beagle'i” pardal, siis uskusin ma liikide püsivusse, kuid mul oli 
kogu aeg ähmaseid kahtlusi.” Tulnud tagasi, tsenseeris ta oma kah-- 
lusi väljendavaid reisimärkmeid, et vältida teda reisile kutsunud Bri- 
ti Admiraliteedi ja eriti ülimalt fundamentalistliku kapten Fitz-Rcy 
viha — too oli Piibli tõlgendamisel karm ja kõigutamatu. 

Kui Darwin 1836. aastal Inglismaale tagasi jõudis, oli tal kindel 
soov kasutada oma kogemusi, vaatlusandmeid ning kaasa toodud 
arvukaid kivistisi ja näidiseid, et teha karjääri loodusuurijana. Ta 
lasi oma näidiseid uurida Inglismaa parimatel spetsialistidel. Uuri- 
mistulemusi vaagides hakkas ta mõtetes vähehaaval välja kujunema 
evolutsiooniteooria. Eksperdid kinnitasid talle, et Lõuna-Ameeri- 
kast leitud kivistised on tõepoolest praegu eksisteerivate loomade 
eellased. Ta vaatas kannatlikult, nüüd juba uues valguses, üle kõik 
reisimärkmed ja uuris veel kord oma kogusid. 

Seega ei tulnud Darwinil, vastupidiselt sageli räägitavale le- 
gendile, Galäpagose vinte jälgides äkilist mõttesähvatust. Hoo- 
pis vastupidi — pikk mõttetöö koondas vaatlusandmed ja faktid 
ühte teooriasse. Kui ornitoloog John Gould talle tõestas, et kolm 
Galäpagoselt kaasa toodud vinti, keda Darwin pidas teisenditeks, 
olid tegelikult erinevad liigid, mis ilmselt põlvnevad ühest Lõuna- 
Ameerikas laialt levinud vindiliigist, mõistis Darwin, et aset pidi 
olema leidnud järkjärguline areng. Sealt edasi läks tema mõte juba 
oma teooria ühe olulisema elemendi — ühise eellase juurde. Lihtne, 
tänapäeval ilmselge mõte, mida enne Darwinit ükski loodustead- 
lane ei tabanud või ei tahtnud omaks võtta. Ometi annab just see 
elusloodusele ühtsuse. Selle teooriaga andis Darwin tööd tervetele 
bioloogide põlvkondadele, kes püüdsid leida kõigi elusolendite eel- 
lasi. 

Darwin töötas evolutsiooniteooria alused välja vähem kui kahe 
aastaga ja 1838. aastal hakkas see juba ilmet võtma. Abiks hoolikas 
lugemine, näiteks inglise majandusteadlase Malthuse tööd, milles 
kinnitatakse, et rahvastiku kasv geomeetrilises progressioonis ning 
toiduressursside kasv matemaati'ises progressioonis viib katastroo- 
fini. Ühtlasi näitab see, et eluslooduse tasakaalu säilitamine nõuab 
taastootmise mahu tasakaalustamist väliste vahenditega. Darwin 
ütles, et tema teooria tähtis koostisosa, olelusvõitlus, on Malthuse 
õpetuse rakendamine kogu looma- ja taimeriigile. 

1842. aastal asus ta perekonnaga — tal oli oma väga uskliku nai- 
sega juba kaks last, kokku sündis neid aga kümme — elama Londo- 
nist 35 km kaugusel asuva väikese Downi linna endisesse pastoraa- 
ti, kus elas ümbruskonna poolt austatud mehena kuni elu lõpuni. 
Ta avaldas reisimälestused, millele sai osaks suur menu, ning kir- 
jutas raamatu korallriffidest. Darwin oli Londoni Kuningliku Seltsi 
(Royal Society) liige. Säilinud on tema märkmeraamatud, mis an- 
navad hindamatut teavet tema mõttekäikudest oma teooria välja- 

töötamisel. Neist nähtub selgelt, et Darwinil ei olnud heureka't ei 
reisi ajal ega sealt naastes. Kangekaelselt ja visalt töötas ta nagu 
kõik geeniused: ta kogus fakte, vastandas vaatlusandmeid ning aina 
arutles, et pikkamööda oma teooria ülesehitada. Tema ideec vor- 
masid pärast pikka kõhklemist, teda juhtis vankumatu püüd mõis- 
ta, kuid teooria avaldamisega ta ei kiirustanud. Tollal polnud kiirus- 
tamine kombeks, mei2 aga oleme harjunud, et teadlased rut:avad 
oma avastusi publitseerima. Kopernik ootas kolmkümmene aas- 
tat, enne kui avaldas raamatu “Taevasfääride pöörlemisest”, New- 
ton tõi oma gravitatsiooniseaduse avalikkuse ette seitseteist aastat 
pärast selle loomist, inglise arstil William Harveyl kulus kümme 
aastat, enne kui ta avaldas vereringealased tööd. Neid pretseden- 
te meenutades nendib bioloog Jean Rostand, et mõnikord ei rutta 


geenius end tõestama. 


Teise vajaliku elemendi oma teooria ülesehitamiseks leidis Darwin 
loomakasvatajate tööst. Ta uuris kannatlikult, kuidas nad lasevad 
paljuneda eelkõige neil loomadel, kellel on kõige paremad tunnu- 
sed. Darwin näitas, et sama põhimõte toimib kogu eluslooduses, 
ning nimetas seda looduslikuks valikuks: kasulikumate individuaal- 
sete muutustega ehk paremini kohastunud isendid jäävad ellu. Ta 
töötas läbi hunniku põllumajandus- ja aiandusalaseid väljaandeid. 
Eriti tähelepanelikult uuris ta eri liiki kodutuvisid ning näitas, et 
nad kõik pärinevad samast liigist — kaljutuvist. Innukalt mõõtis ta 
küülikute koljusid, lahkas koeri, kasvatas koduaias rohttaimi, tegi 
eksperimente, et näha, kuidas teod või seemned taluvad pikka vii- 
bimist merevees või lindude maos, ja selgitada nende kandumist 
pika maa taha. 

Põhjalikult vaatlusandmete üle mõtiskledes tõstis Darwin esi- 
mesena esile üksikindiviidi tähtsuse. Vanadest kreeklastest >eale 
usuti, et loodus koosneb valmiskujul loodud kindlakskujunenud 
arhetüüpidest. Samuti arvati, et inimesed jagunevad rassideks ja 
rahvasteks ning on samuti muutumatud, seejuures aga unustati, et 
iga inimene on ainulaadne. Darwini tohutuks teeneks oli näidata, 
et kuigi evolutsioon toimib rühmiti, saab see toimuda üksnesselle 
tõttu, et iga olend, olgu tegemist looma või inimesega, on unikaal- 
ne. Indiviididevahelisel olelusvõitlusel on mõtet vaid siis, ku. nad 
ei ale sarnased, muutumatult kindlaksmääratud. See on kaaukas 
sündmus bioloogia ajaloos, kuid ka kontseptuaalne revolutsioon 
laiemas plaanis. Darwin ütles otse välja: indiviidi olelusvõitluse 

tingib võitlus tema liigi püsimajäämise eest. See, mis juhtub ük- 
sikolendiga, mõjutab liigi tulevikku. Kõik elusolendid on omavahel 
seotud. 

1844. aastal tundis Darwin, et on piisavalt kaugele jõudnud, 
ning kirjutas essee, mis võttis tema seisukohad kokku. Selles essees 
võib näha juba väljakujunenud struktuuriga teooria visandit. Aga 
ta ei avaldanud oma tööd, esiteks seepärast, et pidas seda peami- 
ses punktis ebapiisavaks — ta kirjeldas looduslikku valikut episoo- 
dilise protsessina, mitte üldise nähtusena. Ta möönis, et stabiilses 
keskkonnas ei pruugigi muutusi ette tulla. Kiiresti sai ta aru, et see 
ei ole tõsi eelkõige sellepärast, et takistab mõistmast modifikat- 
sioone, mis on toimunud mitmete geoloogiliste ajastute vältel ja 
milles võib veenduda kivistisi uurides. Veel teinegi põhjus sundis 
teda tööd mitte avaldama: samal aastal ilmus Inglismaal amatöö- 
rist loodusuurija, teadusajakirjaniku ja kirjastaja Robert Chambersi 
raamatuke “Maailma loomise loodusteaduslikud jäljed” mis püüab 
veenda, et inimsugu on loomariigi pideva arengu tulemus. Raama- 
tule sai osaks vaenulik vastuvõtt osalt sellepärast, et see sisaldas 
palju teaduslikke eksitusi, kuid eriti selle tõttu, et see kinnitas loo- 
made ja inimese sugulust. Darwin teadis, et tema arutlused viivad 


samale järeldusele. 


“See on nagu mõrva ülestunnistamine.” 


Niisiis oli Darwinil eelkäijaid. Kuid tema esitas esimesena ümber- 
lükkamatuid tõendeid oma väidete põhjendamiseks. XVIII sajan- 
dil, eriti pärast entsüklopediste ja Suurele Prantsuse revolutsioonile 
järgnenud vaimset avanemist, olid teadlased hakanud religioonist 
eemalduma. Tuntud on Laplace'i kuulus vastus Napoleonile, kui 
viimane küsis, miks Laplace'i “Taevamehaanikas” ei viidata Juma- 
lale: “Sire, ma ei vaja sellist hüpoteesi.” Pärast Newtonit toimunud 
Jumala kõrvaldamine materiaalsest maailmast oli XVIII sajandi 
pärand XIX sajandile, kuid sedasama oli vaja teha ka eluslooduse 


valdkonnas. See saigi Darwini tööks. 

Geoloogia oli talle õpetanud, et maailma tuleb lahti mõtestada 
ajaloolises plaanis: maa kaevamisel paljastuvad erinevad kihistused 
annavad sealt avastatavate kivististe kaudu informatsiooni kauges 
minevikus elanud olendite kohta. Laskumine maakera sügavustes- 
se võrdub niisiis ajas tagasi minemisega. Darwin mõistis vähehaa- 
val, et elusolendite evolutsioon on võrreldav Maa arenguga: Maa 
sai areneda suurte vapustusteta, mehhanismide toimel, mis ei eri- 
nenud kuigivõrd nendest, mis ilmnevad tänaselgi päeval. Ta kandis 

bioloogiasse üle geoloogiast pärit seisukohad väikestest mõjuritest, 
mis aja jooksul võivad kaasa tuua suuri muutusi. Väikesed muu- 
tused on evolutsiooni olulisim osa — nii ütleks tänapäeva bioloog. 
Darwin mõistis tollal veel tundmatut fakti, et piisab ühest, olgugi 
väga väikesest evolutsioonilisest uuendusest, et liik olelusvõitluses 
püsima jääks. Samuti oli ta veendunud, et kõik praegu elav pärineb 
nii looma- kui ka taimeriigis mõnest primitiivsest, võib-olla isegi 
ühestainsast liigist. “Meie teooria kohaselt pärinevad meie loomad 
neljast või viiest eellasetüübist ning taimed ilmselt veel vähematest, 
ning kui oletada, et lihtsat analoogiat võib usaldada, siis pärinevad 
nad kõik ühestainsast vormist, millest elu alguse sai.” 

Viisteist aastat kogus Darwin kannatlikult fakte ja mõtteid, enne 
kui hakkas sõprade õhutusel teooriat lõplikult sõnastama. Ta ei kii- 
rustanud, sest teadis, et tema tõestused vallandavad rünnakuid, 
eriti kiriku poolt. Samuti kartis ta oma väga jumalakartliku naise 
reageeringut, kuid avaldas talle ometi uuringute sisu. Kogu selle aja 
jooksul ei teinud ta oma tööst saladust. Ta kirjutas sadu kirju loo- 
dusuurijatele kogu maailmas, et saada uusi fakte oma teooria kin- 
nituseks, ning arutasteooriat teiste bioloogidega. Sõbrale, botaanik 
Hookerile, kes tema kahtluste üle imestust avaldas, zunnistas Dar- 
win: “See on nagu mõrva ülestunnistamine.” Mõrvatud oli kõige 
elava, loomade ja inimese looja, kellest Darwinil oli nii raske lahti 
öelda. Iseenda rahustamiseks ning selleks, et teda hakataks pida- 
ma tõeliseks bioloogiks, pühendas ta kaheksa aastat vääneljalaliste 
vähkide väga üksikasjalikule uurimisele. Uurimistöö tulemused on 
koondatud kahte väga paksu köitesse, mis veel tänapäevalgi on sel- 
le ülimalt mitmekesise ja veidra loomarühma mõistmise aluseks. 
Darwin sai sellest tööst olulist mõtlemisainet, sest ta täheldas vää- 
neljalaliste vähkide juures paljusid loodusliku valiku juhtumeid. 

Kuid 1858. aastal tabas teda elu suurim šokk — ta sai ühelt Ma- 
laisia saarelt noore loodusuurija Alfred Russel Wallace'i käsikirja, 
mille autor palus selle teaduslikule seltsile üle anda. Selles tekstis 
kirjeldati täielikult Darwini teooria võtmeosa, looduslikku valikut. 
Ta oli löödud ega teadnud, mida teha. Tema kaks sõpra, geoloog 
Charles Lyell ja botaanik Joseph Hooker läksid talle appi ning esi- 
tasid Londoni Linne Seltsile katkendi Darwini avaldamata esseest, 
mis edestas Wallace'i tööd. Darwin soostus niisuguse lahendusega; 
alternatiivina oleks ta loobunud igasugusest tegevusest, mis oleks 
võinud kahjustada Wallace'it, keda ta hindas elu lõpuni. “Pigem 
põletaksin oma raamatu, kui lubaksin temal või kellelgi teisel ar- 
vata, et ma käitusin väiklaselt,” on Darwin öelnud. Tema tekstide 
lugemine 1. juulil 1858. aastal Linne Seltsis nimetuse all “Liikide 

orr.adusest moodustada teisendeid ning teisendite ja liikide püsi- 
majäämisest loodusliku valiku kaudu” ei tekitanud peaaegu mingit 
vastukaja. Mingit arutelu ei toimunud. Kohal ei olnud ei Darwinit 
ega Wallace'it. Veidi hiljem kaebas Linne Seltsi esimees seltsi pea- 
assambleel, et möödunud aastal ei ole tehtud ühtki olulist avas- 
tust. 

1859. aastal avaldas Darwin oma peateose “Liikide tekkimine 
locdusliku valiku teel". Raamat oli väga oodatud, sest Linne Selt- 
si aruannetes avaldatud Darwini ja Wallace'i ühist avaldust kom- 
menteeriti teadusringkondades tuliselt. Raamatu esimene trükk 
osteti ära ühe päevaga — tähelepanuväärne saavutus teadusliku 
väljaande kohta. Wallace tunnistas suure:neelselt, et tema loodus- 
lika valiku ideel jäi puudu tõestustest ning et ta ei vaidlusta kuna- 
gi Darwini esmaautorlust ega tema arutluskäigu tõsidust. Kiiresti” 
puhkesid tulised arutelud. 1860. aasta suvel sattusid ühel Oxfordis 
toimunud teaduskoosolekul väga teravas sõnavahetuses vastami- 
si loodusuurija Thomas Henry Huxley, keda kutsuti “Darwini bul- 
dogiks', ja piiskop Samuel Wilberforce. Piiskop küsinud Huxleylt, 
kas too eelistab pärineda ahvist vanaisa- või vanaemapoolset liini 
pidi, ning Huxley vastanud, et eelistab pärineda pigem ahvist kui 
inimesest, kes kasutab oma intellektuaalseid võimeid sellisel viisil 
nagu piiskop. See tekitanud assamblees suurt elevust. Darvinism 


oli sündinud, räägib legend. 


Vuseluslooduse filosoofia 


Dzrwini esitatud evolutsiooniteoorial on neli peamist koostisosa. 
Es.mene tõestab, et evolutsioon on toimunud ja elusolendid muu- 
tuvad aegade jooksul. Esimesest tulenev teine osa näitab, et igal 
praegusel rühmal on esivanem, mis on ühine kõigile rühma kuu- 
luvatele liikidele. Kolmas osa valgustab liigi loomulikku kalduvust 
paljuneda ja selgitab seega eluslooduse suurt mitmekesisust. Vii- 
mane, kõige tähtsam osa käsitleb looduslikku valikut, mis tuleneb 
lakkamatust olelusvõitlusest ja reguleerib loomade arvukust, mis 
— meie ütleme keskkond — valib välja kõige tugevamad, kiiremad ja 
kõige paljunemisvõimelisemad isendid ning need kasulikud oma- 
dused lähevad üle nende järglastele. Sec toimub aeglaselt, isegi mil- 


joneid aastaid. 
Darwin tõestas, et loodusliku tasakaalu põhiseadus — looduslik 


valik — on eluslooduse peamisi iseloomustavaid tegureid, mis lõi 
võimaluse elu arenguks. See on üleüldine seadus, sest ta ilmneb 

alati, kõiges ja kõikjal. Looduslik valik toimib individuaalse muut- 
likkuse kaudu. Isegi väga väikesed erinevused võivad omada suurt 
tähtsust, looma värvimuutuski võib saada võitluses kiskjatega ot- 
sustavaks teguriks. Ta tõestas, et muutlikkuse ja loodusliku vali- 
kuga võib selgitada isegi nii keerulise elundi nagu inimese silma 
tekkimist, samuti mõnedele liikidele, näiteks mesilastele omaseid, 
instinktidel rajanevaid käitumisvorme. 

Darwin ei osanud selgitada nende teisendite tekkemehhanisme 
ega öelda, kuidas need põlvkonnast põlvkonda edasi kanduvad. Et 
pärilikkuse seadused ei olnud veel avastatud, siis puudustal selleks 
võimalus. Tollal olid mutatsioonid, s.t organismide geneetilise pä- 
randi modifikatsioonid, veel tundmatud, tänapäeval on nende ot- 
sustav rollteisendite tekkes aga teada. Tundmatud olid ka geenid ja 
kromosoomid, millel mutatsioonid põhinevad. 

Darwiri evolutsiooniteooria mängib erilist rolli finalismi ja 
eluslooduse süsteemide nn esmakorraldaja demüstifitseerimises, 
kummutades otsustavalt eluslooduse eesmärgipärasuse teesi, mil- 
lesse alates Aristotelesest oli uskunud enamik teadlasi ja filosoo- 
fe. See välistab igasuguse jumaliku tahte olemasolu. Darwin tões- 
tas esimesena, et elusloodus on määratletud vaid minevikuga, et 
kõik uued, mõnikord ainult ühelainsal indiviidil ilmnevad jooned 
on muutuste tulemus ja need laienevad teatud viisil, teatud kohas, 
teatud ajastul tervele rühmale, sõltudes sellest, mida me tänapäeval 
nimetame keskkonnaks. Kuid see ei toimu tingimata samal viisil: 
maailma teistes paikades, teistes tingimustes võivad needsamad 
muutused anda hoopis teistsuguseid tulemusi. 

Nii vabastati elusloodus igasugusest transtsendentsusest. Loodus 
eksisteerib vaid oma ajaloo kaudu ja on mõistetavvaid ajalugu uurides. 
Lõpuks ometi sai võimalikuks elusloodust mitte ainult ratsionaalselt, 
vaid ka teaduslike eksperimentide abil uurida. Olles vastu igasugu- 
sele lõplikkusele, oli Darwin ühtlasi vastu füüsikute determinismile 
ning näitas, et eluslooduse areng ei allu füüsikalise maailma korrale 
ja harmooniale, sest uue teadusfilosoofia loomisel osaleb ka juhus. 
Kuid täielikult ei suutnud Darwin religiooni taagast siiski vabaneda. 
Tema raamatu “Liikide tekkimine” viimased read on järgmised: “Ül- 
lastegu on maailma loomine kogu selle mitmekesisuses, ning Looja 
hingestas need vähesed, võib-olla isegi üheainsa eluvormi.” Järgmis- 
test väljaannetest jättis ta sõna “Looja” välja, kuid pani selle hiljem 
jälle tagasi. 1863. aastal kirjutas Darwin oma sõbrale Hookerile: “Juba 
ammu olen kahetsenud, et kasutasin terminit “loomine”, mille all ma 
mõtlesin tegelikult elu teket mingisugusel täiesti tundmatul teel.” Ag- 


nostikuks hakkas ta end pidama alles 1879. aastal. 

Esitades olelusvõitlusel* põhineva loomade arengu mudeli, mida 
ta pidas arengu peamiseks faktoriks, andis Darwin oma ajas- 
tu ühiskonnale võtme, mis leidis kohe kasutamist klassivõitluse 
seaduspärastamisel. Seda hakati nimetama sotsiaaldarvinismiks. 
Tema ideed nägid päevavalgust rasketes oludes: tööstuse plahva- 
tuslik areng tingis proletariaadi väljakujunemise. Lapsed töötasid 
vabrikutes juba kaheksandast eluaastast. Linnadesse rändas suur 
hulk viletsates elutingimustes virelevaid, alatoidetud ja sotsiaalse 
kaitseta talupoegi. 1869. aastal avaldas Darwini nõbu sir Francis 
Galton oma tööd, milles kasutas Darwini väidet inimrasside eba- 
võrdsusest — kõige ülemal loomulikult europiididest inglased, tei- 
ses äärmuses aga “metslased” — ja teatas, et valged on bioloogiliselt 
määratud maailma juhtima, ülejäänud aga alluma. Selline on aren- 
gu seadus. Ühiskonnas olevat samamoodi: Galtoni arvates peavad 
vaesed jääma vaeseks, nad ei võigi teistsugust saatust loota. Us- 
kudes end edasi arendavat Darwini ideid, moonutas Galton tege- 
likult tema õpetust, pannes aluse eugeenikale, s.t bioloogiliselt ja 
sotsiaalselt vähem võimekate indiviidide elimineerimisele. 

Darwin ei mõelnud kunagi loomariigis toimivaid valikupõhi- 
mõtteid inimesele üle kanda. Kuid huvitaval kombel ei näi ta oma 
teooriate ümber puhkenud vaidlustest huvituvat: ta lasi neil arene- 
da omasoodu, kuigi oli nende plahvatusjõust hästi teadlik. Raama- 
tu “Liikide tekkimine” avaldamise puhul kirjutas Friedrich Engels 
vaimustunult Karl Marxile: “Mitte kunagi varem ei ole tehtud nii 
mastaapset katset looduses eksisteeriva ajaloolise arengu tõestami- 
seks.” Marx vastas samasuguse vaimustusega: “Selles raamatus pei- 
tuvad meie ideede ajaloolis-loodusteaduslikud alused.” Marksistide 
arvates võib uus klass, prole:ariaat, minema pühkida kapitalistid, 
nii nagu see toimub looduses omavahel võistlevate liikide puhul. 
Darwin ei julgustanud Marxi mingil moel. Ta ei kasutanud kunagi 
oma suureks paisunud kuulsust, etavaldada mõtteid poliitilises või 
ühiskonclikus plaanis, vaid uuris hoopis putuktoidulisi taimi ja or- 
hideede kohastumist. Ning rõhutas vihmausside tähtsust, mis jääb 
märkamatuks ühe maalapi või ühe päeva raamides, kuid mis on 
oluline kontinendi ja sajandi mastaabis, sest vihmaussid toodavad 


huumust. 


* Olelusvõitlus — järglaste ellujäämise sõltuvus teistest organismidest ja elukeskkon- 
nast. Darwin näitas, et suurem on nende liikide sigivus, kellel on suurem tõenäosus 


hävida. Toivi. 

1871. aastal avaldas Darwin siiski imetlejate poolt kauaoodatud 
raamatu “Inimese põlvnemine ja suguline valik" mis laiendas tema 
teooriaid inimesele. “Selle teose ainsaks eesmärgiks on uurida esi- 
teks, kas inimene nagu iga teinegi liik põlvneb mõnest varem ek- 
sisteerinud liigist; teiseks — kuidas ta on arenenud; kolmandaks 
— inimrasside vaheliste erinevuste olemust,” selgitas Darwin. 

Raamatus “Inimese põlvnemine” annab Darwin kahjuks relvad 
kätte neile, kes püüavad tema argumente kasutada rassismi põh- 
jendamiseks, sest ta näitab, et inimrassid 2i ole võrdsed. Ometi oli 
rassismiga seotud ebaõiglus ja orjapidamine temas alati meelepa- 
ha tekitanud. Oma ümbermaailmareisi ajal oli ta vapustatud Tule- 
maa elanike haletsusväärsest olukorrast. Ta pidas oma kohuseks 
näidata, et inimeste puhul “ei ole looduslik valik enam põhitegu- 
riks, mis määrab inimgruppide tuleviku”. Võistlusmoment on see, 
mida meie tänapäeval nimetame kultuuriks, tema nimetas seda 
moraaliks, altruismiks, kaastundeks, hariduseks ja harituse väär- 
tuseks. Kuid ta uskus, et olelusvõitlus on arengutegur ning pidas 
täiesti normaalseks, et kõige võimekamad, s.t kõige tugevamad, 
saavutavad ülekaalu vähem võimekate üle. On mõistetav, et rassi- 
de ebavõrdsuse näitamine võis anda argumendid kätte ohtlikele ja 
vääratele ideoloogiatele. 

1872. aastal avaldas ta oma viimase kuulsa teose “Emotsioonide 
avaldumine inimestel ja loomadel” milles vaatas veel kord tulevik- 
ku, luues tänapäeval etoloogiaks nimetatava, s.t liigiomast käitu- 
mist uuriva teadusharu. 

Darwin suri rahulikult oma kodus Downis 19. aprillil 1882. aas- 
tal. Ta pidi maetama kodukülla, kuid sõbrad veensid Kuninglikku 
Seltsi ja perekonda, et tema keha peab puhkama seal, kuhu on juba 
maetud paljud Inglismaa kuulsad isikud. 26. aprillil maeti ta suure 
pidulikkusega Westminster Abbeysse Newtoni kõrvale. 


On ilmne, et geeniusel on erakordselt efektiivne ajutegevus ning 
kõrgelennuline kujutlusvõime. Kas geeniuse aju on siis teistsugune 
kui meie oma? Ilmselt mitte: uurimise all olnud suurmeeste ajudes 
ei ole võrreldes teistega täheldatud ühtki olulist suuruse või struk- 
tuuri erinevust. Ei täheldata ühtegi elementi, mis tavalistel inimes- 
tel puuduks. Küll on aga avastatud Einsteini aju ühes osas teatud 
närvirakkude ja neid toitvate rakkude rohkust ning ebatavalist osist 
ühes kurrus, kuid mitte ükski ekspert ei pea seda tema geniaalsuse 
seletamiseks piisavaks. 

Suurte loojate aju näib siiski funktsioneerivat teistmoodi kui 
meie oma. Ent mil viisil? Mõnede neuroloogide arvates töötavad 
teadlased rohkem vasaku ajupoolkeraga, kus asub kõnekeskus, mis 
reageerib järjekindlalt ja analüütiliselt välismaailmale. Kunstnikud, 
vastupidi, kasutavad rohkem paremat poolkera, mis haarab välis- 
maailmast tulevat infot üldisemalt ning mis on seotud tundemaa- 
ilma ja visuaalsete ja muusikaliste aistingute analüüsiga ning mille 
reageeringud on intuiriivset laadi ja silmapilksed, Kuid see on pisut 
liiga üldine analüüs: üldiselt arvatakse, et geniaalne looja kasutab 
tervet aju. Neuropsühhiaater Roger Vigouroux' arvates pole närvi- 
süsteemis mingit kunstipiirkonda. Ega ka ühele või teisele loomin- 
guvaldkonnale omast piirkonda, kuigi võib nõustuda, et füüsiku, 
maalikunstniku, muusiku või poeedi aju funktsioneerib erineval 
viisil. 

On ilmne, et geeniuse mõttetegevus on täpne ja haarab kiiresti 
üksikelemente, mida meie ei suuda ümbritsevast mürast eristada. 
Tema mõttetegevus paistab silma ka varjatud analoogiate leidmise 
oskusega, ta suudab tulemuslikult analüüsida ja luua õigeid seoseid. 
Tal on tähelepanuäratav ja originaalne loodus- või kunstinähtuste 
nägemise ja tajumise võime, ta mõistab ja lahkab neid paremini kui 
keegi teine. Ta tunneb nende nähtustega erilist lähedust. Einstein 
ütles, et teaduses seisneb tõeline loomisakt õigete probleemide 
püstitamises. Inimesele on omane küsimusi esitada, kuid õigete 

küsimuste esitamine õigel momendil ja oluliste asjade kohta — see 
on omane enamasti vaid geeniusele. Gcenius oskab ka teistest pa- 
remini kõik tähtsaimale probleemile allutada. Ta valdab lihtsate, 
kuid samas teravmeelsete eksperimentide ja arutluste kunsti ning 
võtab teose loomisel kasutusele originaalsed vahendid. Ka suudab 
ta teistest paremini otsustada, millal loobuda mõttekäigust, mis 
kuhugi ei vii. Ta aimab, kus peitub mingi probleemi raskus, ning 
näeb, millised küsimused on lahendamatud. 

See kõik tähendab, et geeniust iseloomustab äärmine intelligent- 
sus. Kahjuks ei vii selline teadmine kuigivõrd edasi nähtuse enda 
analüüsi, sest intelligentsust on ülimalt raske defineerida ja üsna või- 
matu mõõta. Intelligentsus esineb mitmesugustes vormides — ma- 
temaatiku intelligentsust ei saa võrrelda kunstniku intelligentsuse- 
ga, kuid kes võiks kinnitada, et üks on teisest üle? Juba sajandeid on 
bioloogid, filosoofid ja psühholoogid püüdnud esitada intelligent- 
suse vastuvõetavat definitsiooni ning sellest, nagu ka intelligentsu- 
se mõõtmisest, ei ole midagi välja tulnud. On jõutud vaid ühisele 
arvamusele, et intelligentsus on omane vaid inimesele, kuigi mõned 
käitumist uurivad spetsialistid on püüdnud leica intelligentsuse su- 
gemeid ka loomade juurest. Kuid bioloogid ja psühholoogid on kind- 
lal arvamusel, et inimese intelligentsus on loomade omast sedavõrd 
erinev, et neid on raske omavahel võrrelda. H. Bergsoni arvates on 
määrav tööriistade valmistamise võime, kuid niisuguse liiga piiratud 
definitsiooniga on raske nõustuda. Ometi on abstraheerimisvõime, 
mille tõttu inimesel on ajus kujutlus valmistatavast tööriistast juba 
enne, kui ta seda valmistama asub, üks arukuse näitaja, ning psühho- 
loog Jean Piaget nimetab seda tegevuse virtuaalse realiseerimise või- 
meks või mentaalseks manipuleerimiseks sümboolsete objektidega. 
Teised arvavad, et intelligentsus on funktsioon, mille kaudu inimene 
püüab end määratleda teiste olevuste seas looma ja jumaluse vahel. 
Arvatakse ka, et intelligentne olend on vastupidiselt loomade stereo- 
tüüpsele ja muutumatule instinktile võimeline reageerima ettenäge- 
matule ja kohanema uute olukordadega. 

Mõnede teadlaste arvates on intelligentsuse oluliseks jooneks 
võime eelnevalt tegevuse tagajärgi kaaluda, näha ette hüpoteesist 
tulenevaid tagajärgi, mõtiskleda lähteandmetes sisalduva kasuliku 
teabe üle. Sellised võimed on nüüdseks ka tehisintellekti omava- 
tel arvutitel. Masinad on hakanud isegi teoreeme tõestama, seega 
arutlema. Psühholoog ]. F. Richard on öelnud: “Me võime end lohu- 
tada, mõeldes, et inimesele on vähemalt omane õppimisvõime ja et 
ta suudab mõtlemisviise varieerida. Ent sestpeale, kui hakati välja 
töötama arvutiprogramme, mis kasutavad inimese mõtlemisviisi 

erinevaid põhimõtteid, ei ole seegi enam päris kindel” Tehisintel- 
lekti ei pez tingimata täht-tähelt võtma, olgugi täiustatud arvutitel 
mitmekesiseid võimeid, sest me nägime, et inimaju on võimeline 
saavutusteks, milleks pole ilmselt suuteline ükski arvuti. Sest peale 
mõtlemise ja loogiliste kaalutluste on intellektil veel teisigi tunnu- 
seid: emotsioonidega seotud, intuitiivsed võimed, teatud vaimses 
seisundis <äivituvad mälestused — omamoodi mõistuspäratu ko- 
gum miljarditest inimese eksistentsi vältel kannatlikult kogutud 
elementidest, mida laps sünnihetkest alates ebateadlikult ja emot- 
sionaalselt taasloob, ning raske on ette kujutada, et kõik see võiks 
olla ühendatud ükskõik kui keerukas masinas. 


Raskused intelligentsuse mõõtmisel tulenevad ilmselt sellest, 
et see ei ole üksikfunktsioon, vaid tegevuste summa, mis ei allu 
lihtsale, piiratud teooriale. Loomulikult on olemas intelligentsus- 
kvoodid ehk arukusmäärad, kuulsad IO-d, kuid need mõõdavad 
ainult teatud testide lahendamise võimet. Psühholoogid A. Binet 
ja T. Simon lõid selle meetodi 1904. aastal algselt koolilaste vaimse 
taseme määramiseks, et abistada õpiraskustes lapsi. Meetod osu- 
tus efektiivseks, kuid üksnes koolipraktikas ja üksnes väikeste, testi 
autoritega samast kultuurikeskkonnast pärit laste puhul. Kultuuri- 
keskkond oleneb sellest, millisesse ühiskonnakihti testitav kuulub. 
Immigrantide puhul mängivad rolli ka muud kultuurilised kritee- 
riumid. 

Niisiis ei saa öelda, et IO mõõdab intelligentsust absoluutsel 
viisil. Sageli on selle mõtet väärastatud, eriti anglosaksi maades, 
kus IO-testide massiline kasutamine on viinud liialdusteni, mille 
põhjuseks oli mõnikord võltsimine või testide vale interpreteeri- 
mine. Nii püüti Ameerika Ühendriikides IO-testide abil tõestada 
mustade alaväärtuslikkust võrreldes valgetega. Või kinnitati võlts- 
tõenditele toetudes intelligentsuse päritavust, mis ei ole isegi mitte 
ümberlükkamatute bioloogiliste aluste korral absoluutset tõestust 
leidnud. Lapse kasvukeskkonnal on tema arengus täpselt niisa- 
ma tähtis osa kui pärilikkusel. Halvasti on selgitatud ka arenenud 
maades sajandi jooksul toimunud pidevat keskmise intelligentsuse 
kasvu. Küsitakse, kas see nähtus on seotud inimese kasvu suurene- 
misega — ka aju suurenemisega —, kas tegemist on koolilaste ja IO- 
testidele registreerunute suuremate oskustega või on intelligentsus 
tõepoolest kasvanud. 

Kõik IO-testide vahel dramaatiliste tagajärgedegagi kuritarvitu- 
sed, nagu mustade ameeriklaste puhul ilmnes, tulenevad põhilisest 
eksiarvamusest, mis seab intelligentsuse isiksuse põhikomponen- 
diks ja käsitleb seda kui pärilikkuse seadustele alluvat bioloogilist 
fenomeni, nagu naha või juuste värvustki. Tegelikult on intelligent- 
sus ähmane, keeruline ja raskesti defineeritav mõiste. Ameerika 
psühholoog Howard Gardner püüdis probleemi lahendada, esita- 
des huvipakkuva mitmekülgse intelligentsuse teooria. Ta eristab 
intelligentsuse seitset põhitüüpi, mis ei toimi tingimata eraldi, vaid 
võivad ühendatult esineda samal indiviidil. On olemas “muusikali- 
ne” intelligentsus, “liikumisintelligentsusus” s.t peamiselt keha lii- 
kumist kontrolliv intelligentsus, mis ilmneb tippsportlaste juures; 
“loogilis-matemaatiline” intelligentsus on teadlastel, kes oskavad 
eriti hästi opereerida mõistetega, luua erinevaid hüpoteese ja neid 
hinnata; “keeleline” intelligentsus on omane nii suurtele luuletaja- 
tele kui ka traditsioonilistele jutustajatele; “ruumilist” ja “visuaalset” 
intelligentsust omavad paljud primitiivsed rahvad ja see võimaldab 
neil kompassita navigeerida merel või orienteeruda läbipääsmatus 
metsas. See aitab ka kunstnikke ja maletajaid ning võib-olla aitas ka 
Einsteini, kes mõtles rohkem kujundite kui sõnade abil. “Interper- 
sonaalne” intelligentsus võimaldab teisi mõista ja ühiskonnas leid- 
likult käituda. See kuulub suurte poliitikute, kõrgel ametikohal ole- 
vate usutegelaste ja väga heade õpetajate juurde. “Intrapersonaalne” 
intelligentsus, vastupidi, võimaldab iseenese head tundmist ning 
tagab käitumise, mis kindlustab indiviidi psüühilise tasakaalu. Au- 
tistidel on just see intelligentsusvorm kahjustatud. 

Huvitav on märkida, et mõistet “intelligentsus” või mingit selle 
vastet ei tunne rahvad, keda me nimetame primttiivseks, s.t lääne 
kultuurist puutumata jäänud inimesed. Kuid piirdudes vaid ühe 
näitega, küsiksin, kas Aafrika pügmeede ebatavaline oskus suun- 
da määrata ja ekvatoriaalsetes metsades jahti pidada ei anna mitte 
tunnistust intelligentsusest? Isegi kõrge IO-ga läänlane ei suudaks 
kogu oma intelligentsusest hoolimata üksinda sellisesse metsa sat- 
tununa ellu jääda. Kes on intelligentsem — kas ürgaja “primitiivne” 
inimene, kes sadu tuhandeid aastaid tagasi leiutas tule, või üliande- 
kas füüsik, kes leiutas aatomipommi? 

Intelligentsus ei ole seotud üksnes ajutegevusega. Lapse vaimses 
arengus mängivad rolli kõik meeled ja kultuurilised tavad ning ka 
perekond. On palju näiteid, kuidas vanemate tahe teha järeltulijast 
muusik, kunstnik või teadlane mõjutab juba väga varases eas lapse 
vastava intelligentsusvormi arengut. Lapsel, kes sünnib matemaa- 
tiku kalduvustega või soodumusega malemänguks, ei ole mingit 

võimalust oma annete rakendamiseks, kui ta sünnib kultuuriruu- 
mi, kus matemaatikat või malemängu ei tunta. Kas Mozart oleks 
saanud Mozartiks, kui ta oleks sündinud muusikast mitte midagi 
taipavasse perekonda? Arengumaades läheb palju intelligentseid 
inimesi kultuuri jaoks kaduma õppimisvõimaluste puudumise ja 
vaesuse tõttu. 

Psühholoog Howard Gardneri väitel on intelligentsus alati bio- 
loogiliste eelduste ja antud kultuuris olemasolevate õppimisvõima- 
luste vastastikune toime. “Olla intelligentne, tähendab olla võime- 
line lahendama probleeme või looma midagi, millele omistatakse 
väärtust ühes või mitmes kultuuris: 

Intelligentsus väljendub eri kultuurides, aga ka indivi:didel eri- 
nevalt, sest iga inimolend on nii intellektuaalselt kui ka bioloogili- 
selt ainulaadne. Sellepärast kahetsevad paljud, et traditsiooniline 
õpetamisviis on võimetu kindlustama laste intelligentsuse arengut, 
sest see levitab standardseid ja kivinenud käibeteadmisi ega abista 
noori, kellel on originaalne mõtlemine ja kellele klassikalise tea- 
duse piirid jäävad kitsaks. Traditsiooniline õpetamisviis, mis ko- 
hustab last alluma rangetele reeglitele, soodustab ilmselt loogilise, 
ratsionaalse mõtlemise arengut. Kuid kas ei toimu see äkki laste- 
le nii omase elava loomingulise kujutlusvõime arendamise arvelt? 
Võib-olla polegi juhus, et Mozart ei istunud kunagi koolipingis, et 
Einstein ning Newton, Darwin ja paljud teised kuulsad loojad enne 
teda olid koolis keskpärased õpilased. Pealegi on relatiivsusteooria 
looja jõuliselt sõna võtnud traditsioonilise õpetamisviisi saatusliku 
mõju vastu, süüdistadesseda spontaanse loomisinnu pidurdamises 
ja uurimisvaimu lämmatamises. 


Mälu on oluline nii intelligentsuse kui ka käitumise seisukohalt. On 
tõestatud, et isegi kõige algelisematel loomadel, näiteks vihmaussi- 
del, on mälu. Mõned teadlased omistavad mälu isegi mikroobidele. 
Teadmata, mis varem on juhtunud, ei saa elada, sest minevik tingib 
selle, mida tuleb teha olevikus ja tulevikus. Inimesel on mälu ka hä- 
davajalikuks sidemeks esivanemate ja nende eellastega, see on nii 
indiviidi kui ka inimkonna arenguloo alustala ning etendab seega 
tähtsat sotsiaalset rolli. Kiri leiutati alles mõni tuhat aastat tagasi. 
Enne seda oli hädavajalik grupi kultuurimälu suuliselt põlvest põl- 
ve edasi kanda. “Rauga surm on nagu raamatukogu tuhastumine;,” 
ütleb aafrika vanasõna. On tõepoolest võimalik, et oluline osa puh- 
talt suulisel traditsioonil põhinenud tsivilisatsioonide kultuurist on 

aegade jooksul üleskirjutamisvõimaluse puudumise tõttu kaotsi 
läinud. Mõnedes usutavades võib kohata mälu süstemaatilise ka- 
sutamise traditsiooni: islamikoolide õpilased õpivad Koraani pähe 
ja mõni suudab paari aastaga selle täielikult omandada. Seejuures 
ei ole tähtis, et nad õpitut mõistaksid: peamine on nõutava into- 
natsiooniga ettelugemine. Mõned bioloogid ei kõhkle kinnitamast, 
et me sünnime oma liigile omase instinktiivse mäluga, mis annab 
meile kaasasündinud võime õppida rääkima või arvutama. Mälu 
on kahtlemata üks tähtsamaid inimmõistuse, meie vaimse maail- 
ma ja psüühika koostisosi. 

Enamik psühholooge on arvamusel, et mälu ei ole ümbritseva 
lihtne registreeritud peegeldus. Nende arvates on see kodeeritud 
rekonstruktsioon, mis sisaldab mitte ainult möödunud tegude ja 
piltide mälestusi, vaid ka abstraktsemate elementide, nagu tund- 
muste ja mõtete mälestusi. Seega on mälu isiksusest lahutamatu. 
Sageli ei mäleta me üldse, mis meie mõtteis või tajudes toimus. Lü- 
himälu kustutab kiiresti nime või telefoninumbri, mis mõne hetke 
vältel meeles püsis. Kui me tahame midagi kestvalt meelde jätta, 
tuleb selleks teha jõupingutusi. 

Ei ole täpselt teada, kuidas mällu salvestamise protsess toimub. 
Tundub, et ajus ei ole olemas mällu salvestamisele spetsialiseeru- 
nud struktuure, kuigi mõned ajupiirkonnad etendavad siin tähtsat 
osa: näiteks temporaalsagaras asuva hipokampuse vigastus toob 
kaasa olulise mälukaotuse. Neuroloogid vaidlevad pidevalt, kui 
suures ulatuses on neuronivõrgustik mällu salvestamise protses- 
si kaasa haaratud ning kas on olemas sellele protsessile spetsiali- 
seerunud neuroneid. Mõned spetsialistid peavad seda võrgustikku 
väga laiaulatuslikuks, teised kitsamalt piiritletuks. Näiteks on kind- 
laks tehtud, et aju teatud piirkonnad on spetsialiseerunud visuaal- 
se informatsiooni salvestamisele, teised numbritele või nimedele. 
Kuid ei saa välistada, et muudki piirkonnad annavad mällu salves- 
tamisel oma panuse. Mälu võib olla nähtus, mis haarab peaaegu 
tervet aju. 

Niisama suure saladuse ees seisame siis, kui püüame mõista, 
kuidas mällu talletatut esile tuua. Samuti ei ole teada, miks mõni 
informatsioon võib väga kaua aega mälus püsida, teine aga vajub 
peagi unustuse hõlma. Kuidas ja miks toimub selline selekteerimi- 
ne? Kas unustamine on mälujälje kadumise tagajärg või lihtsalt aju- 
tine võimetus seda leida? 

Igaüks meist teab erakordse mäluga inimesi. Sageli on nende 
puhul tegemist pideva treeninguga — näitlejad suudavad meeles 
pidada pikki ja väga keerulisi dialooge. Mõned inimesed on või- 

melised meelde jätma tekste keeles, mida nad ei valda. On inimesi, 
kes on mingis kindlas valdkonnas ilmselgelt andekad — nad mäleta- 
vad ülitäpselt fakte, mis teised on ammu unustanud; nad suudavad 
kaardimängus kõik mängusolevad kaardid meelde jätta ning tez- 
vad vastasmängija šansse. Hea malemängija suudab meeles pidada 
väga palju kombinatsioone ning restorani kelner klientide tellimt- 
sed, isegi kui neid on palju. Kanada psühholoog K. Anders Erics- 
son uuris üht kelnerit, kes valmistas väga suure üllatuse: ta suut:s 
vaevata meelde jätta 3—8 inimese 20 erisugust lõunasöögitellimust 
koos erinevate soovitud küpsusastmete ja lisanditega — seega kok- 
ku enam kui 600 ühikut. 

Kuulus kanada pianist Glenn Gould, kes suri 1982. aastal aju- 
verevalumi tagajärjel, teadis peast praktiliselt kogu klaverile kirjt- 
tatud repertuaari, lisaks sümfoonilise ja kammermuusika teoseid, 
mista ise oli klaverile seadnud. Ta oli ajju talletanud kõige keerul:- 
semadki polüfooniad ning “mängis” muusika enne klaverile arrar.- 
žeerimist mõttes läbi. Seejuures ta sageli ümises, millega tekitas 
muusika salvestamisel probleeme helitehnikutele, kes ümina sum- 
mutamiseks pidid — vahel tulutult — kasutama helifiltreid. Kuulsal 
Uus-Meremaalt pärit matemaatikul Alexander Aitkenil, kes suri 
1967. aastal, oli erakordselt mitmekülgne mälu. Ta mängis hästi 
viiulit ja teadis peast peaaegu kogu viiulirepertuaari, kuid ta võis 
ka peast ette kanda peaaegu kogu Vergiliuse loomingu ladina kee- 
les, Miltoni “Kaotatud paradiisi” ja sadu luuletusi. Meelelahutuseks 
žongleeris ta arvudega, mida oli imestamapaneval hulgal oma ajju 
talletanud. Ta suutis 27 aastat hiljem meelde tuletada 25-st sec- 
setust sõnast koosneva teksti, mida oli vaid üks kord õppinud. Ta 
rääkis, et Esimese maailmasõja ajal oli tema kompanii kaotanud 
40 sõduri biograafilisi andmeid sisaldava raamatu, mille ta taastas 
mälu järgi, kuigi oli seda vaid üks kord näinud. Edaspidi konsultee- 
riti temaga tihti, sest teda peeti elavaks arhiiviks, tema aga keeldus 
end pidamast mnemogeeniuseks, erakordse mäluga inimeseks, kes 
eterdusi annab. Prantsuse matemaatik Francois Le Lionnais kogus 
40 aastat iseäralikke arvukombinatsioone. Ta kirjutas need koos 
märkustega märkmikku. Sõja ajal, kui Le Lionnais deporteeriti 
Dora laagrisse, läks märkmik kaduma. Ta taastas selle mälu järgi 
ja avaldas vabanedes raamatu, mis sisaldas 446 erilist arvukombi- 
natsiooni. 

Ameerika psühholoog Charles P. Thompson uuris koos oma 
meeskonnaga Minnesota ülikoolis Rajan Srinivasan Mahadevani, 
kesläks 1981. aastal “Guinnessi rekordite raaraatusse” sellega, et ni- 
metas kolme tunni ja 49 minuti jooksul, puha:es vahepeal kokku 65 

minutit, pii (n) 31 811 kümnendkohta. Selle rekordi purustas 1987. 
aastal jaapanlane Hideaki Tomoyori, kes luges 40 000 kümnend- 
kohta 17 tunni ja 21 minutiga, puhkepause oli 255 minutit. Mõ- 
lemad kasutasid keerulisi mnemotehnilisi meetodeid, mis on jõu- 
kohased vaid erakordse mäluga inimestele. Charles P. Thompson 
ei nõustu kolleegidega, kes arvavad, et niisuguste meetodite kasu- 
tamine võimaldab tõsise treeningu korral igaühel samasuguseid 
tulemusi saavutada. Ta märgib, et Rajanil oli kahtlemata ebatava- 
line mälu: viieaastasena üllatas ta isa, öeldes peast kolmekümne 
maja ees seisva auto numbrid. Ta teadis peast ka iga autoomaniku 
nime. Sama vanalt pidas ta vaevata meeles hulga telefoninumbreid 
ja rongide sõiduplaane. 

Üldiselt on meil kõigil hea mälu. Arvatakse, et üliõpilase sõ- 
navaras on 50 000 sõna. Kui me valdame mõnda keelt, siis oleme 
meelde jätnud mitte üksnes sõnad, vaid ka grammatika, süntaksi, 
kõnekeelsed väljendid ning slängi — seega väkemalt 100 000 erine- 
vat elementi. Me registreerime, sageli ebateadlikult, möödaminnes, 
kümneid miljoneid nägusid, vorme, hääli, lõhnu ja helisid. Kõik 
need ei jää eksimatult mällu, kuid mingi jälg jääb neist siiski. Üks 
psühholoog näitas katse käigus üliõpilastele 20—100 värvifotost 
koosnevaid komplekte ning mõni päev hiljem näitas neid uuesti, 
lisades fotosid, mida üliõpilased varem ei olnud näinud. Varem 
nähtud piltide äratundmise protsent oli 90, ja seda isegi juhul, kui 
tuli ära tunda tuhat fotot. Üks teine katse lubab konstateerida, et 
ameerika üliõpilased olid pärast kahe aasta pikkust treenimist või- 
melised esmanägemisel meelde jätma 80-numbrilisi arvujadasid. 


Harukordne mälu 


Mõnikord võib inimestel, kes ei ilmuta muus osas mingeid erili- 
si võimeid, olla haiglaselt suurenenud mälumaht. Me vaatlesime 
eespool veidrat juhtumit, kus lapseeas meningiiti põdenud mehel 
oli erakordne muusikaline mälu ning ta teadis peast 2000 oope- 
rit ja 6000 lehekülge muusikaentsüklopeediat. Kuid see oli foto- 
graafiline, eideetiline mälu, nagu ütlevad psühholoogid. See mälu 
ei lasknud sekkuda ühelgi emotsionaalsel elemendil, ei üldistanud, 
kaalutlenud ega mõelnud. See mälu oli mehaaniline nagu arvutil. 
Argentina kirjanik Jorge Luis Borges jutustab novellis “Kõikemä- 
letav Funes” mehest, kes on õnnetuse tagajärjel invaliidistunud ja 
ratastooli aheldatud. Talon eksimatu mälu ning ta mäletab hispaa- 
niapärases köites raamatu triipe, mida ta vaid kord elus oli näinud, 
ning aeru tekitatud vahuviirge Rio Negro jõe vees. Ta ütleb: “Minul 

üksinda on olnud rohkem mälestusi, kui neid on olnud kõigil ini- 
mestel kokku sellest ajast peale, kui maailm loodi.” Mida ta kord 
oli mõelnud, ei kustunud enam mälust. “Funes ei mäletanud met- 
sas mitte ainult iga lehte igal puul, vaid ka iga korda, mil ta seda 
oli näinud või kujutlenud”” [...] “Kahtlustan siiski,” ütleb Borges, “et 
ta polnud päriselt mõtlemisvõimeline. Mõtlemine on erinevuste 
unustamine, üldistamine, abstraheerimine.* 

Vene psühholoog ja neuroloog Aleksandr Lurija kirjeldas seda, 
mille argentina kirjanik välja mõtles, seoses ühe erakordse mälu 
juhtumiga. Ta uuris 30 aastat meest, keda nimetab Venjaminiks ja 
kelle tegelik nimi oli Šereševski. Selle mehe juurde juhatas psüh- 
holoogi peatoimetaja, kelle juhitavas ajalehes mees töötas. Peatoi- 
metaja oli rabatud, et ajakirjanik ei teinud iialgi artiklite jaoks ma- 
terjali kogudes märkmeid. Ometi võis ta sõna-sõnalt kõike korrata 
ega eksinud kunagi. Aleksandr Lurija taipas kohe, et Venjaminil on 
erakordne ja piiritu mälu. Mees kordas eksimata ja ükskõik milli- 
ses järjekorras kümnete sõnade või numbrite jada, mis talle ette 
loeti, ning mäletas seda veel mitmeid kuid hiljemgi. Psühholoog 
oli hämmastunud, kui Venjamin kuusteist aastat hiljem kordas üht 
sõnaderida, lisades: “Me olime siis teie endises korteris ja teil oli 
hall ülikond se'jas...” Ta mäletas oma elu pisemaidki üksikasju, ja 
isegi väga varasest ajast: ta kirjeldas tuba, kus elasid ta vanemad, 
kui ta oli vaevalt aastane. 

Venjamini aju oli erakordne teistegi omaduste poolest. Ta elas 
veidras, meie omast erinevas maailmas, sesttal esines sünesteesia, 
mille päritolu on tundmatu. Tema puhul ei olnud piire nägemis- ja 
kuulmis-, kompimis- ja maitsmisaistingu vahel. Restoran:s mängiv 
muusika muutis tema toidu maitset ja tekitas uusi aistinguid. “Kui 
uksekell heliseb, hüppab äkki üles pall, ma tunnen sõrmede all mi- 
dagi karedat, nööritaolist, seejärel soolase vee maitset ja valevust, 
kirjeldas ta oma aistinguid. Heli tekitas tema ajus valguse-, värvi-, 
maitse- ja kompimisaistinguid. “Teie hääl on kollane ja pude,” võis 
ta öelda. Ta ühendas kirjatähti, numbreid, sõnu ja lauseid erinevate 
valgusaistingutega ja värviga, isegi maitsega. Ta ütles: “Ma tunnen 
sõna maitset ja tajun tema kaalu ning kõik meenub mulle ilma min- 
gi pingutuseta.” Abstraktsionistlik maalikunstnik Vassili Kandinsky 
tundis samu aistinguid: ta kuulis värve ja maitses vorme. 

Sõna muutus Venjamini ajus sageli vastava eseme visuaalseks 
kujutiseks. “Kui ma kuulen sõna “roheline”, ilmub mulle lillepoti 
kujutis. Sõna “punane” on punases särgis mees, kes tuleb minu 


* ). L. Borges. “Kunsttükid'”; LR, 1976, 1k.11—13. 

poole” Väga elav, täpne ja stabiilne kujutis jäi tugevalt tema mällu. 
Sõnaderida meelde jättes ei õppinud ta seda pähe, vaid registreeris 
mälus. Venjamin rivistas sõnad nagu esemed ühele Moskva täna- 
vale, mida hästi tundis, ning see selgitab, kuidas ta nii kergesti suu- 
tis sõnadeiada ükskõik millises järjekorras taastada: pruukis vaid 
mööda täravat ühes võiteises suunas jalutada. Niisamuti talitas ta 
numbritega, mille muutis puudeks või kujudeks ja paigutas need 
piki teed, või muutis nad automaatselt piltideks: “1 on uhke, hea 
kehaehitusega mees, 2 — naerev naine, 3 — süngenäoline inime- 
ne, 6 — kõvera jalaga mees, 7 — vuntsidega mees, 87 — paks nai- 
ne ja vuntsi keerutav mees.” Kui ta juhuslikult — seda juhtus harva 
— unustas mõne sõna jadast, selgitas ta seda mitte mäluveaga, vaid 
tajumisveaga. Ta unustas sõna “muna” seetõttu, et muna kujutis 
sulas ühte seinaga, mille äärde ta muna vaimus oli asetanud. 

Kui tal tuli meenutada midagi arusaamatut, näiteks võõrkeel- 
seid sõnu, seostas ta neid otsekohe talle tuntud kujutistega. Kui tal 
paluti näiteks meenutada “Jumaliku komöödia” algust, mille esime- 
ne värss on “Vel mezzo del cammin di nostra vita', seostas ta sõna 
nel oma sõbranna, tantsijanna Nelskajaga, mezzo ühe viiuldajaga, 
del sigarettidega “Delly” camwnin — kamina juures... Ta suutis veel 
viisteist aastat hiljemgi terve poeemi peast ette lugeda. 

Tegelikult oli Venjaminil mäluga ainult üks probleem: kuidas 
suuta unustada. Unustamine oli hädatarvilik, sest hakanud elukut- 
seliseks mnemokunstnikuks, andis ta mitu “etendust” õhtu jooksul 
ning esimesel esinemisel tehtu ei tohtinud hakata segama teist. Ta 
hakkas kujutluses esimest etendust mustale tahvlile asetama, see- 
järel kattis selle läbipaistmatu riidega, et see tema vaimust kaoks. 
Hiljem märkas ta, et võis suure tahtepingutuse abil teatud asjad 


tõepoolest mälust kustutada. 
Einsteini aju 


Einstein ei olnud üksnes intelligentne inimene, tal oli ka erakord- 
ne mälu, kuigi ta ise seda eitas ja harva avalikult demonstreeris. 
Paljudele meist on ta geeniuse võrdkujuks ning just sellepärast on 
oluline rääkida tema elust ja tööst. Einsteini puhul pakub huvi veel 
teinegi asjaolu: tema on ainuke lähimineviku loovisiksus, kelle aju 
on säilitatud ja uuritud. Eespool oli juttu matemaatik Gaussi aju 
uurimisest, mis ei andnud kahjuks mingeid erilisi tulemusi. Niisiis 
pakub Einsteini aju uurimine unikaalse võimaluse teada saada, kas 
aju struktuuride ja mõtlemise vahel on mingi seos. Juba väga kaua 


on see olnud vaidluste objektiks. 

Huvitaval kombel avaldati ainuke suhteliselt täpne Einsteini aju 
uuring alles 1999. aastal. Kui ta 1955. aastal Princetoni haiglas suri, 
siis ta keha tuhastati, kuid aju viidi mõni tund pärast surma haigla 
patoloogi dr. Harvey laboratooriumi ja pardi formaliinilahusesse. 
Harvey viis läbi lühikese uurimise, sest ta eiolnud neuroloogiaeks- 
pert. Nii Einsteini aju kaal (1,2 kg) kui ka väiimus olid tavalised. Dr. 
Harvey mõõtis hoolikalt veresoonte läbimõõtu, loendas ajurakke, 
neuroneid toitvate gliiarakkude arvu ja juhteteid ning uuris mik- 
roskoobi all tähelepanelikult Einsteini aju <udet — ega avastanud 
mingeid geniaalsusele osutavaid iseärasusi. Hiljem märkas teine 
ekspert ebanormaalselt suurt hulka juhteteid aju külgmises osas, 
Brodmanni 39. piirkonnas. Aga seeei tundunud olevat tähtis, seda 
enam, et raske oli otsustada, kas tegemist on kaasasündinud moo- 
dustisega võiolisee hoopis Einsteini aju üliaktiivsuse tagajärg. 

Niisiis ilmus alles 1999. aasta juunis väga tõsises briti medit- 
siiniajakirjas 7he ZLancet artikkel pealkirjaga “Einsteini eriline aju”, 
autoriteks kaks Kanada Hamiltoni ülikoo'ii eriteadlast — Sandra 
Witelson ja Debra L. Kigar ning Princetoni haigla endine patoloog 
dr. Harvey. Ühes väikelinnas pensionipõlve pidav, arstitööst loo- 
bunud doktor Harvey oli vahepeal olnud vaateväljast kadunud. Ta 
oli kaasa viinud ka Einsteini aju, mille oli mingil põhjusel 240 osaks 
lõiganud. 

Selle loo avaldamine ja kanada teadlaste artikli ümber puhkenud 
diskussioon andsid 1999. aasta detsembris alust uueks aruteluks 
ajakirjas Za Recherche. Järgnevalt kirjutatust kõige olulisem. 1978. 
aastal oli dr. Harvey andnud mõned Einsteini aju fragmendid uuri- 
miseks neuroloogidele, kes ei tuvastanud muud tähelepanuväärset 
kui gliiarakkude üliküllust. 1998. aastal tagastas dr. Harvey ülejää- 
nud aju Princetoni haiglale ja võttis kontakti kanada teadlastega, 
kes olid eelmistel aastatel uurinud üksikasjalikult kümnete surnute 
aju kuju ja ehitust. Ta otsustas neid Einsteini aju süvendatud uuri- 
misel abistada. 

Nende töö tekitas palju vaidlusiega näi valgustavat Einsteini ge- 
niaalsuse saladust. Autorid märkisid huvitavat anomaaliat, mida ei 
ole varem kohatud ja mis paikneb Sylviuse vaoks nimetatavas piir- 
konnas. See seni märkamatuks jäänud anomaalia, mis ühe prant- 
suse eriteadlase arvates pidanuks silma hakkama igale meditsiini- 
üliõpilaselegi, tingis ajusagarate uue uurimise. Prantsuse ekspert 
ajupuudulikkuse alal Olivier Robain kirjutas ajakirja Za Recherche 
poolt juhitud uurimistöös, et niisugune ancmaalia lootel võib esile 
kutsuda raseduse katkemise! 

Kanada uurijate arvates on see anomaalia seotud hoopis Einstei- 

ni kiirusagaraga, s.t Einsteini erakordne intelligentsus ongi seleta- 
tav just tema enamarenenud kiirusagaraga. Kuid uurijad tunnista- 
sid, et nende töö ei anna mingit vastust “intelligentsuse neuroana- 
toomilise substraadi igavesele küsimusele”, kuigi laseb mõelda, “et 
erinevused mõnedes konkreetsetes tunnetusfunktsioonides võivad 
olla seotud nendele funktsioonidele omaste ajupiirkondade struk- 
tuuriga”. See uuring vallandas uuesti juba vana vaidluse, kus ühel 
pool seisavad need, kes on veendunud, et aju struktuuride ja sel- 
le funktsioonide vahel on olemas seosed, teisel pool aga need, kes 
arvavad, et mõtlemine ja intelligentsus on nii üllad funktsioonid, 
et neil puudub otsene seotus konkreetse materiaalse substraadiga 
ning nad kulgevad nii keerulisi teid pidi, et võib-olla ei ole neid 
üldse võimalik määratleda. See töö ja järgnenud vaidlused ei anna 
kahjuks vastust geeniuste mõistatusele. 


Einstein oli üks suuremaid mõtlejaid loodusteaduste ajaloos, kel- 
les olid peaaegu liialdusteni ühendatud geeniuste peamised tun- 
nused. Ta oli suur monomaan, kes ignoreeris kõiki materiaalseid 
probleeme ja mõtles ainult füüsikast, Ta oli egoist, kes arvas, et 
tema töö on tähtsam kui suhted teiste, isegi lähedaste inimestega. 
Tema eesmärk oli nii ambitsioonikas kui üldse võimalik: avastada 
universumi põhiseadused. Ta toetus enne teda tehtud töödele, et 
neid lahata, kahtluse alla seada, neist mööda minna ja üles ehitada 
mõttemonument, mis seletaks universumit ja füüsikalist maailma 
täiesti uuel moel. Toetudes rangetele kaalutlustele ja hullumeel- 
selt julgele intuitsioonile, ehitas ta üles relatiivsusteooria. Tema 
geniaalsust iseloomustabki suurel määral intuitsioon, mis mängis 
tema mõtlemises — avastuseni viivas protsessis — tähtsat rolli. Ta 
mõte töötas välgukiirusel, kuid sellele oli eelnenud pikk ja inten- 
siivne ettevalmistav töö. 

Kõik teavad tema nime. Eelkõige seetõttu, et ta oli ebatavaline 
isiksus ning töötas terve elu selle nimel, et lihtsate seaduste kaudu 
maailma mõtet avada. Selleks püstitas ta keerulisi teooriaid, mida 
lihtne inimene ei mõista, kuid mis ometi on seotud meie igapäeva- 
eluga. Kui me ütleme, et kõikon suhteline, on meil mulje, et räägi- 
me nii nagu tema, kuigi teaduslikult võttes ei ole see õige. Einstein 
rabab ka tavainimese kujutlusvõimet, sest ta tõestas, et reaalne 
maailm kujutab endast midagi muud, kui meeled meile dikteeri- 
vad: “Loodusteaduste aluseks on usk meist sõltumatust välismaa- 
ilmast saadavatesse aistingutesse” Üldiselt on teada, et Einstein 
oli üks sajandi suurimaid teaduseuuendajaid, sest ta andis vastu- 
se Galilei ja Newtoni aegadest vastuseta jäänud küsimustele ning 
põrmustas kaljukindlaks peetud mõisteid. Sellega jättis ta teaduse 
ajalukku kustumatu jälje. Võib öelda, et on olemas kaks füüsikat ja 
kaks maailmanägemise viisi — enne ja pärast Einsteini. Ta püüdis 

kogu elu vältida kindlakskujunenud seadustesse ja üldtunnustatud 
teooriatesse takerdumist. 

Einsteini püüdlused tegid temast ka suure loocusfilosoof, sest 
ta näitas, et aine, aeg ja ruum ei ole muutumatud ja absoluutsed, 
nagu kogu aeg oli arvatud, vaid suhtelised kategooriad. Füüsikaga 
tegelemine tähendas tema jaoks püüdu mõista universumit ning 
selle kaudu inimest — seega tegelemist filosofeerimisega. Seda pi- 
das ta teadusgraktika prometeuslikuks ülesandeks. Ilma seda otse 
väljenda mata peitus igas Einsteini uurimistöös filosoofiline mõte. 
Püüd avastada, kuidas maailm on korraldatud, oli tema puhul seo- 
tud religioosse tundega. Mitte et ta oleks olnud usklik: katoliiklikus 
miljöös elava juudina ei olnud ta aktiivne usukommete täitja. Kuid 
tal oli sügav tunne, mida ta ise nimetas “kosmoseusuks” ja mis oli 
tema “teadusliku uurimistöö kõige üllamaks ja tugevamaks impul- 
siks”! “Ma olen sügavalt usklik usk:natu:” Nii kõlab üks tema kuulsa- 
test teravmeelsustest, ja selles peitub sügav tõde. Teda tuleb mõista 
nii: sellel usul ei ole midagi ühist klassikaliste religioonidega, see on 
usk maailma korrapärasusse ja püüd avastada tema seadusi. See ei 
takistanud teda sageli Jumalale viitamast: “Mind huvitab tõeliselt, 
kas Jumalal oli valida, kui ta maailma lõi” Kui ta mingile tähtsale 
mõttele jõudis, ütles ta sageli: “See on nii lihtne, et Jumal ei või- 
nud seda mitte märgata.” Ühe ruumi seinale Princetoni ülikoolis, 
kus Einstein töötas, on kirjutatud lause, mida ta armastanud tihti 
korrata: “Jumal on riukaline, ta ei ole halb” Ta jõudis väga varakult 
veendumusele, et looduse näiline keerukus tuleneb sellest, et me ei 
tunne põhilisi seadusi, mis maailma valitsevad. Ta uskus Leibnitzi 
ettemääratud harmooniakontseptsiooni ja looduse korraldatus- 
se. Einsteini arvates peitub universumi igavene mõistatus tema 
mõistetavuses. Ameerika filosoofi Hans Reichenbachi sõnul teatas 
Einstein ühel päeval, et töötas relatiivsusteooria välja sellepärast, 
et oli veendunud universumi harmoonias. Teadus on tema arvates 
“katse viia meie tunnetusliku kogemuse kaootiline mitmekesisus 
vastavusse loogiliselt ühtlustatud mõtlemissüsteemiga” 

Gnoseoloogz Pierre Thuillier' arvates oli Einstein geenius, sest ta 
oli tüüpiline monomaan. Thuillier tsiteerib, mida vastas Einstein 
oma lapsepõlvesõbra, matemaatik Michele Besso õe küsimusele, 
miks ta vend tähtsaid avastusi ei “ee, järgmist: “Michele on huma- 
nist, universaalne vaim ja huvitatud liiga paljudest asjadest, et olla 
monomaan. Ainult monomaan saavutab tõelisi tulemusi.” Järeli- 


kult: et saada geeniuseks, on vaja olla monomaan. 

Einsteini lapsepõlvest on väga vähe teada. Sellest on kahju, sest 
mida andekam on inimene, mida tähtsam on tema töö, seda enam 
me tahame teada, kuidas arenes tema vaim ja kuidas ta jõudis oma 
intellektuaalsete saavutusteni. Väike Albert oli üksildane laps, ta 
ei seltsinud eriti kaasõpilastega ega armastanud jõulisi mänge. Ta 
veetis terveid tunde kannatlikult kõrgeid kaardimajakesi ehitades 
või tegi keerulisi ehitisi konstruktoriklotsidest. Kinnise ja aeglase 
unistajana ei hakanud ta rääkima enne kolmandat eluaastat ning 
perekond kartis, et ta on vaimselt alaarenenud. Niisiis ei olnud te- 
mas märkigi andekast lapsest. Kuid kas intellekti arenemise aeglus 
lapseeas ei olnud mitte üheks mõjuriks, mis võimaldas Einsteinil 
edaspidi tõelisi küsimusi esitada? "Normaalne täiskasvanu ei vae- 
va end ruumi ja aja probleemidega,” on ta ise tunnistanud. “Kõik, 
mida sellest peab teadma, teab ta juba lapsena. Mina aga arenesin 
seevastu nii aeglaselt, et hakkasin esitama küsimusi ruumi ja aja 
kohta alles suureks saades. Sellepärast sain ma sügavamalt prob- 
leemi olemusse tungida kui normaalselt arenenud laps. 

Einstein sündis 14. märtsil 1879. aastal Edela-Saksamaal Ulmis 
švaabi perekonnas. Aasta hiljem kolisid Alberti vanemad Münche- 
nisse, kus ta veetis lapsepõlve. Tema esivanemad olid olnud hästi 
assimileerunud juudi kaupmehed või käsitöölised. Tema isa oli väi- 
ketööstur. Muusikust ema kandis lapse eest hellasti hoolt. Esime- 
sed matemaatikatunnid andis talle haritlasest onu. Katoliku koolis, 
kuhu vanemad ta panid, oli Albert oma klassi ainuke juut, kuid see 
ei tekitanud talle probleeme: tuli ette, et ta abistas katoliiklastest 
kaasõpilasi usuõpetuses. Umbes kümneaastasena oli ta lühikest 
aega usklik, kuid religioossed tunded kadusid äkki, kui ta tundis, 
et piiblilegendid ei saa vastata tõele. Usk Jumalasse asendus uue 
vaimustusega: ta tahtis mõista universumi saladusi. 

Juba väga väiksena oli Albert ülimalt u.idishimulik. Ta oli viie- 
aastane, kui isa kinkis talle kompassi. Albertit huvitas, miks kom- 
passinõel osutab põhja. Kui talle selgitati, et Maa asub magnetväl- 
jas, oli ta hämmastunud, et mingi nähtamatu asi võib kompassi- 
nõelale mõju avaldada. “Ma mäletan veel praegugi, et see kogemus 
jättis minusse sügava ja kestva jälje. Asjade taga pidi peituma mi- 
dagi sügavalt var jatut.” Ja ta otsustas välja uurida, mis selle ime taga 
peidus on. 

Enda sõnul ei olnudta ei eriti hea ega halb õpilane. “Ainult ma- 
temaatikas ja füüsikas olin ma tänu iseseisvale tööle klassi üldisest 
tasemest üle, samuti filosoofias, sest sellel oli seos teiste õpetatava- 

te ainetega.” Tal oli raskusi võõrkeelte õppimisega ja tema inglise 
keel jäigi algeliseks. Ta tundis vastikust poolmilitaristlike kasvatus- 
meetodite vastu, mistõttu tituleeris õpetajaid algkoolis seersanti- 


deks, lütseumis leitnantideks. 


“Kui ma seisaksin valguskiirel...” 


Kalduvus täppisteaduste poole tuli ilmsiks, kui talle kaheteistküm- 
neaastasena kingiti raamat Eukleidese geomeetriast. Einstein on 
meenutanud, et seal olid väited, nagu näiteks: kolmnurga tippudest 
tõmmatud kõrgused lõikuvad ühes punktis, ning see oli tõestatud 
veenvusega, mis näis kõrvaldavat igasuguse kahtluse. See selgus ja 
usaldusväärsus avaldasid poisile “kirjeldamatut muljet”. 

Kaheteistkümnenda ja kuueteistkümnenda eluaasta vahel tut- 
vus silmanähtavalt andekas poiss matemaatikaga — diferentsiaal- ja 
integraalarvutusega, mida pidas põnevaks. Ta luges loodusloolisi 
ja füüsikaraamatuid ning avastas, et mineviku kuulsad teadlased 
nagu Galilei ja Newton, kes olid püüdnud maailma mõista, “olid 
leidnud selle seikluse käigus sisemise vabaduse ja rahu”. See julgus- 
tas teda järgima kutsumust, mida ta üha selgemini tundis. Usuline 
kriis oli möödas ja ta oli isiklikest muredest vaba. Ta tundis, et “seal, 
väljas, on avar, meie tahtest sõltumatu, igavesti mõistatuslik maa- 
ilm, millestvaidosake on pilgu ja mõttega hõlmatav. Selle maailma 
vaatlemine tähendas mulle vabadust”. 

Õpetajad pidasid teda ülimalt andekaks, kuid põhiainetest oli 
ta vähe huvitatud. Vahepeal olid vanemad emigreerunud Itaalias- 
se, kus temagi elas mõned kuud enne Euroopa parimasse, Zürichi 
Föderaalsesse Tehnikaülikooli kandideerimist. Viieteistkümneaas- 
taselt, otsekui tehes lõpparve pettumusi valmistar:ud poisipõlvega, 
otsustas ta Saksamaa kodakondsusest lahti öelda. Alles hiljem taot- 
les ta Šveitsi kodakondsust. 

Tema kandidatuur lükati ülikooli sisseastumiseksamitel tagasi 
— kuigi tema matemaatika sisseastumistöö oli hiilgav, oli ta palju- 
desainetes nõrk. Kooli rektoroli kurb ja soovitas tal astuda väikese 
Aarau linna kooli, mis oli kuulus väga hea õpetustaseme poolest. 
Selles koolis leppis ta koolieluga ära, sest õpetajad tegid kõik, et 
julgustaca intuitsiooni ning arendada õpilaste vaatlusvõimet ja 
arutlusoskust, samuti toetasid nad nende omaalgatust teadmis- 
te omandamisel. See oli otsustav pööre Einsteini elus: õppimine 
hakkas talle meeldima ja ta sai teadlikuks oma loovast kujutlus- 


võimest. 
Aarau koolishakkasEinstein esitama isegi füüsikas andeka noo- 

ruki kohta üllatavaid küsimusi. Ta veetis terveid päevi, mõeldes, 
mis juhtuks, kui ta valguskiirele valguse kiirusega järele kihutaks, 
kusjuures seda valgust peaks vaatlema kui võnkuvat elektromag- 
netvälja. Kuid see ei vasta ei kogemustele ega arvutustele. Intui- 
tiivselt tundis noor Einstein, et probleemile tuleks läheneda nii, 
nagu toimuks kõik samade seaduste järgi kui Maal. Kuidas võib 
valguskiirel asuv vaatleja konstateerida, et ta on ühtlases kiires lii- 
kumises? See paradoks sisaldas juba eos relatiivsusteooriat, mille 
sünnini kulus veel kümme aastat. Sel ajal kirjutas Einstein ka oma 
esimese teadusliku artikli pealkirjaga “Eetri oleku uurimisest mag- 
netväljas; milles ta räägib kujuteldavast valguskiire kasutamisest 
magnetvälja uurimisel. 

Seitsmeteistaastaselt astus ta lõpuks matemaatika- ja füüsika- 
üliõpilasena Zürichi tehnikaülikooli. Enamiku ajast veetis ta labo- 
ratooriumis, kus oli võlutud otsesest kokkupuutest katsetega, ning 
uuris üksinda tolle aja füüsikute Kirchhoff, Helmholtzi, Hertzi ja 
Maxwelli raamatuid. Kuigi Einstein ei olnud autodidakt, suhtus ta 
õppimisse alati iseäralikult: ta õppis tõsiselt ainult seda, mis talle 
tõeliselt huvi pakkus, kuid just selles jõudis ta ka teistest kauge- 
male, sest luges kõike, mida antud teema kohta leidis, ja mõtiskles 
sügavalt, kuni oli teema täielikult omandanud. “Ma õppisin pea- 
gi välja noppima olulist ja jätsin meelega kõrvale seosetute asjade 
massi, mis koormavad tavaliselt aju ja juhivad kõrvale peamisest,” 
ütles ta. “Kahjuks tekkis siin probleem: kogu materjal tuli eksami- 
teksära õppida, meeldigu see või mitte.” 

Nüüd oli ta arvamusel, et saab teoreetiliseks füüsikuks. Ta oli 
mõistnud, et tema tulevik on seotud pigem füüsika kui matemaati- 
kaga. Teda peeti sageli matemaatikuks, sest ta väljendas oma teoo- 
riaid vahel vägagi keerulistes valemites. Kuid mitte kõiges ei olnud 
ta relatiivsuse matemaatilise väljenduse ainuautoriks: teooria võlg- 
neb paljus “professionaalsetele” matemaatikutele. Einstein pidas 
end alati eelkõige füüsikuks: füüsika tähendas talle “püüdu haarata 
mõtteliselt reaalsust, mis on tema vaatlemisest sõltumatu” Füüsi- 
kateoreetik “esitab kõige rangemaid nõudmisi järelduste täpsusele 
ning neid saab anda ainult matemaatika keeles". 

Ta armastas teravmeelitseda, öeldes kord: “...sestpeale, kui ma- 
temaatikud relatiivsusteooria vallutasid, ei saa ma enam sellest aru. 
Matemaatika üle viskas ta pidevalt nalja. Tema naine Elsa muretses 
ükskord, et Einstein oli suitsetanud juba mitu piibutäit, kuigi tubakas 
oli talle pärast südameatakki keelatud. Naine ütles, et mehel läheb juba 
neljas piibutäis, Einstein aga kinnitas rahulikult, et see on alles esime- 
ne. “Ega sa ometi arva, et oled matemaatikas tugevam kui mina?” 

Kuidas Einstein mõtles 


Nii nagu peaaegu kõik geeniused, ei andnud ka Einstein peaaegu 
mingit informatsiooni selle kohta, kuidas tema aju töötab. Kuid 
üht-teist on ta oma mõtlemisprotsessist siiski rääkinud. Mõtlemi- 
ne oli talle vaba mäng, mille käigus astusid tegevusse mõisted ja 
kus märkide kasutamine ei olnud tingimata vajalik, mäng, milles 
loov kujutlusvõime, intuitsioon ja isegi alateadvus etendasid üle- 
kaalukat osa. “Mida õigupoolest kujutab endast mõtlemine?” küsib 
Einstein oma 67-aastasena kirjutatud “Autobiograafias". “See ei ole 
kujutluspiltide esilekerkimine... Kuid kui üks neist piltidest kordub 
mitmes episoodis, muutub see kordumise tõttu organiseerivaks 
elemendiks, sest seob eraldi seisvaid episoode. Niisugusest ele- 
mendist saab töövahend, mõiste. Ma arvan, et vaba assotsiatsiooni 
ülekandumist mõtlemisse iseloomustab mõiste “etendatav roll". Ei 
ole vaja, et mõiste oleks seotud äratuntava või sensoorselt repro- 
dutseeritava märgiga (sõnaga); kuid kui see nii toimub, saab mõte 
edasiantavaks” 

Mujal ta täpsustab: “Kirjutatud või räägitud sõnadel ja kõnel ei 
tundu olevat minu mõtlemise mehhanismis vähimatki osa. Psüü- 
hilised impulsid — täpsed või ähmasemad märgid ja kujut:uspildid 
— on mõtlemise koostisosad ning neid võib tahte kohase't repro- 
dutseerida ja kombineerida... See kombineerimismäng iseloomus- 
tab loovat mõtlemist enne üleminekut loogilisele, sõnalisele konst- 
ruktsioonile või muudele märkidele, mille abil saab suhelda teiste 
inimestega... Minu puhul on need elemendid visuaalsed ja mõni- 
kord motoorsed.” Einstein täpsustab relatiivsusteooriani viinud 
arutlusi: “Need mõtted ei tulnud mulle pähe mitte mingis verbaal- 
ses vormis. Ma mõtlen väga harva sõnades. Kui tekib mõte, võin ma 
püüda seda ka sõnades väljendada...” Paul Valery päris temalt kord 
visalt, kuidas ta töötab: kas ta teeb märkmeid või kirjutab mõtteid 
sedelitele. “Ma ei vaja midagi. Teate — ideid tuleb ju nii harva,” kõ- 
las vastus. Seega on Einsteini kujutlusvõimel tema intuitsioonis ja 
alateadvuses suur osa. Sageli oli see visuaalne: paljud kujuteldavad 
kogemused, mis põhinevad kõigi poolt tuntud elementidel ja mille 
kaudu ta püüdis oma tõestusi mõistetavaks teha, viitavad rongide- 
le, liftidele, kelladele või valgussignaalidele. 

Teaduslik uurimistöö sarnanes tema puhul kunstniku tööga. Ta 
oli alati väga tundlik uurimistöö esteetilise külje, võrrandi või mõt- 
tekäigu ilu suhtes ning tema arvates oli see seotud lõpptulemuse 
lihtsusega. Ta ise nimetas seda “sisemiseks täiuseks” “See, mis on 

loogika seisukohalt lihtne, ei pruugi füüsika seisukohalt õige olla, 
kuid füüsika seisukohalt õige on loogika seisukohalt alati lihtne.” 
Ta hakkas absoluutselt kindlalt usaldama teooriat, kui see osttus 
ilusaks, mis tema arvates oli selle teadusiiku tõesuse garantiiks. 
Üks näide: 1905. aastal lõi ta relatiivsuse! põhinevad võrrandid, 
mis kirjeldavad elektronide liikumist elektromagnetväljas. Tema 
arvutused olid kooskõlas H. Lorentzi 1904. aastal tehtud arvutus- 
tega. Saksa füüsik Walter Kaufmann “kontrollis neid võrranceid 
eksperimentaalselt 1906. aastal ja teatas, et tema tulemus ei ühti 
Lorentzi-Einsteini hüpoteesidega. Kõhklzama hakanud Lorentz 
oli valmis oma võrranditest lahti ütlema. Einstein aga ei tundnud 
end häirituna: ta usaldas oma esteetilist meelt rohkem kui eksperi- 
mentaalseid tulemusi. Hilisemad, tõsisemad katsed tõestasidk;, et 
Kaufmann oli eksinud. 

Einstein võrdles meelsasti mõistmiskirge muusikaga ning har- 
rastas mõlemaid suure innuga. “Muusika ei mõjuta mingil moel 
minu uurimistegevust,” ütles ta, “kuid mõlemaid tegevusi toidab 
üks ja sama allikas ning teineteist täiendades mõjuvad nad mulle 
vabastavalt.” Ilu ja lihtsus olid tema arvates seotud. Tema maitse 
nii muusikas kui ka elus järgis sedasama loogikat: ta armastas Mo- 
zartit rohkem kui Beethovenit, sest Mozarti muusika “on nii ilus, 
et see on kindlasti kogu aeg universumis helisenud” 13-aastasena 
õppista sügava naudingu ja vaimustusega mängima Mozarti viiuli- 
sonaate ning esitas neid ikka ja jälle, kas üksi või koos sõpradega. 


See teistelegi geeniustele omane, paljus intuitsioonil rajanev ja tea- 
dusloome esteetilise külje suhtes tundlik v:imne pingutus ei taxis- 
tanud teda kunagi kõvasti töötamast ning kulutamast palju a2ga 
ja energiat mõttetööle, mis iga kord ei andnudki tulemust. Tema 
kaastöötaja Ernst Straus jutustab, et pärast iheksat kuud tööd koos 
Einsteiniga ühe teooria kallal, mille üle Einstein oli üksi juba terve 
aasta mõtisklenud, pidid nad mõlemad ühel õhtul tunnistama, et 
see ei vii kuhugi. Lootuse kaotanud Straus heitis magama. Järgmi- 
sel hommikul leidis ta eest väga erutatud Einsteini, kesoli kannzta- 
matult valmis uue idee üle arutlema. 

Niisugune töömaneer ei olnud kaastöötajatele eriti kerge. Üks 
Einsteini biograafc, Banesh Hoffmann, jutustab, et kui raske artte- 
lu käigus ei suudetud mingit takistust ületada, ütles Einstein oma 
värvikas inglise keeles: “/ wiil a little tink* (/ will thinka little — ma 
pean veidi mõtlema). Ta kõndis aeglaselt nimetissõrmega juukse- 

lokki keerutades edasi-tagasi, ta nägu omandas unistava, äraoleva 
ja mõtliku ilme. Varsti tuli ta tagasi maa peale, naeratas ja andis 
probleemile vastuse, kuid ei selgitanud, milline mõttekäik lahendu- 
seni oli viinud — kui mingit mõttekäiku üldse eksisteeris —, võib-olla 
oli tegemist intuitsiooniga. Mõnikord, kui Einstein klaverit mängis, 
juhtus, et ta äkki hüüatas: “Käes! Ma leidsin selle!” Uurimistöö kul- 
gemise üksikute hetkede kaupa võttis ta kokku järgmiselt: “Intuit- 
sioon, pimestus, vaimustus ja palavik.” Vahel seltskonnas loobus ta 
äkki vestluse jälgimisest ning vajus mõttesse. Ta oli nüüd eemal, 
üleni sukeldunud mõtiskellu, mis võis kesta minuti, aga ka kümme 
minutit, ning sel ajal oli unustatud kõik, mis ei olnud pähetulnud 
mõttega seotud. 

Einsteini igapäevaelu loogika erines tunduvalt teiste inimeste 
omast. Nagu geeniused ikka, ei huvitunud ta igapäevaelu pisiasja- 
dest, vaid ainult sellest, mis talle huvi pakkus, ning heitis kõrvale 
ühiskonna püstitatud normid. Üks ta biograafe, Antonina Valentin, 
toob mõned kujukad näited. Kui Einstein biograafi juurest lahkus, 
tahtis viimane talle anda mütsi, sest vihma sadas. Einstein küsis: 
“Misjaoks? Ma nägin küll, et vihm on tulekul, aga ma ei võtnud 
meelega mütsi kaasa, sest see kuivab palju aeglasemalt kui mu 
juuksed” Pariisi külla kutsutud Einsteinile oma külalislahkust pak- 
kuv Saksa saadik imestas, et Einsteinil on kaasas ainult üks paar 
kingi, nirg käskis teenril neid mitu korda päevas puhastada. See vi- 
hastas Einsteini. “Ma olen sellele tublile mehele mitu korda öelnud, 
et ma lähen välja, ja et kuna vihma sajab, saavad kingad nagunii 
kohe mustaks. Aga paistab, nagu ei saaks ta aru.” 

Kui Einstein reisile läks, sättis tema naine Elsa hoolikalt talle 
kohvrisse vahetusriideid kaasa ja leidis need mehe naastes täpselt 
samasugusena — mees polnud neid kordagi kandnud. Einsteini 50. 
sünnipäeval läks Elsa Berliini lähedal asuvasse maamajja, kuhu 
mees oli põgenenud. Pilt oli masendav, sest Einsteinil oli seljas kõi- 
ge vanerr pintsak. “Kuidas sa selle üles leidsid — ometi peitsin ma 
ju selle nii hästi ära?” küsis naine. Einstein vastas võidukalt: “Ma 
tean kõiki su peidukohti.” Ja kui Elsa süüdistavalt sõrmega pintsaku 
rebenenud kohta sihtis, väitis mees: “Inimesed tulevad mind, mitte 
mu pintsakut vaatama” Tihti käis ta ilma sokkideta: “Sokkidele tu- 
levad kogu aeg augud sisse, ma ei pane neid enam kunagi jalga...” 
Ta kasutas habemeajamisel spetsiaalse kreemi asemel harilikku 
seepi, öeldes: “Kaks seepi? See on liiga keeruline!” 

Belgia kuningannat Elisabethi sidus Einsteiniga sõprus ning nad 
musitseerisid tihti koos. Kuningannat pani imestama, et Einstein 
saabus paleesse jalgsi, viiul kaenla all, kuigi kuninganna oli talle 

auto vastu saatnud. “Ma ei näinud esimese kiassi vagunist kedagi 
väljumas,” vastas autojuht, “ja ma ei osanud ette kujutada, et Tema 
Majesteedi külalised reisivad kolmanda klassi vagunis.” 1930. aas- 
tal kutsuti Einstein New Yorki, kus Riverside'i protestantliku kiriku 
läänefrontoonile oli paigutatud teiste seas ka tema skulptuur, kus- 
juures ta oli ainuke elav inimene, kes seal sel viisil oli jäädvustatud. 
“Äärmisel juhul oleksin võinud arvata, et ükskord tehakse minust 
püha juut, aga ma poleks kunagi arvanud, et saan pühaks protes- 
tandiks,” öelnud ta seda nähes irooniliselt. 


Einsteini erirelatiivsusteooria tähendas mehhanistliku maailmapil- 
di lõppu, seadis kahtluse alla Newtoni käsitletud lõppematu ruumi, 
aja ja absoluutse liikumise. Ta tõestas, et eksisteerivad vaid relatiiv- 
setel kaugustel, relatiivses ajas, relatiivses liikumises olevad massid. 
Kuid ta tegi seda — ja võib-olla peitub selles üks tema teooriate edu 
põhjusi — kooskõlas terve mõistusega, sest on ju tõsi, et meie mee- 
led tajuvad maailma relatiivseid muutusi. Eseme kujutis väheneb, 
kui see meist kaugeneb, aeg tundub lühikese või pikana vastavalt 
sellele, kas meil on hea olla või me igavleme, esemete kuju ja nende 
tekitatav heli muutub, kui nad meist suurel kiirusel mööduvad. 
Üks Einsteini füüsikust ametivend on tunnistanud, et isegi kui 
Einstein ei oleks kirjutanud ühtki rida relatiivsusest, tuleks teda 
ometi geeniuseks pidada. Tõepoolest — juba üksnes 1905. aastal 
kirjutas ta neli olulist artiklit. Üks neist töödest, mille eest talle 
omistati Nobeli preemia, käsitles fotoefekti kvantolemust, s.t näh- 
tust, kui teatud metalli pinnale langev valguskiir lööb sealt välja 
elektrone. See nähtus oli tollal tuntud, kuid ei osatud seletada, miks 
väljalöödud elektronide arv ei varieeru valguskiire intensiivsuse 
suurenedes, vaid oleneb lainepikkusest: sinine valguskiir annab 
elektronidele suurema kiiruse kui kollane. Einstein lõi teooria, mil- 
le järgi eelnev tuleneb faktist, et valgus on olemuselt katkendlik, 
sest koosneb osakestest, valguskvantidest: mida rohkem energiat 
on teis kvantides, seda rohkem elektrone välja lüüakse; elektroni- 
de väljalöömise energia suureneb, kui suureneb valguse sagedus. 
Einstein oskas tajuda kvantteooria tähtsust, mille Max Planck oli 
äsja loonud ja mis tõi füüsikasse põhjapanevaid uuendusi. Ometi 
jäi see teooria 1900. aastal peaaegu märkamata ja Planck oli ise ka 
oma vallandatud revolutsioonist ehmunud. Einstein näitas kvanti- 
de tõelist olemust ja mängis seega tähtsat rolli uues füüsikaharus, 
mille arenguvaidlustes ta osales. Ta oletas kohe, et eksisteerima 

peavad mingid “valgusterad” mida 20 aastat hiljem hakati nimeta- 
ma footoniteks. 

Teine 1905. aasta töö tegi Einsteinist esimese teadlase, kes ko- 
haldas vedelikele gaaside kohta antud Avogadro arvu ja kes tegi 
kindlaks molekulide arvu teatud vedelikukoguses. Seejärel avastas 
ta suhteliselt lihtsad seadused, mis juhivad molekulide pidevat lii- 
kunist. 

Viimane neljast Einsteini poolt 1905. aastal avaldatud kuulsast 
artiklist kannab pealkirja “Liikuvate kehade elektrodünaamikast. 
See on 30-leheküljeline tekst, mis kirjeldab erirelatiivsusteooriat. 
Teadusliku publikatsiooni puhul täiesti ebatavalise nähtusena ei si- 
salca see tekst mitte ühtki viidet, ei viidata mitte ühelegi autoritee- 
dile, on vaid selgitavad märkused. Relatiivsuse mõistet ei mõelnud 
välja Einstein — seda esineb juba Galilei ja Newtoni töödes. See 
tähendab, et nähtusi saab õigesti kirjeldada vaid viidates süstee- 
midele, milles need esinevad. Näiteks näib rongist maha visatud 
kivi rongis reisijale langevat vertikaalselt, kuid liikumatule, raudtee 
kõrval — seega teises süsteemis asuvale jälgijale paistab kivi lange- 
vat <aarega. 

Galileist ja Newtonist peale oli kujunenud arvamus, et identsed 
nähtused toimuvad liikuvas ja liikumatus süsteemis täpselt ühte- 
moodi, ja see takistas nähtuse jälgimisel liikumisest järelduste te- 
gemist — võtame näiteks kukkuva kivi, vaadatuna liikuvast rongist 
või liikumatult raudteetammilt. Kuid on vaja minna ühelt süstee- 
milt teisele ja selgitada seda üleminekut transformatsioonivalemi- 
tega. Galilei ja Newtoni arvates toimus see absoluutses ajas — põ- 
hiline mõiste, mille Einstein erirelatiivsusteooriaga kummutas. Ta 
tõi niisuguse näite: kujutleme ühtlase kiirusega liikuvat rongi. Kui 
inimene tulistab rongi katusel olles püssist kuuli kõigepealt liiku- 
mise suunas ja seejärel vastassuunas, siis raudteetammil asuv jäl- 
gija näeb kuule liikumas erineva kiirusega, sest kuuli liikumiskiirus 
tuleb rongi liikumise kiirusest kord maha võtta, kord sellele juurde 
liita. Selles näites kujutab raudteetamm ruumi, kindlaksmääratud 
võrclusmomenti, rong aga liikuvat süsteemi. Enne Einsteini olid 
ühest võrdlussüsteemist teise minekuks olemas lihtsad valemid: 
liitmine või lahutamine. Galilei ja Newton võrdlesid sellega, mis 
tundus kõige kindlam, absoluutsem: Galileil oli selleks Päike, New- 
toni. ruumi täitev eeter. 

Kuid 1870. aastal tegi John Clark Maxwell kindlaks, et valgus 
on oma olemuselt elektromagnetlainetus, ja näitas, et valguse kii- 
rus vaakumis on muutumatu. Einstein tegi sellest tõestusest üldise 
seaduse, kinnitades, et valguse kiirust ei ole võimalik ületada ning 

see kujutab universumis jäävat suurust. See on vastuolus Newtoni 
seadusega, mille kohaselt on alati võimalik panna mõjuma jõudu, 
mis kiirust piirideta suurendab. Einstein näitas aga, et Galilei ja 
Newtoni võrrandid on oma aja ära elanud. Vaatame uuesti rongi 
näidet: kui reisija, selle asemel et tulistada püssist kuul, laseb valgu- 
sekiire kord ette-, kord tahasuunas, siis tammil asuv vaatleja peaks 
Newtoni järgi nägema kaht valgussignaali erinevatel kiirustel — val- 
guse kiirus tuleb kord rongi kiirusele liita, kord sellest lahutada. See 
on vastuolus Maxwelli seadustega valguse kiiruse muutumatusest. 
Niisiis seisis füüsika valulise alternatiivi ees: kas Maxwelli seadu- 
sed on valed, seda aga olnuks raske tunnistada, või tuleb loobuda 
Newtoni seadustest, mis tundus niisama võimatu. Üks eksperi- 
ment kõrvaldas aga vajaduse valida ja lubas Einsteinil probleemi 
lahendada. 

See kuulsaks saanud eksperiment, mida mitmel korral kordasid 
ameerika füüsikud Michelson ja Morley, oli korraldatud “eetrituule 
määramiseks". 1887. aastal läbiviidud katse andis ootamatu tule- 
muse, näidates, et mõõtes väga täpselt valguse kiirust Maa liikumi- 
se suunas ümber Päikese ja vastupidises suunas, saadakse täpselt 
ühesugune kiirus. See tähendab, et ei ole võimalik määrata Maa 
liikumist eetri suhtes, mis peaks aga juhul, kui eeter eksisteerib, 
olema võimalik, sest igapäevakogemus näitab, et jõe vcolukiirust 
on võimalik määrata ujujal vastu- või pärivoolu ujumiseks kuluva 
aja järgi. Nii pandi eetri olemasolu otsustava katsega kahtluse alla 
ja koos sellega ka Newtoni mehaanika universaalsus. 


Kosmoseränduri paradoks 


Einsteini teeneks oli sellest eksperimendist ja teistest tehnilist laadi, 
elektrilisusel ja magnetismil põhinevatest elementidest radikaalse 
järelduse tegemine, ning ta esitas originaalse mõttekäigu valguse ja 
liikumise vastastikuse mõju kohta. Sellest tulenevalt seadis ta kaht- 
luse alla ruumi ja aja olemuse senise käsitluse. Ta tõestas, et abso- 
luutset ruumi ja aega ei ole olemas: ajal ja ruumil on mõte ainult 
võrdluses mingi taustsüsteemiga. Kaht teineteise suhtes liikumises 
olevat süsteemi saab kirjeldada ainult üht teisega võrreldes, mitte 
aga absoluutsel moel. Asjatu on püüda määrata liikuva süsteemi 
tõelist kiirust. 

Samuti ei eksisteeri absoluutset ruumi. Ruum eksisteerib vaid 
selle suhtes, mis teda täidab: kui ruumis ei ole midagi, ei ole ruu- 
mi olemas. Ruum koosneb materiaalsetest objektidest, mille asetus 
loobki selle ruumi. Samamoodi on ajaga. Vastupidiselt Newtoni 

arvamusele ei eksisteeri absoluutset, universaalset aega. Me mõõ- 
dame aega oma taustsüsteemi, Maa ja Päikese suhtes; mingi kauge 
planeedi elaniku jaoks eksisteerib hoopis teistsugune aeg. Einstein 
tõestas, et rääkida saab ainult antud taustsüsteemis mõõdetud 
ajast. Oma väidet illustreeris ta nii: kujutleme kaht vaatlejat, kes 
samal ajal ja samas kohas vaatavad kaht välku, mis üheaegselt kahe 
eraldi sähvatusena maasse löövad. Üks vaatlejatest on liikumatul 
raudteetammil, teine ühest välgusähvatuse punktist teise kulgevas 
rongis. Ta tõestas, et liikuv vaatleja kinnitab alati, et temast ees- 
pool aset leidnud välgusähvatus toimus enne teist sähvatust, vaat- 
leja tammil — seega teises süsteemis — näeb neid aga samaaegselt. 
Seega on võimatu oletada, et kahes eri süsteemis toimuvad sünd- 
mused üheaegselt. Igal süsteemil on oma aeg: kui aja taustsüsteemi 
ei täpsustata, ei ole informatsioonil mingit tähendust. 

Einstein näitas ka, et liikumisega aja rütm muutub: liikuva vaat- 
leja aeg aeglustub, võrreldes liikumatu vaatleja ajarütmiga. Liikuv 
seinakell lööb aeglasemalt kui liikumatu kell. See lubas prantsuse 
matemaatikul Paul Langevinil esitada kosmoseränduri paradoksi: 
kui rändur raketiga ühtlases liikumises valguse kiirusele läheneva 
kiirusega õhku tõuseb ning kahe aasta pärast — tema kella järgi — 
Maale naaseb, leiab ta eest saja aasta võrra vananenud Maa. Tuleb 
arvestada, et erinevalt Maast ei ole rändur raketis vananenud: tema 
kell on käinud teistmoodi. Einsteini võrdlus on lihtsam: ta võrdleb 
kaht kella, millest üks asub poolusel, teine ekvaatoril. Ekvaatoril 
asuvat kella mõjutab Maa pöörlemine ja see liigub teises rütmis. 
Tol ajal ei olnud võimalik seda tõestada, sest puudus:d piisavalt 
täpsed kellad. 1971. aastal läks korda seda tõestada kahe aatomikel- 
la abil, mis võivad aega mõõta miljardiku sekundi täpsusega. Üks 
kell mõõtis aega Maal, teine tegi kiirlennukil tiiru ümber maakera. 

Veel tõestas Einstein, et nii nagu ei eksisteeri absoluutset aega, 
ei eksisteeri ka absoluutset pikkust, sest pikkus sõltub mõõtmis- 
viisist ja vaatleja suhtelisest liikumiskiirusest mõõdetava objekti 
suhtes. Liikumatu vaatleja näeb, et meetrietalon, mis liigub tema 
ees väga kiiresti, on kahanenud: mida suurem on etaloni liikumis- 
kiirus, seda suuremat kahanemist märgatakse — see kahaneb poole 
võrra, kui kiirus moodustab 90% valguse kiirusest. Valguse kiirusel 
reisiv kell jääks aga seisma ning meetrietaloni ei oleks üldse näha. 

Einstein jätkas oma arutlust: kui aja kulg sõltub liikumise kii- 
rusest, siis sõltub see järelikult ka ruumis läbitud vahemaast. Aeg 
ja ruum on seotud ning toimivad alati koos. Mingit sündmust ise- 
loomustavad alati ruumi- ja ajakoordinaadid. Niisiis — miks mitte 
vaadelda ruumi ja aega ühendatuna, “neljamõõtmelise aegruumi 

kontiinumina”? Lähtudes Einsteini mõtetest, töötas tema endine 
õppejõud matemaatik Hermann Minkowski 1907. aastal välja aeg- 
ruumi võrrandid, milles: sai sestpeale füüsik Frangoise Balibari sõ- 
nul see areen, kus kulgevad maailma sündmused. 

Banech Hoffmanni arvates tuli relatiivsusteooria mõte 
Einsteinile ootamatult. Einsteini enda sõnul kulus tal erirelatiivsus- 
teooria idee tekkimisest artikli lõpetamiseni viis-kuus nädalat, kuid 
materjal olevat tal olnud juba ammu ette valmistatud. On ilmne, 
et see probleem oli vaevanud teda juba aastaid. Raske on taasta- 
da selle töö saamisloo üksikasju, sest Einsteini publikatsioonide 
käsikirjad on läinud kaduma. Võimalik, et ta kirjutas pähetulnud 
mõtteid lehtede tagaküliele — see oli talle iseloomulik. 1943. aastal 
palusid ameeriklased Einsteinil annetada kahe relatiivsusteooria- 
alase artikli käsikirjad sõjalaenu puhul korraldatud oksjoni jaoks. 
Etkäsikirju enam alles polnud, tegi Einstein ettepaneku, et kirjutab 
need uuesti. Sekretäri diktaadi järgi pani ta trükitud artikli käsi- 
kirjaliselt uuesti kirja. Ühel hetkel hüüatas üllatunud Einstein: “Kas 
mina olen seda öelnud?” Sekretär kinnitas, et nii on tõepoolest 
kirjutatud. “Ma oleksin võinud seda palju lihtsamalt öelda,” vastas 
Einstein. Käsikirja koopia müüdi 6 miljoni dollari eest ja praegu 
asub see Ameerika Kongressi Raamatukogus Washingtonis. 

Einstein andis endale täielikult aru, et ta lammutas füüsikute- 
eelkäijate teooriad. “Anna mulle andeks, Newton, kirjutab ta 1949. 
aastal autobiograafilistes märkmetes. “Sinu avatud tee oli ainuke, 
mille särava mõistuse ja loova vaimuga mees võis tol ajal leida. Sinu 
teooriad juhivad veel tänagi meie mõtisklusi füüsikas, kuigi me 
teame, et nüüd tuleb need asendada teiste teooriatega, mis, kuigi 
kaugel otsesest kogemusest, võimaldavad meil ainsana jõuda näh- 
tustevaheliste suhete sügavama mõistmiseni.” 

Einsteini erirelatiivsusteooria paiskas tõepoolest paljude filo- 
soofilise maailmakäsitluse segamini. Mõned inimesed, ja mitte ai- 
nult need, kes uskusid maailma loomist kui absoluutset tõde, võisid 
olla seisukohal, et maailm on alati eksisteerinud. Nende eelduseks 
oli usk väljaspool seda maailma eksisteerivasse absoluutsesse aega. 
Newtoni arvates oli algul ainult Jumal, kes lõi muutumatud liiku- 
misseadused koos vajalike masside ja jõududega. See klassikaline 
mehaanika oli sajandite vältel olnud füüsikutele kogu teaduse tu- 
gev ja lõplik alus. Relatiivsusteooria tõestab, et eksisteerib ainult lo- 
kaalne aeg, mis muutub gravitatsiooni mõjul: Maa aeg erineb Päi- 
kese ajast. Sama kehtib ruumi puhul: meie näeme ainult silmapiiri, 
kuid edasi liikudes nihkub silmapiir edasi. Kui kaugele? Lõpmatu- 
seni, arvab Newton, kelle meelest on universum lõputu. Einsteini 

arvates eksisteerib suletud kõverruum ning ainult seal, kus esineb 
mateeria või valguskiirgus. Tema arvates ei ole ruum, energia (ma- 
teeria ja valguskiirgus) ja aeg kolm eraldi esinevat elementi, vaid 


nad on kindlapiiriliste seaduste kaudu omavahel seotud. 
E=mc? 


Kolm kuud pärast erirelatiivsusteooria artikli avaldamist saatis 
Einstein Saksamaa ja ühtlasi ka maailma tähtsaimale teadusajakir- 
jale Annalen der Physik uue artikli: kolm lehekülge, milles tõestas, 
et kui keha vabastab energiat, siis tema mass väheneb ning ener- 
gia kasvades mass suureneb. Einstein kohaldas relatiivsuse mõistet 
keha massi kohta samamoodi nagu aja ja keha pikkuse kohta: kiiru- 
se suurenedes keha mass kasvab. Nagu teistegi relatiivsuse juhtu- 
mite puhul, saab see tajutavaks alles siis, kui kiirus läheneb valguse 
kiirusele, kuid see ei olegi oluline: massi suurenemist võib täna- 
päeval jälgida elementaarosakeste kiirendis, kus osakesed liiguvad 
valguse kiirusele lähedase kiirusega. 

Einstein jõudis arutluses massi ja energia ekvivalentsuseni: kui 
keha mass liikumise kiirenedes kasvab, liikumine aga on üks ener- 
gia vorme, siis keha massi suurenemine tuleneb tema suurenenud 
energiast. Mass on teine energia olemise vorm. Need kaks matee- 
riat iseloomustavat olekut on nii ajutised kui ka omavahel seotud. 
Ülisuure kiiruse juures aga mass kahaneb, kuni muutub kiirgu- 
seks. See on uus ja tähelepanuväärne uuendus, mis heidab kõrvale 
ühe füüsika alustala — massi jäävuse seaduse. Einsteinil kulus kaks 
aastat mõttetööd, enne kui ta esitasoma kuulsa võrrandi E = 7716? 
(lahtiseletatult: mis tahes energia E ülekandega on seotud vasta- 
va massi mm ülekanne, kus võrdeteguriks on valguse kiiruse ruut. 
Toim.). Selles oli tema mõte tegelikkusest tunduvalt ees. Tol ajal ei 
olnud võimalik kontrollida selle väite tõesust muul moel, kui arvu- 
tuste õigsuses veendudes. Tuli oodata 26 aastat ning väite eksperi- 
mentaalne kontrollimine osutus võimalikuks: see võrrand selgitab 
korraga radioaktiivsuse nähtust, energia vabanemist Päikeselt, või- 
malust saada energiat uraani lõhustamise teel ja seega ka aatomi- 
pommi võimsust. Sellepärast on Einsteini ülekohtuselt nimetatud 
aatomipommi “isaks”. Äärmisel juhul on õige vaid see, et pomm 
sündis põhimõtetest, mis Einstein oli esitanud veerand sajandit va- 
rem. Tegelikult ei leidnud 1905. aasta artikkel füüsikutelt mingit 
vastukaja. Läks palju aastaid, enne kui nad Einsteini töö tähtsust 
mõistsid. 

1907. aastal Berni patendibüroos töötades tuii talle idee — “ 
parim idee” naguta hiljem väitis: gravitatsioon ja inerts on sama- 

väärsed nähtused. See idee tulnud talle kujutluspildist: “Vaba lan- 
gemisega kukkuja ei tunne omaenda kaalu. See jahmatas mind. 
See lihtne mõte avaldas mulle sügavat muljet ja tõukas mind gra- 
vitatsiooniteooria juurde.” Kümne aasta (1905—15) mõtiskluste 
tulemusena avas Einstein füüsikas täiesti uue peatüki originaalse 
gravitatsiooniteooriaga, millest sai üldrelatiivsusteooria. Nagu ta 
kirjutas ühele sõbrale, polnud ta kunagi nii palju töötanud: “Sellega 
võrreldes oli esimene relatiivsusteooria lapsemäng;:” Ta lahkus Ber- 
ni patendibüroost ja sai algul Zürichi, seejärel Praha ülikooli pro- 
fessoriks. 1903. aastal abiellus ta õpingukaaslase Milevaga Zürichi 
tehnikaülikooli päevilt. Mileva näitas Zürichist Prahasse kolimise 
vastu üles rahulolematust ning oli vaimustuses, kui Einstein võttis 
1912. aastal vastu oma endise kooli pakkumise asuda teoreetilise 
füüsika professori kohale. Sel ajal tunnustas Einsteini enamik füü- 
sikuid ning paljude kuulsuste — Poincare, Langevini ja Marie Curie' 
kõrval kutsuti tedagi Solvay kongressile. 

1913. aastal otsustas Einstein Zürichist lahkuda ja võttis vastu 
professorikoha Berliinis. Ta läks Milevast lahku ja abiellus hiljem 
oma nõo Elsaga. Einsteini suhted naiste ja ka sõpradega olid tihti- 
peale kummalised, mitte alati soojad, kuid lastega sai ta hästi läbi, 
sest teda võlus lihtsus nendega suhtlemisel. Tema pigem legen- 
daarne kui tõeline hajameelsus oli võib-olla tingitud distantseeru- 
misest, mis võimaldas tal luua enda ja teiste vahele mõtlemiseks 
vajaliku kaitsemüüri. Tal oliainult üks suur sõber — nooruspäevade 
kaaslane matemaatik Michele Besso. Einstein on öelnud: “Ma ei ole 
kunagi kogu südamega kuulunud ühele maale või ühele riigile, sõp- 
raderingile ega isegi mitte oma perekonnale” Ja veel: “Mul on alati 
olnud raske inimeste ja ühiskonnaga kohaneda. Ma eitunne selleks 
vajadust, sest ma olen läbi ja lõhki üksiklane... Ma tunnen teravalt, 
ja ilma tagamõtteta, piiri suhtlemises ja üksmeeles teiste inimeste- 
ga.” Einsteinil oli kaks poega. Noorema vastu, kellel ilmnes varakult 
ägedate märatsushoogudega nõdrameelsus ja kes üksnes ema hoo- 
le alla jäetuna lõpuks vaimuhaiglas suri, ei tundnud ta mingit huvi. 
Vanem poeg Hans Albertki valmistas talle pettumuse. sest eelistas 
füüsikukarjäärile inseneriametit. 


Võib öelda, et 1916. aastal avaldatud 64 lehekülge hõlmav üldine 
relatiivsusteooria on täielikult sündinud Einsteini geniaalsest in- 
tuitsioonist. Võib-olla on see viimane suure individuaalse töö näide 
uuema aja füüsikas, sest tänapäeval sünnivad avastused enamasti 

meeskonnatöö tulemusena. Füüsik Robert Oppenheime:- avaldas 
Einsteini kümnenda surma-aastapäeva puhul peetud kollokviumil 
arvamust, et ühel või teisel viisil oleks kvandid ikkagi avastatud; 
täpselt samuti oleks varem või hiljem mõistetud, et ükski signaal ei 
saa levida valgusest kiiremini. Kuid üldrelatiivsusteooriat ei oleks 
keegi teine peale Einsteini välja mõelnud. Teooria, mille abil ta tah- 
tis luua aegruumi kontseptsiooniga seotud gravitatsiooniseaduse, 
võib jämedates joontes kokku võtta järgmiselt: mateeria deformee- 
rib aegruumi ja sellel deformatsioonil on liikuvatele kehadele sa- 
masugune mõju nagu gravitatsioonil. Gravitatsioonist saab ruumi 
omadus. 

Selle teooria aluseks on väide, et gravitatsioon ja inerts on te- 
gelikult ühe ja sama asja kaks erinevat nimetust. Einstein kujutleb 
kaht meest planeetidevahelisse ruumi kihutavas liftis: nad ei tea, 
kas nad on gravitatsiooniväljas liikumatud — sellises olekus, nagu 
nad oleksid Maal — või on nad pidevas kiirenduses gravitatsioo- 
nita maailmaruumis, inertsi mõjuväljas nagu planeetidevahelise 
raketi asukad või pilotaažitrikke tegeva lennuki piloodid. Einstein 
tõestas, et iga eksperiment annab samasuguseid tulemusi — olgu 
see läbi viidud Maal või inglite tõstetud liftis. Niisiis on ükesugune 
kiirendus ja ühesugune gravitatsioon ekvivalentsed, ja see on üld- 
relatiivsusteooria printsiip. 

Kuid Einstein läks veelgi kaugemale: ta tõestas, et gravitatsioon 
e; ole niisugune, nagu arvas Newton: see ei ole jõud, vaid ruumi 
geomeetriline kõverdus. Päike ei tõmba planeete enda poole tuge- 
vamini kui Maa õuna. Oma tohutu massiga deformeerib Päike aeg- 
ruumi, kõverdab seda, ja esemed, mis tema gravitatsioonivälja sa- 
tuvad, peavad järgima trajektoori, mis kallutab neid Päikese poole, 
nii nagu elastsele kangale asetatud petangikuul deformeerib kan- 
gast ja tõmbab enda poole tunduvalt kergemat veerevat piljardi- 
kuuli. Nii nagu Maal on kõige lühem tee kahe punkti vahel sirgena 
tunduv joon, tegelikult aga kõver, mis järgib maakera kerakuju. Või 
nagu rauapuru asetub magnetvälja joonte järgi. Nii nagu magnet 
loob teda ümbritsevas ruumis magnetvälja, nii muudavad taevake- 
had neid ümbritseva ruumi omadusi, tekitades gravitatsioonivälja. 

Välja mõistel on fundamentaalne tähendus: Einstein pidas seda 
Newtoni-järgse füüsika suureks avastuseks, mis oli relatiivsusteoo- 
ria aluseks. Välja võib defineerida ruumi osana, kus toimivad jõud. 
See on näiteks magneti loodud väli, elektriliselt laetud osakese 
elektromagnetväli või gravitatsiooniväli, mis tingib kehad2 vastas- 
tikust külgetõmmet. Gravitatsiooniväli toimib ajale aeglustavalt, 
liikuvatele kehadele ja kiirgustele kõverdavalt ning see panebki pla- 


162 


EINSTEIN: “KUI MA SEISAKSIN VALGUSKIIREL... 


needid ümber Päikese tiirlema. Einsteini arvates kirjeldavad gravi- 
tatsiooniseadused tema poolt “aegruumi kontiinumiks” nimetatud 


nähtuse omadusi. 


Alguses ainult Einsteini arvutustel põhineva üldrelatiivsusteooria 
õigsust tõestati hiljem korduvate eksperimentidega, näiteks pla- 
neet Merkuuri liikumise anomaalia seletamisel. Oma orbiidil maa- 
ilmaruumis nihkub Merkuuri Päikesele kõige lähemal asuv orbiidi- 
punkt 43 kaaresekundit sajandis. Newtoni järgi sai seda seletada 
mingi naaberplaneedi mõjuga, mis toimis vastavalt gravitatsioo- 
niseadusele. Kuid planeeti, mis võiks niisugust mõju avaldada, ei 
ole olemas. Nii jäi Merkuuri liikumine mõistatuseks, kuni Einstein 
näitas, et üldrelatiivsusteooria võib seda nähtust seletada ja anda 
isegi nihke peaaegu täpse suuruse. 

Teine kontroll viidi läbi 1919. aasta päikesevarjutuse ajal: 
Einstein selgitas, et Päikese taga asuvatelt tähtedelt tulevad valgus- 
kiired, mida tavaliselt näha ei ole, painduvad Päikese massi mõ- 
jul. Ta arvutas välja paindumise suuruse ning väitis, et seega peaks 
neid tähti olema võimalik vaadelda päikesevarjutuse ajal päikese- 
ketta läheduses. Seda ettevõtmist juhatas üks tolle aja kuulsamaid 
astronoome sir Arthur Eddington, kes on ka ühe klassikalise anek- 
doodi kangelane. Räägitakse, et keegi sõber õnnitlenud teda kord 
sel puhul, et ta on üks kolmest mehest, kes relatiivsusteooriast aru 
saab. Kui Eddington seepeale mossis nägu näidanud, lisas sõber: 
“Ärge häbenege, te olete liiga tagasihoidlik” Eddington aga olevat 
vastanud: “Ei, ma tahaksin ainult teada, kes see kolmas on...” 

Prantsuse füüsiku Roland Omnetsi sõnul on üldrelatiivsusteoo- 
ria moodsa füüsika alustala, sest see annab füüsikale loogilise üht- 
suse. Teooriat kontrolliti veel paljudes teistes füüsika ja astronoo- 
mia valdkondades. Einstein oli oma töö tähtsusest täiesti teadlik: 
“Maolen tohutult rahul” kirjutas ta teooriaga lõpule jõudes, “ja ma 
ei kahtle enam kogu süsteemi õigsuses.” Kuita 1919. aastal parajas- 
ti ühe naisüliõpilasega diskuteeris, katkestas ta korraks, et ulatada 
üliõpilasele telegramm: see oli teade, mis edastas päikesevarjutuse 
ajal tehtud vaatluste tulemused. Tütarlaps andis rõõmule voli, kuid 
Einstein ütles rahulikult: “Ma ju teadsin, et teooria on õige.” Kui üli- 
õpilane päris, kuidas ta oleks reageerinud, kui vaatlus ei oleks teoo- 
riat kinnitanud, oli Einstein vastanud: “Mul oleks armsast Jumalast 
kahju olnud, kuid teooria on õige. Ta oli endas sedavõrd kindel, 
et heitis vaatluspäeva õhtul magama nagu harilikult ning naeris 

Max Planckiüle, kesoli Einsteini teooria õigsuse kinnitust oodates 
terve öö üleval. 1917. aastal ei pidanud Nobeli preemiat välja an- 
dev Rootsi Kuningliku Teaduste Akadeemia komitee aasta varem 
avaldatud üldrelatiivsusteooriat piisavalt tõestatuks ja Einstein sai 
Nobeli preemia alles 1921. aastal, kuid seekord fotoefekti teooria 
eest. Ettevaatlik komitee mainis oma otsuses: “Sõltumatult relatiiv- 
sus- ja gravitatsiooniteooriale omistatavast väärtusest pärast nen- 
de lõplikku kontrollimist...” 

Einstein tahtis, et tema teooriatel oleks universaalne rakendus, 
ningta kasutas neid kosmoloogias maailma seletamiseks. Jälle põr- 
kas ta kokku Newtoni teooriaga, tema lõpliku universumi kont- 
septsiooniga, mis ei ole astronoomiaalaste vaatlustega kooskõlas. 
Tollal peeti universumi geomeetriat samasuguseks nagu igapäeva- 
elus kehtivat geomeetriatki. Aga kui see nii ei ole? Selle üle arut- 
ledes jõudiski Einstein neljadimensioonilise universumini — neljas 
dimensioon on loomalikult aeg. Einsteini arvates pidi selline uni- 
versum olema staatiline, lõplik, mateeria poolt kõverdatud nagu 
kolme ruumidimensiooni ja ajadimensiooniga mull, kuid ilma pii- 
rideta — umbes nii, nagu Maal roomavale loomale tundub maakera 
lõpmatu, sest ta ei tea, et tegemist on keraga. 

Et see universum oleks koherentne, tõi Einstein võrranditesse 
sisse “kosmoloogilise konstandi”, mis tasakaalustab gravitatsiooni, 
vältimaks taevakehade omavahelist kok<upõrget. Ta mõtles välja 
pidevas paisumises oleva aegruumi ja aine vahelise teatud tasakaa- 
lu, millel on vastupidine, külgetõmbetendents — see tekitabki staa- 
tilise universumi. Hiljem tunnistas ta selle konstandi kunstlikkust. 
Astronoomid avastasid peagi, et galaktikad kaugenevad pidevalt 
üksteisest: vaatlusancmed näitavad, et universum on paisumises. 
Einstein ei tahtnud niisugust dünaamilist universumit tunnistada 
ja eelistas oma teooria juurde jääda — tema meelest oli see ilus ja 
lihtne. Mispärast väitis ta kangekaelselt, et universum on staatili- 
ne? Raske öelda. Kas tema arvates oli maailm oma liikumatuses 
esteetilisem? Kas stabiilsus oli tema jaoks universumi kirjeldamisel 
kõige tähtsam? Ehk tuleneb see samasugusest reageeringust füüsi- 
kas, kus ta pidas kvantmehaanikat ebakindlaks ja laialivalguvaks? 
Seda ei saa me kunag: teada. Ainus tõeliselt hea küsimus, nagu üt- 
les Einstein, on see: kas Jumalal oli valida, milliseks ta universumi 
loob? 

Kuid väärib märkimist, et kõik edaspidised universumi seleta- 
mise teooriad põhinevad üldrelatiivsusteoorial. Üldtunnustatud 
hüpotees, et meie uriversum sai alguse Suurest Paugust, lähtub 
üldrelatiivsusteoorias:. Ka paljud teised kosmosenähtused — alus- 

tades esimeste arengutega mõni sekund pärast Suurt Pauku kuni 
kaksiktähtede ja mustade aukude tekkeni ning mõnede tähtede 
katastrooffilise kokkutõmbumiseni ja kustumiseni — on kooskõlas 


relatiivsusteooriaga. 


Unistus suurest ühtsustamisest 


1920. aastast kuni surmani töötas Einstein väsimatult mahuka pro- 
jekti kallal — ta püüdis luua “ühtse välja” teooriat, mis liidaks gra- 
vitatsiooni ja elektromagnetismi seadused üheks tervikuks. Tema 
unistuseks oli seletada elektromagnetilist jõudu aegruumi defor- 
matsiooniga — mahutada kogu maailm mõnda võrrandisse. “Mõte, 
et ruumis eksisteerib kaks teineteisest sõltumatut struktuuri 
— meetriline gravitatsiooniline ruum ja elektromagnetiline ruum, 
on talumatu,” ütles ta. Kuid sel ajal ei tuntud veel teisi mõjujõu- 
de elementaarosakeste tasemel nagu tänapäeval. Füüsikud ei usu, 
et oleks võimalik jõuda sünteesini, millest Einstein unistas. Siiski 
töötavad nad selle kallal, et luua teooria, mis ühendaks kaks XX 
sajandi füüsika suurt teooriat — üldrelatiivsus- ja kvantmehaanika 
teooria ühte, gravitatsiooni kvantteooriasse. Einstein jäi kogu elu 
kvantteooria suhtes umbusklikuks, sest see põhineb muutlikkusel, 
mis toob maailmakorraldusse ebatäpsuse ja juhuse ning dikteerib, 
et elementaarosakese kiirust ja asukohta ei saa täpselt määrata. 
Määratav on ainult “kvantolek” — situatsiooni ja osakestegrupi kii- 
ruse kombinatsioon. Ja ometi mängis Einstein alates 1905. aastast 
selle uue füüsikaharu tekkeloos tähtsat rolli. Einstein armastas öel- 
da: “Jumal ei mängi maailmaga täringumängu”” Selle peale vastas 
Niels Bohr: “Kallis Albert, millal te ükskord lõpetate Jumalale ette- 
kirjutuste tegemise?” 

“Jälle on ta minust natuke ette jõudnud ja sellest veidrast maa- 
ilmast lahkunud,” kirjutas Einstein 1955. aastal, mõni nädal enne 
surma, äsja lahkunud hea nooruspäevade sõbra Michele Besso lä- 
hedastele. “See ei tähenda midagi,” lisas ta. “Meile, tõelistele füüsi- 
kutele, on see möödunu, oleviku ja tuleviku vaheline eraldusjoon 
üksnes illusoorne, mis sest et meelevaldselt loodud.” Kas tuleb siin 
näha Einsteinile omast huumorimeelt, mida ta eikaotanud viimse 
hetkeni? Oma eluõhtul teatas ta, et kui tal tuleks otsast alata, hak- 
kaks ta torumeheks. Ühe Einsteini biograafi sõnul näitab see, kui 


halvasti ta tundis torumeheametit. 


